
Cuvânt către cititor 


În deschiderea acestui număr 1 (8) al revistei Memorial 1989 vă 
propunem un studiu realizat de Lucian-Vasile Szabo, Eroism şi abjectie in 
halat alb, studiu care va face parte dintr-o lucrare mai amplă: Revoluţia în 
halate albe, care va fi publicată la sfârşitul anului 2011. 

Departamentul Securităţii Statului în perioada 1988-1989. Structura 
şi planul de măsuri, din secțiunea Documentar, este o lucrare prin care 
această instituţie mult temută de toți locuitorii României îşi arată adevărata 
dimensiune. Tot în această secțiune, domnul Dumitru Tomoni este prezent 
cu studiul Decembrie 1989 în Caransebeş. 

În secţiunea Biblioteca revoluţiei, recenziile acoperă mai multe 
subiecte de interes major din istoria recentă a României. În acest an, de 
Rusalii s-au împlinit 60 de ani de la deportările din Bărăgan, acest 
eveniment fiind marcat şi de noi prin recenzarea de către Cristina Tudor a 
cărții Munci şi zile în Bărăgan, de Elena Spijavca. Regăsim aici şi istoria 
Casei Regale a României în Ana a României, memoriile reginei; holocaustul 
evreilor în Holocaustul evreilor români. Din mărturiile supravietuitorilor 
sau perioada cultului personalităţii, cunoscută sub numele de „epoca de 
aur”, în Arhitect în „Epoca de Aur”. 


Gino RADO 


STUDII 


Eroism şi abjectie în halat alb 
Misterele Revoluţiei din spitalele timişorene se lasă greu dezvăluite 


Rani uşoare, morți cumplite 

Trupurile celor împuşcaţi au fost furate din morgă, duse la Bucureşti 
şi arse la crematoriu. Regimul criminal încerca astfel să şteargă urmele 
masacrului. Ceea ce s-a întâmplat în spitalele din Timişoara în timpul 
Revoluției din Decembrie 1989 reprezintă o altă pagină întunecată, din cele 
multe, ale acelor vremuri. Au fost adunate numeroase mărturii, ieşind la 
iveală atât fapte de un curaj nebănuit ale unor revoluționari şi devotamentul 
unor medici, cât şi acțiuni de ştergere a urmelor masacrului. Au fost cadre 
medicale care şi-au făcut meseria salvând vieți, implicându-se însă si in 
operațiunile de protejare a celor răniţi faţă de brutalitatea anchetelor ori 
chiar fata de agresiuni ulterioare ale forțelor de represiune. Din mărturii 
reiese însă şi că în spitale au fost comise fapte abominabile, aici probele 
fiind destul de neclare. Nu există însă niciun element concret care să ne 
conducă la ideea că vreun medic, cadru mediu, infirmieră sau brancardier ar 
fi ucis cu bună ştiinţă. Există declarații că unii demonstranți au fost aduşi la 
spitale cu răni, mai uşoare sau mai grave, urmele loviturilor de glonț ori ale 
altor arme fiind în anumite zone ale corpului, demonstranți găsiţi (sau doar 
văzuţi, căci trupurile lor aveau să dispară definitiv!) ulterior decedați. Aveau 
alte împuşcături, mărturiile plasându-le în zona capului (în frunte), unde nu 
fuseseră semnalate anterior. Nimeni însă nu a relatat că ar fi asistat în mod 
direct la o execuţie de acest gen. Aici se pierde urma întâmplărilor, iar 
mărturiile se duc în zone ale circumstantialului, ale probelor indirecte... 

În ceea ce priveşte implicarea cadrelor medicale în represiune se 
poate vorbi însă de colaborarea unora dintre ele cu forțele de ordine. În 
primul rând, şefii de instituţii sanitare s-au pus la dispoziția procurorilor, 
şefilor din Securitate şi Miliție ori a celor cu funcții politice în partid (fostul 
PCR). Rodica Novac, director al Direcţiei Sanitare a judeţului Timiş la acea 
dată, precum şi Ovidiu Golea, director al Spitalului Judeţean în decembrie 
1989, apar în mărturii şi în anchetele efectuate mai târziu cu privire la ceea 

ce s-a întâmplat în spitale. Implicarea lor este semnalată într-un moment de 
o mare importanță al Revoluţiei române declanşate la Timişoara: furtul 
cadavrelor eroilor martiri de la morgă şi încărcarea lor în autoizoterma ce le 
va duce să fie arse la Crematoriul „Cenuşa” din Bucureşti. Controversate 
sunt şi acțiunile conf. univ. dr. Petru Ignat, şeful secției Chirurgie I de la 
Spitalul Judeţean. Acesta apare în mai multe ipostaze de colaborator zelos 
cu organele de represiune, fiind evidenţiate şi legăturile sale de prietenie cu 
persoane din nomenclatura locală de partid şi de stat. 


Spitale asediate de tortionari 

În timpul Revoluţiei şi până la căderea lui Ceauşescu spitalele au 
fost asediate si pe din afară, şi pe dinăuntru. Trupe de Miliție şi de Grăniceri 
(aflate toate în subordinea Ministerului de Interne), dar şi de Armată au 
înconjurat unitățile sanitare, în special Spitalul Judeţean, deoarece aici au 
fost aduşi cei mai multi răniți. Tot aici funcționa (si funcționează) Institutul 
de Medicină Legală şi se află morga principală, deci exista interesul ca 
foarte puţine persoane, doar cele autorizate, să intre în aceste perimetre. 
Înăuntru, se făceau intervenţii chirurgicale disperate pentru salvarea unor 
vieți, însă începuseră şi anchetele printre răniți. Unele cadre medicale au 
colaborat cu procurorii şi securiştii anchetatori, fie şi prin injghebarea unor 
cadre adecvate pentru interogatorii. Alte cadre au decis însă să rişte şi să îi 
ocrotească pe revoluționari. Pe unii i-au sfătuit ce să spună şi că au ajuns în 
zonă întâmplător, pe alții i-au ascuns pur şi simplu, neoferind date despre 
prezenţa lor în spital, iar altora li s-au dat somnifere sau au fost anesteziati. 
Sunt atitudini diferite, unele ce se cer analizate cu atenție. 

Presa a analizat de-a lungul timpului numeroase puncte misterioase 
din cele întâmplate în unităţile sanitare. S-a pronunțat şi asupra 
contradictilor dintre mărturii, precum şi despre neconcordantele dintre cele 
semnalate în diverse mărturii şi cele reținute de procurorii ce au inițiat 
cercetări despre aflarea adevărului, dar şi despre omisiunile acestora ori 
despre cele ale instanţelor care au judecat diferite cauze şi persoane. 
Analizând acum modul cum a relatat mass-media despre toate aceste 
evenimente şi contradicții se desprind câteva fapte rămase în continuare 
neclare, precum şi convingerea că numeroase aspecte nici măcar nu au intrat 
în atenția procurorilor după Revoluţie. Ori dacă au intrat, nu au fost 
considerate suficient de relevante. Rămâne constatarea că, în ciuda 
întâmplărilor de o gravitate maximă din spitale, nimeni nu a fost făcut 
răspunzător, nimeni nu a fost găsit vinovat, ba chiar foarte puţini au fost 
cercetaţi... 

Militari răniţi, militari ucişi 

Unul dintre misterele care dăinuie este cel cu privire la soarta unor 
militari. Unii au fost ucişi, iar alții doar răniți. Cine i-a omorât şi lovit 
înainte de căderea lui Ceausescu si cine după? Greu de spus. Uneori se 
profilează frânturi de adevăr. Presa era şi ea bulversată la acea dată. Vechii 
ziarişti (activişti de partid) par că au trecut nu atât de partea poporului, cât 
de partea noii puteri (a grupului care a ajuns la putere, mai corect). Un 
anumit servilism dăinuie în toate abordările, iar lipsa experienței abordării 
subiectelor în libertate duce la denaturarea discursului. Luptătorul 
bănăţean, urmaş al ziarului de partid Drapelul roşu si înaintaş al Renaşterii 
bänätene din Timişoara, se apropie printr-un reportaj realizat în spital, 
printre răniţi, la Clinicile Noi, de ceea ce înseamnă un ziarist profesionist. In 
fraze succinte sunt consemnate mărturiile unor răniți. Sigur, nu lipsesc 
exprimările oarecum bombastice, fireşti însă într-o asemenea situație de 
exaltare postrevolutionara. Sunt câteva mărturii care-şi dovedesc relevanta 
şi după două decenii de la consemnarea lor. Să le luăm pe rând: 

Militarul în termen Florin Popa, din Târgovişte, se va întoarce acasă 
fără un picior. El a făcut parte din grupa care apăra Direcţia de Radio- 
Televiziune din str. Demetriade. Din balconul unui apartament, în care se 
ascunseseră câteva slugi ale dementei ceauşiste, s-a tras. Grav rănit, cu toate 
eforturile chirurgilor, piciorul stâng i-a fost amputat. Are numai 20 de ani... 

Georgian Băran spune că numai o minune l-a salvat din ghearele 
morţii. Fără un strop de şansă, azi, cei doi copii minori ar fi fost orfani. El s- 
a alăturat unui grup de ostaşi, aflați într-o misiune de neutralizare a doi 
descreierati ce se ascunseseră în cabina unei macarale turn. A urmat un 
înverşunat schimb de focuri şi, când se părea că ucigaşii au fost lichidati, el 
a urcat să se convingă, să vadă cum arată la față vânătorii de oameni. Dar 
unul dintre ei era încă teafăr şi, când Giorgian (sic) a ridicat uşa cabinei, 
acolo, sus, la zeci de metri înălțime, i-au fost ciuruite picioarele şi un brat. 
„N-am căzut, zice acum şi e în afara oricărui pericol, am fost lucid, ştiam că 
trebuie să mă grăbesc să cobor, să ajung jos până nu pierd prea mult sânge, 
cât îmi erau muşchii calzi.” 

La Aurel Mäntälutä obrazul drept are o cicatrice înfiorătoare. I-a 
lăsat-o un glonţ. Mâna dreaptă îi e bandajată, picioarele îi sunt imobilizate. 
Din ce îşi mai aminteşte, reconstituie: „Sunt plutonier major şi veneam cu 
colegul meu, maistrul militar Constantin Vâlceanu, cu maşina lui, de la 
Giarmata. Ajunşi în fata primului bloc de la capătul troleibuzului 14, dintr- 
un apartament s-a aruncat pe capota maşinii ceva care a explodat şi apoi s-a 
tras. Am ieşit amândoi din automobil, cu intenția să ne adăpostim. Eram 

însă răniți. Atât am mai apucat să ne spunem: «Costică, pe mine m-au 

ochit». «Şi eu sunt ranit», mi-a spus colegul, şi el, ca şi mine, tată a doi 
Er d Bi : = ya A 1 

copii, si imediat a murit. Păcat! Avea numai 37 de ani!...” 


Cine sunt criminalii? 

Cine a tras în aceşti oameni? Cel puțin până la căderea lui 
Ceauşescu, civilii nu au avut arme. Vorbim aici de demonstranți, de 
revoluționarii care nu s-au aflat în structurile de stat şi de partid. După fuga 
dictatorului, desigur, a fost dată vina pe „terorişti” pentru crimele comise. 
Nu a fost dovedit niciunul, deşi sunt suficiente mărturii că unii au fost 
prinşi. Li s-a pierdut urma. Au existat şi persoane ucise pe post de teroriști, 
dar nici în aceste cazuri nu vom şti vreodată dacă au fost cu adevărat. Acum 
pare inadmisibil că hârtii pe care era scris cuvântul „terorist” au fost puse pe 
trupurile unor indivizi executaţi. Nici atunci însă, în acele clipe de maximă 
surescitare, clipe de foc, când toată lumea ce deținea o armă trăgea şi în 
umbra lui, faptele nu au fost limpezi. Nici la Timişoara, nici la Bucureşti, 
nici la Sibiu sau la Cluj. Nu aflăm din relatările din presă prea multe 
elemente despre ucigaşi, ci doar despre victime. Şi în cazurile de mai sus, 
jurnaliştii ne-au dat amănunte, semnificative şi interesante, despre militarii 
aflați pe patul de spital. Cine sunt „slugile dementei ceauşiste” din primul 
caz? Nu este, nici nu poate fi, un reproş la adresa autorului acelui articol. Nu 
este nici un exercițiu de imaginaţie, căci nu suntem într-o operă de ficțiune, 
nu e o istorie contrafactualä cu „ce ar fi fost dacă?”. Realitatea a fost mult 
mai dură. În unele situaţii, militarii au tras în militari, iar în confruntări au 
intervenit şi civilii, multi dintre ei fiind înarmaţi după răsturnarea regimului 
comunist. Şi, totuşi, cine sunt ,,descreieratii ce se ascunseseră în cabina unei 
macarale turn”? Cine a aruncat cu ceva exploziv, o grenadă se pare, dintr-un 
apartament, ucigând un om şi rănind altul, după cum vedem în ultimul caz 
prezentat în articol? Nu există şi nici nu va exista un răspuns. Va trebui să 
acceptăm acest adevăr şi să ne obişnuim cu el. Sunt cazuri când efectiv nu 
se poate face dreptate. Sunt mai multe motive, de la nepriceperea şi lipsa de 
reacţie a organelor abilitate la tendința acestora de a ascunde anumite 
aspecte şi până la situaţia obiectivă că nu există dovezi ori acestea sunt 
foarte anemice pentru a inculpa pe cineva... 


' Lucian-Vasile Szabo (coord.), Mass-media, represiune şi libertate. Revoluţia de la 
Timişoara în presa locală, naţională şi internațională, Memorialul Revoluţiei 16-22 
Decembrie 1989 Timişoara, Ed. Gutenberg Univers, Arad, 2010, p. 25. 

„S-a deschis focul dinspre sediul Diviziei 18 Mecanizată” 

Unul dintre cazuri pare însă relativ clar. S-a petrecut înainte de fuga 
ruşinoasă a lui Ceauşescu. Adrian Zaharia a depus, în 17 iulie 1991, 
mărturie în Procesul de la Timişoara. Era militar în termen la Revoluţie şi a 
fost scos în stradă împreună cu colegii ca să apere „cuceririle socialismului”. 
lată ce s-a consemnat în instanță: „În 17 decembrie 1989 se afla în 
dispozitiv în Piaţa Libertăţii. În jurul orei 16,30 s-a deschis focul dinspre 
sediul Diviziei 18 Mecanizată. A fost împuşcat în umărul stâng şi, apoi, în 
răsucire, şi în spate””. Sunt două ipoteze aici: 1. Gloantele au venit din 
armele celor doi militari în termen care au deschis focul, la comanda 
colonelului Nicolae Predonescu, fost şef de stat major, din balconul mic al 
Diviziei 18 Mecanizatä, aspect despre care am mai relatat”. 2. Deşi este mai 
putin probabil, gloantele au venit din arma lui Constantin Joitoiu, ofițerul de 
contrainformaţii judecat (şi condamnat în primă instanță) pentru uciderea 
victimei Lepa Bărbat şi rănirea lui Vasile Bărbat. Rănită uşor a fost şi fiica, 
Ioana. A scăpat uşor, mai mult cu o zgârietură. Ceea ce a urmat a fost însă 
un coşmar care întrece orice închipuire. Am fost tentat să spun că a fost un 
film de groază. Nu, căci despre peliculă ştim de la început că este ficțiune. 
Fata a trăit un coşmar fără să doarmă. Şi-a văzut mama ucisă şi tatăl rănit 
grav. A urmat o aventură prin spitale, acolo unde nu o băga nimeni în seamă 
şi unde a putut să vadă sânge, suferință, decedați. Ajung inițial la Spitalul 
Militar, o unitate cu un rol nefast în Revoluţie, căci medicii de aici vor 
refuza să acorde ajutor persoanelor rănite în zonă. Tatăl rănit va fi luat şi 
transportat la Spitalul Judeţean. Fetiţa de 12 ani îl va însoți într-o ambulanță 
unde răniții stăteau unul peste altul: „In maşina Salvării mai erau şi alti 
răniți şi eu am sprijinit pe unul, care cădea mereu peste tata, pentru că mi-a 
fost teamă că-l omoară atunci, acolo; tata era rănit la burtă, un glonte i-a 
intrat prin spate şi a ieşit prin abdomen”. Coşmarul durează ore-n şir. Fata 
de numai 12 ani îşi vede mama moartă şi este ajutată de personalul medical 
să recupereze bijuteriile, banii şi hainele. Petrece noaptea în spital fără 
niciun sprijin, fără să se ocupe nimeni de ea, precizând că a stat „la început 
acolo, in sala de urgență, dar mi s-a făcut rău, erau morţi, răniți, sänge...”. 
Despartita de tata, ajunge într-un cabinet şi petrece noaptea acolo. 


? Procesul de la Timişoara, vol. IX, Memorialul Revoluţiei 16-22 Decembrie 1989 Timişoara, 
2010, p. 171. 

? Detalii se pot afla din articolul Mistificare, limbaj de lemn si ucigaşi, prezent în volumul 
Mass-media, represiune şi libertate. Revoluţia de la Timişoara în presa locală, națională 
şi internațională, Memorialul Revoluţiei 16-22 Decembrie 1989 Timişoara, Ed. Gutenberg 
Univers, Arad, 2010, p. 25. 


14 


Dimineaţa, căutând hainele părinţilor, se pomeneşte la morgă: „Morga era 
deschisă şi am văzut acolo numai oameni împuşcaţi, multi, foarte multi 

4 „9 9 5 
tineri morți” . 


Trupurile eroilor au fost furate 

Sunt în jur de 50 de cadavre, după cum sună unele mărturii 
ulterioare. Nu vom şti niciodată cu exactitate câte au fost cu adevărat şi unde 
au dispărut cele mai multe dintre acestea. A existat o operaţiune bine pusă la 
punct de ştergere a urmelor şi de a complica aflarea adevărului. Oricum, 
Justiția nu se va descurca în acest păienjeniş pentru a identifica vinovaţi şi 
vinovatii. La lăsarea întunericului, în 18 decembrie 1989, o primă echipă a 
morții face inventarul la morgă şi în tot Spitalul Judetean. Acţiunea nu e 
facilitată de vreun medic legist, ci de Petru Ignat, conferenţiar şi şef de 
clinică la acea dată. După Revoluţie, va fi în centrul unor fulminante 
dezvăluiri de presă”. În Procesul de la Timişoara va face precizări 
importante Nicolae Ghircoiaş, fost şef al Institutului de Criminalistică din 
cadrul Inspectoratului General al Miliției, persoana care s-a ocupat efectiv 
de sustragerea trupurilor de eroi, încărcarea lor în TIR-ul frigorific şi 
transportarea lor pentru a fi arse la Bucureşti. Din consemnarea declarației 
sale în instanţă reținem: „Luni, în jurul orei 18, din ordinul generalului Nuță, 
inculpatul Ghircoiaş, împreună cu colonelul Obăgilă, s-a deplasat la Spitalul 
Judetean pentru a afla numărul de răniţi şi de morți aflaţi la spital. În acest 
sens, colonelul Deheleanu a dat în prealabil un telefon la prof. dr. Ignat, 
pentru a facilita obținerea informațiilor dorite. La spital, prof. dr. Ignat a 
chemat-o în birou pe doctorita Novac, căreia i-a cerut să ofere datele 
necesare ofiţerilor de la Militie”°. Rodica Novac nu era nimeni alta decât 


: Renaşterea bănățeană, nr. 4, 7 ianuarie 1990. 

> A scris mult despre aceste aspecte reputatul jurnalist loan Crăciun, într-un serial în 
primele numere ale cotidianului Timişoara. Au urmat apoi dezvăluirile doctorului Octavian 
Onisei în aceeaşi publicaţie. La un moment dat, în calitate de redactor şef, am răspuns, prin 
mai 1990, invitatiei unor cadre medicale din Clinica Chirurgie I a Spitalului Judetean de a 
le asculta chiar într-una din sălile de operaţie. În altă zi am purtat o discuţie lungă, extrem 
de relevantă, dar cu date păstrate, în cea mai mare parte, sub tăcere, cu fosta soție a, 
ulterior, profesorului Petru Ignat. Întâmplarea a făcut să-l cunosc chiar mai îndeaproape pe 
medicul cu pricina, internat fiind în clinica aflată sub conducerea sa. Impunea respect, dar şi 
teamă printre subordonați. Mie mi s-a părut arogant şi distant, deşi profesionalismul nu i-a 
putut fi contestat niciodată... 

° Procesul de la Timişoara, vol. IX, Memorialul Revoluţiei 16-22 Decembrie 1989 
Timişoara, 2010, p. 35. 

directoarea Direcţiei Sanitare a județului Timiş, deci şefa oficială a lui Petru 
Ignat! 

Acelaşi Nicolae Ghircoiaş va declara în instanţă că rănile celor 
decedați erau dispuse pe tot corpul, nu neapărat la cap, ceea ce pare să 
infirme teoria că au avut loc execuţii ulterioare, chiar în spital. Pe de altă 
parte, se vede confirmat faptul că s-a tras în plin, în rafale, şi că nu a fost 
vorba de tir foc cu foc, selectiv, doar împotriva persoanelor turbulente. S-a 
tras în mulțime la foc automat: „Atât cât am văzut la aceşti decedați, unii 
prezentau câte 4-5 plăgi împuşcate, atât la nivelul coastelor sau la nivel 
abdominal. Foarte puţini, precizez, foarte puţini au avut plăgi la nivelul 
capului... Plăgile erau, normal, plăgi prin impuscare, cu sânge în jurul lor, în 
orice caz, nu se trăsese de aproape, ca să existe factori suplimentari [...]. 
Erau grupate, ceea ce denotă un foc automat şi nicidecum că s-a folosit arma 
reglată la foc cu foc”’. Această descriere avea să fie susținută numai în parte 
de doctorul Ovidiu Golea, director al marii unităţi sanitare la acea vreme. 
Când va fi audiat în Procesul de la Timişoara, acesta va face o gradare a 
împuşcăturilor sesizate. Instanta va consemna: „Primele persoane rănite 
aduse la Spitalul Judeţean aveau, în general, leziuni la membrele inferioare, 
după care au fost aduşi şi cu leziuni de împuşcare în zona toracică şi la cap. 
Marea majoritate a celor decedați prezenta împuşcături în zona toracelui şi 
a capului”. Declaraţia aceasta e susținută de o alta făcută de Liliana 
Dohotariu, asistentă la Staţia de Salvare a Spitalului Judetean. A fost poate 
cadrul medical care s-a ocupat de cele mai multe urgente în acele zile de 
groază. A carat morți şi răniți până le-a pierdut numărul. Despre cei ucişi va 
declara: „Impuscati în cap am avut cei mai multi. Cu impuscäturä în cap, cei 
mai multi decedați [...] că au spus şi colegii, au fost şi discuţii între noi, că 
cele mai multe cazuri s-ar părea că au fost aduse decedate. Am avut 
împuşcaţi în cap...””. 


Convulsiile presei postrevolutionare 

Numărul 10 al Luptătorului bănățean, în varianta postrevolutionara, 
care avea să fie şi ultimul, apărea duminică, în 31 decembrie 1989. Redacţia 
lua o pauză de câteva zile, căci un număr nou era anunţat pentru... joi, 4 
ianuarie. Relatările despre Revoluţie sunt reduse la un grupaj, jos, în colţul 


7 Idem, p. 36. 

* Idem, p. 53. 

"Memorial 1989, Buletin ştiinţific si de informare, Memorialul Revoluţiei 16-22 Decembrie 
1989 Timişoara, nr. 2/2007, p. 60. 

paginii a patra. Este continuată lista cu răniții aflați încă în spitale. Sunt 
menționate şi câteva nume de morți. La Spitalul de Copii a decedat Gabriela 
Tako, de zece ani. Tot aici, în timp ce acorda asistență copiilor răniți, a fost 
ucisă de un glonte criminal infirmiera Elena Nicoară, în vârstă de 32 de ani, 
de la Clinica I Pediatrie. Despre cazul Gabriela Tako vor scrie şi alte 
publicaţii. Din Amicul public nr. 1 reținem tragedia familiei din care făcea 
parte şi Gabriela'!9. Am mai vorbit despre acest caz, indicând şi faptul că 
Jurnalistul de atunci a reţinut greşit numele sorei supraviețuitoare, Danka 
Doboşan!!. Ceea ce surprinde în situaţia de fata este că se murea foarte uşor 
în acea perioadă. Nu ne referim aici la persoanele împuşcate şi decedate în 
stradă, ci la cele rănite, ajunse în spitale şi, totuşi, decedate. De asemenea, 
nu insistăm pe cazurile grave, cu răni adânci, în locuri vitale. Tulburătoare 
sunt decesele la câteva zile distanță, ale unor persoane cu răni diferite, însă 
nu deosebit de grave, ori cu urme de glonţ în alte locuri decât cele observate 
inițial de martori. Aceasta pare să fie situația şi cu Gabriela. Va muri a doua 
zi de la internare, din cauza unei răni la şold, după cum precizează 
documentele oficiale! 


Anchetarea răniților din spitale 

Medicii din spitale, cei cu funcții de conducere în primul rând, se vor 
supune reprezentanţilor forțelor de represiune şi vor colabora cu aceştia în 
mai multe situații. Sunt contexte administrative, nu de acordare de îngrijiri 
medicale, care e sarcina principală a oricărui medic. Chiar din 18 decembrie 
1989, începe acțiunea de interogare a persoanelor rănite. Psihoza creată în 
oraş era de mari dimensiuni. Ranitii erau de-a dreptul înspăimântați. Unii au 
fugit din unitățile sanitare şi au ajuns acasă ori s-au refugiat pe la rude sau 
cunoştinţe. „Securitatea anchetează răniții din spital!” era ştirea caldă ce 
trecea de la om la om, şoptită pe la colţuri în acea zi. Miezul de adevăr avea 
să fie amplificat la convingerea că Securitatea arestează răniții, ba chiar că îi 
ucide în unităţile sanitare. La ferocitatea represiunii din acele zile era uşor 
de crezut că aceste grozăvii chiar se întâmplau. Anchetarea a avut loc, fiind 
derulată, în primul rând, de procurori. Date coroborate, probe indirecte arată 
faptul că au fost câteva cazuri de oameni aduşi în spital cu răni nu foarte 
grave şi găsiți ulterior decedați, cu răni în alte parti ale corpului, in special la 


10 Amicul public nr. 1, nr. 4, cu dată de apariţie neprecizată, însă perioada este martie 1990. 
'' Lucian-Vasile Szabo, Copiii Revoluției: ucişi, răniţi, traumatizafi, în Mass-media, 
represiune şi libertate. Revoluţia de la Timişoara în presa locală, naţională si 
internaţională, Memorialul Revoluţiei 16-22 Decembrie 1989 Timişoara, Ed. Gutenberg 
Univers, Arad, 2010, p. 12. 

cap. Nu a fost probat niciun caz, dar aceasta nu înseamnă că astfel de 
enormitati nu au avut loc. Despre anchetatorii de răniți avem date clare. lată 
ce a declarat în Procesul de la Timişoara dr. Ovidiu Golea, fost director al 
Spitalului Judeţean: „În aceeaşi dimineaţă de 18 decembrie, în jurul orei 10- 
11, ofiţerul de Securitate care răspundea de obiectiv, respectiv căpitanul 
Grui Vasile, s-a prezentat la mine şi mi-a comunicat că în spital îşi vor face 
apariția mai multe grupe de procurori, care vor trece la audierea răniților 
prin împuşcare”!?. Cum s-a organizat acțiunea aflăm şi de la Rodica Novac, 
fost director al Direcţiei Sanitare la acea vreme: „Mi-a comunicat doctorul 
Golea că în spital a început anchetarea răniților; mi-a spus că anchetarea a 
fost consimtitä de dânsul, cu accepțiunea şefilor de secții şi în prezenţa 
cadrelor medii sanitare”'”. 

Ränitii chiar vor fi interogati în perioada următoare. În unele cazuri, 
medicii, pur şi simplu, nu i-au prezentat pe bolnavi in fata anchetatorilor. 
Unii au fost declaraţi într-o stare prea gravă pentru a fi luați la întrebări, iar 
altora li s-au dat sedative. Cum au decurs aceste operaţiuni de ocolire a 
zelului procurorilor aflăm de la doctorul Francisc Baranyi, anestezist la 
Spitalul Municipal, cunoscut sub numele de Clinicile Noi: „Eu fug ca 
nebunul şi sun la surori (foarte interesant, surorile şi asistenții mei toți au 
făcut ce am vrut eu, am devenit, oarecum, comandantul spitalului), să-i 
anunț că a venit Securitatea”. Acesta ştia, deci, foarte clar că tinerii la 
costum ce s-au prezentat la el sunt securişti, nu procurori, deşi o confuzie e 
posibilă, căci multe instituţii îşi puseseră oamenii în mişcare la Timişoara în 
acea perioadă. Consemnul dat de dr. Bârânyi era ca răniții să declare că au 
nimerit întâmplător în locurile unde s-a tras. Sunt şi ,,recalcitranti”, persoane 
care doreau să spună adevărul, că au mers la demonstraţie! Noroc că 
medicul a putut să stea de vorbă cu ei. Cu un sârb, Duşan, nu a reuşit şi 
atunci a recurs la o soluţie şi mai eficientă. O explică în acelaşi dialog cu dr. 
Traian Orban, preşedintele Memorialului Revoluţiei: „li fac semn doctoritei 
Monika să-i administreze Diazepam. Vin securiştii, foarte civilizati, foarte 
speriaţi, tineri, foarte impresionați de numerosii răniți. Se duc la patul lu’ 
unu. «Dumneata?» «Nu ştiu ce s-a întâmplat, cred că...» Avea o rană mai 
uşoară, undeva împuşcat în picior. Ajung la Duşan... Duşan sforăia. «Ce-i cu 


asta?» «Asta e în comă!» Merg mai departe”'*. 


12? Procesul de la Timişoara, vol. IX, Memorialul Revoluţiei 16-22 Decembrie 1989 
Timişoara, 2010, p. 53. 

'5 Idem, p. 97. 

'4 Memorial 1989, Buletin ştiinţific şi de informare, Memorialul Revoluţiei 16-22 
Decembrie 1989 Timişoara, nr 2/2007, p. 56. 


18 


Episodul va fi relatat şi în instanță, în timpul Procesului de la 
Timişoara. Amănuntele diferă într-o oarecare măsură, însă fondul rămâne 
nealterat. E consemnată depozitia martorului Rusu Ioan: „La spital au venit 
securişti să-i interogheze pe răniţi; doctorul Bârânyi le-a cerut să depună 
armele la intrare. Pe Rusu Cristian, fiul cel mai mic, l-a ferit de anchete, 
anesteziindu-l în sala de operatii”'°. Este subliniată astfel prezenţa de spirit a 
unor cadre medicale, care au acţionat eficient nu pentru a crea anchetatorilor 
toate condiţiile pentru interogarea suspectilor răniți, ci pentru a proteja 
victimele represiunii iniţiate de regimul abuziv! 


Autorii abuzurilor au rămas nepedepsiti 

De anchete alte persoane nu au scăpat însă aşa de uşor. Deşi în urma 
Procesului de la Timişoara şi a urmării acestuia de la Bucureşti cei mai 
multi inculpati au scăpat nepedepsiti, ca, până la urmă, în recurs, să scape cu 
toții, depozitiile in fata completului de judecată au relevat adesea aspecte de 
un mare tragism, puritatea sufletească a luptătorilor pentru libertate, precum 
şi fanatismul slugilor regimului în acţiunile lor de a-l apăra. Iată o altă 
mărturie din timpul audierilor de martori. E consemnată declaraţia Angelicăi 
Toda: „Rănită în picior în zona Modex, în după-amiaza de 17 decembrie, 
orele 18,30-19,00, de focul tras din cordonul de militari, care venea dinspre 
strada Alba Julia în Piaţa Operei. A ajuns la Spitalul CFR. Speriată de 
zvonurile despre represiunea securiştilor (făcută de securiști, n. n., LVS), a 
fugit din spital. A fost căutată la serviciu de căpitanul Balint, în 19; acesta a 
ridicat-o la Securitate, cu insulte grave şi amenințări: a fost anchetată ore-n 
şir, în prezenţa lui Teodorescu Filip...”'°. Angelica Toda era o educatoare de 
doar 20 de ani, care a vrut să scape de complicaţii. Faptul că a fost luată de 
la serviciu e important. Oamenii aveau de ce să se teamă că va veni 
Securitatea ca să-i ancheteze, căci acest lucru chiar s-a întâmplat. La 
Spitalul CFR susținătorii regimului totalitar au fost mult mai zelosi, au 
căutat în documente, deci cineva le-a pus la dispoziția lor şi aşa au ajuns să-i 
identifice pe luptătorii pentru democraţie... 

Legat direct de cele petrecute în timpul Revoluţiei este interesantul 
articol Dincolo de semnele întrebării e sânge!, semnat de Ildico Achimescu. 
Este un material viguros, care se ocupă de câteva probleme privind misterele 
Revoluției. Tema este cea a cadavrelor dispărute din morga Spitalului 


5 Procesul de la Timişoara, vol. IX, Memorialul Revoluţiei 16-22 Decembrie 1989 
Timişoara, 2010, pp. 111-112. 
' Idem, p. 117. 

Judeţean. Este fixată cu claritate data furtului de cadavre: noaptea de 18 spre 
19 decembrie. Deocamdată nu se ştie ce s-a întâmplat cu ele. Autoarea 
avansează ipoteza gropilor comune din Cimitirul Săracilor, situat în Calea 
Lipovei. Restituirea cadavrelor celor ucişi, pentru a li se cinsti memoria şi 
pentru a avea parte de o înmormântare creştinească, era una dintre 
chestiunile arzătoare ale începutului anului 1990. În context, Ildico 
Achimescu aminteşte poziţia autorităţilor referitoare la cadavrele dezgropate 
din Cimitirul Săracilor: „Ni s-a răspuns, cu certitudinea acoperirii în 
constatările medicilor legişti, că acele victime nu puteau proveni de pe urma 
reprimării sângeroase a Revoluţiei populare de la Timişoara, data uciderii 
lor fiind anterioară cu cel putin o săptămână”. 

Autoarea se indoieste de sustinerile autorităților medicale, mai ales 
că, în epocă, neîncrederea, cel mai adesea justificată, în instituţiile statului 
comunist era una generalizată. S-a declanşat astfel una dintre cele mai 
halucinante poveşti de presă, care a înfierbântat spiritele până la paroxism. 
Contextul era însă unul capabil să stimuleze astfel de inflamări. Mai mult, 
autoarea face şi o referire la straniul caz Paraschiv Dominic, presupus 
terorist, care ar fi susținut că a păzit morga pentru a ascunde urmele 
sustragerii cadavrelor celor ucişi în Revoluţie. După cum se ştie, nici cazul 
„teroristului” Paraschiv Dominic nu a fost elucidat vreodată! 


Ancheta jurnalistică merge mai departe 

Dispariţia celor 40 de trupuri de eroi din morga Spitalului Judeţean 
Timişoara a fost lămurită ulterior. Sustragerea a fost reconstituită pas cu pas, 
chiar de către persoanele care s-au ocupat de această acțiune macabră. Toate 
vor susţine ulterior, în cadrul Procesului de la Timisoara, că nu au avut 
niciun moment cunoştinţă de ceea ce urma să se întâmple cu cadavrele, 
odată ajunse la Bucureşti. Însă, deşi traseul deplasării cortegiului funebru e 
limpede, nicio persoană nu a fost condamnată definitiv în acest caz. 
Răspunderea a fost aruncată pe urmerii lui Gheorghe Diaconescu, fost 
procuror adjunct al României în timpul Revoluţiei şi aflat la Timişoara în 
acele zile fierbinți. Nici măcar nu a fost judecat... 

Că aceste trupuri nu ar fi avut voie să părăsească morga, dar mai ales 
Institutul de Medicină Legală, Laboratorul Extern Timişoara, a spus-o, 
destul de vehement, prof. univ. dr. Traian Crişan, la acea vreme directorul 
instituţiei. Acesta va relata în fata instanței că a depus eforturi susținute, 
înainte şi după căderea lui Ceauşescu, ca un procuror să investigheze 


17 Renaşterea, nr. 1, 4 ianuarie 1990. 


20 


dispariţia cadavrelor. In depozitiile consemnate se subliniază: „Martorul 
susține că cele 40 de cadavre erau în custodia IML si au fost luate fara 
acordul acestuia, astfel că luarea lor o consideră o subtilizare, un furt. 
«Nimeni, inclusiv directorul Direcţiei Sanitare a spitalului (a judeţului, de 
fapt, n. n. LVS) nu putea să permită ridicarea acelor cadavre fără ştirea şi 
asentimentul nostru, al celor de la Medicină Legală, şi, mai ales, fără 
aprobarea Procuraturii, deoarece era vorba de morți violente prin împușcare, 


: 18 
de crimey” -. 


Ziarele nu au o viata uşoară 

Dificultăţile prin care va trece presa din Timişoara pot fi urmărite în 
paginile Renaşterii bănățene. Este publicaţia locală urmaşă a gazetei 
comuniste Drapelul roşu. Îşi găseşte drumul cu greu. Fuseseră înlăturați, cu 
greu, foştii şefi (fapt care în alte judeţe, la publicațiile foste comuniste de 
aici, nu se va întâmpla!), însă se păstrau vechile reflexe. Aceasta însemna 
afilierea la noua putere politică, respingerea, în numele şi în acord cu 
aceasta, atât a ideilor prea totalitare, cât şi a celor novatoare, teama de 
abordări complexe, un bun simţ ce va echivala cu trădarea idealurilor 
democratice. Nu e de mirare că vor fi reacţii, chiar furibunde, la cele 
prezentate şi la modul de relatare. Reproşurile din partea publicului se referă 
tocmai la aceste evenimente din spitale, la modul cum au fost îngrijiţi 
răniții, precum şi la colaborarea unor cadre medicale cu forțele de 
represiune. Este meritul celor de la Renaşterea bănățeană, singurul ziar de 
limbă română din Timiş la acea dată, de a reproduce în pagini unele dintre 
interpelări. Răzbat şi ecourile unor reproşuri la adresa activităţii redactorilor, 
consemnate însă cu zgarcenie şi cărora li se dă o replică aprigă, chiar 
moralizatoare. „Aşteptăm dovezile! Ni se telefonează la redacţie, suntem 
chiar opriţi pe stradă şi ni se reproşează: «De ce nu scrieți despre medicii 
care, aflaţi în incinta spitalelor, pe maşinile Salvării sau în alte locuri, au tras 
asupra răniților ori a celor neinarmati?». Majoritatea covârşitoare a 
medicilor a dovedit, in această dramatică perioadă, abnegatie şi eroism; nu 
excludem însă posibilitatea ca, sub halatul imaculat al acestei nobile 
profesii, să se fi ascuns şi intenții criminale. Dar, stimati cititori, afirmaţiile 
se cer întărite de dovezi. În cazul detinerii de informaţii certe, prezentati-le 


~ 9919 


organelor procuraturii militare; vă faceți astfel o datorie patriotică. 


'5 Procesul de la Timişoara, vol. IX, Memorialul Revoluţiei 16-22 Decembrie 1989 
Timişoara, 2010, pp. 55-56. 
12 Renaşterea bănăţeană, nr. 4, 7 ianuarie 1990. 

Dovezile vor veni după câteva luni, dar nu-i vor încrimina decât pe 
puţini medici. Va fi o avalanşă de dezvăluiri, noile gazete, mai ales cele 
constituite pe bază privată, vor încerca să facă lumină, uneori chiar 
înfruntând mânia celor supuşi tirurilor de întrebări, precum şi denunturile 
făcute la Procuratură (cum se numea Parchetul atunci). E o linie urmată de 
Timişoara, Gazeta de Vest, Amicul public nr. 1, Dialog liberal, Ecou 17, o 
contribuție fundamentală având revista Orizont, care, pentru câteva luni, 
aproape şi-a abandonat profilul literar-artistic, intrând în focul bătăliilor 
specifice presei generaliste. Era nevoie, căci redactorii de la Orizont erau 
tineri scriitori şi importanți activişti civici într-o perioadă când nevoia unei 
prese de informare se impunea cu acuitate. 


Cine şi-a făcut datoria? 

Ne întoarcem la Spitalul Judeţean, la morgă şi la Medicina Legală. 
Acest serviciu va fi în centrul unui imens scandal, căci ar fi trebuit să 
gestioneze situaţia celor răniți şi împuşcaţi. Nu a făcut-o şi poate că nici nu 
avea cum. Am văzut că diriguitorii de partid şi din diferite instituţii ale 
statului au decis altfel şi nici măcar nu şi-au pus problema să discute cu 
legiştii, pe care nici măcar nu i-au informat. Lucrătorii de la Medicina 
Legală au fost evazivi şi contradictorii în declaraţii şi după 22 decembrie 
1989. Au făcut-o într-o perioadă în care multe familii îndurerate îşi căutau 
morții, deci nu e de mirare că asupra lucrătorilor de aici s-a revărsat furia 
populară. Mai târziu, în Procesul de la Timişoara, Rodica Novac, fostă 
directoare a Direcţiei Sanitare Timiş, va veni cu precizări referitoare la 
reacția şefului instituției din zilele Revoluţiei: „Şeful Laboratorului de 
Medicina Legală, prof. dr. Crişan, «era extraordinar de supărat şi enervat» 
de faptul că au fost furati morții de la morgă: «Aşa ceva nu s-a mai 
întâmplat niciodată în istoria medicinei...»””. 

Este o problemă care îi preocupă şi pe jurnaliştii de la Renaşterea 
banäteanä, însă rezultatul muncii lor se arată destul de... contradictoriu. 
Ziarul găzduieşte un articol important. Sub genericul Primim la redacție, 
este plasat un titlu pompos: Medicii legisti şi-au facut tot timpul datoria. 
Contextul este unul complicat, căci nu existau decât foarte puţine ştiri 
despre trupurile celor împuşcaţi şi dispăruţi, printre acuzați fiind şi medicii 
legişti. Subiectul îl constituie şi ororile din Cimitirul Săracilor, unde 


% Procesul de la Timişoara, vol. IX, Memorialul Revoluţiei 16-22 Decembrie 1989 
Timişoara, 2010, p. 97. 

fuseseră dezgropate mai multe cadavre. Poziţia colectivului de medici legişti 
al Institutului Medico-Legal din Timişoara este fermă, oferind primele 
detalii coerente despre victimele dispărute: „Există rapoarte de constatare 
medico-legală şi la cei 37 de decedați prin impuscare (de fapt, 40 de 
dispăruţi, n. n., LVS), care au fost sustraşi în noaptea de 18/19 decembrie 
din morga Spitalului Judetean. La cei neidentificati am efectuat portretul 
descriptiv (culoarea ochilor, a părului, forma feţei, semne particulare etc.), 
aceste acte au fost păstrate de noi şi apoi depuse, în zilele de 3-4 ianuarie 
1990, prin dl procuror Tiberiu Suciu, la Procuratura Militară Timişoara, 
constituind unicele probe certe privind faptele petrecute””'. Medicii relevă si 
faptul că sunt în imposibilitatea de a întocmi actele de deces necesare, 
deoarece nu dispun de toate elementele. De aceea, ar avea nevoie de filmele 
făcute de Serviciul de Criminalistică al fostei Militii, pentru a-i identifica pe 
toți cei căzuți. 

Tot în acest comunicat se arată că medicii legişti au examinat 
cadavrele dezgropate în Cimitirul Săracilor şi că acestea sunt cazuri vechi, 
deci nu ar aparține victimelor represiunii din timpul Revoluţiei. Există o 
notă a redacţiei, destul de inflamantă, redactată într-un stil oarecum 
vindicativ, devenit propriu publicaţiei: „Nu am primit nicio explicaţie 
referitoare la cadavrele din Cimitirul Săracilor, care au fost cusute sau legate 
cu sârmă, inclusiv acel nou-născut!? Aşteptăm”. Această notă vine, evident, 
în contradicţie cu titlul articolului-comunicat, aparținând, probabil, redacției, 
precum şi cu sobrietatea textului, redactat de medici. Pe de altă parte, 
informaţiile din text sunt în contradicţie atât cu zvonistica intensă din oraş 
din acea perioadă, cât, mai ales, cu disperarea familiilor îndoliate, neobosite 
în încercările lor de a-şi găsi rudele, în viață sau decedate.. 

Gazeta vine ulterior cu clarificări privind morţii deshumati din 
Cimitirul Eroilor şi Cimitirul Săracilor. Articolul, de o pagină şi jumătate, 
este semnat de Dressler Milan Leonard, doctor în ştiinţe medicale, licenţiat 
în ştiinţe juridice. Autorul lămureşte problema celor îngropați în Cimitirul 
Săracilor, despre care aflăm că nu aveau nicio legătură cu Revoluţia, ci era 
vorba de persoane fără adăpost şi cărora nu li s-au găsit apartinätorii. Acolo 
unde prezintă datele pure, fără comentarii de prisos, doctorul Dressler chiar 
face un serviciu comunităţii, căci informațiile sunt interesante. 

Semnificativă este prezentarea situației de la Morga Spitalului 


2 Renaşterea bănăţeană, nr. 7, 11 ianuarie 1990. 

Judeţean din dimineaţa zilei de 19 decembrie 1989: „Noi am găsit, în 
dimineaţa de 19.12.89, 11 (unsprezece) cadavre de împuşcaţi, câțiva din cei 
53 existenți initial şi câțiva apäruti, probabil, după comiterea furtului 
(referința este la cele 40 de cadavre de eroi sustrase peste noapte şi 
incinerate la Bucureşti, n. n., LVS). La aceste cazuri, în zilele următoare, s- 
au adăugat noi cazuri, astfel că în data de 21.12.89 erau 25 de cazuri prin 
împuşcare, zi în care am avut la dispoziție 21 de sicrie de bună calitate şi 4 
sicrie tip ladă”. 


Despre înmormântări pe furiş 

Se face puţină lumină în situația impuscatilor, dar nu destulă, căci 
medicii legişti nu apucaseră să investigheze toate persoanele decedate 
înainte de furtul celor 40 de cadavre şi nici nu se ştia câte mai fuseseră 
aduse peste noapte, deoarece nimeni nu se ocupase de ele. În privinţa celor 
rămase, au continuat formalitatile: „Am început să eliberăm actele de deces 
şi cadavrele la apartinatorii care s-au prezentat, adică au fost eliberate 15 
cadavre, iar zece aparțineau unor persoane pe care nu am reuşit să le 
identificăm, deşi multi apartinätori au încercat alături de noi acest lucru. 
Aceste 10 cadavre au rămas până în ziua de 27.12.89, au început să intre-n 
putrefacție, frigiderele spitalului fiind neîncăpătoare si, de fapt, 
nefunctionale”””. Aşa s-a luat decizia înmormântării, operațiune efectuată in 
28 decembrie 1989. 

Cu toate motivările aduse de doctorul Milan Dressler, care susţine că 
a făcut demersurile necesare pentru găsirea apartinatorilor, demersurile sale 
par cel putin superficiale. Poate că un om cu multi ani petrecuţi printre 
cadavre nu mai este aşa de uşor impresionabil. Măcar atunci când are loc o 
răsturnare de regim putea fi, nu mai uman, ci, cumva, mai atent. În această 
perioadă, familiile îndoliate umblau din poartă în poartă, pe la autoritățile 
provizorii, prin cimitire şi prin alte locuri suspecte, cu speranţa că vor găsi o 
urmă a celor dispăruți. Chiar în Luptătorul bănăţean, cum se numea 
Renaşterea bănăţeană în acea perioadă, au apărut apeluri privind furnizarea 
de informaţii. Atât Comenduirea Garnizoanei, cât, mai ales, Medicina 
Legală ar fi putut transmite o notita la ziar... 

Un alt articol revine asupra soartei eroilor martiri înhumați în data de 
27 decembrie 1989 în Cimitirul Eroilor”. Se dovedeşte, încă o dată, că 
autorităţile provizorii de la acea dată, reprezentate, în primul rând, de către 


” Idem, nr. 14, 19 ianuarie 1990. 
3 T; imişoara, nr. 3, 26 ianuarie 1990. 

şefii Garnizoanei militare, au acționat prost, pe furiş, iar ulterior au mințit. 
În ciuda susţinerii că aceşti eroi au fost înmormântați creştineşte, cu preot, 
rămâne un semn de întrebare privind faptul că nu li s-au acordat onorurile 
publice cuvenite. Faptul că în Timişoara se trăgea la acea oră este o scuză 
care se poate susține într-o anumită măsură. Nu există însă nicio scuză 
pentru faptul că familiile nu au fost anunţate, deşi acestea umblau tot timpul 
pe la oficialități. Cu atât mai mare a fost drama, cu cât aceste familii 
îndoliate aveau să-şi afle morţii, în 14 ianuarie 1990, îngropaţi în Cimitirul 
Eroilor. 


Adevăruri reluate, adevăruri trunchiate... 

Acest aspect, al eroilor îngropaţi clandestin în Cimitirul Eroilor, avea 
să fie reluat în numărul următor al publicației, într-o declarație semnată de 
Maria şi Virgil Botoc, indureratii părinţi ai fetei de numai 14 ani, Luminiţa 
Botoc, împuşcată în Calea Lipovei în 17 decembrie 1989. Declaraţia este 
revelatoare, căci, după căutări de aproape o lună, nefericitii părinți îşi vor 
găsi fata înmormântată în Cimitirul Eroilor: „Consider că doctorul Dressler 
nu a procedat corect când a spus la radio şi TV că s-au dat anunţuri pentru 
ca morţii să fie identificaţi. Stim bine că nu s-a dat niciun fel de anunţ. Cred 
că minte şi administratorul de la pompe funebre, deoarece sunt oameni, 
printre care groparii din cimitir, care au susținut că ei au refuzat să sape 
groapa comună şi că s-a lucrat noaptea, cu un excavator de la G.I.G.C.L., şi 
că morții au fost îngropați tot atunci, iar preotul a făcut slujba a doua zi, 
morţii fiind deja îngropați”. 

Nu e lucru de glumă cu înmormântarea aceasta în condiții cel putin 
suspecte. Sunt aspecte care nu au fost lămurite niciodată. Interesant şi 
extrem de relevant e cazul Remus Tăşală. Face parte din grupul celor 
decedați şi al cărui trup a fost dezhumat în Cimitirul Eroilor. O declaraţie în 
Procesul de la Timişoara revine asupra unor decese misterioase. Retinem 
mărturia lui Herbert Hupfel, aşa cum a fost ea consemnată oficial: „Cazul 
lui Remus Tăşală, împuşcat în apropierea Spitalului de Oftalmologie; rănit 
la gât, a fost dus la clinică; de aici a fost mutat la Judeţean, spre a fi operat. 
După câteva zile, decedat, cum era în sicriu, mai avea o împuşcătură între 


ochi?” 


* Idem, nr. 4, 28 ianuarie 1990. 
Procesul de la Timişoara, vol. IX, Memorialul Revoluției 16-22 Decembrie 1989 
Timişoara, 2010, p. 119. 

Dezorganizarea din instituţii 

Despre modul bezmetic cu care se acţiona în acele zile şi despre 
presiunea enormă exercitată asupra militarilor la mai bine de o lună de la 
Revoluție aflăm din articolul S-a tras din greşeală, publicat în Renaşterea 
bănățeană. Era noaptea, la Spitalul de Copii. O fereastră uitată deschisă a 
fost izbită de curent, iar zgomotul a băgat spaima în cei de acolo. Un militar 
s-a dus să cerceteze zona. Pentru siguranță, a introdus cartuş pe țeava armei. 
S-a convins că nu este nimic şi atunci au mers cu toţii Jos, la o cafea. Omul a 
scos încărcătorul din armă, dar de cartuşul de pe ţeavă a uitat. Tot 
manevrând arma, aceasta s-a descărcat, iar o asistentă a fost rănită%. 

Atât de rău, şi şleampăt, şi fără inimă au lucrat autoritățile, că astăzi 
fapta lor se dovedeşte perfect încadrabilă în situațiile prevăzute de Codul 
Penal! Uluitoare avea să fie descoperirea făcută de Aurica Bonte, atunci 
când a aflat în cimitir trupul copilului ei. Actele tânărului erau asupra lui! 
Iată ce povesteşte: „L-am regăsit împuşcat, aşa după cum, de altfel, ştiam. 
Era îmbrăcat doar în cămaşă, pantaloni şi ciorapi, deşi de la Medicina 
Legală ni se spusese vestimentația completă (otteri negri, ciorapi albi, 
pantaloni în carouri, pulover alb, geacă de blugi, curea cu cataramă 
sclipitoare). Am căzut peste sicriu şi l-am sărutat. Dar lacrimile mi-au fost 
întrerupte la ceea ce urma să văd: groparii care au fost acolo au găsit în 
buzunarul din dreapta de la pantaloni buletinul de identitate al fiului meu 
(seria B.E. Nr 730650, emis la data de 20 dec. 1981, de Militia Municipiului 
Timişoara), iar in interiorul acestuia legitimatia de serviciu (emisă de 
Combinatul Agroindustrial Timiş, cu numărul 925, la 15.09.1989)”. 
Întrebarea pusă de mama îndurerată prin intermediul ziarului este 
cutremurătoare: „Deşi asupra sa existau documente clare de identificare, 
cine anume a stabilit că este «cadavru neidentificat» şi tratat ca atare?”. 


Cine şi-a riscat viaţa 

Evidentele au fost greu de ținut în acele zile şi nopţi de groază. Au 
fost zeci de morți şi sute de răniți. Au fost duşi pe la spitale fie cu 
autosanitarele, fie cu maşini particulare. A fost un efort de solidaritate ieşit 
din comun şi un act de curaj atât din partea unor cadre sanitare, cât şi din 
partea altor persoane care şi-au oferit serviciile de voluntari. Toţi îşi puneau 
viata în pericol, căci se trăgea fără milă. Multe dintre evidențe, împreună cu 
foile de observaţie şi alte documente medicale, aveau să dispară definitiv. 


2 Renaşterea bănățeană, nr. 24, 30 ianuarie 1990. 
” Idem, nr. 28, 6 februarie 1990. 

Au fost ridicate de cei din echipele de represiune. Mai multe persoane vor 
face declarații în Procesul de la Timişoara. Instanţa va consemna aceste 
mărturii dureroase cu referire la numărul de decedați şi de răniți, precum şi 
la împrejurările în care aceste persoane au suferit loviturile. Mai multe 
mărturii concordante atestă faptul că, pentru prima dată, s-a tras în populaţie 
duminică, 17 decembrie 1989, în zona Pieței Libertăţii. lată ce spune nu un 
martor simplu din stradă, ci Rodica Novac, director al Direcţiei Sanitare 
Judeţene la acea dată: „Duminică, 17 decembrie, în jurul orelor 16,45-17, la 
Serviciul de Urgenţe a fost adus un tânăr împuşcat în picioare (era încă 
lumină). În orele care au urmat, a fost adus un număr mare de răniți şi 
decedați. Peste 100 de răniți necesitau intervenţii de urgenţă. Spitalul nu a 
fost pregătit pentru o asemenea «avalanşă»”%. Precizarea despre primul 
rănit e importantă, deoarece confirmă deschiderea focului de către Armată 
chiar din balconul mic al Diviziei 18 Mecanizată. Faptul se află consemnat 
şi în Jurnalul de luptă al Diviziei, iar momentul l-am putut surprinde pe viu 
de la câţiva metri de locul unde s-a petrecut acest episod sângeros. Nu ştiam 
că asist la începutul unei vânători de oameni, care va dura trei zile...””. 

In ziarul Timisoara sunt inserate si trei articole cu referire directä la 
cele petrecute in Revolutie, de fapt, la victimele consemnate In acele zile si 
despre a căror soartă nu existau decât puţine informaţii. Medicul stagiar 
George Radu declară că a participat în noaptea de 17 spre 18 decembrie 
1989 la trierea cadavrelor celor decedați. A constatat că erau opt de sex 
feminin, printre care o fetiță de doi ani, şi 34 de bărbaţi, deci 42 de trupuri în 
total. Toate au dispărut, iar procurorii, milițienii şi securiştii au ridicat şi 
documentele întocmite cu acea ocazie“. Alăturat, este prezentat un material 
semnat „Sotul”, apartinändu-i lui loan Bânciu. Acesta povesteşte în câteva 
cuvinte tragedia din familia sa, căci soția, Leontina Bânciu, fusese 
împuşcată în 17 decembrie 1989, in zona Podului Decebal, dându-și ultima 
suflare chiar în braţele soțului, în drum spre Spitalul Judeţean. Trei copii 
minori au rămas orfani de mamă, al cărei trup nu a mai fost găsit niciodată. 
Se apreciază că ar fi fost în lotul celor arse la Crematoriul „Cenuşa” din 
Bucureşti. loan Banciu are şi astăzi îndoieli în această privință, căci 


* Procesul de la Timişoara, vol. IX, Memorialul Revoluţiei 16-22 Decembrie 1989 
Timişoara, 2010, p. 96. 

? Detalii se pot afla din articolul Mistificare, limbaj de lemn si ucigași, prezent în volumul 
Mass-media, represiune şi libertate. Revoluţia de la Timişoara în presa locală, națională 
şi internațională, Memorialul Revoluţiei 16-22 Decembrie 1989 Timişoara, Ed. Gutenberg 
Univers, Arad, 2010. 

“0 Timişoara, nr. 3, 26 ianuarie 1990. 

reprezentanții justiției nu au reuşit să găsească dovezi indubitabile. Există o 
teorie cum că ar fi fost şi un al doilea transport de cadavre, iar cenuşa ar fi 
fost deversată-n câmp, lângă Slatina. 


Documente incinerate de milițieni 

Modul cum au înțeles unele cadre ale Miliției, Securității şi Armatei 
să facă represiunea actelor revoluționare de la Timişoara s-a tradus printr-un 
exces de zel şi acțiuni pline de cruzime chiar în spațiul unităților sanitare. 
Este cunoscut faptul că spitalele, în special cele cu multi răniți, au fost 
înconjurate de forțele de ordine înarmate. Rolul ofiţerilor şi subofiterilor a 
fost acela de a nu lăsa persoanele suspecte că au participat la acțiunile de 
protest să părăsească unităţile de tratament fără a fi interogate, precum şi să 
împiedice accesul apartinatorilor la aceste persoane. Cum s-a pus la cale 
acțiunea de sustragere a cadavrelor, trupele de ordine s-au dovedit eficiente 
si in a împiedica accesul la date şi la personalul instituţiilor ce puteau oferi 
informaţii. lată o consemnare a periodicului Timişoara din octombrie 1990, 
când Procesul de la Timişoara mai era încă la Timişoara: „Eroul Claudiu 
Vărcuş a căzut pe trecerea de pietoni aflată între Catedrală şi Cinema 
Capitol. Rănit, a fost ridicat şi transportat la Spitalul de Ortopedie. Dna 
Vărcuş, mama lui Claudiu, relatează ce 1 s-a întâmplat în 18 dimineaţă la 
Spitalul Judeţean. Cei ce aşteptau relaţii despre morţi şi răniți au fost 
amenințați cu arma. Nu durează mult şi, la consemnarea declaraţiei, 
preşedintele instanţei îi cere dnei Vărcuş să-l recunoască pe individ. 
Dumneaei declară că 1-a văzut poza în ziar şi că militianul în cauză este 
Veverca Iosif! După ce ezită putin în fata boxei, femeia pune mâna pe 
Veverca: «Acesta e, spune ea, sigur el este!»°'. Individul avea să fie 
recunoscut pentru cruzimea sa, unele dintre „faptele sale de vitejie” 
petrecându-se chiar la Spitalul Judeţean Timişoara. O relatare plină de 
dramatism va face în justiție Ecaterina loana. Completul de judecată va 
consemna declaraţia ei de câteva fraze, o declaraţie succintă, dar revelatoare 
despre ceea ce s-a întâmplat în Revoluţia de la Timişoara, pe stradă, în 
instituţii, precum şi despre fata de o duritate extremă a represiunii. Instanta 
va consemna următoarele: „Ridicatä în seara de 16 decembrie, în Piaţa 
Sinaia, şi dusă la Militia Judeţeană, împreună cu alti arestaţi. A fost bătută 
în curte: «Tremuram toată, nu ştiam ce să fac de frică...». În aceeaşi noapte, 
pe la 4.00, spre dimineaţă, câteva femei au fost ridicate şi apoi eliberate: 
«Ne-au răsfirat pe străzi». Duminică, în 17, pe la orele 13.00, fiind în Piaţa 


3! Idem, nr. 110, 4 octombrie 1990. 

Maria, a fost din nou ridicată de colonelul Sima şi dusă într-un coridor, sub 
pretextul «să-l vedem pe domnul Tőkés». Aici a fost lovită crunt, cu 
pumnul, «de mi-a ieşit o măsea şi cu o ureche nu mai aud». În 18, a fost 
bătută din nou, cu picioare în burtă, de un civil cu numele de Veverca, la 
Spitalul Judeţean, unde voia să-şi scoată un certificat medico-legal pentru 
bătăile îndurate anterior”””. 

Este evident că forțele de represiune au încercat să şteargă cât mai 
multe dintre urmele crimelor înfăptuite de ele. Au lucrat meticulos cu 
cadavrele protestatarilor, aşa cum aveau să procedeze şi cu o mare parte din 
documente. Amintim că la Clinica Chirurgie II a Spitalului Judetean au fost 
ținute evidențe duble, aşa cum nu se proceda de obicei. Oare cine a fost atât 
de prevăzător, dând dovadă şi de un mare curaj, în condiţiile în care 
documentele medicale din alte clinici au fost confiscate şi distruse? A fost 
chiar un act de curaj, căci iată ce a reținut instanţa cu referire la distrugerea 
documentelor: „Inculpatul col. de Miliție Ghircoias Nicolae a declarat că, 
din ordinul g-ralului Nuta Constantin, s-a deplasat în ziua de 19 decembrie 
1989 la Spitalul Judeţean Timiş, unde, cerându-i directorului spitalului toate 
evidenţele privind morţii şi răniții prin împuşcare, acesta i-a dat un număr de 
12 caiete şi registre, precum şi foile de mişcare a bolnavilor de la o secţie la 
alta, pe care, fără să semneze de primirea lor, le-a ars împreună cu It.-col. 
Corpodeanu loan la Inspectorat. A mai declarat că din dispoziţia aceluiaşi 
general, în ziua de 22 decembrie, a dus toate aceste documente la 
crematoriul unităţii, unde, în prezenţa sa, au fost arse de maiorul Popovici 
Gelu”””. 


Lucian-Vasile SZABO 


” Procesul de la Timişoara, vol. IX, Memorialul Revoluţiei 16-22 Decembrie 1989 
Timişoara, 2010, p. 114. 
33 Idem, p. 280. 

4 OPINII SI ATITUDINI 


Proclamația de la Timişoara: 
Document al Revoluţiei Române din Decembrie 1989 


Explicații şi completări 

Proclamaţia de la Timişoara este documentul redactat de George 
Şerban, prin care au fost luate în discuţie idealurile Revoluției Române din 
Decembrie 1989 şi au fost formulate reforme şi principii de reformare a 
României. 

În redactarea Proclamaţiei, George Şerban s-a folosit de experiența vastă 
pe care o avea ca scriitor, ziarist şi om politic. Experienţa i-a oferit posibilitatea să 
formuleze idei aplicabile României. A avut nu numai curajul să formuleze cele 
13 puncte ale Proclamaţiei, dar şi-a asumat şi răspunderea morală fata de 
timişoreni, cât şi fata de întreaga tara, el fiind, totodată, cel care a citit documentul 
la 11 martie 1990. 

Meritul lui George Şerban este că a venit cu idei concrete şi viabile, 
cărora le-a dat formă, le-a plasat într-un document al Revoluției Române, şi 
anume în Proclamaţia de la Timişoara — 11 martie 1990, în care a crezut până în 
ultima clipă a vieții sale. Trebuie apreciat curajul lui George Serban şi al altor 
timişoreni de a spune lucrurilor pe nume, într-un moment în care totul era fragil... 
nu trecuse prea mult timp de la Revoluţie, totul era încă viu în mintea românilor. 
Exista pericolul izbucnirii unei noi etape a Revoluţiei Române. 

Proclamaţia putea să fie scânteia care să aprindă focul din inimile 
românilor cărora încă nu li s-a făcut dreptate. Ea a reprezentat, pentru acei români 
care aveau speranţa unei reformări a țării, un punct de plecare pentru o viata mai 
bună, în care să dăinuie libertatea, dreptatea şi adevărul. Multe dintre ideile sale 
sunt actuale şi astăzi, ceea ce face ca Proclamaţia să rămână valabilă, motiv 
pentru care trebuie susținută aplicarea ei. Este regretabil că tot mai multe 
persoane abandonează ideile lansate de Societatea Timişoara şi de Proclamația 
de la Timişoara. Proclamaţia a venit cu idei noi, care ar fi contribuit la bunul 
mers al societăţii. Prin Proclamația de la Timişoara s-a încercat readucerea în 
discuţie a Revoluţiei din 1989, clarificarea scopurilor şi idealurilor ei. Trebuie să 
fie clar pentru toți românii că Proclamaţia s-a afirmat împotriva comunismului, 

nu a familiei Ceauşescu. Cei care s-au simțit vinovaţi şi s-au regăsit în Punctul 8 
s-au folosit de tot felul de manevre pentru a nu da curs acestui document. S-a 
reuşit manipularea poporului român şi încă se face acest lucru. Textul 
Proclamaţiei nu s-a dorit a fi făcut cunoscut tuturor românilor în 1990, motiv 
pentru care există persoane care nu au auzit de acest document. Astăzi 
Proclamaţia este dezbătută şi analizată de mai multi istorici şi oameni de ştiinţă, 
însă nu se aplică. 

În articolul Proclamaţia de la Timişoara: Document al Revoluţiei 
Române din Decembrie 1989, publicat in nr. 1(6)/2010 al buletinului 
Memorialului Revoluţiei, s-a strecurat o greşeală pe care mi-am propus s-o 
rectific, pentru a nu permite să fie preluată şi rescrisă, şi anume: nu în 8 martie 
1990 s-a citit textul Proclamaţiei de la Timişoara, în 8 martie 1990 s-a anunţat 
că duminică, 11 martie 1990, ora 11, în Piaţa Unirii se va organiza o Adunare 
Populară, în cadrul căreia se va citi Proclamaţia de la Timişoara. Atunci, în 11 
martie 1990, în cadrul mitingului din centrul oraşului, regretatul George Şerban a 
citit Proclamaţia de la Timişoara, documentul Revoluţiei Române. 

Proclamaţia de la Timişoara nu este doar a Timişoarei, ci a tuturor 
românilor care împărtăşesc ideile promovate de acest document şi care doresc ca 
Revoluția Română din Decembrie 1989 să fie eliberată de minciună. Victimele 
represiunii comuniste merită răsplătite prin găsirea şi pedepsirea vinovaţilor. 

În articolul la care am făcut referire mai sus am caracterizat regimul 
comunist ca fiind un regim autoritar, termen destul de moderat: regimul comunist 
din România a fost un regim totalitar. Pentru România regimul comunist a 
reprezentat represiune, umilire, lipsire de drepturi, lezare de libertate, teroare şi 
teamă. El a negat drepturile omului, a supus poporul partidului şi directivelor lui. 
A lichidat individualul, lăsând loc liber doar colectivului. 

Punctul 11 al Proclamaţiei, care propunea descentralizarea economică şi 
administrativă a țării ca o primă măsură pentru revigorarea infrastructurii 
economice, a fost folosit ca mijloc de manipulare a românilor împotriva 
Proclamaţiei şi a Timişoarei. 

Unele articole ale acestui document şi-au păstrat valabilitatea şi este 
regretabil că Punctul 8 nu s-a aplicat. Încă foarte multi foşti activişti comunişti şi 
securişti continuă să ocupe funcții importante în viata publică, unii hotărăsc 
destinul țării. Desi nu s-a aplicat, Punctul 8 este actual şi a fost, de altfel, validat 
şi de Rezoluția nr. 7 a Partidului Popular European din februarie 2004. Mult 
aşteptata lege electorală care ar urma să ţină fostele elemente comuniste (tin să 
mentionez că nu este vorba de membri de partid) departe de viata politică şi de 
conducerea României întârzie să apară. Se va aplica vreodată Punctul 8 al 

Proclamaţiei? Este o întrebare la care încă se mai aşteaptă răspuns, românii speră 
şi cred în sinea lor că da. 

Istoria României privind evenimentele din Decembrie 1989 continuă să 
fie învăluită în minciună, fals şi mister. Românii sunt mai departe manipulati, 
astfel că se reuşeşte ascunderea adevărului referitor la cele întâmplate. Acest 
lucru face ca morții şi participanții la Revoluția Română să nu îşi găsească 
liniştea până în momentul în care se va face dreptate. Dreptatea a devenit o 
utopie... apare în mintea mea, acum, o întrebare: Vom afla adevărul vreodată? 

Există atâtea persoane care discută despre Revoluţie, dar există tot atâtea 
opinii, fapt ce împiedică găsirea şi afirmarea adevărului. Deşi există foarte multe 
lucrări dedicate Revoluţiei Române, adevărul încă nu se cunoaşte, este ascuns 
printre rânduri eronate... minciuni care generează alte neadevăruri. Adevărul 
privind Revoluţia Română este bine ascuns, după 22 de ani este încă învăluit în 
mister. Există morţi, există răniţi, există urmaşi, dar nu există ADEVĂR privind 
cele întâmplate în 1989. Idealurile Revoluţiei au fost abandonate, tot mai multe 
persoane evită să vorbească deschis despre cele petrecute, totul rămâne la statutul 
de părere, de afirmaţie nefondată. 

Fără îndoială că Revoluția de la Timişoara a fost o revoluție autentică, că 
Proclamaţia de la Timişoara este un adevărat document al Revoluţiei Române, 
care a implicat, pentru acei ani, curaj şi o atitudine demnă de respect. 
Proclamaţia este, totodată, un document al oraşului în care s-a declanşat 
Revoluția, un oraş eroic şi martir. Populaţia Timişoarei, precum şi multi alti 
români din alte oraşe ale țării, a avut curajul să înfrunte un regim totalitar care 
controla întreaga societate. 

Revoluţia trebuia să aducă schimbarea radicală a societății, libertatea 
mult aşteptată trebuia să se resimtă în viaţa întregului popor. Un trai mai bun, o 
libertate neîngrădită erau dorințe ale celor care au luptat, multi pierzându-și viata. 
După evenimentele din Decembrie 1989, România trebuie să renunțe la 
moştenirea comunismului, a acelui regim dictatorial care a pus stăpânire pe 
poporul român timp de 44 de ani. 

Sper în aplicarea Punctului 8 al Proclamaţiei de la Timişoara şi în 
aplicarea legii lustraţiei. 


NOTA: Tin să-i mulțumesc doamnei Liana Serban, soţia regretatului jurnalist şi 
om politic George Şerban, pentru amabilitatea de a-mi oferi explicaţii şi 


informații referitoare la subiectul prezentat. 


Cristina TUDOR 

Interviu cu Teodor Mărieş — lider revoluţionar, 
preşedintele Asociaţiei „21 Decembrie 1989” din Bucureşti 


Prezent la Asociaţia Memorialul Revoluţiei 16-22 Decembrie 1989 
Timişoara, în 16 decembrie 2010, cu ocazia comemorării eroilor şi 
aniversării Revoluţiei, revolutionarul Teodor Mărieş a solicitat, din nou, 
prin mass-media, să se scoată „de la saltea” documentul care a făcut 
subiectul ultimelor două luni ale anului 2010 şi să fie supus expertizei. Este 
vorba de aşa-zisul decret care ar fi semnat de primul preşedinte al României 
anilor 1990. Liderul Asociației „21 Decembrie 1989” din capitală susține că 
Ion Iliescu a scris documentul prin care se cere, în principiu şi în esenţă, 
neexecutarea lui Nicolae şi Elena Ceauşescu. Mai mult, revolutionarul 
recunoaşte că a dat de documentul cu pricina cu ajutorul unor gazetari 
(„Lumea justiţiei”). 


L.K.: Când a fost găsit? 

T.M.: Nu foarte demult. 

L.K.: Cum va explicati de ce tocmai acum şi de ce nu până acum? 

T.M.: Nu ştiu nici eu. Am auzit de el, sunt politicieni din preajma lui Iliescu, 
care chiar săptămâna trecută — si-aici S.R.I.-ul ar putea să ne ajute cu 
înregistrările telefonice — au recunoscut că documentul există şi că ştiau de 
el din acel moment. 

L.K.: Unde exista? 

T.M.: Repet, nu pot să divulg sursa, nu ştiu de ce nu ar recunoaşte, şi eu 
indic câțiva oameni care ar putea să spună de existenţa acelor documente, 
începând de la Măgureanu (Virgil, n.n.,), Petre Roman, Stănculescu (Victor 
Atanasie, n.n.,) şi Gelu Voican, ar putea să recunoască faptul că, în intenția 
lui Iliescu, a existat, cel puţin a existat dorinţa de a face un gest în acel 
moment. Din punctul meu de vedere este o laşitate. Nu a avut încredere în 
victoria Revoluţiei şi-atunci a încercat să-şi asigure spatele. 

L.K.: Este semnat cu data de 25? 

T.M.: 25, da. 

L.K.: Cum va explicati, din punct de vedere prerogativ, ca sa zic asa, $1 al 
exerciţiului in funcțiune, că Ion Iliescu, la acea dată, avea aceasta 
autoritate...? 

T.M.: Ion Iliescu n-a avut nicio autoritate, din punctul meu de vedere, 21 de 
ani. El, tot ce şi-a însuşit, de fiecare dată când a fost ales, a fost ales prin 
fraudă, şi nu prin fraudă electorală, că a furat cineva voturile, ci printr-o 

fraudă morală, şi la 20 mai şi ulterior. Poporul român nu a ştiut niciodată 
cine este Ion Iliescu. 

L.K.: Totuşi, este folosit termenul „decret”. Asta înseamnă c-avea... 

T.M.: Din punctul meu de vedere al acelor zile, domnul Jon Iliescu, până în 
27 decembrie, nu avea nicio funcţie. Sau tot ce a făcut a fost că şi-a arogat 
funcția. Abia în 27 decembrie s-a întrunit prima dată Consiliul Frontului 
Salvării Naţionale, care, atunci, l-a ales preşedinte. Deci tot ce a semnat 
înainte, nici măcar această minimă legitimitate a acelui consiliu, care 
consiliu nu uitaţi că era format inclusiv din Blandiana, dintr-o seamă de 
oameni de cultură, de revoluționari, care habar n-aveau ce a facut Ion Iliescu 
din 22 până în 27 şi nici ce a făcut Ion Iliescu ulterior, drept dovadă că unii 
dintre ei s-au retras în luna ianuarie şi-n lunile care au urmat. Deci, practic, 
el a dictat, împreună cu armata, tot ce s-a întâmplat în acele zile. 

L.K.: Dar, pentru autenticitatea acelui document, s-a solicitat testul 
grafologic, examinarea grafologică şi toate expertizele necesare? 

T.M.: Eu vă spun cinstit, nu vă neg, ieri şi alaltăieri, am avut doi experți 
care au stat şi au verificat documentul respectiv, ba mai mult de-atât, chiar şi 
unul din 1956, pe care l-am găsit şi pe care îl bănuim că este produs la 
Timişoara şi este opera lui Ion Iliescu. 

L.K: Dar acel decret...? 

T.M: Însă vreau să vorbesc cu persoana respectivă care a fost pusă să-l 
semneze la timpul respectiv, are caracteristici... sau în el răzbate acelaşi 
scris al lui Ion Iliescu? Vom vedea mai târziu. O să vorbesc astăzi, mâine, 
cu persoana de la Timişoara. 

L.K.: Pe cand rezultatul?... 

T.M.: Din punctul meu de vedere, imi este foarte clar că documentul pe care 
l-am prezentat este opera lui Ion Iliescu. Deci eu nu am niciun dubiu. Cine 
are, e problema lui. Mă dă în judecată, nu mă dă, se răzgândeşte, n-am nicio 
problemă. Eu o susţin pe a mea. 


Liza KRATOCHWILL 

4 COMANDANȚII REPRESIUNII 


Ilie Matei în Decembrie 1989 


S-a născut la 13 aprilie 1932 în localitatea Găneasa, județul Olt. 
Meseria de turnător-formator l-a ajutat să se formeze din mers în școlile de 
partid, unde conta foarte mult profesia şi originea socială, devenind un 
activist devotat, cu o ascensiune rapidă în structurile de conducere ale 
P.C.R. De la funcția de instructor al Comitetului Regional UTM Oltenia 
(1956-1957), va avansa în anii nî 08° functii înalte: secretar cu propaganda la 
Brăila, prim-secretar la Caraş-Severin şi din 1985 până la 3 noiembrie 1989 
prim-secretar la Comitetul Județean de Partid Timiş. Pentru că partidul avea 
nevoie de activişti cu o pregătire complexă — în limbajul de epocă, 
„multilateral dezvoltată” — Matei va absolvi Academia de Studii Economice 
din Bucuresti şi va obține şi titlul ştiinţific de doctor în economie”. 

Numirea lui Matei în fruntea judeţului Timiş nu a fost primită cu 
entuziasm de către bănăţeni, chiar dacă judeţul va obţine, sub conducerea sa, 
locuri fruntaşe în întrecerea socialistă. Prin comportamentul său cazon, prin 
exigenta, de multe ori, exagerată şi justificată doar de dorinţa de a fi pe 
placul celor care l-au numit să conducă unul dintre cele mai importante 
judeţe ale ţării, Matei a fost perceput ca activist comunist dur, brutal, străin 
de cultura, spiritualitatea şi mentalitatea bänätenilor. Întâlnirile cu activistii 
din diferite domenii, dar în special cu cei care răspundeau de agricultură, 
erau, de multe ori, un coşmar. De aceea, unii considerau că, prin trimiterea 
lui Matei în Timiş, Ceauşescu dorea să-i sanctioneze pe bănăţeni pentru 
lipsa ataşamentului total față de regim şi răceala evidentă cu care era primit 
de fiecare dată când vizita judeţul. 

Nu ştim dacă Matei a fost trimis cu misiunea specială de a-i pedepsi 
sau de a „lichida spaisurile bänätenilor” — aşa cum spunea folclorul epocii — 
dar cu siguranță că în perioada lui situația judeţului s-a înrăutățit. 
Consumurile de alimente, energie electrică, gaze naturale erau rationalizate, 


* Procesul de la Timişoara, vol. III, Ediţie îngrijită de Miodrag Milin şi Traian Orban, 
Timişoara, Ed. Mirton, 2005, p. 1287 (în continuare: Procesul de la Timişoara, vol. III...); 
vezi şi „Jurnalul Naţional” din 17 noiembrie 2009. 

importurile la bunurile de larg consum erau reduse, productivitatea muncii 
era în scădere şi planurile de producţie din ce în ce mai greu de îndeplinit. 

La solicitarea directorilor de la marile întreprinderi ale județului, 
Matei va face în cursul anului 1989 mai multe demersuri către miniştrii de 
resort pentru a fi sprijiniți în „asigurarea bazei materiale necesare realizării 
sarcinilor de producţie fizică, cu deosebire a producţiei de export” la 
unitățile economice ce aparțineau de ministerele respective. Astfel, la 16 
ianuarie 1989, Matei îi solicită sprijinul ministrului Industriei Uşoare, Maria 
Flucsă, „în soluționarea problemelor privind asigurarea integrală cu cote în 
repartitii” a materialelor necesare pentru întreprinderile textile din Timişoara 
şi Lugoj”. În aceeaşi zi, Matei trimite o adresă asemănătoare şi ministrului 
Industriei Chimice şi Petrochimice, lon M. Nicolae, cerându-i să intervină la 
furnizorii contractati de mai multe întreprinderi din Timişoara, Lugoj şi 
Jimbolia pentru a livra la timp coloranţi, fibre sintetice şi alte materii 
prime“. Adrese similare le va trimite şi altor miniştri, iar la 20 februarie 
1989 va solicita sprijinul primului-ministru Constantin Dăscălescu“. 

Nici agricultura județului nu stătea mai bine, producția raportată 
fiind mult mai mare decât cea reală, aşa cum rezultă şi dintr-un raport 
semnat la 15 iunie 1989 de către Emil Bobu, secretar al Comitetului Central 
al P.C.R., care a verificat împreună cu un colectiv de activişti modul în care 
s-a efectuat evaluarea la culturile de cereale păioase în judeţul Timiş. În 
urma verificărilor făcute, au existat diferențe între cifrele raportate şi cele 
reale, diferenţe ce au oscilat la cultura grâului între 528-1818 kg/ha, iar la 
cultura orzului, între 744-1593 kg/ha*®. In vara anului 1989, Matei era 
avertizat de Ferdinand Nagy, ministru secretar de stat la Ministerul 
Agriculturii, că în judeţul Timiş s-a depăşit programul de tăiere la bovine, 
ceea ce „reprezintă o gravă încălcare a disciplinei de plan şi a prevederilor 
legii, de conducerile unităţilor agricole””. De asemenea, era apreciat drept 
grav faptul că sacrificarea bovinelor s-a făcut la greutăţi medii foarte mici şi 
că au crescut tăierile în situații deosebite. Faţă de aceste neajunsuri se 
solicită intervenţia lui Matei pentru „întărirea ordinei şi disciplinei de plan 


în fiecare unitate agricolă”. 


35 Direcţia Judeţeană Timiş a Arhivelor Naţionale, Fond Comitetul Judetean P.C.R. (1981- 
1989), dosar 9/1989, f. 65. 

36 Ibidem, f. 144. 

37 Ibidem, f. 112-113. 

38 Ibidem, f. 20. 

39 Ibidem, dosar 22/1989, f. 81. 

+0 Thidem. 

În ciuda acestor neajunsuri constatate în activitatea desfăşurată de 
Ilie Matei în conducerea judeţului Timiş, la începutul lunii noiembrie 1989, 
Ceauşescu decide promovarea lui în funcţia de secretar cu propaganda al 
C.C. al P.C.R. 

Plecarea lui Matei la Bucureşti a fost privită cu satisfacție de 
locuitorii judeţului, mai ales că va fi înlocuit de Radu Bălan, un activist 
apreciat de către bänäteni*'. Din păcate, nici după venirea lui Bălan situaţia 
timişorenilor nu s-a îmbunătățit şi, la scurt timp după preluarea conducerii, 
regimul comunist începe să se confrunte cu cele mai grave probleme din 
istoria sa de peste patru decenii”. 

Într-adevăr, în ziua de 15 decembrie 1989, în jurul orei 16,00, Radu 
Bălan a fost informat de către secretarul cu probleme de propagandă, Vasile 
Bolog, că în fața casei pastorului reformat Lászlo Tőkés se aflau 
aproximativ 100 de persoane, care nu se manifestau sub nicio formă. 
Cunoştea că pastorul urma să fie evacuat în baza unei hotărâri judecătoreşti 
din informațiile primite de la fostul prim-secretar Ilie Matei, de la Ion 
Cumpănaşu, şeful Departamentului Cultelor, şi de la preşedinta Tribunalului 
Judetean Timiş, Elena Topală”. La scurt timp va fi informat şi de către Ion 
Deheleanu, şeful Miliției județului Timiş, şi Traian Sima, şeful Securităţii 
Judeţene, despre situaţia creată în faţa casei pastorului reformat. Ei i-au 
solicitat lui Bălan să nu dea curs hotărârii de evacuare, întrucât spiritele erau 
incinse, iar pastorul se bucura de o evidentă simpatie“. Pentru a se convinge 
de informațiile primite, în jurul orelor 19,00, Bălan s-a dus în Piaţa Maria. 
Întors la sediu, l-a chemat pe primarul municipiului Timisoara, Petru Mot, si 
l-a trimis la locuinţa pastorului pentru a-l asigura — inclusiv în scris — că nu 
va fi evacuat. Drept urmare, majoritatea celor prezenți în zonă au plecat 
acasă, situația revenind la normal, deşi în acea seară au avut loc câteva 
incidente, când autorităţile au încercat să facă arestări”. La rându-i, Radu 
Bălan l-a informat pe Emil Bobu despre cele întâmplate în Timişoara. 


* Dumitru Tomoni, Radu Bălan — Decembrie 1989 în „Memorial 1989. Buletin ştiinţific şi 
de informare”, nr. 1(6)/2010, Timişoara, p. 76. 

42 Loan Munteanu, Dumitru Tomoni, Aspecte ale crizei economice şi deteriorarea 
condiţiilor de viata din Banat in Accentuarea crizei de regim din țările socialiste europene 
(1980-1990) (coordonator: Lorin loan Fortuna), Timişoara, Ed. Artpress, 2009, pp. 48-64. 
® Procesul de la Timişoara, vol. Ill..., p. 1417. 

“ Procesul de la Timişoara, vol. U, Ediţie îngrijită de Miodrag Milin, Timisoara, Fundaţia 
Academia Civica, 2004, p. 471 (în continuare: Procesul de la Timisoara, vol. 1...). 

® Peter Siani-Davies, Revoluţia română din Decembrie 1989, Bucureşti, Ed. Humanitas, 
2006, p. 91, vezi şi Miodrag Milin, Timisoara 15-21 decembrie '89, Timişoara, 1990, p. 18. 

În dimineaţa zilei de 16 decembrie, la orele 8,30, Bălan a ţinut 
obişnuita şedinţă de secretariat, unde, pe lângă probleme curente, a informat 
că sunt şi „ceva probleme în Piaţa Maria”"€. Într-adevăr, erau probleme, 
pentru că numărul celor aflați în fata casei pastorului reformat era in 
creştere, comparativ cu primele ore de dimineaţă. 

În jurul orelor 11,00, Ilie Matei vine în sediul Judetenei de Partid, 
oprindu-se mai întâi în cabinetul secretarului județean cu probleme 
organizatorice, Florea Sofronie, pe care îl informează că se află în oraş 
pentru a-şi muta familia la Bucureşti“. Apoi se întâlneşte cu Radu Bălan, 
care il pune în temă cu situaţia creată în jurul pastorului Tökes, dar şi cu 
ordinul dat de Ceauşescu la ora 10,00, de a se trece la evacuarea pastorului. 
Potrivit declaraţiei făcute de Bălan la proces, „Matei a fost de părere că 
trebuie să fie pusă în executare acea hotărâre de evacuare”“. În schimb, 
supoziţia lui Alex Mihai Stoenescu, potrivit căreia în acel moment „s-a 
dezvoltat un conflict personal între primul-secretar Radu Bălan şi fostul 
prim-secretar Ilie Matei”, deoarece, pentru Matei, „proaspăt promovat 
secretar în C.C., ordinul lui Ceauşescu era literă de lege”, nu a fost 
confirmată de Bălan. Venit la Judeteana de Partid pentru a-l informa pe 
Bălan despre situaţia de la casa pastorului Tökés, primarul Petru Mot se 
întâlneşte cu Matei, în momentul în care acesta ieşea din biroul primului- 
secretar. Matei s-a interesat de starea de spirit din zonă şi l-a sfătuit pe Mot 
să ia măsurile care se impun”. 

La proces, Matei a declarat că a stat la primul-secretar 15-20 de 
minute, timp în care a servit o cafea şi a „discutat câteva lucruri generale”, 
fără însă a aborda o temă anume””'. După ce s-a văzut si cu alti secretari ai 
Comitetului Judeţean de Partid, care erau prezenţi în sediu, a solicitat 
maşina secției gospodăreşti de partid şi a plecat în oraş pentru a-şi rezolva 
unele probleme personale. Se va întoarce în sediu în jurul orei 12,00, după 


“ Procesul de la Timişoara, vol. IV, Ediţie îngrijită de Miodrag Milin si Traian Orban, 
Timişoara, Ed. Mirton, 2006, p. 2069 (în continuare: Procesul de la Timişoara, vol. IV...). 
* Procesul de la Timişoara, vol. IV, Ediţie îngrijită de Miodrag Milin şi Traian Orban, 
Timişoara, Ed. Mirton, 2006, p. 1905. 

“8 Procesul de la Timişoara, vol. IN..., p. 1420. 

® Alex Mihai Stoenescu, Istoria loviturilor de stat în România, vol. 4, partea I, Bucuresti, 
Ed. RAO, 2004, p. 357. 

° Procesul de la Timişoara, vol. VI, Ediţie îngrijită de Miodrag Milin si Traian Orban, 
Timişoara, Ed. Fundaţiei Academia Civică, 2008, p. 3732 (în continuare: Procesul de la 
Timişoara, vol. VI...). 

>! Procesul de la Timişoara, vol. IN..., p. 1615. 

care va merge la un cabinet medical pentru o lucrare de stomatologie, 
revenind în sediu seara, după orele 20.00. 

Între timp, situaţia se complică în Piaţa Maria, în apropierea 
pastorului Laszlo Tökés. Circulaţia se opreşte, numărul demonstrantilor era 
în continuă creştere, iar atitudinea lor era, fără echivoc, potrivnică regimului 
dictatorial. În jurul orelor 19,00 s-au oprit tramvaiele şi s-a strigat pentru 
prima dată „Jos Ceauşescu!”, lozincă incendiară, ce a marcat trecerea de la 
acțiunea de solidaritate cu pastorul Tokés la o revoltă anticeauşistă, expresie 
a răbufnirii nemulțumirilor față de un regim agresiv şi dictatorial”. Fiind 
confruntate cu o situație fără precedent, autoritățile intervin în forță, fiind 
trimis un pluton de intervenție şi maşini de pompieri. Protestatarii rezistă cu 
îndârjire, astfel că încercarea forțelor represive de a-i împrăştia şi de a 
restabili ordinea eşuează, în ciuda faptului că Ceauşescu i-a cerut primului- 
secretar al Comitetului Judeţean P.C.R. Timiş, Radu Bălan, să rezolve 
situaţia într-o oră”. 

Prinzând curaj, o coloană de demonstranți s-a îndreptat spre 
Comitetul Judeţean de Partid, trecând Podul Michelangelo şi deplasându-se 
pe lângă Banca de Stat, Poştă şi apoi pe Bulevardul 23 August. Depăşit de 
evenimente, Radu Bălan nu a avut curajul să încerce un dialog cu cei peste 
2000 de demonstranți, astfel că aceştia forțează uşa metalică de la intrarea in 
sediu, sparg geamuri de la fațada principală şi încearcă să smulgă însemnele 
comunismului. Pentru apărarea sediului şi împrăştierea demonstrantilor, la 
solicitarea lui Radu Bălan, Inspectoratul Judeţean Timiş al Ministerului de 
Interne trimite un pluton din subunitatea antiteroristă (U.S.L.A), echipat cu 
salopete, scuturi, bastoane şi căşti, care, folosind inclusiv fiole lacrimogene, 
a reuşit să restabilească ordinea™’. 

Potrivit declaraţiei făcute la proces, Ilie Matei a revenit în sediu după 
înlăturarea demonstrantilor, deoarece, locuind în zona centrală a oraşului, a 
auzit „un vuiet puternic din oraş, asemănător unui meci de fotbal”55. Matei 


” Dumitru Tomoni, Decembrie 1989 în Timişoara. De la revoltă populară la revoluţie în 
Studii şi articole de istorie, LXXIV, Bucureşti, 2009, p. 71. 

* Procesul de la Timişoara, vol. II..., p. 1429. 

>* Ibidem, p. 1433. 

°° Ibidem, p. 1616. Inspectorul-sef al Inspectoratului Judetean Timiş al Ministerului de 
Interne, colonelul Ion Popescu, susține că Matei se afla în sediu înaintea venirii 
manifestantilor: „În după-amiaza acelei zile, de la fostul Comitet Judetean de Partid, am 
fost sunat de către Matei Ilie, fost secretar al C.C., care se găsea în Timişoara, că în acea 
zonă, zona Pieței Maria, în special pe Bulevardul Tineretii, pe lângă manifestantii pasnici 
care erau pe str. Timotei Cipariu şi în împrejurimi, o serie de elemente aflate sub influența 
băuturilor alcoolice s-au dedat la acțiuni care tulbură grav ordinea şi liniştea publică, prin 

asistă la convorbirea telefonică dintre Radu Bălan şi Nicolae Ceauşescu, 
solicitându-i primului-secretar să-l informeze pe şeful statului că se află şi el 
acolo. Nicolae Mihalache, prim adjunct al secției organizatorice a C.C. al 
P.C.R., trimis de Robu să vadă ce se întâmplă la Timişoara, susține că Matei 
a vorbit aproximativ 3 minute cu Ceauşescu, asigurându-l „că vor fi luate 
măsuri la Timişoara”. La proces, Matei nu neagă convorbirea cu 
Ceausescu, dar consideră că nu era vorba de seara zilei de 16 decembrie, ci 
de după-amiaza zilei de 17 decembrie“ 

Deşi prin declaraţiile date Matei a susținut cu tărie că nu s-a implicat 
sub nicio formă în reprimarea demonstrantilor şi restabilirea ordinii, 
acțiunile întreprinse în perioada 16-18 decembrie îl contrazic. Matei s-a 
implicat în reprimarea manifestantilor din Piaţa Maria, ordonând să fie puse 
tunurile cu apă pe demonstrantii din zona Regionalei C.F.R., în jurul orelor 
20,00, „Lucru susținut de Radu Bălan atât la urmărirea pena, cât şi la 
proces". În aceeaşi seară, Matei participă la o scurtă şedinţă cu activul de 
partid la Comitetul Municipal Timişoara, şedinţă pe care o conduce, dar 
despre care nici măcar nu aminteşte în declaraţia de la proces. El a informat 
activul că există o sentință de evacuare a pastorului Tökés, că oamenii nu au 
înțeles justetea acesteia şi că, fără motiv, unii dintre aceştia au trecut la 
activităţi de devastare a magazinelor. În acelaşi timp, le-a cerut directorilor 
de întreprinderi şi secretarilor de partid să ia măsuri ferme pentru 
menţinerea ordinii şi disciplinei. Prezentă la acea şedinţă, Meszaros Anghel 
Tamara reține amănunte semnificative pentru atitudinea şi percepția pe care 
o avea în acea seară Ile Matei: „Ne-a spus că în oraş au avut loc manifestări 
violente ale unor huligani, în majoritate beti, totul pornind de la pastorul 
Tökes, pe care ni l-a prezentat a fi un ins cu abateri, pricină din care mai- 
marii acestuia au hotărât să fie mutat din judeţ. Ne-a cerut ca noi să 
organizăm paza întreprinderilor împotriva acestor huligani, făcând afirmaţia 
că «strada rămâne în grija noastră»... şi că «in două-trei zile vor fi 
potolitiw””. Martora realizeazä amploarea evenimentelor, din moment ce 


spargerea unor magazine din zonă, sustragerea unor bunuri care aduc prejudicii 
municipiului, față de care mi s-a ordonat să iau măsuri operative de restabilire a ordinii şi 
liniştii în zonă.” (Procesul de la Timişoara, vol. I, Ediţie îngrijită de Miodrag Milin, 
Timişoara, Ed. Fundaţiei Academia Civică, 2004, p. 112; în continuare: Procesul de la 
Timişoara, vol. I...). 

°° Procesul de la Timişoara, vol. IV..., p. 2031. 

>’ Procesul de la Timişoara, vol. II..., p. 1639. 

*5 Ibidem, p. 1439. 

° Procesul de la Timişoara, vol. IV..., p. 2129. 

abia „în două-trei zile” Matei vedea potolirea spiritelor, şi este şocată de 
absenţa lui Radu Bălan de la această şedinţă, crezând că a fost demis din 
funcția de prim-secretar. 

La orele 22,25, Matei îi comunică inspectorului-şef Popescu Ion că 
situația din Piaţa Maria „nu se stăpâneşte corespunzător”, cerându-i să 
acţioneze în consecință“. La scurt timp, îi telefonează colonelului 
Constantin Rotariu, comandantul Diviziei de Apărare Antiaeriană a 
Teritoriului, interesându-se dacă a primit ordin de la ministrul Milea pentru 
a scoate militarii în stradă. Aflând că Rotariu a trimis în oraş doar zece 
patrule a câte trei militari, Matei şi-a exprimat nemulțumirea, considerând că 
este nevoie de o implicare mai consistentă pentru restabilirea ordinii. Din 
aceleaşi considerente, la orele 23,30 îi solicită din nou colonelului Popescu 
mai multă fermitate în intervenția forțelor subordonate Inspectoratului 
Judetean al M.I., după ce verificase personal modul în care se asigura paza 
Comitetului Municipal de Partid“. 

În aceeaşi noapte, Matei se implică în mod direct în acţiunea de 
evacuare forțată a pastorului Tökés, în ciuda garantiilor date acestuia de 
Radu Bălan şi Petru Mot. În acest sens, în jurul orelor 1,00, îl cheamă la 
ordin pe comandantul Miliției Judeţene, colonelul Ion Deheleanu, 
comunicându-i că va trebui să coordoneze acțiunea de evacuare a pastorului, 
la care urmau să mai participe şi Alexandru Robu, secretar al Comitetului 
Executiv al Consiliului Popular Judeţean Timiş, lon Cumpănaşu, 
preşedintele Departamentului Cultelor din România, Mihai Teperdel, 
inspector teritorial la Culte, Elena Topalä, preşedintele Tribunalului 
Judeţean Timiş, executorul judecătoresc Matiş loan, maiorul Radu Tinu 
etc.“ Surprins de acest ordin, Deheleanu a încercat să-l convingă pe Matei 
că evacuarea ar putea amplifica şi mai mult lucrurile în Timişoara, dar 
replica acestuia nu lăsa loc de negociere: „Domnule, cu mine nu ai ce să 
discuti; totul este stabilit, pleacă cu camionul inspectoratului; Militia nu are 
camion, pleacă o maşină de la Securitate, două maşini de la Combinatul 
Agroindustrial, totul este pus la punct, dumneata să îmi aduci aici doi ofițeri 


60 Notă privind informaţiile şi activităţile desfăşurate în noaptea de 16/17.12.1989 de către 
Grupa de comandă a Inspectoratului Judetean Timiş al M.I. in „Timisoara”, anul I, nr. 143 
din 12 decembrie 1990; vezi şi Romeo Bălan, Victimele libertăţii, Timişoara, Ed. Artpress, 
2009, p. 5. 

6! Procesul de la Timişoara, vol. Ill..., p. 1621. 

€ Marius Mioc, Revoluţia fără mistere, Timişoara, Ed. Almanahul Banatului, 2002, p. 202; 
Costel Balint, 1989 — Legiunea Revoluţiei, Timişoara, Ed. Brumar, 2005, pp. 13-14; Radu 
Ciobotea, După Revoluţie, târziu..., Timişoara, Ed. Almanahul Banatului, 1995, p. 30. 

şi trei subofiteri pe care să-i instruiesc” ”. Într-adevăr, la ora 4,50 echipajul 


cu familia Tök&s a plecat spre Zalău, iar la ora 5,15 a plecat un camion DAC 
21-TM-154 cu mobila şi alte lucruri ale familiei Tékés™. După evacuarea 
pastorului şi „pacificarea oraşului” prin maltratarea şi arestarea a peste 200 
de protestatari, Matei se retrage din sediu pentru a se odihni. 

Şi, totuşi, nu era timp de odihnă în 17 decembrie nici măcar pentru 
fostul prim-secretar ajuns în rândul celor mai apropiați oameni ai clanului 
Ceausescu, pentru că, după amploarea protestelor şi indärjirea 
manifestantilor, era mai mult decât evident că sămânţa revoltei împotriva 
dictaturii comuniste fusese aruncată într-un sol fertil. Ştia acest lucru şi 
Matei — chiar dacă nu cunoştea prea bine istoria şi cultura Banatului — şi, de 
aceea, renunță la rezolvarea problemelor familiale pentru care se invoise să 
vină la Timişoara şi, de dimineaţă, îşi pune în funcțiune autoritatea funcţiei 
şi puterea de persuasiune pentru a-i readuce pe timişoreni la supunere şi a 
justifica astfel încrederea pe care o aveau in el Nicolae şi Elena Ceauşescu. 

Astfel că, la ora 10,00, face o vizită scurtă la Întreprinderea 
„Victoria” pentru a se interesa dacă sunt probleme deosebite, dar, fiind 
duminică, nu puteau fi probleme de prezenţă la lucru sau de producție. De 
aceea, nu stă prea mult în această întreprindere“? şi pleacă la Întreprinderea 
„Electrotimiş”, comunicându-i directorului Marcus Arche că poate merge 
liniştit acasă, deoarece în oraş e linişte“. În jurul orelor 12,00 trece pe 
traseul Bd. Tineretii, Piaţa 1 Mai, Piaţa Reşiţa pentru a vedea magazinele 
sparte în noaptea de 16/17 decembrie şi măsurile luate pentru remedierea 
stricăciunilor şi desfăşurarea unei activități comerciale normale. Cu această 
ocazie, Matei constată că „pe trotuare se găseau oameni mai mulți decât de 
obicei, care, din curiozitate, priveau la magazinele devastate. Dar aceştia nu 
se constituiseră în grupuri pentru a manifesta în vreun fel”. Pentru că mai 
avea timp disponibil până la masa de prânz, Matei decide să mai viziteze trei 
întreprinderi, în zona Calea Buziaşului — Spumotim — Întreprinderea de 
Aparate Electrice de Măsură (I.A.E.M.) şi Întreprinderea de Autoturisme 
Timisoara (1.A.T.) — pentru a vedea daca sunt probleme deosebite. 

După aceste vizite, se îndreaptă spre casă, dar, observând că în zona 
Căminelor Studentesti erau strânse câteva sute de persoane care scandau 
împotriva regimului, ia hotărârea de a veni la Judeteana de Partid. Ajuns la 


% Procesul de la Timişoara, vol. II..., p. 478. 

ot „Timişoara”, anul I, nr. 147 din 18 decembrie 1990. 
© Procesul de la Timişoara, vol. IV..., p. 2096. 

% Ibidem, p. 2134. 

$ Procesul de la Timişoara, vol. III..., p. 1636. 

sediu, constată că se constituise un dispozitiv de apărare puternic, format din 
plutonul de intervenție al Miliției, un cordon de militari în termen de la 
trupele de Grăniceri şi patru maşini ale pompierilor. Strada era blocată şi 
circulaţia oprită“. 

Nu a avut prea mult timp să discute cu Radu Bălan despre cele 
văzute în zona Caminelor Studentesti, pentru că la foarte scurt timp — 
aproximativ 10-15 minute — au şi apărut primele grupuri de demonstranți în 
fata sediului. Deşi, pe la orele prânzului, Bălan l-a informat pe Ceauşescu că 
defilarea subunitatilor militare, cu fanfară, drapel de luptă şi armament fara 
muniţie a decurs normal şi situația era sub control, Bălan avea să vadă mii 
de timişoreni îndreptându-se spre sediul Judetenei de Partid. Oficialitatile 
locale nu numai că nu acceptă dialogul cu demonstrantii, în marea 
majoritate paşnici, dar şi ordonă ca mulțimea să fie împrăştiată cu gaze 
lacrimogene şi jeturi de apă din două autocisterne. În această situaţie, 
demonstrantii forțează dispozitivul de apărare, iar un grup de demonstranți 
atacă sediul cu pietre şi sticle incendiare, pătrund în interior şi devastează 
birourile de la parter”. 

Modul în care Ilie Matei prezintă acest episod important la Procesul 
de la Timişoara este mai mult decât sugestiv pentru percepţia şi interpretarea 
dată evenimentelor de către fostul demnitar comunist. Minimalizarea 
amplorii revoltei timişorenilor şi a radicalismului evident este o constantă a 
declaraţiei lui Matei. Astfel, potrivit acestei declarații, Matei, deşi se afla la 
etajul unu, în biroul primului-secretar, şi avea o imagine de ansamblu, 
„vede” doar 3000-4000 de demonstranți, când în realitate numărul lor era în 
jur de 20000”°. Pentru el rămâne o enigma şi motivaţia atacului asupra 
sediului: „Nu ştiu cine a dat ordin, dar, la un moment dat, cordonul de 
militari s-a dat la o parte” şi, în acel moment, „mulțimea adunată s-a 
dezlantuit, îndreptându-se, în fugă, spre sediu şi aruncând cu pietre şi alte 
obiecte contondente, inclusiv sticle incendiare. Au dat foc la maşinile 
pompierilor, la camioanele cu care au fost aduşi militarii în termen, la vreo 
două autoturisme parcate în apropiere””!. La fel de enigmatică este 
prezentată şi intervenţia forțelor represive, soldată cu molestarea, rănirea şi 


% Ibidem. 

arestarea a zeci de demonstranți şi, în final, cu împrăștierea acestora: „Când, 
împreună cu Radu Bălan, după vreo 20 de minute, am coborât în stradă, am 
constatat că nu mai era nimeni în fata sediului... Mulțimea era împinsă spre 
Podul Decebal, care se afla la o distanță de aproximativ 100 de metri de 
sediu”’”. La întrebarea preşedintelui completului dacă demonstrantii au 
plecat de bună voie sau ca urmare a intervenţiei organelor „de ordine 
publică”, Matei răspunde în aceeaşi manieră: „Păi, n-avea cine să intervină” 
(Sic!). Şi asta după ce chiar el constatase că „se organizase un dispozitiv 
puternic de apărare a sediului””°. Întrebat fiind de ce nu a încercat, împreună 
cu Radu Bălan, un dialog cu manifestantii în momentul în care aceştia s-au 
apropiat de sediu, Matei se dovedeşte a fi consecvent în atitudinea 
manifestată: „Având în vedere evenimentul din seara anterioară, nu se putea 
spune că era vorba de manifestanți, ci tot de elemente huliganice”’‘. Cu 
siguranță, erau şi huligani în fata sediului, dar a-i considera la fel pe toți cei 
aproximativ 20000 de timişoreni prezenţi acolo este un reflex ce denotă 
cultura şi educaţia specifică inaltilor demnitari comunişti. 

După împrăştierea demonstrantilor, Matei revine în sediu şi 
coordonează acțiunea de stingere a incendiului din clădire şi de reparare a 
acesteia, aflată „într-o stare jalnică”. În acest sens, au fost mobilizate 
trusturile de construcţii din județ. De la Radu Bălan află despre sosirea lui 
Ion Coman cu un grup de generali de la Bucuresti. Împreună vor participa la 
teleconferinta cu Nicolae Ceauşescu, începută în jurul orei 18.00. Referindu- 
se la acest moment, la proces declară: „Tin să precizez, ca urmare celor 
spuse de Ceausescu la teleconferinta din 17 decembrie, eu nu am primit 
nicio sarcină pe linie militară. M-am preocupat doar de concretizarea 
sarcinilor ce au rezultat din acea teleconferintä, care erau specifice 
domeniului meu de activitate, respectiv propaganda şi presa”’°. Tot la sediu, 
află că se trage în Timişoara, fiind unul dintre membrii Comandamentului 
judeţean constituit dupa teleconferintä în sediul Judetenei de Partid, deşi nu 
va recunoaşte niciodată acest lucru: „Nu s-a constituit niciun comandament. 
Am fost martor. Coman şi generalul Stănculescu s-au ocupat de problemele 
militare... activistii de partid, de problemele vieţii economico-sociale”'€. 

După teleconferinta, îl contactează telefonic pe directorul adjunct de 
la Întreprinderea de Prelucrare a Sfeclei de Zahăr, solicitându-i să trimită un 

buldozer de la C.A.P. Freidorf, deoarece luase foc baza furajeră de aici. În 
aceeaşi seară dispune „măsuri deosebite de pază la Şcoala de Partid pentru 
că exista un grup de derbedei care dădeau cu pietre în clădirea Şcolii de 
Partid, şi pentru repararea reţelei de tramvaie si troleibuze”. 

În seara zilei de 17 decembrie, general maior Ştefan Guşe, şef al 
Marelui Stat Major, vine cu două transportoare blindate la Judeteana de 
Partid, întrucât Ion Coman îşi exprimase dorința să vadă cum arăta oraşul 
după măsurile represive fără precedent în toată perioada comunistă. La orele 
22,30, cei doi demnitari comunişti pleacă în oraş cu cele două transportoare 
blindate şi cu o maşină militară cu un pluton care le asigura garda. Ghid le-a 
fost în această insolită plimbare Ilie Matei, aşa cum va mărturisi fără nicio 
apăsare: „M-am oferit să-i conduc eu, ca unul care cunoştea oraşul, întrucât 
conducătorii nu cunoşteau bine oraşul. Am mers pe Calea Aradului şi apoi 
în Piața Operei, constatând cât de jalnic arăta oraşul prin spargerea şi 
devastarea magazinelor, cât şi prin incendierea unora dintre acestea. În 
zonele respective am văzut desfăşurate trupe înarmate ale M.Ap.N.””® 

După această inspecţie nocturnă, ce a durat două ore, timp suficient 
pentru a vedea rezultatul represiunii, inclusiv sângele de pe caldarâmul din 
Piaţa Operei şi din faţa catedralei, mărturie — încă neştearsă de ploaia care 
urma să vină — a jertfei celor care strigaseră, nu cu mult timp în urmă: „Vom 
muri şi vom fi liberi!”, Matei se întoarce în sediu şi, în jurul orelor 24,00, 
pleacă acasă pentru a se odihni după o zi cu adevărat eroică, dar nu pentru 
el, ci pentru timişoreni. 

În dimineaţa zilei de 18 decembrie, oraşul „arăta groaznic, totul era 
devastat. Aerul avea miros de vulcan aprins. Piaţa era ocupată de cordoane 
de militari şi securisti în civil, înarmaţi, pe care trecătorii îi priveau cu ură, 
scârbă şi dispreţ. Pe străzi, în faţa magazinelor devastate şi incendiate, se 
făcea curăţenie”. Liniştea era doar aparentă, pentru că în Timişoara se 
confruntau două lumi, deopotrivă îngrijorate: cea a timişorenilor de rând, ce 
trăiseră momente de teroare şi teamă că totul se va sfârşi ca la Braşov, în 
1987, şi cea a forțelor represive — nomenclaturisti locali şi de la centru, 
securişti, milițieni şi o mare parte dintre ofițerii M.Ap.N. — ce doreau să 
reinstaureze cât mai rapid ordinea şi liniştea comunistă. Starea de spirit era 
mai mult decât tensionată, ca urmare a masacrului din ziua precedentă şi a 
sutelor de arestaţi. În ciuda stării de necesitate ce interzicea circulaţia în 

grupuri pe străzi, la fiecare pas întâlneai oameni disperaţi care îşi căutau 
copiii sau rudele care dispăruseră sau erau în arest. 

În jurul orelor 9,00 a început la sediul municipal de partid o şedinţă 
de analiză şi informare cu directorii şi secretarii de partid din întreprinderile 
şi instituțiile oraşului, care trebuiau să aducă şi situația cu prezența 
oamenilor la lucru“. Alături de primul-secretar Radu Bălan, participă la 
această şedinţă şi foştii prim-secretari Ilie Matei şi Cornel Pacoste. După ce 
primarul Petru Mot i-a dat cuvântul, Matei a vorbit despre necesitatea 
realizării indicatorilor de plan, pentru că numai aşa li se va putea asigura 
oamenilor salariul şi, pe cale de consecință, se vor diminua şi nemulțumirile. 
Întreprinderile trebuiau să fie bine apărate, iar Gărzile Patriotice să-şi facă 
datoria şi „să lovească fără milă când vor fi atacate”. În acelaşi timp, Matei a 
precizat că devastarea produsă în Timişoara era o grea lovitură adusă 
partidului şi statului, că era nevoie de întronarea ordinii şi disciplinei, 
activul de partid şi de stat trebuind să fie în permanenţă la datorie. În 
continuare a amintit că s-a instituit starea de necesitate în Timişoara, că 
Armata era dotată cu muniţie de război şi şi-a manifestat nemulțumirea fata 
de şefii de instituţii şi secretarii de partid, pentru că nu au împiedicat 
participarea salariaţilor la demonstrație". Prezent la acea şedinţă, Marcus 
Arche, directorul Întreprinderii „Electrotimiş”, declară referitor la discursul 
lui Matei: „Ne-a cerut să luăm măsuri de apărare a unităţilor, să discutăm cu 
angajaţii despre cele întâmplate şi să le atragem atenţia ca oamenii să nu se 
deplaseze în grupuri, fiindcă Armata a primit dispoziţie să tragă”. 
Interesantă este şi precizarea secretarului cu probleme organizatorice de la 
Municipiu, lon Rotărescu: „În cuvântul luat de Matei Ilie, acesta a subliniat 
necesitatea ca noi, activiştii de partid şi de stat, să ne ocupăm de bunul mers 
al activității în întreprinderi”, pentru că „de restabilirea ordinii în stradă se 
ocupă alţii, cei sosiți de la Bucureşti”. 

De la această şedinţă cu activul de partid şi de stat, ce avea drept 
scop convingerea muncitorilor că acțiunea duşmănoasă îndreptată împotriva 
regimului eşuase şi starea de spirit revenise la normalitate, Ilie Matei şi 
Cornel Pacoste pleacă la Centrul Universitar. Aici, vor participa la o nouă 
şedinţă organizată în sala senatului, în acelaşi scop, cu rectorii, prorectorii, 
decanii şi secretarii de partid de la instituțiile de învățământ superior din 
Timişoara. Luând cuvântul primul, Matei a precizat că „în Timişoara a fost 

declanşată o acţiune duşmănoasă, bine organizată de elemente străine, puse 
în slujba imperialismului, acţiune care urmăreşte răsturnarea regimului şi a 
Partidului Comunist Român.*” Potrivit lui Matei, cei „5000-6000 de 
oameni certati cu ordinea şi disciplina — betivi, țigani, hoţi — care s-au raliat 
provocatorilor”, au reuşit să distrugă pe moment reţeaua comercială, pentru 
a scoate populația în stradă, dar nu au afectat aparatul de partid, care a rămas 
„intact şi în ofensivă”. Prin intervenţia armatei s-a restabilit ordinea, urmând 
ca, „în cursul zilei, să se liniştească lucrurile. Din seara precedentă, s-a 
instaurat starea de necesitate, practic, starea de război”. De aceea, el a venit 
în Centrul Universitar Timişoara „cu următoarea misiune din partea 
secretarului general: să se ia măsuri de a se împiedica perturbarea procesului 
de învăţământ, de a se aduce înapoi studenţii..., de a se lua măsuri de 
apărarea căminelor şi a celorlalte edificii din Centrul Universitar împotriva 
unor eventuale distrugeri”. Matei a făcut un apel către toate cadrele 
didactice, pentru ca toate activitățile — cursuri, laboratoare, activități de 
cercetare etc. — să se desfăşoare normal, lucru imposibil de realizat, 
deoarece peste 90% dintre studenți erau plecaţi acasă. 

După terminarea şedinţei, Matei revine în sediul Judetenei de Partid, 
de unde va pleca la orele 12,00, împreună cu Ion Coman, pentru a vizita 
şapte întreprinderi din oraş şi a se informa despre prezenţa la lucru şi starea 
de spirit a muncitorilor“. Împreună cu Coman va vizita şi toată rețeaua 
comercială distrusă în nopțile de 16 şi 17 decembrie. 

După-amiază merge împreună cu Pacoste la Penitenciarul Timişoara 
pentru a sta de vorbă cu cei peste 25 de membri de partid reținuți, până 
atunci, din cei aduşi acolo“. Revenit în sediu, va participa alături de Coman, 
Bălan, Pacoste şi Diaconescu Gheorghe, adjunct al procurorului general, la 
o şedinţă unde s-a discutat problema cadavrelor”. 

În dimineaţa zilei de 19 decembrie, Matei il va însoţi pe Ion Coman 
la întreprinderile „Victoria” si „Optica”, unde se vor interesa despre 
prezența muncitorilor la lucru şi despre posibilele probleme. Coman i-a 
cerut directorului loan Pastiu de la „Optica” să ia măsuri ca angajații să se 

prezinte la serviciu şi să nu participe la eventuale demonstraţii, iar în cazul 
absentilor să se analizeze cauzele acestor absente®’. 

Pe la orele prânzului, Elena Ceausescu l-a sunat pe Ion Coman şi i-a 
cerut să-l trimită pe Ilie Matei la Arad pentru a-l înlocui pe Cornel Pacoste, 
trimis în oraşul de pe Mureş în ziua precedentă”. Decizia Elenei Ceauşescu 
de a face această rocadă avea în vedere atât personalitatea acestor înalți 
demnitari comunişti, cât şi evoluţia evenimentelor de la Arad. Spre 
deosebire de Pacoste, promovat din mediul universitar, şovăitor şi cu 
probleme de sănătate, Matei era mult mai ferm şi capabil să meargă fără 
rezerve pentru menţinerea, cu orice preţ, a regimului comunist, în viitorul 
căruia credea orbeste. În acelaşi timp, sub imboldul exemplului dat de 
timişoreni, şi arădenii încep să-şi manifeste, sub diferite forme, sentimentele 
ostile regimului Ceauşescu. 

În după-amiaza zilei de 19 decembrie, Ion Coman a sunat-o pe Elena 
Pugna, prim-secretar al Consiliului Judeţean P.C.R. Arad, comunicându-i că 
Pacoste va trebui să vină la Timişoara, iar în locul său va fi trimis la Arad 
Ilie Matei, pentru că „are mai multă experiență sau cunoaşte mai bine 
problemele””'. Coman nu a precizat la ce fel de experienţă se referea, dar, 
dacă se urmăreşte modul în care s-a implicat Matei în restabilirea ordinii la 
Timişoara, răspunsul vine de la sine. 

Într-adevăr, la orele 8,00, în dimineaţa zilei de 20 decembrie, Matei 
a sosit la Arad şi a convocat la sediul Judetenei de Partid o şedinţă de 
secretariat, la care a participat şi loctiitorul comandantului Garnizoanei şi 
comandantul Centrului Militar. La acea şedinţă, Matei a făcut o informare 
cu privire la evenimentele de la Timişoara, precizând că au fost devastate 
magazine, inclusiv sediul partidului, şi că s-au înregistrat morți şi răniți. El a 
lăsat să se înțeleagă că era nemulțumit că la Timişoara nu a fost un centru 
unic de comandă şi nu s-a intervenit cu suficientă hotărâre. De aceea, la 
Arad va trebui să se organizeze mai bine, într-un comandament unic, care să 
fie la sediul organului judeţean de partid şi din care să facă parte în mod 
permanent inspectorul-şef al Ministerului de Interne”. Comandamentul 
județean indicat de Matei s-a constituit, din el făcând parte Elena Pugna, 
secretarul cu probleme organizatorice, Nicolae Angheloiu, comandantul 
Garnizoanei Militare, mr. Dumitru Marcu, şeful Inspectoratului Judeţean al 
M.I., col. Sălceanu, şeful Miliției Judeţene Arad, col. Mihail Cioflică, şeful 

de Stat Major al Gărzilor Patriotice, col. Liviu Stranski şi, bineînţeles, Ilie 
Matei şi, din dimineaţa zilei de 22 decembrie, şi un alt secretar al C.C. al 
P.C.R., Radu Constantin. În acelaşi timp, s-au nominalizat obiectivele 
economice, sociale şi culturale care impuneau măsuri de protejare în caz de 
nevoie şi s-a stabilit planul de apărare cu efective militare. La fel ca la 
Timişoara, directorii de întreprinderi au fost instruiți să organizeze adunări 
de condamnare a „huliganilor”, ,,iredentilor” şi „fasciştilor” din Timişoara”. 

În ciuda acestor demersuri, arădenii şi-au depăşit frica şi, în 
dimineața zilei de 21 decembrie, au ieşit în stradă pentru a protesta fata de 
regimul dictatorial. Acțiunea a început la Întreprinderea de Orologie 
Industrială, unde la ora 7,00 o parte din tinerii muncitori au refuzat 
începerea lucrului şi, în frunte cu Dănilă Onofrei, s-au îndreptat spre centrul 
oraşului cântând „Deşteaptă-te, române!”. Pe traseu li s-au alăturat 
muncitorii de la Uzina de strunguri U.T.A., Uzinele de vagoane, Combinatul 
de prelucrare a lemnului, Gara C.F.R., „Tricoul Roşu” etc. La sosirea în 
piața din fata Comitetului Judetean de Partid, numărul manifestantilor s-a 
ridicat la câteva mii. Deşi s-a constituit un dispozitiv de protecţie în jurul 
sediului Judetenei de Partid, militarii au promis că nu vor trage în 
demonstranți dacă manifestă paşnic şi nu pun în pericol viaţa sau 
integritatea fizică a celor din dispozitiv. Comportamentul militarilor l-a 
nemulțumit pe Matei, care le-a cerut comandanților să-i împrăştie pe 
demonstranți cu patul armelor şi cu baioneta”. Căpitanul lagăr Zaharia de la 
Biroul Pază şi Ordine al Miliției Municipiului Arad nuanteazä 
comportamentul lui Matei: „Ne-a spus să fim viteji ca înaintaşii noştri, 
Mihai Viteazul şi Ştefan cel Mare. În situaţia în care ar intenţiona 
demonstrantii să intre în Consiliu, să-i lovim cu bastoanele”5. Mai mult, 
dacă nu se descurcă, Matei se oferă să le vină în ajutor, „întrucât are 
experiență de la Timişoara”. Acelaşi lucru îl face şi maiorul Diaconescu 
Nicolae, comandantul Detaşamentului de intervenție Lipova, căruia Matei i- 
a ordonat, în biroul prim-secretarului Elena Pugna, să împrăștie 
demonstrantii: „Ştiu că ati primit ordin să nu trageţi, dar aveţi baionete, 
bagati baioneta in ei şi să terminati cu mascarada ce este afară!”%. Cu 

lacrimi în ochi, Pugna l-a rugat pe Diaconescu să nu dea curs ordinului, 
deoarece nu vrea vărsare de sânge la Arad. 

În seara de 21 decembrie, din dispoziţia lui Matei, au fost convocați 
directorii de întreprinderi, cărora li s-a spus să nu mai permită ieşirea 
salariaților în stradă, iar gărzile patriotice să fie dotate cu bate. $i, în cursul 
nopții, Matei a insistat ca armata să intervină pentru împrăştierea 
demonstrantilor, al căror număr scăzuse la aproximativ 100. În curtea 
interioară a sediului, Matei instruia efectivele Ministerului de Interne, 
arătându-le cum să procedeze dacă cei de la armată ar permite 
demonstrantilor să pătrundă în clădire”. 

În dimineaţa zilei de 22 decembrie, piaţa din fata Judetenei de Partid 
s-a umplut din nou. Cei ce au ieşit din tura de noapte şi navetistii de la gară 
au venit direct în piață, numărul demonstrantilor fiind de aproximativ 
20000. Matei a dat ordin să se folosească gaze lacrimogene pentru 
împrăştierea mulțimii, dar nici acest ordin nu s-a executat. După fuga lui 
Ceauşescu şi retragerea armatei în cazărmi, Matei, împreună cu Elena Pugna 
şi Radu Constantin, a cerut protecția armatei. În jurul orelor 19,00, cu un 
tren, a revenit la Timişoara, unde a fost preluat de forţele aparținătoare 
Ministerului Apărării Naţionale, fiind arestat în ziua de 6 ianuarie 1990. 

Deşi venise la Timişoara pentru rezolvarea unor probleme personale, 
Matei nu se întoarce în Bucureşti pentru a participa la plecarea lui 
Ceauşescu in Iran, aşa cum o cerea protocolul. Mai mult, din primele 
momente, el se va angrena în evenimentele desfăşurate în Timişoara, fiind 
mereu în preajma lui Bălan, iar după venirea lui Coman va face parte din 
Comandamentul politic creat la Judeteana de Partid. 

În ciuda evidenţei, Matei nu va recunoaşte niciodată că primise ordin 
să rămână în Timişoara şi să se implice în restabilirea ordinii şi înăbuşirea 
revoltei. Fără o misiune clară, este greu de acceptat că singurul motiv al 
eforturilor sale de revenire la „normalitatea socialistă” era grija pentru 
judeţul pe care l-a condus — multi dintre cei care l-au cunoscut consideră că, 
de multe ori, l-a terorizat prin comportamentul şi excesul de zel manifestate 
— timp de patru ani. 

Aflat într-o situație limită, Ceauşescu, total nemulțumit de reacția 
autorităţilor locale, evident depăşite de escaladarea evenimentelor, se vede 
obligat să trimită ajutoare de la centru, orientându-se cu precădere spre 
oamenii care cunoşteau județul sau în care avea încredere deplină. În aceeaşi 
logică trebuie să privim şi trimiterea lui Cornel Pacoste la Timisoara — şi el 


” Emil Simandan, op. cit., p. 20 

fost prim-secretar al Comitetului Judetean P.C.R. Timiş — şi mai apoi la 
Arad, a lui Iosif Szasz la Reşiţa şi, de ce nu, a lui Matei la Arad, şi 
exemplele pot continua, dacă avem în vedere şi alte județe. 

Că aşa stau lucrurile, o spune cu subiect şi predicat fostul primar 
Petru Mot, în declarația olografă de urmărire penală: „Am luat cunoştinţă 
că, pe data de 15 decembrie 1989, a sosit la Timişoara Ilie Matei, iar în ziua 
următoare, întâlnindu-l, mi-a spus că a primit ordin de la Bucureşti să 
rămână în Timişoara, să-l ajute pe Radu Bălan în rezolvarea problemei celor 
ce demonstrează, întrucât, pe 16 decembrie, manifestatiile luaseră amploare 
şi se strigau lozinci...””. Din păcate pentru vârsta şi demnitatea celor care 
trebuiau să fie model pentru cetățenii pe care-i conduceau, Mot, la doar un 
an de la această declaraţie, nu îşi mai aminteşte cele declarate, ceea ce nu 
trebuie să ne surprindă, deoarece amnezia devine, după mutarea procesului 
de la Timişoara la Bucureşti, şi dorinţa evidentă a noului regim de ascundere 
a adevărului revoluției, cea mai frecventă boală a celor implicaţi în 
represiunea de la Timişoara. 

Acelaşi lucru l-a spus şi Radu Bălan în scurtul dialog avut cu loan 
Savu în 20 decembrie, la sediul Judetenei de Partid, când revolutionarul i-a 
reproşat că nu a acceptat dialogul cu demonstrantii in 17 decembrie şi a 
pierdut, astfel, o şansă istorică: „Am vorbit cu oamenii, Savule. Am vorbit, 
dar n-am putut face mai mult, pentru că venise Matei, pentru că veniseră 
generalii”. 

În ciuda acestor evidențe, Matei nu va recunoaşte niciodată rolul 
avut în reprimarea revoltei timişorenilor, iar în ultimul cuvânt rostit la 
proces în 18 decembrie 1991 va spune răspicat: „Eu nu am primit de la 
Nicolae Ceauşescu nicio dispoziţie sau împuternicire militară şi, ca urmare, 
nu am fost factor decizional în acest domeniu şi nici executorul unor ordine 
militare sau alte activități care ar fi contribuit la aplicarea ordinelor 
militare”!%. De aceea, procesul în care a fost implicat el şi ceilalţi demnitari 
comunişti îl consideră drept o tragedie cu implicaţii grave pentru viitorul 
neamului: „Dacă această înscenare a proceselor revoluţiei reuşeşte, va fi o 
tragedie pentru liniştea şi stabilitatea țării... cu repercursiuni imprevizibile 
pentru viitorul națiunii române la sfârşitul acestui secol zbuciumat, când 
unitatea întregului popor a devenit mai scumpă ca oricând în decursul 
istoriei”. 


% Procesul de la Timişoara, vol. VI..., p. 3733. 

” Apud Titus Suciu, Reportaj cu sufletul la gură, Ediţia a III-a, Edit. SAOL, 2009, p. 282. 
1% Procesul de la Timişoara, vol. VIIL..., p. 4781. 

'9 T idem, p. 4780. 

Nici măcar după aproape doi ani de la revolta începută în oraşul de 
pe Bega, Matei nu va putea înţelege motivația eroismului şi sacrificiului 
timişorenilor, fiind convins că în decembrie 1989 „au fost scoşi în stradă cei 
care erau certati cu munca şi care, in tot cursul anului 1990, şi-au făcut o 
profesie participând activ la toate demonstrațiile antiguvernamentale din 
Timişoara”. Potrivit declaraţiei lui Matei, aceştia credeau „că numai ei sunt 
capabili să facă o adevărată revoluţie în România şi, fiind nemulţumiţi de 
rezultatele celei din decembrie 1989, tot anul 1990 şi, cu deosebire, în 
toamnă s-au pregătit din timp pentru o nouă revoluţie, care să se desfăşoare 
la un an si cu acelaşi scenariu în decembrie 1991”1%. 

La fel ca şi Ceauşescu, în decembrie 1989, şi Matei considera, la doi 
ani de la acele evenimente, că revolta timişorenilor nu avusese nicio 
motivație reală, fiind provocată doar de cercurile revizioniste din Ungaria, 
care doreau, astfel, „să pună mâna pe Ardeal, continuând să nutrească 
nostalgia vechilor visuri cezaro-cräiesti”'”. 

Trimis în judecată pentru infracțiunea de genocid, va fi achitat în 
1991, condamnat la 15 ani de închisoare în 1997 şi, apoi, eliberat. Mai mult, 
în iulie 2003, Consiliul Judeţean Timiş le-a decernat diplome tuturor foştilor 
conducători ai județului, inclusiv lui Ilie Matei, spre consternarea 
revoluţionarilor autentici şi a presei locale’™*. 

Matei, ca, de altfel, mai toţi cei care au făcut ca Timişoara să nu fie 
doar oraşul trandafirilor, ci şi oraşul cu cele mai multe monumente închinate 
eroilor din Decembrie 1989, nu îşi va ispăşi întreaga pedeapsă. Nu credem 
însă că va scăpa de judecata istoriei, şi demersul de fata se doreşte a fi o 
modestă contribuţie pentru o judecată cât mai dreaptă. 


Dumitru TOMONI 


'% Ibidem, p. 4811. 
10 Ibidem, p. 4809. 
1% Procesele revoluției... p. 11. 

4 PORTRETE DIN REVOLUȚIE 


Femeile şi Revoluția constituie, deja, un capitol consacrat în 
buletinul Memorialului Revoluției. După cum am mai prezentat în numerele 
trecute din Memorial '89, se poate spune că reprezentantele „sexului slab” 
au avut un rol puternic la Revoluție. Multe au preferat să iasă în stradă decât 
să bată covoare şi să stea la cratiţă, în aşteptarea sărbătorilor stereotipe de 
care, oricum, erau sătule. În afară de cele care şi-au permis să taie câte un 
porc la tara, perspectiva era sumbră — încă un revelion cu Ceauşescu la 
televizor, saloane vechi şi răcituri (că picioare de porc şi gheare de găină 
încă se găseau). 


Puţini ştiu că primul erou al revoluţiei a fost o femeie. Chiar şi 
neoficial. O tânără care s-a urcat în balconul fostului Comitet Judeţean de 
Partid şi a fluturat steagul cu stema decupată, tânără care, din nefericire, a 
dispărut subit. Nu se regăseşte pe nicio listă. Dar sunt martori importanţi 
dintre participanţi care fac referire la ea. 

Era duminică, 17 decembrie 1989, după ora 12,00. Mulțimea a 
asaltat Judeteana de Partid. Iată ce mi-a declarat loan Bânciu, soțul eroinei 
Eleonora Bânciu, altă victimă a represiunii de la Timişoara: 

I.B.: După aia au început să cada de la balcon tot felul de sticle, de băuturi 
scumpe, de cartuşe de ţigări scumpe şi dupa aia de mobilier, chiar din ăla 
scump sau tablourile lui Ceauşescu şi Elena, care erau şi mai mici, şi mai 
mari, unele chiar mari de tot, aşa fluturau, cădeau de la balcon, lumea le 
prindea şi le călca în picioare şi le sfârteca. Asta a fost o bucurie care a durat 
cam 10-15 minute, timp în care vreau să spun că prima care a ajuns la 
balcon a fost o tânără cu un drapel găurit, care a strigat Victorie! Victorie! 
cu noi... şi de acea tânără de-atunci tot întreb, la toate interviurile, la toate 
ziarele am scris: dacă e revoluționară, la ce asociație este, dacă e rănită... că 
poate a fost arestată, că pe urmă au făcut arestări înăuntru, dacă a fost 
arestată, ar trebui să fie pe lista ALTAR-ului, la arestaţi, dacă ar fi moartă, 
ar trebui s-o ştim la noi, la asociaţie, fiindcă lista cu morţii o ştim şi 
apartinätorii... 

L.K.: Si nu figureazä niciunde? Nu-i de gäsit? 

I.B.: Nu figurează niciunde, nu este de găsit şi nici nu e revendicată printre 
morți. Deci consider eu că e dispărută şi moartă, iar primul mort al 
Revoluţiei nu s-a întâmplat seara, ci s-a întâmplat acolo, la Prefectură. 


Tot femeile au dat tonul protestelor la Elba, declanşând greva. O 
recunoaşte chiar directorul unităţii. 

O bänäteancä „prin adopţie”, olteancä din naştere, Simona Denkel 
(Giurgiu), tânără atletă pe-atunci, mi-a mărturisit că s-a dus, de una singură, 
la Târgu Jiu, pentru a porni şi-acolo revoluția: 

S.D.: Eu am fost, din ’87, la Liceul Nr. 1, care era al „Lästunului”, atunci. 
Deci Liceul de Autoturisme, aici, în Timişoara. Si făceam sport de 
performanță la Clubul Politehnica. Atletism. Şi am stat în Complexul 
Studenţesc, la cămin, chiar lângă stadion. Aşa s-a întâmplat să ştiu mai bine 
ce se întâmplă şi să ies afară cu studentii.... De-acolo, din Târgu Jiu, este 
mama, tata-i din Mănăştiur, şi-n 22 seara am plecat cu trenul, în 23 
dimineaţa [confundă zilele, în Târgu Jiu a ajuns in 22 decembrie, n.n.], am 
ajuns la Târgu Jiu şi, aşa am simțit eu, să spun oamenilor de-acolo ce se 
întâmplă în Timişoara. Aşa am ajuns la Consiliul Judeţean, sus, la balcon. 
L.K.: Cum ati reuşit, practic, să ajungeţi la balcon? C-a fost, totuşi, o 
minune. 

S.D.: Da, a fost. Am intrat şi am spus că vreau să vorbesc cu cineva sau 
vreau să spun lumii ce se întâmplă. Şi-atunci am aşteptat câteva minute şi a 
venit dintr-o cameră de-acolo altă persoană, i-am transmis, i-am spus ce 
vreau să fac şi m-a lăsat să urc sus, la balcon. Am fost singură la început, 
dar după aceea s-au mai alăturat. Deci le-am povestit şi lor, cei care mai 
erau pe acolo, şi-au mai venit şi din mulţime, de jos, oameni. 

L.K.: Câţi au fost acolo? Câţi s-au adunat? 

S.D.: Păi, la început n-au fost multi, dar au fost câteva zeci... 

L.K.: Si ce le spuneati? Ce cuvinte le adresati de la microfon, de-acolo, din 
balcon? 

S.D.: Le-am spus, în primul rând: Vrem libertate! Şi le-am spus c-au murit 
mulți oameni la Timişoara şi le-am povestit ce se întâmplă. Deci le-am 
povestit, practic, ce-am patit eu. 

L.K.: Ei strigau alături de dumneavoastră? 

S.D.: Da. Au început să strige şi ei. Deci strigau după mine. 

L.K.: Şi a venit Militia, au venit forte de ordine? 

S.D.: Nu, nu, n-au fost forte de ordine... 

L.K.: Practic, a trecut neobservat acest protest? 

S.D.: N-au fost, nu. N-au fost. 

L.K.: Nu a fost sesizat? Cum vă explicati? Că cei din partid erau acolo, 
totuşi. 

S.D.: Acolo era lumea mai fricoasă. Poate si ei erau. Nu ştiu. Eu aşa 
consider, c-am avut un noroc mare. Şi la Timişoara, şi la Târgu Jiu. Că nu 
am fost tintita, că nu am fost împuşcată, că nu a venit cineva să mă ia, să mă 
închidă undeva, dar nu... nu ştiu de ce, poate în spatele meu, deci eu am stat 
foarte... numai acolo, pe balcon. Poate n-avea cum să vină să mă ia, să mă 
tragă afară. 

L.K.: Practic, ati stat acolo aproape toată noaptea? 

S.D.: Da. Şi tin minte o idee de-a mea. Aveam o geaca cu două fete: verde şi 
muştar. ŞI, când am ieşit de-acolo, din clădire, mi-am întors geaca pe dos şi 
aşa am crezut eu că nu mă recunoaşte cineva. Mi-am dat seama că-i pericol 
şi să vină cineva să pună mâna să mă tragă, dar... 

L.K.: Ati ajuns cu bine acasă? 

S.D.: Am ajuns. 


Primul cetăţean care a strigat Opriti lucrul! a fost o nemtoaica 
(Jumătate särboaicä). 

Mariana Ganea (membră în Societatea Timişoara) era atunci o 
tânără soție şi mamă de 29 de ani şi casieră la sediul central din Piaţa Unirii 
[al I.C.R.M. sau I.C.R.T.I., n.n.]. A ieşit şi s-a alăturat coloanelor de 
manifestanți, pe străzile Timişoarei, încă din 15, de la Piaţa Maria. În 
prezent, este stabilită în Germania, dar revine la fiecare aniversare din 
decembrie pentru a pune o coroană la Cimitirul Eroilor. Ea a dovedit un 
curaj ieşit din comun: 

M.G.: Era după şase [15.12.1989, n.n.], spre seară. Şi odată, când a ieşit el 
[Lasl6 Tokes, n.n.] afară, cred, după mine, cred că a fost obligat de cei 
dinăuntru să ne transmită nouă să plecăm de-acolo. A zis: „Vă rog frumos, 
vă mulțumesc că sunteţi alături de mine...”, acuma chiar exact cuvânt după 
cuvânt nu pot să le spun, dar cam asta a vrut să spună, că ne mulţumeşte că 
suntem alături de el, dar ar fi mai bine să nu mai stăm acolo, să mergem 
acasă, că este bine, ei sunt foarte bine, nu au nicio problemă. Dar nimeni nu 
a ascultat şi nu a plecat. Până nu s-a făcut întuneric. Si-atunci au venit 
securiştii, eu aşa zic, şi partea aialaltă de pe strada Parohiei, au blocat, cum 
am văzut, să nu se mai poată ieşi, şi-atunci, în partea asta, unde-i stația de 
tramvai, ne-au împrăştiat... 

L.K: Au blocat şi dinspre Timotei Cipariu? 

M.G.: Da. Şi ne-au lovit pe care au mai rămas. Dar eu vă spun c-am stat 
până aproximativ de doişpe noaptea, n-am plecat de-acolo. Am stat în stația 

de tramvai, să văd ce se întâmplă, dar după aia am plecat, că nu se mai 
putea. Şi a doua zi, am mers la serviciu dimineaţa, pe urmă, iar după-masa, 
pe la 2,00, nu m-am gândit că ceva mai poate să fie. Eu am zis: asta a fost, 
ne-a împrăştiat şi gata. M-am gândit: vin mai târziu. Deci aveam magazine 
care închideau mai repede. Şi eu le ştiam, deja, ora când trebuie să ajungă cu 
banii şi nu ştiam ce se întâmplă de nu apar. (...) în 20, 21 decembrie, eu, 
până atunci, n-am ajuns acasă. Mi-aduc aminte că m-a căutat... 

L.K.: Un moment! Deci in 15, 16 ati stat acolo. Apoi? 

M.G: În seara aia am mers acasă, dar din 16 n-am mai fost acasă. N-au mai 
ştiut de mine nimic. Am trecut prin multe. N-am mai ajuns acasă. 

L.K.: $i unde ati stat? 

M.G.: Unde? Pe strazi. De cand s-a plecat cu demonstrantii din Piata Maria. 
De aia zic, eu am fost, din prima clipă, împreună cu ei. Zic: Pe unde o 
luăm? Si-am luat-o în direcţia, aşa era vorba: În ce direcție o luăm? Hai s-o 
luăm prima dată spre centru! Deci pe la Podul de la Maria, pe la Catedrală 
şi-atunci am făcut dreapta, deci pot să spun că peste tot am fost, pe la zona 
studențească, am ajuns şi pe la A.E.M., până în spate la A.E.M., ne-am 
întors roată şi, pe parcurs, tot strigau unii să avem grijă pe unde mergem, să 
nu avem printre noi, cumva, chiar securişti, ca să ne îndrepte într-un loc, că 
ne era şi frică în acel moment... 

L.K.: Să nu fie o capcană? 

M.G.: Capcană, da. Si-atunci am zis: Hai să ne întoarcem, nu cumva să ne 
îngrămădească în zonă, undeva, la căminele de nefamilişti. Deci până la 
cămine ne-am dus. Chiar o femeie, tin minte, şi-a pierdut buletinul, şi-a 
venit... Aveţi grijă, nu cumva să-l găsească cineva! Acuma, nu mai retin 
dacă şi-a găsit femeia aia buletinul şi pot să vă spun că în grupul ăla era şi 
Marcu... Din grupul ăla am făcut şi eu parte. Şi-atunci, ne-am întors, am 
trecut şi pe lângă Fabrica Banatul şi tin minte, acolo, când am strigat, 
prietena mea care, acuma, mai stă pe la cămine prin Timişoara, ea lucra la 
Banatul, la pantofi, şi-atunci, fiecare ce-i mai venea, ce lozinci să se strige 
şi-atunci io am strigat, mă uitam aşa, la geamuri, şi-am strigat: Opriti lucrul! 
Si-atunci toți după mine. Şi-aşa m-am simțit de-atunci! Zic: Uite, s-a strigat 
ceva ce am spus şi eu! Şi ea era chiar schimbul doi. C-atunci ştiu sigur că 
era, aproximativ, ora 9,00, 9,00 şi ceva seara. Deci nu era încă terminat 
schimbul doi. Şi-a venit personalul de schimb şi se uitau si: Jesiti afară! am 
strigat la ei. Deci asta ştiu sigur c-am strigat: Oprifi lucrul! Să nu mai 
lucreze nimeni! Si-atunci, a venit şi o maşină de pompieri, deci militari, şi 
chiar pe colt, cum era, deci vizavi de Banatul, pe colt, cum îi cimitirul, acolo 
a oprit maşina de pompieri, au coborât militarii şi încă noi am spus: Stati 

linistifi, că nu patiti nimic!, încă noi am spus: Is militari, nu-s ei de vină! Au 
luat-o la fugă şi lumea, cum era aşa de... pornită, eu aşa ceva n-am mai 
văzut, că s-au dus toţi şi împingeau maşina de pompieri. Totul pe 16 s-a 
petrecut. Si-atunci au venit cei de la poliție [fosta miliţie, n.n.] sau cine era, 
cu gaze lacrimogene. C-am simţit odată parcă nu mai puteam, dar, după 
aceea, mi-am revenit, era un grup mai mic, într-adevăr, atunci, dar ne-am 
unit din nou. Si-atunci am luat deci toate zonele astea. Şi, pe parcurs, s-au 
mai adunat şi alții la noi. După aia, când ne-am întors, am ajuns pe la 
viaduct, deci cum vii de la podul care merge spre Circumvalatiunii, 
viaductul acela mare. Tin minte c-a fost o placă mare, aşa, de metal, scris 
Trăiască Ceauşescu! sau nici asta nu mai ştiu exact. În orice caz, băieţi 
tineri s-au urcat până sus, cu furia aia, şi noi strigam cu ei şi trăgeam de aia 
şi au rupt-o până au dat-o jos. Deci n-a mai rămas sus. În timpul ăla, veneau 
din fata maşinile cu cei de la armată. Aşa mi-a fost frică, zic: Acuma cred ca 
suntem gata! Zic: Stati linistiti, să nu ne panicăm, ne gândim că n-o să ne 
facă... Şi-atunci, deja, strigam: Armata e cu noi!, dar, interesant, n-au fost 
înarmaţi! N-au avut nimic, deci au oprit... acuma, ştiţi c-atätea diversiuni au 
fost, noi tot felul de gânduri ne-am făcut, zic: Poate, cumva, suntem lăsați 
să mergem mai departe şi-atunci cine ştie unde pot să ne... Şi-ntr-adevăr, nu 
s-a întâmplat nimic. Deci cei de la armată nu ne-au făcut nimic. Au oprit şi 
se uitau la noi. Noi am trecut pe la Circumvalatiunii, de la piață, nu ştiu 
care-s cu culori închise, era armata, deci ei ne-au înconjurat în partea aia, să 
ne prindă. Am avut un mare noroc... Mai eram cu o fată lângă mine, una 
tânără, chiar am zis: Dacă as putea să mai aflu si de fata aia care a fost cu 
mine. Am încercat să fugim în scara blocului, deci unii au reuşit, cumva, să 
intre, dar au mai fost unii, au observat unde am încercat şi noi să intrăm, dar 
ne-au închis poarta. Deci locatari care erau şi nu au dat voie să intrăm. Mai 
bine să fi fost prinşi. Şi era o doamnă, la cine am reuşit să intrăm, era chiar 
jos, era foarte infuriata: Haideţi, veniţi repede la mine! Fata era mai tânără 
decât mine, deci noi două am intrat la familia asta înăuntru şi am stat, 
atunci, la ei până dimineaţă. Şi dimineaţă iar am plecat, trebuia să mergem 
la servicii. Ce vreau să mai spun, ceva foarte important: când s-a tras 
noaptea, în Calea Girocului, deci era şi riscant, dar eu trebuia să merg pe 
stradă, toată Piaţa Unirii era, deja, încercuită, cam toată Piaţa, nu putea să 
intre nimeni. Eu am reuşit, că trebuia să merg la serviciu, dar deja de la 
distanță, cum vii dinspre Bega, ne întrebau: Unde? Unde inaintezi?, deja de 
la vreo 20 de metri au zis că nu avem voie să mergem în direcția aia şi-am 
spus: De ce? Eu trebuie să merg! Eram aşa de... nu ştiu cum am fost aşa, 
zic: Na, hai, trage! Deci tin minte ce i-am spus. Nu ştiu cum am fost eu aşa 

de pornită! Când m-am apropiat, zic: Eu trebuie să merg aici, c-aici lucrez! 
Şi-atunci, i-am scos buletinul, i-am arătat, şi-am zis că: Aici, la casieria 
asta. N-am realizat de ce este atât de păzită Piaţa Unirii. Dar, când am intrat 
în Piaţa Unirii... până acum asta nu am declarat la nimeni, că mi-a fost şi 
frică, că nu ştiu cine-i omul potrivit la care să spun. Că, pe parcurs, care ştia 
mai multe informaţii or dispărut, nu ştiu ce s-a întâmplat. Când am intrat 
înăuntru, atunci am văzut că era nu ştiu ce unitate militară pe care i-a 
găzduit casieria. Cel mai urât lucru care putea să-l facă, să-i găzduiască pe 
ei. Deci, la birouri, am văzut cum soldaţii au descărcat câte un camion cu 
muniții, eu aşa zic că erau, muniții, că erau lăzi grele, spuneau ei ceva de 
muniţie, erau nişte lädite aşa, de lemn, parcă erau lädite noi, aşa arătau. Si 
băgau în birouri mai multe lädite. Si eu am intrat înăuntru să văd care-i 
treaba, deci dacă vine de la bancă, cum era nebunia aia, şi înainte cu o zi 
nici încasări... 

L.K.: Şi în condiţiile astea s-a putut lucra în acea zi?! 

M.G.: Ba! Aia-i, că nu prea! Şi, înainte cu o zi, deci nici magazinele nu prea 
au fost deschise. Nu prea or riscat să deschidă. Şi încasările au fost foarte 
puţine. Nu ştiu dacă erau două milioane. Nu mai retin. Dar, în orice caz, 
putin. 

L.K.: Deci acolo a fost un sediu, un minicomandament? 

M.G.: Da. În curte, este o curte interioară, nu ştiu dacă ati intrat vreodată... 
L.K.: La ce număr? 

M.G: Ştiţi, casieria centrală-i chiar pe colt, în Piaţa Unirii. Chiar pe colt. 
Acuma nu ştiu ce mai au ei pe-acolo. Deci totul aparținea... sus erau 
birourile şi jos erau casieriile de restaurant, textile şi metalo-chimice, fiecare 
avea separat. Şi eu, când am intrat — este o curte interioară — în curtea aia, 
deci era chiar dimineaţa, că devreme ar fi trebuit să vină cei de la bancă, să 
preia banii, şi, când am intrat, unii au introdus munitia asta şi alti soldați, ca 
la armată, când vin în fata comandantului, nu ştiu ce grad avea cel din fata, 
nu ştiu, că nu m-am priceput la asta, dar ştiu că era în fata şi erau militarii. 
Şi-atât am ajuns să aud, când le-o spus: Bravo, soldați! Ati făcut bine ce ati 
făcut în Giroc! Deci unde au fost. Şi-am ştiut c-aceşti soldați din Giroc au 
venit când a fost masacrul cel mai mare, în Calea Girocului... Bravo! Bine 
ati făcut! Uite ce-au făcut derbedeii şi golanii ăştia! Deci cuvintele astea le- 
am auzit. 

L.K.: Asta le spunea superiorul? 

M.G: Da, superiorul. Şi eu m-am întristat. Aşa furie am avut, aşa-mi venea 
să le spun una, dar am tăcut, mai erau de la casierii şi îmi spuneau să nu 
spun nimic: Ai grijă, Mariana, că nu poți să ştii ce poți să patesti! Aşa am 

stat. Este un gard spre birou. Şi ne uitam aşa, dar mă mir că nici nu ne-au zis 
nimic. Zic: Poate o să-mi spună sa nu trec pe-acolo. Dar nu. Şi nu ştiu ce-a 
făcut, că eu, după aceea, am plecat. Dar erau alţii care trebuia să-i trimită. 
Deci în jur de ora 6,00, cam aşa era. În jur de ora 6,00 sau 7,00. Si, dupa 
aceea, am mai stat, am văzut că nu vine nimic de la bancă... şi ştiam că 
cineva a spus... contabila şefă de la Textile, e o sârboaică, îmi stă pe limbă, 
dar nu-mi vine în cap, acuma, numele... Aş putea să aflu, oricum, cine a fost. 
Nu ştiu cum de-a fost şi ea, la ora aia, acolo. Trebuia să fie cineva. Şi m-am 
dus sus, să întreb, că ea decidea care-i treaba. Zic: Mai vine cineva de la 
bancă să preia banii sau nu? Ori îi închid înapoi în seif şi se vor lua a doua 
zi. Că asta era important. Şi mă duc sus, bat la uşă, am rămas aşa, erau vreo 
doi, trei, nu ştiu câţi erau din cadrul armatei, cred că erau ceva „grei”, cum 
arătau în hainele alea, se bea cafea cu doamna aceea contabilă şi-atunci io 
am întrebat care-i treaba cu banii şi, după aceea, am plecat. Si-asa am facut 
legătura că ei au fost primiţi. Mă gândesc, nu ştiu, dar locul ăsta era, cred că 
cel mai ideal ca să-şi instruiască soldații, că era un loc închis. Avea şi loc 
suficient pentru soldaţi. Şi de aia au ales punctul ăsta. (...) Când s-au adunat, 
iară, în Piaţa Operei, când erau foarte multi, atunci iar s-a zvonit că vin 
paraşutiştii ca să tragă, atunci iar nu am reuşit ca să ajung acasă, iară ne-am 
îndepărtat, atunci era şi soțul meu, dar ne-am pierdut. Eu am fost mai, eu 
vroiam să fiu mai în fază, unde era de văzut ceva. Şi m-am pierdut după aia. 
Şi am luat-o spre zona Studenţi, ştiu că am luat-o pe lângă parcul ăsta, ce 
vine când mergi în partea aia, ştiu că s-a tras, dar nu ştiu de unde, că aproape 
târâş ne-am aplecat, mai erau nişte fete care erau lângă mine, erau eleve la... 
nu ştiu dacă nu la MIU, ştiu că erau cămine chiar pe la Trubadur. Şi cu ele 
am mers. Eram singură şi m-au luat: Haideţi, doamnă, veniţi la noi în 
cămin! Şi, chiar în apropiere, s-a văzut că mai era, nici nu am ştiut până 
atunci, pe lângă Dacia, pe-acolo, mai era încă o unitate militară. Şi de-acolo 
iar s-a văzut şi tot zvonuri se auzeau. Zic: Aici nu păzeşte nimeni. Să nu 
intre peste noi! La Muzeu. Ele erau mai tinere. De vreo 18 ani sau 19 ani. Şi 
la ele am stat până dimineaţa. Şi-atunci, abia a doua zi m-am dus acasă. Aşa 
rețin. Ştiu că mama mea era atâta de... încă la televizor am văzut-o. Că era, 
şi ea, filmată. M-a căutat şi pe la spital, cică: Și pe la morgă am ajuns să te 
caut, că nu ştiam de tine!, atât era de speriată ce-i cu mine, biata mama! 
Avem acum libertate şi libertate de exprimare, dar, cum observ, de 
multe ori, libertatea de exprimare nu se înțelege, fata de presa şi mass-media 
din Germania şi fata de România. După 20 de ani, pot să-mi fac aşa, o idee. 
Deci ei nu ştiu, încă, care e libertatea de exprimare. De exemplu: ce văd 
acuma la televizor, în România, mă îngrozesc. Deci într-o parte, ai dreptul 

să spui ce vrei, dar, chiar dacă spui ceva ce este adevărat, nu te bagă nimeni 
în seamă. Deci poţi să spui ce vrei, că nu se face absolut nimic, dar în 
schimb, se dă voie să spui ce vrei, să acuzi pe oricine, la televizor, fără să 
probezi. Vă spun, eu sunt îngrozită ce văd acuma la televizor, aici. Pe unele 
posturi anume, chiar unii care spun că sunt mari revoluționari şi mari 
anticomuniști (şi chiar ei cred că sunt...), nu ştiu, cred că, dacă nu ar fi fost 
în spate Iliescu, să nu fi venit el, eu cred că România era mult mai departe. 


„Sa fie judecat, aicea în Banat!” este o lozincă scandata prima 
dată de o femeie de circa 50 de ani, azi cu certificat de revoluționar cu 
merite deosebite, Tudora Cârstoiu. Mi-a mărturisit că s-a implicat şi-n 
apărarea bunurilor familiei Tokes, la Parohia Reformată, unde s-a vandalizat 
de către persoane care n-au avut nicio legătură cu civilii care s-au revoltat: 
T.C.: Când ma duc, intrau şi ieşeau oameni. $i sunt toate uşile deschise şi 
intră sute de oameni şi ies. $i țiganii intra şi ies cu braţele pline de-acolo. Şi 
nişte țigani între 14 şi 17 ani dădeau cu fundul, cu picioarele, erau două uşi 
mari pe coridor. Una era deschisă de poliţie, de aia cu două părți, şi-n partea 
aialaltă tot cu două parti era. 

L.K.: Unde, la Biserica Reformată? 

T.C.: La Tokes. Acolo în casă, unde locuieşte. Şi țiganii or dat cu fundul şi 
cu picioarele şi-or deschis-o şi pe a doua, s-or băgat în casă, or tras aragazul 
în fata mea. Si eu am luat o bătrână. Zic: Maică, stai aici cu mine! Zic: Iesiti 
afară, că a dat telefon la Miliție si vine Militia să incuie casa lui Tokes! 
lesiti afară toată lumea imediat, ca vine cu duba! Si or ieşit toţi. Am stat cu 
bătrâna la usa, or venit doi bărbaţi, unu o zis că-l cunoaşte pe Tőkés, o fost 
coleg de liceu cu Tőkés. Şi eu, atunci, i-am rugat, zic: Ştiţi ce? E păcat! N- 
am ştiut că ce s-a întâmplat şi cum şi de ce şi nu ştiu ce. Şi eu îs aşa, mai 
sufletistă. Îmi pare rău de orice om care munceşte. (...) Ne duceam pe rând 
şi mâncam. Şi atunci eu m-am enervat când am auzit că o zis că Timişoara 
va fi ştearsă. ...mi-or spus copiii mei. C-or văzut la televizor. Si o spus că 
Timişoara va fi ştearsă cand... Si, când am auzit, cum m-am dus afară şi, 
prima dată, am zis: Ceauşescu să fie judecat şi împuşcat aici în Banat! Am 
strigat în gura mare. Nu ştiu, n-aveţi filmele astea? Eu cu o femeie de la 7 
Iunie am strigat asta. 

L.K.: S-a filmat atunci? 

T.C.: Pai, cred că se filma în spatele nostru. 

L.K.: Când ati fost la Prefectură? In 19, 20? 

T.C.: Tot timpul am fost. Vreo săptămână cred c-am stat. 

Tudora Cârstoiu a avut curajul să strige la cei din forțele de ordine 
care interveneau cu brutalitate în prinderea şi ridicarea manifestantilor civili 
în zona Sinaia-Casa Studenţilor. A fost pe baricade la Comitetul Judeţean de 
Partid şi a demascat multi securişti vinovaţi, corupți şi afacerile cu 
paşapoarte. (...) 

O mărturie care vine în întărirea şi recunoaşterea rolului luptătoarei 
şi identificarea ei: 

Alexandru Ciura: La un moment dat, când au ajuns foarte aproape, altă 
comandă. S-au dat la o parte. Lumea a venit. Altă comandă, s-au urcat toți în 
maşină şi au plecat. Adică nu era nimic de făcut. Şi, mi-aduc aminte, era o 
doamnă care striga, era cu o plasă în mână şi striga militarilor de-acolo: 
Plecati, mă, de-aici! Ce staţi? Ce faceţi? Nu vă gândiţi? Ästia sunt copiii 
voştri]... lar mă sugrumă emoția. A fost grozavă femeia aia. Nu am să o uit 
cât trăiesc! Nu ştiu cine a fost. Era o femeie... 

L.K.: Mai în vârstă? 

A.C: Mai în vârstă, dacă a zis că militarii ăia sunt cam de vârsta copiilor ei. 
Trebuia să fi avut 40 de ani... 50. 


O altă femeie trecută de tinereţe pe-atunci, cadru medical la 
Spitalul Judeţean, a rupt tăcerea, astăzi, când e pensionată. Tăcerea a 
costat-o scump, pentru că pensionarea s-a făcut pe caz de boală, cu sechele 
neurologice, iar astăzi nu are niciun beneficiu din Legea 346 (fostă 42). 

Pompilia Rujan (Czaszar) era asistentă la Clinica de Chirurgie I, 
coordonată de prof. dr. Ignat, din cadrul Spitalului Judeţean. 

P.R.: El a îngrijit bolnavii care i-a adunat de la celelalte saloane. Initial, am 
îngrijit doar două saloane: salonul 4 de bărbaţi şi salonul 5 de femei. Si, 
ulterior, s-au adunat bolnavii de la celelalte saloane să-i îngrijesc şi s-a 
înființat şi salonul 6, tot de răniți. O perioadă era menţionat doar 
diagnosticul de împușcați, răniți, nici ei nu mai ştiau cum să menţioneze 
diagnosticele pe foile de observaţie, dar asta îi problema lor. Medicii au 
hotărât stabilirea diagnosticului. (...) L-am avut, după data de 22, pe acel 
Paraschiv Dominic, dacă ati auzit dumneavoastră. Dacă nu, vă informez eu. 
Am fost informată c-a lucrat la Azur. Şi a fost găsit de militari, de politai, c- 
o tras în mulțime. 

L.K.: Civil, din armată sau securitate? 

P.R.: Era civil. Şi, din câte am înţeles, o fost inginer... Securist, da. $i, când 
o fost luat de pe masa de operaţie, a menționat că nu o omorât suficient. L- 
or prins, or reuşit să-l prindă milițienii şi armata şi l-au adus la Spitalul 
Judeţean. O fost intervenit chirurgical pe abdomen şi o plagă sub clavicula 

dreaptă. Si eu l-am găsit sub plasă. L-au legat mai multi medici, că nu se 
putea sub nicio formă... 

L.K.: De ce? În starea în care era... 

P.R.: Şi dupa ce o fost intervenit chirurgical, în sala de operaţii, la etajul II, 
şi când a fost adus în salonul 4 — nu ştiu de ce nu l-or pus undeva la rezervă, 
l-or pus cu ceilalți răniţi, cu copilaşii... 

L.K.: Cine l-a operat? 

P.R.: Nu ştiu cine l-a operat. Dar domnul Ignat mi-a trasat sarcina fuga, 
fuga, în câteva minute, şi o dispărut. 

L.K.: Si v-a trasat sarcină ca să faceți ce? 

P.R.: Să-i pun soluție perfuzabilă, antibiotice, vitamine... 

L.K.: Si i s-a făcut fişă ca şi la ceilalți? 

P.R.: I s-a facut fişă ca la ceilalți. Şi aveam în îngrijire şi o doamnă care, 
chipurile, soţul ei l-a dus pe domnul Ignat pe la poarta de urgenţă şi n-o mai 
intrat deci decât pe la poarta de la Urgenţe. La acea doamnă era menţionat 
hemoragie digestivă. Nu avea nicio boală. Şi-atunci i-am spus domnului 
Ignat... 

L.K.: Unde, în ce salon era? 

P.R.: Aia era în rezerva din 27. Era singură. Vizavi. Si-atunci, m-am dus la 
domnul conferenţiar şi i-am spus: Domnule conferențiar, vă rog frumos să 
menționați tot ce doriți dumneavoastră să ti scrieți în fişa de observaţie. 
L.K.: Dumneavoastră registru n-aţi avut? 

P.R.: Nu, n-am avut. Să vă spun de Paraschiv Dominic. Fiind sub plasă... 
L.K.: Adică era imobilizat. 

P.R.: Da. L-am salutat şi... 

L.K.: Cum era plasa aia? 

P.R.: Era o plasă de protecţie pentru care sunt mai agitati, cum se pune si la 
neurologie, la psihiatrie... şi eu l-am întrebat: Domnu” Paraschiv, aveţi 
copii? Da. Am o fetiță de doi ani şi încă doi băieţi mai mari, mi-a spus. ŞI i- 
am zis: Și eu am un băiat şi nu ştiu de situația lui. A venit tata socru si mi l- 
a luat şi îi plecat. E în zona de frontieră şi am auzit că... Că nu se putea lua 
legătura, nici telefon, nimic. Şi zic: Afi auzit că am primit indicaţii să pun 
soluții perfuzabile, antibiotice, vitamine. Eu numai bine vă fac. Eu vă tai 
plasa asta. Nu pot sub nicio formă sa vă pansez. Să va fac toaleta plăgii... 
Si-atunci, el zice: Bine. Si zic: Afi fost chiar aşa de rau, c-ati spus la sala de 
operaţie că n-aţi omorât suficient... Nu, doamnă — zice — eu n-am omorât 
niciun pui. Dar nu a fost adevărat cum s-a exprimat el... Atunci, să ştiţi că eu 
am să rog infirmierele să taie plasa. Şi le-am şi ajutat şi eu. Am luat plasa. 
Şi zic: Eu trebuie să vă pun soluţie perfuzabilă, dar putin vă fixez mâna cu o 

faşă, poate adormiti şi, involuntar, trageţi mâna si eu mai am nevoie de 
vene, că sigur, până va reluati tranzitul, trebuie să alimentez cu soluţii 
perfuzabile... l-am făcut toaleta plăgii, a fost totul O.K. A doua zi s-a 
anunţat că vin reporteri. Din Frankfurt, din Germania, din Anglia, de peste 
tot au venit. Şi când am observat că iarăşi s-o retras domnul Ignat şi cu toți 
medicii!... Era unul mai tânăr, doctorul Sorianu, mama dumnealui era medic 
la Sanepid. Şi dumnealui la Chirurgie. Era medic specialist, tânăr. Înainte, 
medicii rezidenți se numeau medici specialişti. Nu! Medici stagiari... $i era 
în chirurgie. Şi i-am zis: Domnule doctor, te rog frumos să rămâi cu mine 
aici, în salon! Eu nu-ţi permit sa mai pleci de-aici! Au intrat reporterii. Nu 
mai putea să plece. După ce i-am făcut toaleta plăgii, le-am zis la toate 
infirmierele să schimbe şi cearşafurile şi tot. Cu mine, domnul Paraschiv s-a 
comportat cum trebuie, mi-a ascultat sfatul. L-am rugat să nu mişte mâna, 
că-i fac numai bine, că-i administrez perfuzabile, vitamine, antibiotice, nu-i 
nicio problemă. Au venit reporterii, erau translatori foarte multi. La un 
moment dat, după vreo şase, şapte ore — c-am stat până târziu, până pe la 
7.00, 8.00 — după câteva ore, apare un domn îmbrăcat în costum de piele. Să 
traducă din română în engleză. $i domnul acela, bolnavul împuşcat... Sunt 
Paraschiv Dominic. Nu mă recunosti?! — îl întreabă pe acel domn îmbrăcat 
în costum de piele. Nu i-a dat nicio importanță. Încontinuu o tradus 
reporterilor. Şi asta m-a afectat foarte mult, revoluția, datorită faptului că 
sunt în pensie de boală. Şi totul a fost bine până la predarea programului de 
tură pentru tura care a urmat să mă înlocuiască. S-au luat interviuri, dar eu, 
de-atunci, am fost tot timpul urmărită de acel domn în costum de piele. Tot 
timpul! Prima dată, când am ieşit, am ieşit pe la poarta de Urgenţă. Si- 
atunci, am fost lovită. 

L.K.: Ati fost lovită! Atunci? 

P.R.: Da. 

L.K.: Pe unde ati ieşit? 

P.R.: Pe la poarta de Urgenţă. Prin spate. Am fost urmărită, am coborât cu 
liftul de urgență şi, când să fac bucla să mă îndrept pe la intrarea de urgenţă, 
la ultima ieşire, atunci am fost lovită. Şi l-am recunoscut! Şi îmbrăcat tot în 
costumul ăla de piele. Şi-am mai fost urmărită şi după ce la spital... 

L.K.: Dar, atunci când v-a lovit, ati căzut? 

P.R.: N-am căzut, dar îmi curgea sânge pe nas şi pe o ureche. 

L.K.: V-a lovit cu ce? Cu un obiect sau cu mâna? 

P.R.: Nu, m-o lovit cu ceva tare. Nu cu mâna m-a lovit. Eu cred că avea o 
rangă. Dar nu era secure, nu era topor, era ceva tare... 

L.K.: ŞI nu v-aţi întors? 

P.R.: Nu, nu m-am întors. 

L.K.: De ce? 

P.R.: M-am dus acasă... 

L.K.: Dar de ce, dacă ati fost acolo, la Urgenţă? 

P.R.: Nu puteam să mă mobilizez. 

L.K.: Nu a văzut nimeni? 

P.R: Nu. Că între locul unde am fost eu lovită şi ultima poartă, ca să ies, era 
o distanță mare. $i, din zilele alea, tot timpul am fost urmărită de acest 
domn. Că l-am recunoscut foarte bine. Şi din profil l-am recunoscut. Si 
vocea i-am recunoscut-o. Şi mi-a spus: Doamnă asistentă, o să vă fac viata 
un calvar!... Eu l-am întrebat: Domnule, ce-aveti cu mine? Pentru că 
domnul Paraschiv v-o întrebat: Sunt eu, Paraschiv Dominic, nu mă 
recunosti...? Şi-atunci, el o tradus reporterilor, dar şi româneşte, c-am auzit 
si eu... Nu se va şti niciodată situația morților şi răniților din Timişoara... 
Or plecat şi colegii. După o lună, colegii de la Urgenţă s-or pocăit şi or 
plecat în Germania, în America, să se elucideze situaţia. Şi tot nu s-o 
elucidat. Or venit în tara şi or spus că nu se poate elucida. Au umblat peste 
tot. Nu se putea elucida situația morților şi răniților din Timişoara. 


Femeile au avut un rol important şi în balconul Operei, în 19, 20 
decembrie 1989 şi după. Câteva au fost incluse şi în Comitetul de inițiativă 
al grupului de lideri revoluționari constituit atunci. Unii dintre ei fac referire 
la acestea, în mărturiile pe care mi le-au dat: 

Petrişor Morar: Vreau să spun că eram deja vicepreşedintele Frontului 
Democrat Român, aveam patru fete care făceau sandviciuri şi mă ocupam de 
partea birocratică, administrativă a clădirii Operei şi asiguram această 
funcționalitate. Repet, erau: Roxana... nu mai ştiu cum se cheamă acum, era 
Svetlana... Erau patru fete care erau, atunci, acolo. Svetlana Pomorisat 
cred că se cheamă, dacă nu mă înşel. Mihaela Munteanu era cea care 
deținea documentele, era omul de încredere pentru documente. Toate 
documentele erau ţinute la ea. Şi eu, când m-am întors de la Garnizoană, 
după ce i-am depus în arest pe şefii Securităţii, i-am dus ei şi i-am dat 
documentele. Deci documentele se păstrau la ea. 

Alexandru Ciura: Ăsta a fost momentul când Fortuna a devenit liderul 
nostru. Mai ştiu de Ştefan Ivan, Munteanu Mihaela... Despre Munteanu 
ştiu o chestie interesantă. 

L.K.: Era tânără atunci. 

A.C.: Păi şi acum îi tânără. Avea vreo 30 de ani. Şi avea nişte cizme în 
picioare, aşa. Şi, cum umblase toată ziua şi nu mai dăduse cizmele jos, ne 

spunea la toţi: Mă strâng cizmele, nu mai pot...! Şi-am mers prin cabinele 
actorilor şi am găsit o pereche de cipici de balerină. 

Lorin Fortuna: Era şi Mihaela Munteanu atunci, da. Este printre primii 
vorbitori Mihaela Munteanu. Multi dintre ei n-au acceptat să fie dati 
nominal, să fie trecuţi nominal. Au spus: Avem familie, n-am ştiut pentru ce 
ne-ati chemat, să mergem să ne consultam cu cei de-acolo... Dar mi-aduc 
aminte, Maria Trăistariu era o fată, elevă la vremea respectivă, de 18 ani, 
şi cu acest nucleu s-a format primul comitet. Şi ăştia au început să strige de 
jos: Comitetul!, Comitetul!... Ştiu c-am ieşit, atunci, afară, eu eram şef de 
inițiativă, am luat microfonul şi am spus: S-a format un Comitet de inițiativă 
din următorii... am spus pe fiecare şi întreprinderea de unde era. Eu m-am 
prezentat de la Politehnică. Noi n-am ieşit să spunem, dar, ulterior, am 
aderat acolo. După treaba asta, am stat şi ne-am organizat. Am spus: 
Domnule, trebuie să ne constituim în cadrul acestui comitet, hai să facem 
un plan de acțiune pentru ce va fi în continuare şi să stabilim un Birou 
permanent! Şi atunci s-a ales acest Birou Executiv, în care au acceptat ca eu 
să fiu preşedinte, pentru că eu am fost cu iniţiativa pentru tot ce a fost acolo. 
Claudiu Iordache, pentru ce a făcut acolo... Eram un grup de oameni care 
nici nu ne cunosteam între noi. Traian Vräneantu a mai fost, tot atunci, în 
comitetul respectiv şi care rămăsese jos, acolo, să păzească. Şi aşa s-a 
format, într-o primă variantă, noi am anunţat Biroul respectiv, format din: 
Claudiu Iordache — vicepreşedinte, Maria Trăistariu şi doi membri: Nicolae 
Bădilescu şi loan Chiş. Ulterior însă Mihaela Munteanu mi-a spus (mult 
după): Mi-ati făcut o mare nedreptate, pentru că eu am fost atunci, acolo, 
din primul moment, şi nu... N-a spus cine. S-a făcut rost de înregistrările 
respective şi s-a văzut că Nicolae Bădilescu avea, şi el, o intervenţie, dar era 
după Mihaela Munteanu. Or, întâi au vorbit cei care au fost în Biroul 
Permanent. Si-asa ne-am dat seama. Pentru că cel care îi spusese 
componenţa era chiar Nicolae Bădilescu. Deci Nicolae Bădilescu, folosindu- 
se de faptul că a spus, s-a implementat, şi ăsta, în conducere. Am dat, 
ulterior, o corectură în acest sens. Acesta a fost primul Birou Permanent, 
aşa cum, ulterior, am încercat noi să-l refacem: Lorin Fortuna — 
preşedinte; Claudiu Iordache — vicepreşedinte; Ioan Chiş — membru, 
Mihaela Munteanu - secretară şi Maria Trăistariu ca reprezentant al 
tineretului. Şi cu asta s-a anunţat conducerea respectivă şi mai departe am 
început să enuntäm nişte idei fundamentale, care erau din revendicările 
oficiale şi care au constituit baza ideologică a Proclamaţiei. 


Liza KRATOCHWILL 

VIAȚA ŞTIINŢIFICĂ 


De la Leipzig la Timişoara şi înapoi. Trasee istorice şi destine 


Se pare că la Memorialul Revoluţiei toamna se numără... 
expoziţiile. În luna noiembrie 2010, la un an după traseul urmat spre 
Hamburg, Memorialul Revoluţiei a răspuns invitatiei Asociaţiei Archiv 
Biirgerbewegung (Arhiva Mişcării Civile) Leipzig şi, pret de o lună şi 
jumătate, până la finele anului, cetăţenii şi turiştii oraşului au avut astfel 
ocazia să viziteze expoziţia itinerantă Revoluția Română în imagini şi să afle 
unde, cum şi de ce a izbucnit Revoluţia Română din Decembrie 1989. 

Asociaţia Archiv Biirgerbewegung Leipzig desfăşoară din 1991 o 
activitate asemănătoare cu cea a Memorialului Revoluţiei (raportată, 
desigur, la fenomenele istorice specifice Germaniei de Est). lar asemănările 
nu se opresc aici. Archiv Biirgerbewegung Leipzig este tot o asociaţie mică, 
cu puţini colaboratori, sprijinită de Fundația pentru Prelucrarea Dictaturii 
Partidului Socialist Unit din Germania / Stiftung zur Aufarbeitung der SED- 
Diktatur” 

Scopul asociației este strângerea mărturiilor personale ale 
opozanților regimului comunist din DDR, precum şi ale celor care aparțin 
mişcărilor civile, iniţiativelor şi partidelor născute în frământata perioadă a 
anilor 1989 şi 1990. Odată colectionate şi arhivate, documentele sunt puse, 
ulterior, la dispoziția publicului interesat, la fel cum Asociația Memorialul 
Revoluţiei, prin Centrul de Documentare, Cercetare şi Informare Publică, 
oferă celor mai mult sau mai puţin inițiați în istorie documente valoroase 
referitoare la comunism, la perioada Revoluţiei sau la cea care 1-a urmat. 

Documentele deținute de Archiv Bürgerbewegung Leipzig acoperă 
întreaga arie a domeniului: mărturii scrise şi fotografii, precum şi 
înregistrări audio şi video. „Arhiva serveşte rememorării nedreptatilor 


1% SED: Sozialistische Einheitspartei Deutschlands / Partidul Socialist Unit din Germania, 
format în anul 1946, sub presiunea sovieticilor, prin fuzionarea partidelor KPD 
(Kommunistische Partei Deutschlands / Partidul Comunist German) si SPD 
(Sozialdemokratische Partei Deutschlands / Partidul Social-Democrat German). 

întâmplate si [rememorärii] victimelor. Astfel este asigurat acest bun 
național şi se aduce o contribuţie fundamentală la cercetarea şi confruntarea 
cu istoria şi consecințele dictaturii SED.” 

Pe lângă colectionarea de documente, asociația pune un accent 
deosebit pe organizarea unor evenimente destinate grupelor de elevi sau 
celor de seminar, invitând, în acest scop, interlocutori avizaţi şi martori ai 
timpului. 

Nu sunt omise nici expozițiile. Ca şi Memorialul Revoluţiei, 
Asociaţia Archiv Biirgerbewegung Leipzig deţine o expoziţie permanentă, 
intitulată Biirger auf dem Weg... / Cetăţeni pe drum..., care surprinde 
evenimentele ce au făcut din Leipzig unul dintre 
cele mai angajate oraşe ale Germaniei comuniste 
a anului 1989. 

Pe cei ce nu ajung în Leipzig, dar sunt 
interesaţi de istoria lui recentă, asociaţia îi invită 
la o expoziție virtuală, care poartă, de această 
dată, o denumire în limba engleză: Power to the 
people / Putere pentru popor. Expoziţia este axată 
pe „sălbaticele timpuri” ale Leipzigului anilor 
1989/1990, în care lupta acerbă se dădea, la fel 
cum s-a întâmplat pretutindeni în ţările ex- 
comuniste, între vechi şi nou, între demolare şi 
| reclădire. 

Afişul expoziţiei E Nu in ultimul rând, asociația prezintă o 
Biirger auf dem Weg... multitudine de expoziţii itinerante pornind de la 
incitanta şi inepuizabila tematică a comunismului, 

cum ar fi: Graben fiir den Frieden? Die Bausoldaten in der DDR / 
Morminte pentru pace? Soldatii constructori din DDR; ,,All you need is 
beat.” Jugend, Musik und Politik in der DDR 1955-75 / „Tot ce ai nevoie 
este beat-ul.” Tineret, muzica si politica in DDR 1955-75; Die gelenkte 
Frei-Zeit. DDR Lebenswelten in der Ara Honecker / Timpul liber dirijat. 
Moduri de existență în era Honecker; Die ganze action hat geprägt: Die 
Sprengung der Universitătskirche in Leipzig 1968. Erinnerungen von 
Zeitzeugen / Întreaga acțiune a lăsat urme: Demolarea Bisericii 
Universităţii din Leipzig 1968. Amintiri ale martorilor timpului; „radix- 
blătter“. Ein Untergrund-Verlag in Berlin 1986-1989. Eine Ausstellung 
über Struktur, Arbeitsweise und Organisation eines Untergrundverlages in 
der DDR / „radix-blätter“. O editură subterană in Berlin 1986-1989. O 
expozitie despre structura, modul de lucru si organizarea unei edituri 

subterane în DDR; Stolpersteine. „Das wurde irgendwie, sagen wir mal, 
etwas totgeschwiegen. “ / Pietre ce stau în cale. „Asta, oarecum, S-a trecut, 
să spunem, sub o tăcere de mormânt. “; „Revolution ist weiblich.“ Eine 
Biografieausstellung zum Herbst 1989 / ,,Revolutia este feminină.“ O 
expozitie biografica despre toamna lui 1989. 

Urmează o incursiune în expoziţiile itinerante ale Asociaţiei Archiv 
Biirgerbewegung Leipzig, care incită prin tematica propusă, din care răzbat 
convulsiunile unei perioade „originale“ pentru fiecare din țările ex- 
comuniste ale Europei. 


Graben für den Frieden? Die Bausoldaten in der DDR / Morminte 
pentru pace? Soldatii constructori din DDR 

„Expoziţia itinerantă Graben fiir den Frieden? Die Bausoldaten in 
der DDR / Morminte pentru pace? Soldaţii constructori din DDR 
prelucrează confruntational istoria unei «grupări» marginalizate de către stat 
şi societate, folosind fotografii şi documente care nu au mai fost publicate 
până acum. 

În DDR nu exista pentru tinerii recrutabili o legislaţie constituţională 
privind refuzul de a satisface, din motive de credință şi de conştiinţă, 
serviciul militar în timp de război. Odată cu introducerea obligaţiei de a 
presta serviciul militar în 1962, s-a cristalizat un potenţial al celor care 
refuză serviciul militar, fapt pentru care a intrat în vigoare, în septembrie 
1964, prin conducerea de partid şi de stat, Dispozitia Consiliului Apărării 
Naţionale al Republicii Democrate Germania pentru înființarea unităţilor 
de constructori în domeniul Ministerului Apărării Nationale. Textual, 
aceasta prevedea că tinerii recrutabili care invocau «vederi religioase» sau 
«motive asemănătoare» puteau să îşi satisfacă stagiul militar în armata 
populară națională fără arme, ca soldați constructori. 

În societatea militarizată, cei care refuzau să îşi satisfacă serviciul 
militar trebuiau să ia in calcul discriminarea şi stigmatizarea. De acestea se 
legau prejudiciile educaţionale şi profesionale, dar şi supravegherea şi 
controlul din partea Securităţii Statului. 

Expoziţia redă toate acestea, cât şi aspectul refuzului principial de a 
satisface serviciul militar şi al conflictelor specifice cu care trebuiau să se 
lupte soldaţii constructori prin încorporarea militară sau prin mobilizările la 
muncă obştească pentru construirea instalațiilor militare. Un alt centru de 
greutate îl constituie activitățile unor soldați constructori după serviciul 
militar, cum ar fi angajamentul lor împotriva doctrinei militare a DDR-ului, 

consilierea şi informarea tinerilor recrutabili privitor la serviciul militar ca 
soldați constructori.” 


„All you need is beat.” Jugend, Musik und Politik in der DDR 
1955-75 / „Tot ce ai nevoie este beat-ul.” Tineret, muzică şi politică in 
DDR 1955-75. 

„Cu ocazia celei de-a 40-a aniversări a demonstraţiei Beat din 1965, 
Asociaţia Archiv Biirgerbewegung Leipzig a realizat o expoziţie itinerantă 
care prezintă legătura agitată dintre tineret, muzică şi politică în DDR. 

Sub titlul «ALL YOU NEED IS BEAT» se ilustrează dezvoltarea 
culturii tineretului în jurul rock’n roll-ului şi al beat-ului în condiţiile 
socialismului care exista cu adevărat, al erei Ulbricht!%, între încurajare 
parțială, cenzură şi represiune. 

Pornind de la exemplul formaţiei beat din Leipzig, «The Buttlers», 
sunt prezentaţi anii timpurii '60 între construirea Zidului Berlinului, avântul 
cultural-politic şi «defrişarea» reinstaurată după a 11-a şedinţă plenară. 

În centru stă demonstraţia beat din Leipzig, la care au luat parte 500- 
800 de «Beatniks»!%, cărora puterea de stat le-a opus un număr aproape 
dublu de poliţişti şi forte civile ale Securităţii, ce au acționat asupra tinerilor 
cu o duritate neadecvata. Au urmat nenumărate arestări şi trimiterea in 
lagăre de muncă forțată, fără audiere în instanţă sau instiintarea rudelor. 

Finalul expoziţiei îl constituie dezvoltarea ulterioară a popularei 
muzici a sfârşitului anilor ’60 şi a X-a ediţie a Festivalului Mondial din 
1973, care trebuia să sugereze «deschiderea spre lume» a regimului SED 
după schimbarea puterii prin Honecker. Deşi tăiatul părului cu forța în 
public şi interzicerea blugilor aparțineau trecutului, s-a recurs încă şi acum 
la o multitudine de măsuri represive, pentru a-i tintui pe tinerii neadaptati 
între strâmtele bariere ale culturii socialiste a timpului liber. Practica putin 
receptată de către opinia publică a DDR-ului, a educaţiei prin muncă, s-a 
dovedit mai departe un mijloc verificat de disciplinare.” 


Die gelenkte Frei-Zeit. DDR Lebenswelten in der Ara Honecker / 
Timpul liber dirijat. Moduri de existenţă în era Honecker 

„Crezul enunțat in 1945 de viitorul şef de partid si de stat, Walter 
Ulbricht: «Totul trebuie să pară democratic, dar trebuie să fie sub control» a 


1% Walter Ulbricht, prim-secretar al Partidului Socialist Unit din Germania între 1950-1971 
şi preşedintele DDR-ului între 1960-1973. 

19 Beatniks: tineri cu plete şi îmbrăcăminte neîngrijită, nonconformisti în mentalitate si 
comportament. 

fost, şi după preluarea puterii de stat de către Erich Honecker, linia 
directoare a politicii de stat referitoare la timpul liber. 

Standardul de viata, care a crescut in 1970, şi necesitățile timpului 
liber, care au sporit odată cu acesta, au pus «reglatorii» din conducerile de 
partid ale SED-ului şi din cele regionale în faţa unor provocări din ce în ce 
mai mari. Exista deja din faza timpurie a DDR-ului o varietate de asociaţii şi 
societăţi care îşi dădeau osteneala pentru canalizarea intereselor din timpul 
liber al populaţiei. Libertatea lor de acțiune era, totuşi, dictată «de sus». 

În anii 1960 organele de Securitate erau ocupate cu delimitarea 
dificilă, din punctul de vedere al conţinutului, dar limpede din punctul de 
vedere al denumirilor, a asociaţiilor aparținând cândva întregii Germanii. 

Odată cu importanţa crescândă a timpului liber pentru regenerarea 
forţei de muncă au luat naştere probleme neprevăzute până atunci. În primul 
rând, era lipsa de materiale de construcţii şi de materii prime, care a condus 
la apariția «mărfii de sub tejghea» si a unei societăți de schimb închise în 
DDR. Deficiența administrativă a favorizat capacitatea est-germană de 
improvizație în toate domeniile, iar privirea de temut de către guvern spre 
«Vest — paradisul timpului liber» nu lăsa forțele de securitate să se 
liniştească. După «războiul Beatles» al anilor ’60 au intrat acum în vizorul 
forțelor de Securitate fanii fotbalului, colectionarii de timbre şi crescătorii 
de porumbei călători. Supravegherea completă a asociaţiilor, care în 
germana oficială a DDR-ului se numeau uniuni, a presupus, până în 1989, 
un număr mare de agenţi secreti de la Poliţie şi Stasi.” 


Die ganze action hat geprägt: Die Sprengung der 
Universitätskirche in Leipzig 1968. Erinnerungen von Zeitzeugen / 
Întreaga acțiune a lăsat urme: Demolarea Bisericii Universității din 
Leipzig 1968. Amintiri ale martorilor timpului 

„În 30 mai 1968, în pofida protestului multor cetățeni ai Leipzigului 
şi al diferitelor instituţii şi persoane din tara şi din străinătate, Biserica 
Universităţii din Leipzig, St. Pauli, a fost demolată. Biserica monastică, 
sfințită în anul 1240, a fost una dintre cele mai vechi biserici ale unei 
Universităţi din Germania şi, privitor la dotarea sa din punctul de vedere al 
istoriei artei, cea mai bogată biserică din Leipzig. Ambele confesiuni!“ au 
folosit după război biserica. Ea a servit educației universitare. Concerte de o 
mare valoare artistică au avut loc aici. Nu în ultimul rând, ea a fost un 


1% Este vorba de evanghelici şi catolici, cele două confesiuni care predomină în cadrul 
populaţiei Leipzigului. 

magnet pentru multi turişti. Neinfluentat de această tradiţie, cât şi de rolul 
cultural şi social al clădirii, SED-ul şi-a transpus într-un act de samavolnicie 
doctrina «transformării socialiste» a oraşelor în DDR. 

Cazul istoric individual relatează exemplar despre experienţele de 
viață ale unei generaţii; idealurile, speranţele şi aerul ei vital s-au ciocnit de 
pretenţia la putere a SED-ului. Prin aceasta se poate vedea felul în care 
restrictia a afectat viata cotidiană, individuală şi cum oamenii au încercat să 
se apere de ea prin opusul ei. Cât curaj civil a fost posibil şi necesar în 
DDR? 

Anul 1968 s-a întipărit în memoria tuturor germanilor ca un an al 
avântului şi al speranţei. Protestele contra demolării Bisericii Universităţii 
constituie o raportare biografică la mişcările tineretului din Europa de Vest 
şi America, la Primăvara de la Praga şi la referendumul din aprilie 1968 
referitor la o nouă constituţie a DDR-ului, în care SED-ul şi-a legitimat prin 
popor pretenţia la conducere. 

Martorii contemporani îşi povestesc singuri istoria. Astfel ia naştere 
un tablou al opiniei generale, care insufleteste amintirea şi îi oferă 
contemplatorului posibilitatea să poată reflecta la propriile sale experienţe. 

Sunt desluşite momente de curaj civil până la rezistență deschisă. 
Expoziţia doreşte să contribuie la prelucrarea confruntationala a istoriei 
opoziţiei şi rezistenţei în DDR.” 


„radix-blătter“. Ein Untergrund- Verlag in Berlin 1986-1989. Eine 
Ausstellung über Struktur, Arbeitsweise und Organisation eines 
Untergrundverlages in der DDR / „radix-blätter“. O editură subterană în 
Berlin 1986-1989. O expozitie despre structura, modul de lucru si 
organizarea unei edituri subterane in DDR 

„Intr-o tipografie infiintatä ilegal de cätre Stephan Bickhardt in 1986 
şi nedescoperitä până la sfârşitul DDR-ului s-au tipărit, până in 1989, la 
Berlin 11 samizdate, într-un tiraj de până la 3000 de exemplare. 

«Radix», un cuvânt latinesc, înseamnă izvor, sursă sau încâlceală de 
rădăcini — sensuri care, între 1986 şi 1989, au devenit în DDR programul 
acestei edituri subterane. «Dialog şi deschidere» devin noţiunile centrale şi 
scopurile acesteia. 

Expoziţia ilustrează modul de lucru şi structura internă a editurii, 
publicaţiile si conținuturile acestora şi clarifică atitudinea Securităţii 
Statului. 

Stephan Bickhardt (născut în 1959) s-a numărat printre cei mai 
importanți opozitionisti din DDR. Provenind dintr-o casă părintească 

creştină, s-a întâlnit deja de timpuriu, prin «lucrul deschis»'", iniţiat în 
comunitatea bisericii podgorene din Dresda''®, cu fondatorii mişcării 
ecologiste din Sachsen şi a iniţiat cu Christoph Wonneberger!!! «serviciul 
social pentru pace»!!?. Mai târziu a luat naştere, prin aportul său, Cercul 
pentru Pace Naumburg / Friedenskreis Naumburg. El a făcut parte din 
comitetul de conducere al Actiunii Siihnezeichen'!* şi a întreținut, prin Petra 
Kelly''*, contacte cu mişcarea federală germană pentru pace, cât şi cu 
diferite grupuri opozitioniste din DDR. 

Împreună cu Ludwig Mehlhorn"? şi Konrad Blank a infiintat in 
1986 Editura Radix. 

În toamna lui 1989 s-a numărat printre fondatorii mişcării civile 
«Democraţia Acum» / «Demokratie Jetzt», a fost secretarul ei executiv şi a 
condus campania electorală a Alianţei '90 / Verzii / Bündnis ’90 / Die 
Griinen la alegerile pentru Camera Populară din 1990.” 


Stolpersteine. „Das wurde irgendwie, sagen wir mal, etwas 
totgeschwiegen.“ / Pietre ce stau in cale. „Asta, oarecum, S-a trecut, sa 
spunem, Sub o tăcere de mormânt, “ 

„Convietuirea prietenoasă a fost aproape netulburată până în 1933, 
dar deodată locuinţa vecinului s-a golit, vecinii au plecat, mobila a fost luată 


'% Lucrul deschis“: concept pedagogic popular în Germania la sfârşitul anilor ’70, care 
punea în prim-plan necesităţile de dezvoltare liberă a copilului. 

110 Se face referire la Weinbergkirche „Zum Heiligen Geist” / Biserica „Sfântului Duh”, 
biserică sătească în stil baroc, înălțată în podgoria regală. 

"1! Christoph Wonneberger: pastor evanghelic implicat din 1986 în organizarea, în Biserica 
Nikolai din Leipzig, a Rugăciunilor de luni pentru pace / Montăgliche Friedensgebete, care 
au condus la Demonstratiile de luni / Montagsdemonstrationen şi, ulterior, la Revoluţia 
Paşnică | Friedliche Revolution din toamna anului 1989. 

112 Serviciul social pentru pace” / „Sozialer Friedensdienst”: serviciu civil infiintat de cätre 
crestinii evanghelici din DDR, pentru a inlocui serviciul militar obligatoriu. 

13 Acţiunea Sühnezeichen (ASZ) | Acțiunea de reconciliere, organizaţie germană 
evanghelică militantă pentru pace. 

14 Petra Kelly (n. 29 nov. 1947-d. probabil 1 oct. 1992): om politic german, contribuţie 
importantă la fondarea Partidului Verzilor / Die Griinen în 1979. Membră a Bundestag-ului 
între 1983-1990. În anul 1982 i se decernează The Right Livelihood Award, denumit şi 
Premiul Nobel Alternativ, pentru contribuţia pe care şi-a adus-o în trei direcții vitale pentru 
omenire: pace, ecologie, drepturile omului. 

"15 Ludwig Mehlhorn (n. 5 ian. 1950-d. 3 mai 2011): militant german pentru drepturile 
omului. Legături strânse în perioada comunistă cu disidentii polonezi. Fondator, alături de 
Stephan Bickhardt, al Mişcării Civile Democrația Acum / Demokratie Jetzt în perioada 
Revoluţiei Paşnice din DDR. 

şi nimeni să nu fi ştiut ceva? Acest lucru rămâne pentru artistul de 
performance din Köln, Gunter Demnig, de neconceput şi acest de 
neconceput este impulsul său de a nu lăsa să se şteargă amintirea. 

Pietrele ce stau în cale / Stolpersteine vor să aducă în memorie şi să 
păstreze vii sortile evreilor, romilor, ale celor urmăriți din motive politice 
sau confesionale, ale homosexualilor, ale victimelor eutanasierii. 

Forma aleasă de Gunter Demnig în acest scop este o pomenire foarte 
individuală: sunt cercetate fostele adrese ale oamenilor deportaţi şi ulterior 
omorâţi. Pe trotuarul din fata caselor lor sunt aşezate, la nivelul solului, 
pietrele ce stau în cale. Pietrele sunt turnate din beton şi au pe partea 
superioară o tăbliță de alamă de 10x10 cm, în care Demnig a stantat cu 
ciocanul şi cu litere pentru stantat inscripția AICI A LOCUIT / HIER 
WOHNTE şi dedesubt numele, anul şi alte date ale destinului fiecărui om. 

Proiectul, care acoperă întreaga Germanie, necesită grupuri de 
inițiativă care să înlesnească o instalare a pietrelor ce stau în cale. 

În anul 2007 a fost realizată, legat de aceasta, expoziţia itinerantă 
Das wurde irgendwie, sagen wir mal, etwas totgeschwiegen. / Asta, 
oarecum, S-a trecut, să spunem, sub o tăcere de mormânt. După ce este 
prezentat proiectul, expoziția povesteşte exemplar sortile a cinci cetățeni din 
Leipzig care au fost omorâţi din diverse motive. Astfel devin clare tragediile 
individuale care se ascund în spatele numărului insesizabil de victime. Parte 
componentă a prezentării este procesul prin care a luat naştere această formă 
de memorare.” 


„Revolution ist weiblich.“ Eine Biografieausstellung zum Herbst 
1989 / „Revoluţia este feminină.“ O expoziţie biografică despre toamna lui 
1989. 

„Expoziţia Revolution ist weiblich. Eine Biografieausstellung zum 
Herbst 1989 / Revoluţia este feminină. O expoziţie biografică despre 
toamna lui 1989 redă in mod biografic perioadele din viata a opt femei din 
diferite oraşe din Sachsen. În expoziţie martorele timpului se exprimă în 
citate asupra motivatiilor lor şi istoriilor trăite. 

Femeile portretizate s-au angajat în anii 1980, într-o mare măsură, în 
grupuri de femei, grupuri pentru pace, pentru drepturi ale omului sau pentru 
protecția mediului înconjurător. Prin aceasta ele au pus deja devreme sub 
semnul întrebării domenii politice şi sociale care au aparținut, în timpul 
dictaturii SED, temelor tabu sau au zdruncinat legitimitatea statului condus 
de SED. Pentru aceasta femeile au suferit restricții publice, precum îngrădiri 
profesionale sau interzicerea studiului sau educației. 

La fiecare biografie se pot citi, în cele din urmă, influentäri ale 
Ministerului Securităţii Statului. Spectrul metodelor poliției secrete era 
variat. Femeile trebuiau să suporte urmărirea, şicana, disciplinarea, 
intimidarea, audierea sau arestul politic. 

În timpul Revoluţiei Paşnice din 1989, a cărei izbucnire era încă 
nesigură pentru acea vreme, ele s-au angajat în primul rând. Ele au împărțit 
foi volante, au organizat acțiuni de protest şi rugăciuni pentru pace sau au 
colaborat cu partidele şi mişcările civile nou înființate. 

Ca pentru majoritatea est-germanilor, Revoluţia Paşnică din 1989 şi 
unitatea de stat a Germaniei din 1990 reprezintă un moment biografic 
crucial. Martorele timpului au trăit libertatea câştigată şi noile şanse în 
ultimii douăzeci de ani în felul lor special. 

Femeile portretizate sunt reprezentative pentru multe alte femei care 
s-au angajat în trecut pentru libertate, autodeterminare şi democraţie. 
Reprezentative şi pentru acelea care trebuie să lupte mai departe, şi în 
prezent, în diferite tari ale lumii, pentru aceste drepturi ale omului.” 


(Materiale preluate din site-ul Asociaţiei Archiv Biirgerbewegung Leipzig) 


Adina HORNEA ABRUDA 

Leipzig 1989 


15 ianuarie 1989: Inițiativa pentru reînnoirea democratică a 
societății noastre / Initiative zur demokratischen Erneuerung 
unserer Gesellschaft cheamă la o manifestaţie în Piaţa Leipzig / 
Leipziger Markt pentru reforme şi schimbări politice în DDR. La 
demonstrația care urmează Poliția arestează 53 de militanti pentru 
drepturi civile si alti opozitionisti. 

13 martie 1989: După rugăciunea pentru pace 600 de cetăţeni care 
doresc să părăsească DDR-ul se întâlnesc cu alți participanţi la 
Rugăciunea de luni / Montagsgebet pentru o demonstrație la Biserica 
Nikolai, în direcția Bisericii Thomas. Poliţia trece în mod arbitrar şi 
violent la arestări. 

7 mai 1989: Si în Leipzig militantii pentru drepturi cetăţeneşti 
descoperă masive falsificări la alegerile comunale. În acelaşi timp, 
peste 1000 de persoane nevotante protestează printr-un marş în 
centrul oraşului. Poliția Populară şi Stasi arestează peste 100 de 
protestant. 

4 iunie 1989: Poliţia arestează 74 de participanti la al doilea marş 
comemorativ de la Pleiße'!°, care demonstrează pe drumul de la 
Biserica Paul Gerhard din Connewitz''’ spre Biserica Reformată de 
la Tröndlinring''® pentru apărarea lumii şi pentru acţiuni 
umanitariste în politica mediului înconjurător. 

6-9 iunie 1989: Paralel cu Congresul Bisericii Evanghelice-Luterane 
a Landului Sachsen se întâlnesc grupuri de bază la Biserica Lukas 
pentru Statt-Kirchentag''”. În timpul festivitätii de încheiere acestea 
fac trimitere la încălcările continue ale drepturilor omului în China şi 
la masacrul de la Pekin, din Piaţa Păcii Ceresti'”, dar şi la 
falsificările de la alegerile comunale din DDR. 

10 iunie 1989: Poliţia interzice primul festival de muzică de stradă 
din Leipzig. Multi muzicieni şi spectatori sunt imbarcati brutal in 


''® Râu care izvorăşte in Leipzig, afluent al râului Elsterul Alb. 

117 Cartier al Leipzigului. 

115 Arteră principală de circulaţie din centrul Leipzigului. 

11? Congres al Bisericii Evanghelice Luterane la care au luat parte opozitionisti din RDG, 
prilej cu care s-a dezbătut situația actuală a ţării şi măsurile care se cereau a fi luate. 

' Piaţa Tien An Men. 

camioane si „conduşi? pentru scurt timp. Dintre trecătorii 
neparticipanti se formează o mulțime care protestează. 

e 4 septembrie 1989: Imediat după rugăciunea pentru pace se 
înmulțesc declamatiile în cor în curtea Bisericii Nikolai. Prin 
lozincile „Vrem afară!” şi „Rămânem aici!” este înlăturată bariera 
dintre „cei care doresc să emigreze” şi „cei care doresc să rămână 
aici”. În acelaşi timp, se solicită libertatea de a călători şi drepturi ale 
omului: „Pentru o ţară deschisă cu oameni liberi”. Colaboratorii 
Securităţii Statului dărâmă imediat pancartele, dar imaginile cu 
acestea fac înconjurul lumii. 

e 11 septembrie 1989: Curtea Bisericii Nikolai este barată de forte ale 
Securităţii. Cu toate acestea, începe o demonstraţie. Din nou sunt 
arestați participanţii, „pentru a înăbuşi în faşă acțiunile duşmănoase” 
(Erich Honecker). 

e 18 septembrie 1989: Din nou forțele de Securitate acționează cu 
brutalitate contra demonstrantilor din oraş. 

e 25 septembrie 1989: Cordonul de blocare al forțelor de Securitate 
din jurul Bisericii Nikolai nu a crescut, datorită presiunii miilor de 
demonstranți. 

e 2 octombrie 1989: Aproximativ 10.000 de cetățeni paşnici ai 
Leipzigului se îndreaptă spre Leipziger Ring'”'. Faţă în fata cu ei se 
află forțele speciale ale Poliţiei cu câini şi dotare specială. 

e 7 octombrie 1989: Poliția Populară alungă în centrul oraşului, fără 
alegere, cu bastoane de cauciuc şi cu aruncătoare de apă, 
demonstranți şi trecători. 210 arestați sunt înghesuiți în condiții 
nedemne de un om în grajdurile pentru cai ale expoziției agricole. 

e 9 octombrie 1989: De Ziua deciziei / Tag der Entscheidung peste 
80.000 de oameni au parte prin perseverență, prin comportamentul 
lor paşnic, de o desfăşurare a demonstraţiei fără vărsare de sânge. La 
radiodifuzoare se citeşte Chemarea celor şase / Aufruf der Sechs” 
la prudenţă. Militanti pentru drepturile omului împart manifeste cu 
îndemnul la non-violentä. Demonstrația se întinde mai întâi în 


121 Porțiunea ce delimitează fostele fortificaţii ale oraşului, care au fost demolate după 
Războiul de Şapte ani (1756-1763). 

12 Document redactat de şase figuri proeminente ale Leipzigului: Kurt Masur, dirijorul 
Filarmonicii din Leipzig, teologul Peter Zimmermann, cabaretistul Bernd-Lutz Lange şi 
secretarii conducerii regionale SED: Kurt Meyer, Jochen Pommert şi Roland Wötzel. 


76 


întregul Leipziger Ring. Grupele de luptă şi unitățile de Poliție 
concentrate din toate părțile DDR-ului nu intervin. 

16 octombrie 1989: La această demonstrație de luni iau parte circa 
120.000 de oameni. Temuta trecere în marş a unei unități de tancuri 
nu mai are loc. 

23 octombrie 1989: Aproximativ 250.000 de demonstranți poartă o 
mulțime de pancarte. Chemarea la libertate şi la apărarea lumii este 
formulată mai clar, sunt prezentate cererile privitoare la desființarea 
Stasi-ului. 

30 octombrie 1989: Peste 300.000 de participanţi se adună la marşul 
din jurul Leipziger Ring-ului. Declamatiile în cor şi pancartele devin 
mai numeroase. Cu lozinca „SED, asta doare!” ia naştere o 
atmosferă festivă populară. 

6 noiembrie 1989: Aproximativ 600.000 de participanți vin la cea 
mai mare demonstrație de luni din Leipzig, în ciuda ploii torențiale, 
pentru a-şi exprima nemulțumirea privind noua lege a călătoriilor. 
Piaţa Karl Marx este plină la prima manifestaţie. Reprezentanţilor 
SED-ului li se strigă: „Voi sunteţi vinovati!”. 

13 noiembrie 1989: Si în lunea de după căderea Zidului 
demonstrează circa 150.000 de cetățeni împotriva pretentiei la 
conducere a SED-ului şi pentru alegeri libere. 

18 noiembrie 1989: Noul Forum organizează o demonstraţie publică 
în Piaţa Georgi Dimitroff, la care iau parte 30.000 de locuitori ai 
oraşului. 

4 decembrie 1989: Grupuri pentru drepturi ale omului pătrund în 
Runde Ecke / Colţul Rotund, sediul administrației regionale a 
Ministerului Securității Statului. Ele sigilează acolo încăperile şi 
arhiva. 


(Prezentarea cronologică a evenimentelor Anului 1989 din Leipzig a fost 

preluată din pliantul Asociaţiei Archiv Biirgerbewegung Leipzig) 


( Traducere: Adina HORNEA ABRUDA) 


Ecouri în presă de la vernisajul expoziţiei itinerante 
Revoluţia română în imagini 


Minunatul cuvânt libertate. 
Traian Orban din Timişoara aminteşte, cu ocazia unei expoziţii foto, de 
Revoluţia din 1989 din ţara sa natală, România 


Traian Orban (66) este preşedintele Memorialului Revoluţiei din Timişoara, 
România. Acum este la Leipzig, pentru a prezenta expoziţia „Revoluţia 
Română în imagini”, la inițiativa Asociaţiei Archiv Biirgerbewegung (Arhiva 
Mişcării Civile, n.n.), promovată de Biroul Cultural al oraşului, şi care poate 
fi văzută în „Runde Ecke” („Colţul Rotund”, n.n). În interviu Orban 
povesteşte despre viaţa sa. 


Ce profesie ati exercitat sub 
regimul Ceauşescu? 

Am lucrat în agricultură, dar 
eram foarte nemulțumit, deoarece nu 
puteam să fiu medic veterinar, ceea ce 
studiasem, ci doar să lucrez ca tehnician 
veterinar. Ma mai nemultumea faptul că, 
deşi pământul nostru era roditor, recoltele 
erau din ce în ce mai proaste. 

Cum ați trăit in fara 
dumneavoastră Revoluţia anului 1989? 

Am fost rănit în Timişoara în timpul confruntărilor şi de atunci am rămas 
cu handicap. Astfel am devenit un colecționar împătimit de fotografii, articole, 
cărți, emisiuni TV, filme documentare despre revoluţia noastră şi reflectările ei în 
media. Asemenea materiale au constituit baza fondării Memorialului Revoluţiei 
Române şi a înființării Centrului de Documentare, Cercetare şi Informare asupra 
evenimentelor din Decembrie "89. 

Cum vă amintiți concret de acea perioadă? 

România era izolată, eu trebuia să ascult posturile de radio vestice pentru 
a afla ce se întâmpla în Europa. Deci ştiam ce evenimente avuseseră loc în 
Ungaria, Polonia, Cehoslovacia şi Germania de Est şi eram convins că şi în 
România trebuie înlăturat comunismul. România era doar ultima tara comunistă. 
Eram frustrat, pentru că la noi nu se întâmpla nimic de mult timp, în timp ce 
vecinii noştri au câştigat libertate şi democraţie. Ungurii, polonezii, cehii şi est- 
germanii erau modele pentru noi, mai ales pentru faptul că schimbările au avut 


LEIPZK 

loc fără vărsare de sânge. Îl admiram pe Mihail Gorbaciov si îl uram pe 
Ceaușescu, care refuza de mult timp orice schimbare. În Timişoara a izbucnit 
revolta in 15 decembrie '89. Ceea ce a început paşnic s-a sfârşit brutal. Soldati 
înarmaţi au luat poziție, miliția s-a năpustit asupra noastră cu bastoane. Noi, 
cetăţenii, am strigat cuvântul „Libertate!”. 

Era minunat, după 45 de ani de comunism, să poţi striga cuvântul 
„Libertate!”. "Totuşi, puterea de stat a încercat să stingă demonstrațiile cu forța 
militară şi chiar şi cu tancuri. După fiecare atac, protestanții se adunau într-un 
număr tot mai mare. Erau timişoreni de toate categoriile, tineri, chiar copii, elevi, 
mulți studenți. Pentru că eram pe drum cu ei, am prins mult curaj. Oamenii s-au 
lăsat contaminati de lozincile pe care le strigau împreună contra forței represive. 
Atunci s-a tras şi s-a ajuns la un masacru de aproape 300 de morţi [de fapt, 117 
morţi, probabil o preluare eronată, n.n.]. Si eu am fost nimerit. Asta s-a întâmplat 
în Piaţa Libertăţii. Am ajuns la spital. Pentru că au apărut complicaţii grave, am 
fost trimis mai târziu la Viena cu un transport de răniţi, unde medicii mi-au salvat 
piciorul stâng de la amputare. În Viena am învăţat germană. Pacienţii austrieci 
din salonul meu au fost, ca să spun aşa, profesorii mei. 

Vă prezentaţi acum expoziția în Leipzig, la fostul centru de forță al 
Securităţii Statului. Cum se desfăşoară, de fapt, prelucrarea confruntationala a 
dictaturii comuniste în România? 

După căderea lui Ceauşescu am avut repede acces la documente politice 
importante. Împreună cu celelalte victime am intentat procese criminalilor care 
erau răspunzători pentru moartea a 1104 oameni în România. Deşi procesele au 
fost deseori amânate şi împiedicate, au putut fi condamnaţi câțiva vinovaţi. Dar 
prelucrarea noastră confruntationala a fost deseori o luptă contra criminalilor de 
odinioară, care au fost sprijiniți de puterea nou instalată. Chiar şi judecătorii au 
devenit protectori ai vinovaţilor. Şi, în cazuri speciale, faptasii au fost gratiati de 
către preşedinte. 

Cum s-a ajuns la fondarea Memorialului dumneavoastră ? 

Ne-am putut înființa in 1990, cu sprijinul Ministerului Culturii şi al 
autorităților locale, şi am primit şi un substanțial sprijin moral de la artişti, 
scriitori şi istorici. Artişti din Timişoara şi Bucureşti au ridicat monumente în 
oraşul nostru în acele locuri unde s-a vărsat sângele nostru. 

Care este felul actual al angajamentului dumneavoastră? 

România este membră a UE. Deci trebuie să ne facem istoria parte 
integrantă a istoriei europene. 


Interviu: Thomas Mayer (,,Leipziger Volkszeitung”, 20/21 noiembrie 2010) 
(Traducere: Adina HORNEA ABRUDA) 

Vernisaj 
Revoluția Română în imagini 


„Altfel decât lupta paşnică 
a cetăţenilor est-germani împotriva 
regimului socialist din DDR, 
Revoluția Română din 1989 a 
decurs sângeros. 1104 oameni au 
murit in mai putin de două 
săptămâni. 3352 au fost răniți. 
Expoziţia «Revoluţia Română în 
imagini» a Centrului de 


Documentare Memorialul 
Revoluţiei Timişoara redă 
evenimentele. Vernisajul are loc în În dialog cu publicul, de la stânga la dreapta: 
Ausstellungseröffnung «Runde Horst Samson, Adina Homea Abruda, 
Die rumänische | Ecke», joi Traian Orban, Stephan Bickhardt. 
Revolution in Bildern | ja ora 
Anders als der friedliche Kampf der 


Osweuischun Bürger gegen das sozia | 19.00, cu un scurt film documentar, «Noi nu 


listische DDR-Regime verlief dio rumä- 


nische Revolution 1989 blutig, 1104 murim!» 
crize starben in weniger als zwei zZ 

fachen, 3352 rd: ler Die = > i nn 
Ausstellung Dis ear lic epice Moderati de Stephan Bickhardt, discutä in 


on In Bildern” des Do . .. . 
t en “| continuare curatorul expoziţiei, Adina Hornea 
spara et die Ereignisse nach. si + . . . . 
pone dee Bunden le tam | Abruda, şi preşedintele Memorialului Revoluţiei 
zen Filmdokumentation „Wir sterbe 

nicht”, Moderiert von Stephan ck- 

pa ao aeaaee | despre evenimentele din România şi despre 
an Grbsa, ber de Ereignis a tu | posibilitățile prelucrării confruntationale.” 

mänien und die Möglichkeiten der 


trums 
Donnerstag um 19 Uhr mit einer kur- 
Timişoara, Traian Orban [si Horst Samson’, n.n.], 
hardt diskutieren anschließend di 
morlal der Revolution Timisoara, Trai- 
Aufarbeitung. Anmeldungen für die 


kostenlose Veranstaltung im Dittrich 
ring 24 nimmt Regina Schild unter Te 
lefon 0341 22473211 entgegen ko 


* Horst Samson (n. 4 iun. 1954): jurnalist şi poet de limbă germană originar din România. 
Între 1981-1984 a fost secretarul cenaclului literar german „Adam Miiller-Guttenbrunn” din 
Timişoara, din care făceau parte, printre alţii, Herta Miller, Richard Wagner, William 
Totok, Johann Lippet, Nikolaus Berwanger, Rolf Bossert, Joachim Wittstock, Franz 
Liebhard, Erika Scharf şi Balthasar Waitz. Se numără, alături de scriitorii Herta Miller, 
Richard Wagner, William Totok, Johann Lippet, Balthasar Waitz şi Helmuth Frauendorfer, 
printre semnatarii unei scrisori de protest adresate guvernului României şi dictatorului 
Nicolae Ceauşescu. În anul 1985 i se interzice să mai scrie, iar un an mai târziu este 
ameninţat cu moartea de Securitate. 

Impuscaturi şi lumânări 


„Expoziția începe aparent 
familiar. În poză se pot vedea 
oameni care demonstrează paşnic, 
cu lumânări în mână, pentru 
libertate. Totuşi, piaţa nu se află în 
DDR, ea se află in Timişoara, 


România. 


Insufletiti de evenimentele 
din DDR şi din alte ţări ale 


Europei de Est, românii s-au 
=z) "dicat în 
decembrie 1989 şi s-au eliberat, într-o sângeroasă săptămână 
Schüsse | şi jumătate, de despotul lor, Ceauşescu. 
und Peste 1000 de oameni şi-au pierdut viaţa înainte ca 
Kerzen Ceauşescu să fie executat. Astfel, expoziția «Revoluția 


Scheinbar vertraut beginnt 
die Ausstellung. Auf dem Foto 
sind Menschen zu sehen, die 
friedlich mit Kerzen in der 
Hand für Freiheit demons 
trieren. Doch der Platz befin- 
det sich nicht in der DDR, er 
defindet sich Timisoara, 
Rumänien. 

Beflăgeit von den Geschehnis- 
sen in der DDR und anderen 
Staaten Osteuropas, erhoben 
sich die Rumänen im Dezem- 
ber 1989 und befreiten sich 
In eineinhalb blutigen Wochen 
von ihrem Despoten Ceaus- 
escu, Uber 1000 Menschen 
verloren ihr Leben, ehe Ce- 
ausescu hingerichtet wurde. 
Und so enthält die Ausstellung 
„Die rumänische Revolution in 
Bildern“ auch Fotos von flie 
henden Demonstranten und 
schießenden Soldaten. Die 
Schau des Dokumentations 
zentrums „Memorial der Re- 
volution Timisoara” zeichnet 
die Ereignisse in bewegenden 
Fotos nach, 


Din rumänische Revolution în Siicern Mu 
sam „ie der rundan Ecke", ble 21. Dar. 

Română în imagini» conține şi fotografii cu demonstranți 
care se refugiază şi soldaţi care trag. 

Expoziţia Centrului de Documentare Memorialul 
Revoluției Timişoara redă evenimentele în fotografii 
emotionante.” 


„Revoluţia Română în imagini”, Muzeul „In der Runden Ecke”, până in 


31 decembrie 
(„Leipziger Volkszeitung”, 18.11.2010) 


(Traducere: Adina HORNEA ABRUDA) 


BIBLIOTECA REVOLUȚIEI 


Elena Spijavea, Munci şi zile în Bărăgan, Editura Fundaţiei Academia 
Civică, Bucureşti, 2004, 158 p. 


Fenomenul amplu al deportărilor în Bărăgan a fost 
întreprins în anul 1951 de către regimul comunist din 
Muncisi zu | România. Acesta s-a declanşat în contextul încordării 
ÎN BĂRĂGAN relaţiilor dintre România şi Iugoslavia, exclusă în 1948 din 
Cominform’, astfel graniţa dintre cele două tari a devenit o 
zonă delicată pentru guvernul de la Bucureşti, care 
adoptase o politică de supunere totală față de Moscova 
(U.R.S.S. — Uniunea Republicilor Sovietice Socialiste). 
Deportarea s-a aplicat pentru zona de sud-vest a ţării, 
cuprinzând populația ce locuia la 25 km de frontiera cu Iugoslavia. Etniile 
prezente în această zonă, în special în Banat, erau considerate periculoase. 
Deportații din Câmpia Bărăganului proveneau din judeţele Timiş, Caraş- 
Severin şi Mehedinţi. Deportările au fost făcute după modelul sovietic, 
astfel că, pe 15 martie 1951, a fost dată decizia nr. 344 a Consiliului de 
Miniştri al Republicii Populare Române, urmărindu-se menținerea 
siguranței la frontiera cu Iugoslavia prin înlăturarea acelor populații ce 
dăunau construirii socialismului în România. Celor deportaţi li s-a stabilit 
domiciliu obligatoriu în Bărăgan. 

Decizia nr. 344 a netezit drumul desfăşurării acțiunilor de deportare 
plănuite anterior. Această acțiune urma să fie a doua mare deportare a 
României, după deportările făcute în ianuarie 1945, când peste 70.000 de 
persoane, în special etnici germani, au fost deportate în Uniunea Sovietică. 

Zona în care trebuiau să se facă deportările a fost, de această dată, 
Câmpia Bărăganului, o zonă mai puţin dezvoltată şi extrem de puţin locuită. 


ELENA SPIJAVCA 


" Cominform sau Biroul Comunist de Informaţii al Partidelor Comuniste si Muncitoresti, 
constituit în 1947, este înlocuitorul Cominternului (numit şi Internaționala a III-a 
comunistă, o organizaţie internaţională comunistă fondată în 1919 de Lenin şi de Partidul 
Comunist Rus (Bolşevic), care avea ca scop lupta prin toate mijloacele posibile, inclusiv 
lupta armată, pentru răsturnarea burgheziei mondiale şi pentru formarea unei republici 
sovietice internationale, ca un stadiu de tranziţie către abolirea definitivă a statului.). 

Ulterior a ieşit la iveală faptul că, în realitate, aceste deportări au urmărit 
purificarea etnică de germani, sârbi şi aromâni a României. Deportările au 
vizat şi înlăturarea unor categorii sociale considerate periculoase de 
comunişti, precum: marii fermieri, marii proprietari de pământ, industriaşi, 
hangii sau deținători de restaurante, refugiați basarabeni sau macedoneni, 
foşti membri în forțele armate germane, cetățeni străini, rude ale 
refugiaților, simpatizanți ai lui Tito, persoane care colaboraseră în război cu 
inamicul, cadre militare, oficialități demise, rude ale contra-revolutionarilor 
şi toţi cei care i-au sprijinit, activişti politici şi pentru drepturile cetăţeneşti, 
foşti oameni de afaceri cu legături în Occident, lideri ai grupării etnicilor 
germani. 

Cartea Munci şi zile în Bărăgan a Elenei Spijavca este o sursă 
istorică ce stârneşte interesul cititorului, descriind acele timpuri, prezentând 
date, locuri, nume proprii sau nume de localități, întâmplări, suferințe, 
durere. Întreaga carte surprinde, cronologic, povestea uneia dintre familiile 
deportate din Banat în Bărăgan, în sinistra noapte a „Rusaliilor Negre”. 

În Munci şi zile în Bărăgan sunt povestite întâmplările zilelor, fără 
patimă aproape, dar cu o luciditate înspăimântătoare. În acest sens, 
edificatoare este opinia prozatoarei Delia Oprea, care face o radiografie 
concisă a jurnalului Elenei Spijavca: „Am încercat să scriu această 
prezentare în acelaşi mod în care scrie Elena, dar, în final, îmi este 
imposibil... pentru că niciodată nu am citit nimic mai simplu, mai prozaic, 
aparent mai neimportant, mai lipsit de patimă sau trăiri ca această carte, dar 
care să mă cutremure până la anxietate şi paralizie exact prin ceea ce îi 
lipseşte, fiecare rând este o negare a vieții, viata obişnuită, cunoscută, pe 
care fiecare dintre noi ne-o construim şi ne-o asumăm, în speranţa fericirii. 
Şi totuşi această carte, înspăimântător de crudă prin dezvăluirea totală, prin 
onestitatea care taie ca o lamă de cuţit, este tragică, dar nu este o tragedie... 
Nu este o tragedie, pentru că familia Spijavca supravieţuieşte cu adevărat, 
nu asistăm la un happy-end, ci este un triumf al unei lumi care a putut să fie 
dezrădăcinată, umilită, însângerată şi torturată, dar care, prin demnitate şi 
forță interioară, prin ancorarea în valori umane, incontestabile, învinge. 
Prețul nu este viata însă, pentru că multi au murit, prețul este perenitatea 
civilizației pe care comunismul a vrut să o distrugă şi care este valorizată 
prin fiecare cuvânt, scris pe genunchi, la lumina unei lumânări greu 
economisită, smuls unui abis in care Elena Spijavca şi toţi ai ei nu s-au 
prăbuşit. Dovada suntem noi, cei care citim cuvintele ei, în urma lor, la 
lumină, într-o libertate de care se întâmplă să uităm uneori. S-ar putea pune 
întrebarea dacă mai trebuie, acum, să citim textele acestea, din trecut, dacă 

nu trebuie să uităm, să ne uităm exclusiv în viitor. Din păcate însă, nu există 
garanţii pentru libertate, iar pentru cei care nu sunt interesați de trecut 
povestea familiei Spijavca poate fi considerată ca un posibil viitor, dacă 
uităm, chiar de tot, trecutul.” 

Cartea se deschide cu un Argument semnat de editorul ei, Romulus 
Rusan, în care se evidenţiază statutul de jurnal al volumului. Romulus 
Rusan tine să menționeze că nu este vorba de un jurnal intim, ci de o 
„spovedanie zilnică a unui condamnat la moarte naturală şi, în acelaşi timp, 
a unui supraviețuitor”. 

Conform celor descrise de el, deportarea în Bărăgan s-a făcut în 
condiţii inumane. În zonele destinate deportaților nu existau locuinţe, astfel 
că cei ajunşi aici au fost nevoiţi să ridice case, să planteze legume şi fructe, 
ajungând chiar să-şi cumpere animale domestice pentru a putea supraviețui. 
Exista o stare generală de înfometare, lipsă de locuri de muncă şi de bani, 
frig, umezeală şi caniculă. Romulus Rusan face o precizare importantă: că 
acestor oameni li s-a impus „domiciliu obligatoriu”, deci nu aveau dreptul 
să părăsească acest loc. Deportații au fost eliberați în 1955/1956, 
reîntorcându-se la locurile natale, însă şi-au găsit casele ocupate, 
pământurile confiscate. Prin urmare, ei au luat-o de la capăt, dar cu o 
experiență câştigată prin deportarea într-un loc secătuit, fără prea mari 
posibilități de supraviețuire. Pentru ei a fost o încercare cruntă a destinului, 
o mare greşeală, de altfel... deoarece au existat oameni care au gândit şi 
pregătit totul, dând curs unei orori a istoriei. Aşezările ridicate de deportați 
în Bărăgan au fost ulterior locuite de noii condamnaţi ai regimului comunist: 
oamenii politici, declarați adversari ai regimului sau „elemente 
dușmănoase”. 

Deportarea a început în noaptea de 18/19 iunie 1951, a doua zi după 
Rusalii, noapte denumită „Rusaliile Negre”, când aproximativ 44.000 de 
persoane au fost ridicate din căminele lor şi expediate în Bărăgan: români, 
germani, sârbi, bulgari, refugiați din Basarabia şi Nordul Bucovinei, 
aromâni. Deplasarea populaţiei s-a facut în condiţii groaznice, fiind urcați cu 
forța în mărfare, într-o permanentă tensiune, sub ameninţarea armei s-a facut 
această „călătorie” cu trenul. Vagoanele in care au fost imbarcati cei 
deportati erau folosite de obicei pentru transportul animalelor. Drumul pana 
în Bărăgan a durat 15-16 zile, fără ca oamenii să cunoască destinaţia sau ce 
îi aşteaptă acolo, fiind lăsați în câmp, între mărăcini, fără apa, fără nimic. 

În perioada deportării (1951/1956) au murit sute de oameni în 
Bărăgan, copii, dar şi bătrâni, considerați duşmani ai poporului. 

Romulus Rusan oferă câteva informaţii biografice ale autoarei: 
„Povestea uneia dintre familiile deportate din Banat în Bărăgan, în sinistra 
noapte a «Rusaliilor Negre», este narată clipă de clipă în aceste pagini. 
Autoarea lor (născută la 10 mai 1918, în Basarabia, la câteva săptămâni 
după unirea provinciei cu ţara mamă; decedată la 12 octombrie 1990 la 
Hamburg, unde emigrase de curând) se numeşte Elena Spijavca”. In 
momentul deportării avea 33 de ani şi o familie formată din doi copii: un 
fiu de 9 ani, numit Virgil, unul de 2 ani, Adrian (Dan), şi din sot, Valeriu. 
Autoarea cărții este absolventă de gimnaziu, plăcându-i să citească, lucru pe 
care l-a facut şi în perioada locuirii în Bărăgan. 

În Argument, editorul volumului îi acordă acestei femei, prin 
prezentarea realizată, statutul de eroină, deoarece a dus o luptă intensă 
pentru a-şi întreține familia, făcând diverse munci grele, precum: zidar, 
săpător de şanţuri, a spart stânci, a curăţat fântâni, a arat, a cules porumb, 
bumbac etc. Cu toate acestea, femeia nu şi-a plâns de milă, fiecare zi este 
prezentată cu o impresionantă capacitate de narare a evenimentelor, astfel 
încât cei ce le citesc pot să pătrundă şi să înțeleagă fiecare clipă petrecută în 
acele zile. 

Lucrarea se axează pe prezentarea cronologică a anilor 1951-1955, 
ce coincid cu perioada de deportare. Cartea-jurnal narează fiecare zi din 
Bărăgan începând cu 29 august 1951 şi până în 26 octombrie 1955, de 
Sfântul Dumitru. În ziua de 7 septembrie 1955, familia autoarei este 
anunţată că e liberă, astfel începând o nouă etapă a vieții lor. 

În Bărăgan, conform spuselor autoarei, nu exista zi de sărbătoare, 
mereu se lucra, exista o monotonie greu de suportat. Oamenii deportaţi 
acolo aşteptau pachet, constând în bani şi mâncare de la rude, cu ajutorul 
cărora reuşeau să depăşească momentele in care erau complet secätuiti. În 
14 septembrie 1951, în urma unor eforturi imense, autoarea şi soţul ei au 
reuşit să-şi ridice o casă în care să locuiască. 

În volum sunt prezente si alte persoane: Cotan Victor, cel care i-a 
ajutat să acopere casa, Bejan, cel care trebuia să le dea șipci pentru tavan, 
vecina Tärätä, Hangaru, Nusic, cel căruia îi trimite telegramă pe 1 octombrie 
1951 să le expedieze bani, Alice, o rudă care îi trimite 2000 de lei, Cocodel, 
Vasilescu, doamna Pantea, Valea, Alice, Moş Ilie Tudose, Viziru, Tatiana, 
Arcadie etc. Se făceau perchezitii de către Miliție, cum a fost cea din ziua de 
7 aprilie 1953, iar deportații nu înțelegeau mare lucru din ce se întâmplă. 

Finalul este unul deschis, în care acțiunea continuă în acelaşi ritm 
alert, cu aceleaşi activităţi... practic, o viata de gospodari. Este de admirat 
că, deşi a avut parte de o experiență tragică, această femeie a dat un curs 

normal fiecărei zi. Sunt descrise lucruri fireşti ale unor oameni ce se ocupau 
cu muncile câmpului, preocupați să-şi procure provizii alimentare şi să 
câştige banii necesari supraviețuirii, ingrijindu-si, totodată, copiii, spaland şi 
călcând haine, dereticând prin casă, dar şi citind cărţi. Sunt prezente 
fenomene meteorologice mai dure, precum: ploi abundente, vânt teribil, 
vijelie, ninsoare, căldură arzătoare, secetă. Zilele de naştere trec 
neobservate, la fel şi sărbătorile. Există o săptămână în care autoarea nu a 
scris nimic, respectiv între 10-17 mai 1953, datorită monotoniei acute, o 
săptămână în care autoarea nu a primit nimic de la nimeni, trimițând o 
scrisoare la „tata socru”, lucrând în grădină şi în casă. Unele zile sunt 
prezentate foarte pe scurt, fiind reduse doar la câteva cuvinte: „cules 
bumbac”, „sădit de roşii”, „plouat”, „împachetat de paie”, „spălat de rufe”, 
„curățat de porumb”, „scoaterea usturoiului” etc. Toate aceste lucruri dau 
normalitate celor întâmplate începând cu ziua de 18 iunie 1951. 

Cartea Munci şi zile în Bărăgan este un veritabil document istoric, 
deoarece, prin informațiile oferite, contribuie la reconstituirea unor 
evenimente importante din istoria României comuniste, legate de o 
problemă mult discutată astăzi: deportarea în Bărăgan. Din paginile ei 
răzbate un mesaj pozitiv, demonstrând, încă o dată, că oamenii au fost creaţi 
în aşa fel încât să poată rezista în aproape orice condiţii, să se adapteze, să 
lupte şi să supravieţuiască. O luptă continuă a omului de a învinge moartea, 
care pentru deportaţi era reprezentată atunci de regimul comunist, un regim 
represiv. 


Cristina TUDOR 

Grigore Cartianu, Crimele Revoluţiei. Sângeroasa diversiune a KGB- 
iştilor din FSN, Editura Adevărul Holding, Bucureşti, 2010, 541 p. 


Volumul Crimele Revoluției al jurnalistului 
Grigore Cartianu îi oferă cititorului de istorie recentă noi 
argumente asupra celor ce s-au întâmplat în România 
anului 1989, mai precis începând cu 22 Decembrie 1989, 
după ce cuplul dictatorial a părăsit clădirea CC al PCR din 
Bucureşti. 

Autorul prezentei lucrări consideră că, după 
momentul abandonării puterii de către clanul ceauşist, în 
România a avut loc o contrarevolutie. Titlul ales de 
Grigore Cartianu pentru cartea sa, Crimele revoluției, poartă o „cheie 
revoluționară”, chiar în ideea de a-i demasca, de fapt, pe autorii 
contrarevolutiei, autori care, în opinia sa, „au prostul obicei de a se numi 
revoluționari”. Cuvântul revoluție din titlul lucrării este folosit, mărturiseşte 
autorul, „pentru că aşa ne-am obişnuit să spunem: am participat la Revoluţie 
sau ce-ai făcut la Revolutie?”. Un titlu mai potrivit pentru conţinutul 
mesajului ce se desprinde din această carte ar fi putut fi Crimele 
contrarevolutiei. Sângeroasa diversiune a KGB-iştilor din FSN. 

Volumul lui Grigore Cartianu a văzut lumina tiparului la Editura 
Adevărul Holding în anul 2010, deci la 21 de ani de la izbucnirea Revoluţiei 
din România, şi este structurat în două parti. Prima parte conţine 36 de 
capitole cu titluri deosebit de incitante, care îl îndeamnă pe cititorul care o 
răsfoieşte să o parcurgă filă cu filă; partea a doua cuprinde 13 anexe care 
redau mai multe interviuri şi convorbiri cu persoanele implicate în 
momentele de după 22 Decembrie 1989, cum ar fi: Cronologia 
evenimentelor de la Sibiu; Calendarul negru al lui Militaru; Discuţiile lui 
Ilie Ceauşescu cu sovieticii — 22 decembrie 1989, ora 12.00; Stenograma 
întrevederii româno-sovietice din 27 decembrie 1959, ora 10.00; Interviul 
cu generalul Victor Atanasie Stănculescu; Interviul cu col. Aurel Dragomir, 
„călăul din Sibiu” etc. 

Volumul se deschide cu un cuvânt al autorului, în care sunt enunțate, 
în esenţă, temele care urmează a fi abordate pe larg în paginile lucrării. 

Ieşirea prin cos este titlul primului capitol al cărții, în care sunt 
prezentate fragmente din cartea GRU, cenuşă fără epoleti, scrisă de Viktor 
Suvorov, un fost ofițer al serviciilor de spionaj din armata URSS-ului 
(GRU). Viktor Suvorov a părăsit serviciul secret al armatei sovietice atunci 
când şi-a dat seama de construcţia sa antiumană şi a ales să se stabilească în 


87 


Occident, preferând să locuiască în Regatul Unit al Marii Britanii. 
Reîntoarcerea în tara natală i-ar fi adus disidentului rus arderea în cuptoarele 
sângerosului serviciu secret sovietic, ieşirea prin coşul de fum al acestor 
cuptoare fiind singura posibilitate pentru cei care erau considerați trădători 
ai sistemului: „Legea la noi e simplă: intrarea o rublă, ieşirea — două. Asta 
înseamnă că e greu să intri în organizaţie, dar să ieşi din ea e şi mai greu. 
Teoretic vorbind, pentru toți membrii organizației este de prevăzut o singură 
ieşire: prin coş.” Tot în acest capitol, Şerban Săndulescu, membru al 
Comisiei Senatoriale pentru Cercetarea Evenimentelor din Decembrie 1989 
în perioada 1992-1996, afirmă că „cel puţin 70% din cei ce au făcut studii în 
URSS au semnat angajamente cu GRU şi KGB”. Tot de la Şerban 
Săndulescu aflăm că Nicolae Ceauşescu a semnat un angajament cu GRU, 
cu ocazia stagiului făcut în anii '50 în URSS. Grigore Cartianu încheie acest 
prim capitol spunând că acesta poate fi „chiar o cheie de citire a întregii 
cărți”. 

Capitolul al II-lea se intitulează Ei au tras în noi după 22! şi îi aduce 
în prim-plan pe toţi cei care s-au intitulat revoluționari, dar care, de fapt, au 
făcut, în opinia autorului, contrarevolutia, schimbând ceea ce se dorise, de 
fapt, prin Revoluţia izbucnită în 16 Decembrie 1989 la Timişoara. Grigore 
Cartianu încearcă să găsească vinovatii pentru cei ce au fost ucişi dupa 22 
Decembrie 1989. Autorii măcelului de după fuga Ceauşeştilor sunt, în 
viziunea lui Cartianu, „oamenii vechiului regim sub comanda noului regim”. 
Ca rezultat al unor investigații gazetăreşti derulate în decursul mai multor 
ani, autorul a inserat în acest capitol secund şi numele celor ce au dus la bun 
sfârşit planul sovietic. Aceştia sunt numiții Nicolae Militaru, Silviu Brucan 
şi Ion Iliescu, alături de ei fiind şi „mulți alții, dar fie au avut un rol mai mic, 
fie s-au subordonat — militar sau politic — celor trei lideri”, este concluzia 
autorului. La sfârşitul acestui capitol, Cartianu enumeră zece argumente 
pentru care consideră că în România anului 1989, după ce Nicolae şi Elena 
Ceauşescu au părăsit puterea, a avut loc o contrarevolutie (p. 30-33). 

În capitolul intitulat Moștenirea lui Ceauşescu, Grigore Cartianu 
descrie situaţia grea în care se aflau românii în timpul dictaturii clanului 
Ceauşescu. Autorul cărții consideră că „răsturnarea dictatorului de la 
Bucureşti se produce în urma unei operații de mare amploare, care-i 
paralizează capacitatea de reacție”. 

Cartea începe să prezinte aspecte ale contrarevolutiei abia în 
capitolul denumit Fraților, am învins! Televiziunea e cu noi! Aici este 
redată o declaraţie a fostului redactor-şef adjunct al Departamentului 
Actualităţi, Teodor Brateş, acesta depunând mărturie în 1994 la Comisia 

Senatorială „Decembrie 1989”. Mărturia lui Teodor Brateş despre cele trăite 
în Decembrie 1989 la TVR se referă la primele mişcări ale trupelor de 
Armată şi de Securitate, dar şi ale manifestantilor din jurul televiziunii. 

În acest capitol este amintită prezenţa în jurul orelor 13.00, pe postul 
național de televiziune, a unor imagini confuze. Teodor Brateş încearcă să 
ofere o explicaţie pentru această situaţie, care se doreşte a fi o lămurire a 
acelor cadre confuze, considerate inițial ca fiind un fel de diversiune. 

În mai multe subcapitole ale capitolului mai sus amintit, Cartianu 
zugrăveşte atmosfera existentă în Studioul 4 al TVR, pe aici perindându-se 
şi luând cuvântul numeroase persoane care doresc binele „revolutiei”. Este 
prezentat discursul lui Sergiu Nicolaescu, acesta fiind considerat de Grigore 
Cartianu „regizorul favorit al familiei Ceauşescu”. În paginile cărţii este 
surprinsă şi prima intervenţie a unui cadru militar. Mircea Dinescu îl 
prezintă pe Mihai Lupoi ca pe „un reprezentant al Armatei”, iar Grigore 
Cartianu îl caracterizează ca pe „un diversionist periculos”. 

În capitolul al V-lea, intitulat Hop si fiul lui Valter Roman!, este 
surprinsă apariția viitorului prim-ministru al României post-decembriste, 
Petre Roman, care dă citire unei declaraţii a poporului. În Studioul 4 al TVR 
mai ajung, pentru a lua cuvântul, generalii Gheorghe Voinea şi Mihai 
Chiţac. 

Următorul capitol este dedicat apariției lui Gelu Voican Voiculescu 
în Studioul 4 al TVR. Acesta are, conform autorului cărții, o atitudine de 
revoluţionar latino-american, dar şi un trecut de colaborator al Securităţii. 
Afirmația lui Cartianu despre Gelu Voican se bazează pe datele CNSAS- 
ului, potrivit cărora Voican s-a aflat în atenția poliției politice a lui 
Ceauşescu atât în calitate de urmărit, cât şi de sursă. Gelu Voican este 
instalat în funcția de viceprim-ministru al guvernului Roman şi în această 
calitate l-a numit prim-consilier pe generalul-colonel în rezervă Nicolae 
Doicaru, un fariseu şi totodată un temut tortionar al fostei Securitati. 

Figura centrală în următoarele două capitole este primul personaj- 
cheie al „revolutiei” române. Nicolae Militaru se prezintă la TVR si se 
simte, potrivit spuselor lui Grigore Cartianu, „apărat de rombul roşu al 
Academiei Militare de la Moscova”. Nicolae Militaru a fost eliminat din 
Armată de Nicolae Ceauşescu, dictatorul comunist dovedind că generalul 
Militaru, comandantul Armatei a II-a, furniza informaţii militare URSS- 
ului. 

Grigore Cartianu remarcă foarte bine uşurinţa cu care Nicolae 
Militaru a pătruns în Studioul 4 al TVR, în timp ce Corneliu Coposu, un 

mare disident anticomunist, nu a fost lăsat să intre în acelaşi moment în 
TVR. 

Contraamiralul în rezervă Emil Cico Dumitrescu rosteşte prima 
chemare către Ion Iliescu. În capitolul intitulat Cico: „Să vină Iliescu! ”, ni 
se prezintă un alt „revolutionar” aruncat de clanul Ceausestilor în umbră, 
datorită divulgării unor secrete militare către puterea comunistă din Est, 
URSS. 

În capitolele al X-lea si al XI-lea, Grigore Cartianu descrie 
ascensiunea la putere a lui Ion Iliescu. Urmaşul lui Nicolae Ceausescu şi 
viitorul şef al statului, pe atunci director de editură, este prezentat în 
Studioul 4 al TVR de Teodor Brateş ca fiind „fiul unui revoluţionar, unui 
patriot, el însuşi patriot”. 

În discursul său, Ion Iliescu condamnă fanatismul şi metodele 
medievale folosite de antecesorul său şi spune că „va veni vremea judecății 
limpede, lucide, pe bază de judecată ordonată”. Ulterior, Ion Iliescu avea să 
arate că a fost interesat doar de mazilirea clanului Ceauşescu, pentru a-i lua 
locul. 

Următoarele două capitole se leagă de momentul Sibiu. Parcurgând 
capitolele al XII-lea şi al XIII-lea, ne putem da seama de hidoşenia 
comunismului. În oraşul din sudul Transilvaniei, minţi lipsite de rațiune au 
determinat un măcel cumplit, aici murind un număr de 99 de oameni, alți 
272 fiind răniţi. Autorul cărții consideră că „Sibiul este locul unde a fost cel 
mai bine pusă în aplicare marea diversiune a Revoluţiei române”. Armata şi 
Securitatea din Sibiu aveau să cadă în capcana întinsă de nişte indivizi în 
combinezoane negre, urcați pe clădirile din apropierea sediului Unităţii 
Militare 01512 şi al Inspectoratului Judeţean al Ministerului de Interne. 
Întreaga diversiune, spune Cartianu, „a fost susţinută intens şi de anunţurile 
făcute la TVR”. 

Potrivit lui Grigore Cartianu, „cheia diversiunilor de la Sibiu se află 
în avionul ROMBAC decolat pe 20 decembrie 1989 de la Otopeni”. Autorul 
se întreabă în capitolul intitulat Misterul periculos al avionului ROMBAC 
dacă aflarea identităţii „pasagerilor speciali” din acea cursă ar putea oferi 
răspunsul la o întrebare esențială: „cine au fost misterioşii trăgători cocotati 
pe acoperişuri sau infiltrati în mulțime, care au omorât oameni si au 
declanşat masacrul de la Sibiu?”. Copilotul acelui avion le-a declarat în 
martie 2010 reporterilor ziarului ,,Adevarul” că nu poate dezvălui cine au 
fost „pasagerii speciali” decât în 2030, „când se vor împlini 40 de ani de la 
Revoluţie”. Directorul general al TAROM-ului în 1989, Romulus Crăciun, 


90 


nu-şi mai aminteşte de pasagerii „care au apărut în plus, iar foile cu lista 
pasagerilor nu mai există”. 

În capitolele următoare ni se dezvăluie cum cei instruiți de sistemul 
sovietic-comunist au reuşit să ţină în suspans o tara întreagă prin intermediul 
televiziunii şi radioului public, folosindu-se de aşa-zişii „terorişti” ai lui 
Ceauşescu. Întreaga diversiune a fost coordonată de Silviu Brucan, fost 
director al Radioteleviziunii între 1962-1966. Cartianu susține că Silviu 
Brucan a coordonat direct operaţiile de la etajul 11 al TVR şi a avut 2 
oameni de încredere: Dan Martian la etajul 2 şi Teodor Brateş în Studioul 4. 
„Trioul civil Brucan-Martian-Brates a avut şi o interferență militară, 
condusă de Cico Dumitrescu. Toată această construcţie a fost creaţia trioului 
care conducea România în acele clipe revoluționare în stradă şi 
contrarevolutionare in birouri: Iliescu-Brucan-Militaru”, afirmă autorul 
cărții la paginile 211-212. 

În carte este prezentat şi Teodor Brateş. Potrivit informaţiilor din 
volumul lui Grigore Cartianu, Brateş s-a format la Şcoala Superioară de 
Ştiinţe Sociale „Andrei Jdanov”, numită astfel după cel ce a fondat 
propaganda sovietică. Brateş a fost cel care, în 22 Decembrie 1989, a rostit 
prima dată cuvântul „terorişti” pe postul național de televiziune, iar întreaga 
sa echipă din TVR avea să identifice aceşti terorişti cu USLA (Unitatea 
Specială de Luptă Antiteroristă). 

Liderul noii puteri instaurate în România după ce dictatorii 
decolează cu elicopterul de pe sediul CC al PCR, Ion Iliescu, trece printr-un 
şoc atunci când, de la balcon, se adresează demonstrantilor aflați în Piaţa 
Palatului cu „Dragi tovarăşi!”. Acest mod de adresare aduce asupra 
vorbitorului un cor de huiduieli din partea celor ce se aflau în fata CC-ului, 
manifestantii strigând: „Fără comunişti! Fara comunişti!”. Conform 
relatărilor din volum, salvarea situaţiei este revendicată de trei personaje 
aflate atunci în balconul CC al PCR, în preajma lui Ion Iliescu: Sergiu 
Nicolaescu, Alexa Visarion şi Petre Roman. Momentul este bine surprins în 
capitolul Marele şoc al lui Ion Iliescu, care redă la paginile 262-263 
mărturiile celor 3 presupuşi salvatori ai situației neprevăzute. 

După acest moment este prezentat şi episodul înființării FSN-ului, pe 
care autorul cărții il consideră de proveniență sovietică, deşi Ion Iliescu 
dorea să prezinte acest ,,«Front» ca fiind o emanatie a Revoluţiei spontane”, 
în timp ce generalul Nicolae Militaru spune că FSN „acționează de şase 
luni” (p. 265). 

În paginile cărţii autorul încearcă să limpezească şi „Masacrul de la 
Otopeni”, care a avut loc în zorii zilei de 23 decembrie 1989, când trei 

camioane cu militari ai unei unități de la Câmpina au fost ciuruite la 
Otopeni, deşi au fost chemate să întărească apărarea aeroportului. Trei dintre 
cei implicaţi în acest măcel au fost condamnaţi la închisoare, dar ulterior au 
fost gratiati pe motive de sănătate de noul şef al statului, Ion Iliescu. Cei 
care au conceput acest plan diabolic, respectiv generalii Militaru şi Rus, au 
fost ocoliti de anchetă, mărturiseşte cu indignare Grigore Cartianu. 

În volum este abordată şi intervenţia vecinului de la răsărit în 
România anului 1989. În capitolul Turistii sovietici de la Valea Rea, Grigore 
Cartianu vorbeşte despre prezența în România acelor vremuri a unor agenți 
sovietici acoperiți de excursionişti. Armata a deschis focul asupra maşinilor 
acestor „excursionişti”, mai multi „turişti” fiind răniți şi necesitând îngrijire 
medicală, care li s-a acordat în spitalele din Filiaşi şi Craiova. Capitolul în 
discuţie cuprinde şi un interviu pe care Ivan Lagutko, implicat în ambuscada 
de la „Valea Rea” şi identificat ca fiind prim şef adjunct al Departamentului 
de Investigaţii al Poliţiei Regionale Rivne, îl dă reporterului Victor Gomol, 
ziarist la cotidianul ucrainean ,,Blik” în februarie 2010. 

Lucrarea lui Grigore Cartianu aduce în paginile sale mai multe 
dovezi care demontează „teoria revoluţiei spontane”, susținută cu atâta 
frenezie de principalul lider al contrarevolutiei ce a avut loc în România 
după 22 Decembrie 1989, Ion Iliescu. 

Autorul Crimelor Revoluției încearcă să aducă o nouă fărâmă de 
lumină asupra celor întâmplate în istoria recentă a României. Cartea poate fi 
considerată o revanşă pe care Grigore Cartianu şi-o ia faţă de cei care in 
1989, tânăr fiind, l-au manipulat, scotändu-l în stradă cu arma în mână, 
pentru a lupta împotriva asa-zisilor teroristi ai dictatorului Ceausescu. În 
paginile de început ale cărţii sale, autorul recunoaşte că atunci a fost un 
„naiv” şi că „am făcut jocul noului nucleu de putere, Iliescu-Brucan- 
Militaru. Am făcut jocul sovieticilor”. 

Grigore Cartianu face o analiză a principalelor personaje implicate în 
răsturnarea cuplului dictatorial şi le împarte în două categorii de 
diversionisti. În linia întâi sunt trecuţi Ion Iliescu, Silviu Brucan şi Nicolae 
Militaru, în timp ce în linia a doua apar Cico Dumitrescu, Mihai Lupoi, Dan 
Martian, Teodor Brateş, la care se mai adaugă generalii sovietofili reactivati 
de Militaru, dar si „turiştii” sovietici aflați, pe atunci, in trecere prin 
România. 

Ce l-a determinat pe Grigore Cartianu să scrie acest volum? În 
primul rând, faptul că atenţia autorului, după 21 de ani scurşi de la 
Revoluţie, a fost atrasă de numărul mare de victime comise în România 
după părăsirea puterii de către soții Ceauşescu. Dacă de la izbucnirea 

Revoluţiei şi până la abandonarea puterii de către vechiul dictator în 
România muriseră 159 de oameni, numărul victimelor după 22 Decembrie a 
atins, potrivit statisticilor, 957 de oameni. Noua putere instaurată nu a făcut 
altceva decât să se folosească de fantoma dictatorului plecat, pentru a umple 
tara de cadavre, în scopul preluării conducerii şi menţinerii în România a 
aceluiaşi sistem criminal, reformat într-un mod perestroikist, de această 
dată. Toate acestea au stârnit revolta autorului şi din această revoltă a apărut 
cartea intitulată Crimele Revoluției. Sângeroasa diversiune a KGB-iştilor 
din FSN. 

Desfăşurarea evenimentelor ce au avut loc în România după 22 
Decembrie 1989 este prezentată aproape cronologic în carte, iar autorul ei 
ne trimite cu gândul la o conspirație ce a avut loc în România de după 22 
Decembrie 1989, în interiorul aceluiaşi sistem. Toţi conspiratorii reformişti 
sunt prezentaţi ca fiind formaţi la şcoala sovietică a vieţii. 

Pentru o mai mare credibilitate a afirmațiilor referitoare la cei ce au 
preluat puterea de la clanul Ceauşeştilor, poate că ar fi fost mai bine dacă 
autorul ar fi reuşit să prezinte în paginile cărții sale file din dosarele de 
colaboratori cu serviciile secrete sovietice ale celor ce au condus România 
dupa 1989. Prezentând aceste dovezi clare de colaborare a triadei Iliescu- 
Militaru-Brucan cu serviciile secrete sovietice, Grigore Cartianu le-ar fi 
putut aduce scepticilor cititori ai cărţii sale dovezi mai concludente privind 
caracterul marxist-leninist al Revoluţiei din România de după 22 Decembrie 
1989. Ar fi putut demonstra mai bine, astfel, posterității şi celor 
neîncrezători faptul că teoria marxist-leninistä a Revoluţiei are o esență 
conspirativă. 

Volumul jurnalistului Grigore Cartianu îi incită pe cei dornici să 
cunoască amănunte importante din istoria trăită de români în 1989 şi 
constituie, totodată, o rampă de lansare pentru istoricii preocupaţi să 
cerceteze file din Dosarele Revoluției, doar o cercetare amănunțită a 
acestora putând certifica în întregime sau parțial mesajul cărții lui Grigore 
Cartianu. Până la deschiderea Dosarelor Revoluţiei nu putem decât bănui, 
intui sau deduce logic ce s-a întâmplat cu adevărat atunci. 


Cornel-Florin SERACIN 

Holocaustul evreilor români. Din mărturiile supravietuitorilor (volum 
colectiv), Editura Polirom, Iasi, 2004, 553 p.“ 


De-a lungul anilor au fost achiziționate pentru 
dim ap biblioteca Asociaţiei Memorialul Revoluţiei si alte cărți, 
mon npn A nu numai cele legate direct de Revoluţie şi comunism, 
bin mărturie suprviuerier | respectiv un număr mare de titluri referitoare la cel de-al 
Doilea Război Mondial şi la ororile lui, la viata politica 
din România în timpul dictaturii militare, dar şi în 
perioada regatului României. Dintre acestea am ales 
Holocaustul evreilor români, un document ce stă mărturie 
pentru tragicele deportări ale evreilor, deoarece: „Ne-am 
obişnuit să credem că România este o excepţie istorică în multe privinţe. 
Una din cele mai importante ar fi soarta evreilor din România în anii celui 
de-al Doilea Război Mondial. Timp de o jumătate de secol, românii au fost 
ținuți în ignoranță în legătură cu acest subiect”, remarcă istoricul Andrei 
Pippidi pe coperta a doua a cărții publicate de Institutul Român de Istorie 
Recentă. Din păcate, statisticile arată că un număr de 125.000 de evrei au 
fost deportaţi in Transnistria între 1941-1942, de unde cei mai multi nu s-au 
mai întors niciodată, apoi în mai-iunie 1944 au mai fost deportaţi 150.000 
de evrei din partea de nord a Transilvaniei, dintre care aproximativ 95.000 
au fost exterminați în lagărele naziste. 

Avem în fata o carte tristă, care vorbeşte despre drama acestor 
oameni ce s-au trezit peste noapte scoşi din casele lor şi duşi în locuri în 
care, în fiecare dimineaţă, venea căruța cu clopotul, fiindcă se murea pe 
capete, oameni care, atunci când nu mai puteau să meargă, erau aruncaţi de 
vii în gropi si care, chiar reîntorşi după zeci de ani de la deportare, nu au 
putut uita cum dormeau afară pe jos, pe unde apucau, în cazărmi şi case fără 
geamuri şi fără uşi, pe scânduri. Cei care încercau să fugă erau împuşcaţi şi, 
nu o dată, capii familiilor ieşeau afară noaptea, riscându-şi viata pentru a 
aduce ceva de mâncare sau pentru a mai vinde sau a schimba câte o haină pe 
alimente şi, în cel mai disperat caz, ajungeau să fure sau să cerşească. 
Mâncarea era tema principală a discuțiilor atunci şi acum, când 
supraviețuitorii au acceptat să poarte dialoguri despre viata în lagăre. Se 


” Holocaustul evreilor români. Din mărturiile supravietuitorilor, volum colectiv: Andrei 
Pippidi (coordonare şi prefaţă), Mihai Vakulovski, Ion Naval, Matei Petre (interviuri), 
Armand Gosu (note), Ed. Polirom, Iasi, 2004, 553 p. 

mânca până şi coaja de la cartofi. Alimentul de bază era o mămăligă lungă, 
un fel de cir, în loc de zahăr se consuma melasă, făina era făcută din mazăre, 
mămăliga cu gem era un meniu de sărbătoare, încât nu e de mirare că trei 
sferturi din zi se vorbea numai despre mâncare. 

Apa se făcea din zăpadă; pentru o minimă igienă se mergea la pârâu, 
unde se turna cu zgârcenie puţină apă, la fiecare om, cu o cutie de conserve, 
şi tot acolo îşi scuturau bietii oameni hainele de purici, de se înnegrea totul 
în jurul lor. În grajduri locurile erau compartimentate ca pentru animale, 
fiecare familie avea dreptul la un mic päträtel, pe jos erau paie. In 
octombrie, când venea zăpada, neavând pantofi, îşi legau de picioare 
cartoane, iar când ploua des, preferau chiar să umble desculți, ca să nu se 
afunde în noroaie. 

Cu ceva timp înainte de deportare circulau zvonuri legate de 
pericolul de a fi ridicați de acasă, mai ales intelectualii, dar evreii n-au 
plecat nicăieri, fiindcă nu aveau unde să se refugieze. Când au fost ridicaţi, 
unii şi-au părăsit locuinţele doar cu o bocceluta sau un rucsac, in care au 
îndesat în grabă puţine lucruri. Se spune că din lagărul Vapniarka'” nu s-a 
mai întors aproape nimeni; în alte situații nu s-a mai întors niciun deportat 
de pe o anumită stradă, alteori, revenit acasă după ani şi ani, omul nu şi-a 
mai găsit casa, distrusă, între timp, de război. Alternative nu prea erau: cei 
ce refuzau să plece, bătrânii, erau adunaţi în Lunca Siretului şi li se tăia 
capul; la Dorna bărbaţii au fost închişi în cel mai mare templu, apoi 
împuşcaţi în noaptea rebeliunii legionare din 1941. Ştirile despre lagăre nu 
prea ajungeau la urechile oamenilor, radiourile fiind, în mare parte, 
confiscate. În cursul rebeliunii, ca o consecință a actelor politice şi militare 
din 1941, în mai multe localităţi legionarii au preluat primăria, prefectura şi 
poliția. 

La perchezitii se luau toate obiectele de valoare. Lumea era anunţată 
să se strângă la primărie, de regulă prin intermediul unui om care bătea toba 
prin localitate sau prin difuzoare instalate în centru, apoi cetățenii erau 
imbarcati în trenuri, în vagoane de marfă, fără geamuri, câte 70-80 şi chiar 
mai multe persoane în câte un vagon, în care se punea o căldare pentru 
necesități şi, foarte rar, încă una cu apă. Până la aceste trenuri şi de la 
acestea, până în Transnistria, traseul se făcea pe jos, cam trei luni în total; 
cine îşi mai putea permite, tocmea câte o căruță. A urmat schimbarea 
obligatorie a banilor, care se devalorizau; valoarea oamenilor şi a banilor se 


1% Vapniarka: localitate care a aparținut între 22 octombrie 1941 şi martie 1944 
Transnistriei române; actualmente orăşel în Ucraina. 

pierdea într-un adânc proces de dezumanizare: „La apă, la toate se făcea 
rând — numai la moarte, nu. Am văzut prima dată morţi şi aproape mergeam 
pe lângă ei fără să mă gândesc. Oameni care au înghețat, care nu aveau ce 
mânca”. 

Bătrânii erau lăsaţi într-o fostă Casă de Cultură transformată în azil 
şi, deşi familiile au plătit bani grei pentru întreţinerea lor, în avans pe un an 
de zile, mureau foarte repede. 

În Est, abia după '90 s-a vorbit despre cele întâmplate; chiar si 
intervievatii recunosc că nu poţi să relatezi nimic în primii ani, dar dacă trec 
prea multi, amintirile se estompează... La trecerea peste Nistru oamenii erau 
forțați să se grăbească şi se împingeau, se răsturnau, se înecau: „Lumea 
călca pe persane ca să nu se înece. Şi sus pe deal stăteau ca ciorile cei care 
aşteptau să ne ducă şi să strângă tot ce-am lăsat acolo”!%. Chiar dacă viata 
evreilor deportați în Transnistria era diferită de a celorlalți din lagărele de 
exterminare nazistă, nu era, în niciun caz, mai bună: „Metoda lui Antonescu 
a fost tot una de lichidare, numai că a fost o metodă a lui, specială, prin 
deportare, prin înfometare, boală, frig... (...). El nu ne-a ars, nu ne-a dus in 
lagărele de la Auschwitz ca să ne ardă, n-a făcut cuptoare cum a făcut Hitler, 
dar avea metoda lui”. 

Iarna se murea de tifos, vara de dizenterie. Multi au rămas cu sechele 
în urma tifosului, medicul dădea mai mult sfaturi decât trata bolile, fiindcă 
nu avea la dispoziţie medicamente. Pe câmp s-au menţinut colhozurile, dar 
munca era normată, iar cei ce nu făceau fata erau bătuţi, cât despre mâncare 
sau remunerare nici nu putea fi vorba. Cei mai norocoşi ieşeau din rând şi 
evadau, fiind gazduiti pe ascuns la familii de ucrainieni sau evrei, unde 
munceau pentru mâncare şi locuiau câte 2-3 familii într-o cameră. Chiar 
dacă evreii plăteau persoane din afara lagărului pentru diverse servicii, 
acestea erau riscante şi pentru cei care primeau banii respectivi, fiindcă îşi 
periclitau viata. Dincolo de gard nu aveau voie să circule, după anumite ore 
le era interzis să iasă afară şi, nu de puţine ori, în cazul fericit în care exista 
câte o carte, aceasta era citită şi de 100 de ori de aceeaşi persoană. 

Măsurile împotriva evreilor s-au luat înainte de deportări, chiar şi 
şcolarii suportau consecinţele lor, elevii evrei erau trecuţi în ultimele bănci, 


Holocaustul evreilor români. Din mărturiile supravietuitorilor (volum colectiv), Ed. 


Polirom, laşi, 2004, p. 88. 
'%5 Holocaustul evreilor români. Din mărturiile supravietuitorilor (volum colectiv), Ed. 
Polirom, Iasi, 2004, p.103. 
'% Holocaustul evreilor români. Din mărturiile supravietuitorilor (volum colectiv), Ed. 
Polirom, Iasi, 2004, p.133. 

fiind lăsat un rând liber de bănci între ei şi ceilalți şcolari, in timp ce erau 
batjocoriti de colegii lor. Frecventarea şcolilor de către evrei era 
restricționată prin „numerus clausus”, care permitea unui număr extrem de 
mic de elevi să meargă la şcoală, apoi prin „numerus nullus”, ceea ce 
însemna că niciun elev evreu nu mai putea urma cursurile unor şcoli de stat 
ne-evreiesti. 

După eliberare, întoarcerea a fost haotică, fiecare membru al familiei 
se descurca cum putea, trenurile plecau fără să apuce să urce toți călătorii, 
bagajele se pierdeau, oamenii îşi riscau viaţa trecând granița înapoi după 
lucruri, existând pericolul ca cei buni de muncă să fie luaţi de pe stradă si 
duşi de ruşi unde era nevoie. 

Țăranii se repezeau la cadavrele goale şi le dezbrăcau: „Oamenii, 
victimele erau transformate în animale, complet scoase din tărâmul 
omenesc, şi prigonitorii şi-au pierdut (...) orice urmă de omenie”!”. 

Deşi rare, unii îşi amintesc şi de fapte de omenie: din căruțele cu 
sfeclă ce treceau prin faţa lagărului mai cădeau alimente, probabil nu 
întâmplător; pe de altă parte, evreii, aflați la distanță de aceste căruțe, 
intepau cu bețe produsele pentru a şi le însuşi. Chiar dacă anii au trecut, 
„urmele au rămas, adică noi, ani de zile, am purtat ca o danga (un semn 
care se face cu fierul la cai) stigmatul deportării: se cunoştea că am fost 
deportati...” "S. 

În Germania perioada de deportare a fost mai scurtă, dar dramatică. 
La intrarea în lagăre, oamenii erau deja triati, iar cei considerați lipsiți de 
putere, cei care, în ciuda vârstei tinere, erau cärunti, femeile cu copii in 
braţe, bătrânii erau duşi imediat la gazare, spunându-li-se că vor urca într-un 
camion, ca să fie protejați, apoi vor face un duş... Urmau nenumărate trieri, 
diverse lagăre de muncă, chinuri zilnice, lupta pentru supravieţuire; se pare 
că cei care se abandonau numai credinţei şi intelectualii, care nu puteau 
suporta asemenea tratamente rele, cedau primii şi, în scurt timp, mureau. 

Exista un obicei îngrozitor în lagăr: până şi mersul la toaletă avea loc 
după un tipar: oamenii se încolonau câte 70 la latrine, ultimii, care nu mai 
întruneau numărul, îi rugau pe cei ce fuseseră deja să li se alăture, fiindcă, 
dacă nu se strângeau 70, nu mai erau lăsaţi să-şi facă nevoile zilnice. 

La masă se încolonau pe rânduri, apoi pe grupe de câte 5, uneori aveau o 
singură gamelă şi fiecare sorbea, pe rând, mâncarea. Se mai întâmpla să se dea o 


127 . ee eter IE : 
Holocaustul evreilor români. Din mărturiile supravietuitorilor (volum colectiv), Ed. 

pâine la câțiva oameni; ca să nu se certe pentru ea, se aşeza unul din ei cu spatele 
şi, în timp ce altul rupea bucăţi de pâine pentru fiecare coleg, cel care nu vedea 
cantitățile numea persoana căreia i se cuvine fiecare bucată. La apel se stătea 
câteva ore în şir şi dimineaţa şi seara şi, chiar dacă murea câte o persoană, aceasta 
era pusă în şir, ca să iasă numărătoarea. Se ajunsese la situaţia grotescă în care o 
victimă sfârtecată era reconstituită, pentru ca autoritățile să fie sigure că este o 
singură persoană şi nu mai multe, respectiv că nu a evadat cineva între timp. Cei 
care nu rezistau nervos se izbeau, pur şi simplu, de gardul electrificat al 
lagărului... 

„Torturile erau zilnice, dar erau exemplare, deci în văzul celorlalţi. Nu se 
făceau maltratări pe ascuns”'”. Unii martori îşi amintesc de pedepse cum ar fi: 
scosul unghiilor, al ochilor, injectări cu diverse substanțe, tăierea degetelor, 
crestări cu fierul, spintecări cu baioneta şi spânzurarea evadatilor. 

Polonezii erau foarte furioşi la vederea transporturilor cu evrei, motivul 
fiind faptul că evreii nu s-au informat referitor la deportări şi nu au opus 
rezistență. De cele mai multe ori, replica lor era fără menajamente: „Vedeți 
coşurile acelea de fum? Acolo ard frații şi părinții voştri”. Cine era recrutat la 
muncă în diferite lagăre de concentrare mai avea o şansă. 

La sfârşitul războiului, unele spitale s-au ocupat de tratarea foştilor 
prizonieri, care au rămas internați chiar şi câteva luni, până şi-au revenit. 
Americanii au sugerat ca supraviețuitorii să emigreze în SUA, însă cei mai multi 
s-au întors acasă de dorul familiei; din nefericire, la întoarcere nu au mai găsit 
aproape pe nimeni dintre cei dragi... 

Unii au trecut mai uşor peste amintiri, alții nu au putut ierta; mulți dintre 
cei care au fost deportaţi în Germania nu au mai călcat niciodată pe teritoriul 
acesteia, în timp ce câțiva au avut puterea să revadă lagărele de deportare. 
Majoritatea au rămas cu diferite obsesii: „Dar coşmarul acela, visurile acelea care 
revin periodic... Nu se poate explica ce groaznic e când visezi că eşti in fata 
crematoriului şi ştii că o să intri şi o să arzi. Coşmarul acela nu trece”. 


Simona MOCIOALCĂ 


129 f PETER EEE : 
Holocaustul evreilor români. Din mărturiile supravietuitorilor (volum colectiv), Ed. 


Polirom, Iasi, 2004, p. 320. 
'5 Holocaustul evreilor români. Din mărturiile supravietuitorilor (volum colectiv), Ed. 
Polirom, Iasi, 2004, p. 273. 

Claudiu Iordache, Revoluţia românilor, Ediţia I, Editura IRINI, 
Bucureşti, 2010, 193 p. 


Despre Revoluţia Românilor, dar mai ales despre resurectia Securităţii 


Revoluţia românilor este cea mai frumoasă carte scrisă 
despre acest subiect. Este una a punerilor la punct, însă cu 
detaşare şi candoare, căci autorul, Claudiu Iordache, nu este 
vindicativ, deşi unele formulări ale sale nu sunt lipsite de artag. 

Este un volum al repozitionärilor, autorul distantändu-se şi 
& polemic, si cordial, inclusiv de oamenii cu care a fost aproape, la 
un moment dat, în „aceeaşi tabără”, inclusiv de Ion Iliescu. 
Discursul se construieste nu in registrul factual, al cronologiilor 
efective, ci în cel al receptării, al semnificatiilor. Dar importanța 
scrierii se detaşează prin resemnificarea întâmplărilor în contextele lor originale 
şi prin întoarcerea la acțiunile unor persoane şi personaje chiar din timpul 
confruntărilor, intrate ulterior în uitare sau marginalizate de-a dreptul. Autorul nu 
e deloc o persoană comodă, iar adevărurile spuse pot fi deranjante, ba chiar 
iritante. E un mod de a arăta cu degetul. Mai discret, însă evident. Sunt luaţi în 
vizor, în lunetă mai degrabă, foşti revoluționari profitori, securişti şi demnitari ai 
vechiului regim, precum şi profitorii noilor regimuri ori politicienii superficiali, 
corupți, incompetenti ai timpurilor noastre. Denuntarea faptelor acestor autişti la 
nivel sociopolitic se face în numele celor curati, al oamenilor simpli ce au sperat 
la o viaţă mai bună atunci când au ieşit în stradă sau, pur şi simplu, au decis, în 
Decembrie 1989, să se scuture de noroiul totalitar, deşi Claudiu Iordache susține 
mereu că e vorba doar de sine, de susținerea unei poziții, a unui principiu. Sunt 
oameni care au fost inselati în aşteptări, iar acest lucru doare! Societatea nu s-a 
limpezit şi nu se limpezeste, a devenit mai confuză, cu dificultăți sporite, or nu 
aşa se întrevedea în zilele de foc ale Revoluţiei! 

Autorul îi exprimă pe ceilalți, pentru că e o conştiinţă vie. A avut curajul 
să protesteze chiar în perioada când regimul părea foarte stăpân pe situaţie, s-a 
implicat în politică, şi-a păstrat moralitatea şi a pierdut... E om instruit, are o 
inimă care vibrează, a participat la evenimente chiar la vârf, fiind printre cei 
distinşi în primele structuri de organizare liberă a Timişoarei, ştie să spună 
lucrurilor pe nume, deci, cumva, era obligat să scrie, să ia mereu cuvântul. 

Tot acest volum este o duioasă pledoarie pentru revoluția românilor, 
pentru revoluția celor multi, pentru cei ieşiţi pe străzi şi în piețe, înfruntând 
gloantele, baionetele, TAB-urile şi tancurile. Vorbim de „români”, dar este 
evident că autorul se referă la oamenii ce au luptat cu regimul şi cu imensul 

mecanism al represiunii, în sensul de cetăţeni denudati de apartenenţa etnică în 
acele episoade de încleştare. Cel puţin la Timişoara, în 15 şi 16 decembrie 1989, 
coalizarea spiritului protestatar într-o mişcare coerentă s-a produs în preajma 
Bisericii Reformate, cea în care era baricadat pastorul László Tokes. Claudiu 
Jordache nu-i recunoaşte acestuia un rol important în Revoluţie. Strict istoric şi 
temporal, rolul său se încheie la miezul nopții de 16 spre 17 decembrie 1989. 
Este contemporan cu mişcările de protest în masă doar câteva ore, aproximativ de 
la ora 18 la 24, ori de la 20 la ora 2, după alte mărturii şi documente, când este 
săltat de Securitate şi de activiştii de partid, bătut, înghesuit într-o maşină şi 
deportat din Timişoara. Revine ceva mai târziu şi se dovedeşte ceva mai 
îngăduitor: „Cazul Tokes este adiacent. El ar fi putut amorsa, cel mult, o erupție 
de mult amânată”. lar adevărul e că a... amorsat-o! 

Mai există şi un alt caz, când realitatea e simplificată, iar autorul crede că 
acțiunile de mistificare au alterat faptele originale: „A vrut Securitatea să 
convingă cercetarea istorică de faptul că prima Proclamatie a Revoluţiei (s. a.) de 
la Timişoara, citită miilor de timişoreni din Balconul Operei în timp ce 
Ceauşescu era la putere şi armele nu tăcuseră, a fost, de fapt, cea a Societății 
Timişoara, scrisă în deplină libertate două luni mai târziu? A încercat, dar nu a 
convins!” Pur şi simplu li se atribuie oamenilor Securităţii o inteligență şi o 
capacitate de manipulare pe care nu o au. Erau şi sunt mai degrabă brutali decât 
rafinati în metode şi acțiuni... Apoi, Claudiu Iordache a fost dacă nu implicat, cel 
putin a frecventat cercul care a redactat Proclamația de la Timişoara şi ştie că nu 
are nimic cu obscuritatile securiste ori cu vreo altă încercare de manipulare! De 
altfel, reacția clasei conducătoare a României, din primăvara lui 1990, susținută 
masiv de Securitatea rebotezată, dar şi de structuri ale altor servicii secrete, 
precum şi a presei naționale (televiziunea şi radioul, posturile publice) a fost de a 
respinge masiv Proclamaţia de la Timişoara din 11 martie 1990. Adevărul e că 
multi alții au încercat să o folosească în diferite scopuri, manipulând prin diferite 
metode conținutul ei. Un exemplu e legat chiar de sustinerile lui Claudiu 
Iordache din Revoluția românilor. Doar printr-un abuz se poate susține că 
actualul regim din tara noastră se identifică cu prevederile punctelor din 
document! Punctul 8 nu prevede doar lustratia, ci şi alegerea preşedintelui țării de 
către Parlament, cea mai democratică şi importantă instituție în stat, în ideea că în 
această funcție ar putea ajunge şi oameni pricepuţi, personalități reprezentative, 
capabile să catalizeze energiile unui popor... Apoi, cele două documente fac parte 
dintr-o inlantuire logică, al doilea se origineazä în primul, fapt declarat si 
evidențiat prin conținut. 

De cele mai multe ori, Claudiu Iordache afirmă şi nu aduce probe, însă 
discursul eseistic rămâne convingător. Conturează o stare, un mod de a simți, 

acestea nefiind demonstrații ştiinţifice ori juridice. Sunt contrastele, confuziile ce 
ne domină viaţa şi întrebările ce trebuie puse cu adevărat. lată o punctare ca o 
taietura de bisturiu: „Situația morților înregistrați înainte şi după 22 decembrie 
1989 este următoarea: 

Până în 22 decembrie 1989 — 300 de morți 

După 22 decembrie 1989 — 822 de morţi.” 
Nimeni nu a dat o explicaţie acestor cifre... 

Interesant e şi portretul facut de autor lui Ion Iliescu. A fost apropiat de 
fostul şef al statului, de aceea capacitatea de detaşare e remarcabilă. Iese un 
portret apropiat de realitate: „În cazul lui Ion Iliescu a contat caracterul său. 
Comunist moderat, binevoitor, cu dificultăți în a-şi repudia credinţele din trecut, 
Iliescu a făcut tot ce s-a priceput să facă. E adevărat, chiar echipa sa eterogenă i-a 
creat mari dificultăţi. Practic l-a dispus la erori (unele grave) pe un lider altfel 
şovăielnic”. Acestuia i se va reproşa că a patronat un regim care va comite mai 
multe greşeli de nepermis față de poporul român. Una ar fi cea a promovării 
persoanelor vinovate de represiune, vizati direct fiind generalii regimului 
Ceauşescu; a lăsat Securitatea să „revină” în politică, economie şi societate, în 
fapt, să preia controlul acestora cu consecințe extrem de grave şi în prezent. Se 
simte însă amarul ce se revarsă din text, deoarece: „Acelaşi regim nu a cerut 
Justiției să-şi ducă procesele până la capăt, în pofida volumului uriaş de dovezi 
privind uciderea ori arestarea ilegală ori maltratarea luptătorilor Revoluției. 20 de 
ani mai târziu: 1104 morţi egal zero vinovati!”. 

Luând în discuţie (pseudo)controversele privind natura evoluţiilor din 
Decembrie 1989, Claudiu Iordache impune teza revoluției. Polemizează eficient 
cu susținătorii teoriei loviturii de stat. Există însă o formulare care valorează cât o 
mie de argumente. E o constatare la îndemâna oricărui om de bun simţ: „Istoricul 
alege din ce poate culege. Şi el constată că oamenii au ieşit pe străzile marilor 
oraşe cu sutele de mii, că au fost întâmpinați cu armele represiunii, că au fost 
victime şi că, într-un final, Dictatorul, pierzând controlul, nu a şters-o de frica 
loviturii de stat, ci de teama de mulțimea înfuriată”. 

Apoi revoluționarii vor fi înlăturați prin diferite metode, prin manevrele 
liderilor noului regim, dar mai ales ale renăscutei şi omniprezentei Securitati. 
Oamenii au ieşit atunci în stradă, pentru că „voiau, in fond, fericire si 
prosperitate”, conchide Claudiu Iordache, două deziderate care nu au fost încă 
atinse (decât, poate, de unii profitori ai tranziţiei)! 


Lucian- Vasile SZABO 

Gheorghe Leahu, Arhitect în „Epoca de Aur”, Editura Fundaţiei 
Academia Civică, Bucureşti, 2004, 256 p. 


GHEORGHE LEAHU „Jurnalul acesta täinuit, scris între 1985-1989, în 
ultimii ani ai «Epocii de Aur», aş dori să fie citit şi de 
locuitorii contemporani nouă din țările democratice, 
libere, civilizate ale lumii, ca să înţeleagă de ce România 
este şi acum în convalescenţă.”!5! Jurnalul lui Gheorghe 
Leahu, un arhitect al vremurilor de tristă amintire, reflectă 
gândurile lui, exprimate într-un Bucureşti mutilat de 
nesfârşitele şantiere ale noului centru civic, în timp ce 
viata cotidiană era un coşmar. Scris cu teamă, pe caiete 
subțiri, pe care autorul nu le-a recitit, jurnalul are multe pasaje care se reiau, 
aşa cum şi gândurile obsedante revin în mintea omului la anumite intervale. 

Un român obişnuit, cum se declară Gheorghe Leahu, trebuia să 
meargă la serviciu, să dea randament şi să ducă, aparent, o viata lipsită de 
griji, în timp ce se confrunta cu lipsa alimentelor. Într-o dimineaţă, la 6.30, 
soția arhitectului se întoarce din drum după soţul ei, anuntändu-l că se dau 
ouă la ,,Gostat” şi, chiar dacă minutele trec, apăsaţi de grija de a nu pierde 
semnarea condicii, cei doi aşteaptă la rând şi reuşesc să îşi creeze un motiv 
de „fericire” pentru ziua respectivă. 

Din alte rânduri aflăm că o singură zi din cele 22 trecute s-a adus 
ulei în cartier, dar nu a ştiut toată lumea, iar oamenii au pierdut ocazia, cu 
toate că uleiul era rationalizat şi aveau tichete. Pe scară lipsea becul de o 
lună, la o florărie responsabila, politicoasă, s-a scuzat că n-a primit de 15 
zile crengi de brad pentru confecționat jerbe, la alta nu erau deloc flori, la 
varză se stătea la coadă cu sacul ore în şir, iar pentru 20 de kg de ceapă 
pentru iarnă s-a vorbit timp de o lună cu un vecin care, între timp, ajunsese 
responsabil la un „Aprozar”. Alteori, omul îşi risca postul, fugind de la 
serviciu pentru aprovizionarea cu alimente; ore în şir se stătea la coadă până 
şi la peşte şi, când prada de 2 kg era dusă acasă, chiar dacă cei în cauză nu 
mai consumasera peşte proaspăt de mai multe luni, acesta era portionat şi 
cea mai mare parte ajungea în congelator. 


131 Gheorghe Leahu, Arhitect în „Epoca de Aur”, Editura Fundaţiei Academia Civică, 
Bucuresti, 2004, p.12. 

O altă filă de jurnal, un alt motiv de fericire: omul reuşise să ia pui 
şi benzină în aceeaşi zi... Dar puii cântăriseră sub 3 kg şi era obligatoriu să 
se cumpere şi o pungă de „tacämuri”: picioare, gâturi, capete... Cele mai 
multe cozi la alimente erau dimineaţa devreme, înainte ca oamenii să plece 
fericiţi la lucru, că „au mai prins” câte ceva, iar dacă însuşi responsabilul de 
magazin iti indesa portia in coş, te simteai cu atât mai mulțumit, chiar daca 
asta însemna, de exemplu, 5 suluri de hârtie igienică şi 5 pachete de 
servetele... Dar ce nefericire era atunci când produsul mult rävnit se termina 
înainte de a ajunge omul la rând, chiar înaintea lui, sau dacă, spre stupoarea 
lui, se defecta pompa de benzină... În ceea ce priveşte oraşele ţării, benzina 
era rationalizata, se primeau cam 18 | de benzină pe lună şi, de multe ori, 
parcurgând sute de km prin ţară, nu se vedea nicio benzinărie deschisă. 

Oamenii se înghesuiau ca animalele în mijloacele de transport 
supraaglomerate, în stațiile mari se îmbulzeau chiar şi câte 20-30 de 
persoane, pe principiul: urcă numai cine poate. 

Oamenii îşi puneau mari speranţe în cele 2 ore de program, mai ales 
când începea un serial nou, dar de câţiva ani la televiziune se alegeau numai 
filme şi seriale despre sărăcie, mizerie, greve, şomaj, „ca şi cum astăzi în 
întreaga lume totul ar fi în pragul prăbuşirii, ca şi cum oamenii nu s-ar mai 
bucura de viata, nu ar mai râde, nu s-ar mai distra”'?, 

Spectacolele de teatru începeau devreme, pe la ora 17,00 sau, cel 
mult, 17,30; pentru a economisi energia în vârful de consum seara, se 
schimbau toate normele de bun simţ ale unei lumi civilizate: în săli ţinuta 
spectatorilor era pestriță, nimeni dintre cei care munceau nu avea timp să se 
schimbe. Chiar şi nunțile la restaurant țineau până la ora 21,00, când, 
obligatoriu, se termina programul. lar şirul evenimentelor fără rost nu se 
încheia aici: copiii de 4-6 ani erau sculati din somn de la 4,30-5,00 
dimineaţa, ca să ia parte la inaugurarea noului sediu al Casei Pionierilor şi, 
dacă evenimentul a şi avut loc, însemna că măcar copiii nu au fost sculati 
degeaba din paturi înainte de răsăritul soarelui... 

Prima zăpadă era asociată cu primul semnal: la bucătărie gazele 
ardeau cu flacără minusculă, abia se putea fierbe un ceai, astfel că mii de 
oameni din cartierele lipsite de presiune s-au mutat la rude, părinți, acolo 
unde flacăra mai pâlpâia încă; aşa a trecut iarna aniversară a „20 de ani 
lumină”. Alteori, oamenii se trezeau în toiul nopții, pe la 3,00, să gătească, 


132 Gheorghe Leahu, Arhitect în „Epoca de Aur”, Editura Fundaţiei Academia Civică, 
Bucureşti, 2004, p. 14.. 

până când presiunea devenea iar aproape nulă. La finele secolului XX, în 
capitala țării, copiii îşi făceau lecțiile la lumânare, la baterii, la lămpi cu gaz 
sau petrol, iluminatul stradal era ca şi inexistent şi toată lumea trăia cu 
teroarea opririi curentului electric 1, 2, 3 ore zilnic, indiferent de momentul 
zilei, oameni în vârstă se opreau gâfâind pe holurile blocurilor, încercând să 
ajungă la etajele unde locuiau, în lipsa liftului care nu mai funcționa. Chiar 
şi activitățile culturale de la Uniunea Arhitecților s-au suspendat din cauza 
economiei de energie, în ciuda faptului că în ţară se construia în neştire şi 
era nevoie de schimb de informaţii; în anumite instituţii s-a inventat ideea ca 
ziua de duminică să fie înlocuită cu o altă zi lucrătoare, pentru a regla şi 
uniformiza consumul de energie electrică. 

Situatiile paradoxale erau la ordinea zilei. Redăm, în continuare, 
doar câteva dintre ele. Un angajat de la TAROM, ce lucra pe un avion care 
transporta tone de carne, de câte ori se întorcea acasă cumpăra câteva 
kilograme de carne pentru ai săi de la măcelăriile situate la mii de kilometri, 
pe banii din diurnă... Prin decret prezidențial se instituise un control 
ginecologic sever, în fiecare lună, al tuturor femeilor sub 45 de ani, iar în 
paralel se dăduse şi o lege care-i obliga pe cei fără copii să plătească până la 
800-1000 de lei lunar la stat, urmărindu-se, astfel, creşterea demografică, 
dar şi plătirea alocatiilor copiilor tot din buzunarul cetățeanului; cu o mana 
se lua, cu cealaltă se dădea, iar statul nu pierdea nimic. 

Nu era ceva neobişnuit nici în faptul că marfa se vindea şi prin 
spatele magazinelor, prin curți, prin zona depozitelor, ca să nu-i deranjeze 
pe „aleşii poporului”. Odată cu creşterea stratului de zăpadă, se interzicea 
circulația automobilelor particulare, chiar şi a taxiurilor, măsură care nu era 
luată în nicio ţară scandinavă, unde se ştie că ninge mai mult. Ca o ironie, 
după o lună şi jumătate de la această restricţie, deşi nu a mai nins şi 
carosabilul era uscat în proporţie de 95%, la ştiri oamenii erau atentionati 
despre condiţiile meteo dificile, carosabil umed şi se cerea o atenţie sporită 
din partea conducătorilor auto... În apartamente era frig, temperatura trecea 
rar de 13-15*C, la lucru caloriferele erau reci şi temperatura cobora şi sub 
9°C, în timp ce în hotelurile de pe Valea Prahovei, de dragul turiştilor 
străini, era cald şi, datorită lor, se mai încălzeau şi bietii români care se 
nimereau în concediu. 

Într-o ţară denumită „grânarul Europei” oamenii umblau ca 
bezmeticii prin magazine, negăsind de mâncare cu săptămânile, nici brânză, 
nici carne, nici măcar un gram de salam, de costita, de mezeluri sau nişte 
copite de porc... Baza alimentației pentru multi era constituită din: cartofi, 

ceapă, fasole, peşte oceanic şi, rar, ouă. Se mai puneau oase de porc rase, ca 
să dea gust mâncării. 

O altă ciudatenie o reprezenta faptul că, deşi oamenii erau scoşi din 
apartamente la munci de voluntariat, nefiind carburanţi, grămăjoarele de 
mizerie nu erau strânse la timp, iar în cartierele noi nu se măturase pe străzi 
niciodată de când fuseseră date în folosinţă. Intervalul între „două lovituri”, 
când omul mai putea prinde acelaşi produs, era cam de 3-4 luni, mai ales 
dacă era vorba de carne sau caşcaval, aşa că, de fiecare dată, acesta cumpăra 
maximum posibil, dar nu mai mult de 1-1,5 kg. 

Un animal, o bivolita, altădată sursă de mâncare, putea deveni sursă 
şi de belele, de cote de lapte peste puteri, pentru oamenii bătrâni, care nu 
mai puteau munci pentru a-l întreține, iar animalul nu era acceptat nici 
măcar gratis la C.A.P., decât după lungi intervenții şi prezentarea dovezii 
medicale că proprietarul este bolnav. 

Pierderea unei ființe dragi, dacă te găsea nepregătit, însemna, pe 
lângă durerea care te încerca, şi găsirea celor trebuincioase, iar o haină sau 
basma neagră putea fi de negăsit aşa de repede, încât cel în cauză recurgea 
la o măsură rapidă şi extremă: vopsitul. Nici în cabinele de probat haine nu 
avea omul tihnă, şi acelea erau subdimensionate şi aglomerate, soluţia 
vânzătorului era simplă: să intre mai multi deodată... 

Dacă străzile erau blocate din cauza ninsorii, Salvările opreau chiar 
şi la 200 de m de pacient, care era învelit în pături şi adus cu sania până la 
maşină. 

Odată cu începerea lucrărilor de la metrou, linii întregi de mijloace 
de transport erau suspendate, deşi oamenii plătiseră în prealabil preţul 
abonamentului pe o lună, aşa încât erau nevoiţi să plece la lucru pe jos. 
Fructele autohtone, până şi cireşele, erau exportate în totalitate, chiar din 
livezi, aşa că nu se mai aduceau la „Aprozar”... Şobolanii îşi făceau apariția 
prin magazine, în plin centru şi pe lumină, spre groaza cumpărătorilor, care 
stăteau la cozi diferite pentru diverse sortimente, fiindcă regula nescrisă era: 
un singur produs la acelaşi rând. 

O frază ca: „Vivi m-a sărutat şi a mâncat toate firimiturile de telemea 
din punga de plastic” iti poate stârni foarte multe reacții contradictorii... 
Gradat, cu trecerea timpului, de la frământările cauzate de neajunsuri, 
jurnalul prinde parca viata şi pasajele devin tot mai lungi, mai concentrate, 
glasul interior tot mai revoltat şi preocupat de adevăratele motive care au 
dus ţara la un asemenea dezastru economic. 

Arhitectul este pus mereu în fața unor situații fără ieşire, 
confruntându-se cu dispoziţii de dărâmare, mutare, înghesuire a unor 

monumente, ajungând să se întrebe dacă va scăpa, până la urmă, vreun 
monument nedărâmat, nemutat, neacoperit sau neînghesuit între blocuri, de 
parcă nu ar fi fost comori arhitectonice, ci urme ale ruşinii. Peste 30 de ha 
de oraş, cu străzi care-i fuseseră dragi, cu monumente de arhitectură, cu 
copaci şi curți cu tot, moştenirea a 500 de ani de existență, au fost rase cu 
brutalitate. Planuri ireale şi irealizabile: trebuia să se construiască, cu orice 
preţ, un anumit număr de apartamente, plus metroul, pasajele, hotelurile, 
lărgirile de magazine, fără forța de muncă necesară, iar dacă angajaţii nu 
răzbeau, erau destituiti. „Si lista indicatiilor continuă la infinit în toate 
domeniile cu aceeaşi inconsecventa, cu aceeaşi lipsă de logică şi justificare, 
punând la treabă milioane de oameni care fac şi refac, schimbă şi 
preschimbă, sparg şi modifică şi poduri şi ştranduri şi blocuri şi sate şi uzine 
şi drumuri şi păduri si tot ce vreţi în tara asta.”'*? Dacă o idee sau o creaţie 
din orice domeniu pornea de la un autor, aceasta era deformată de 
nepriceperea superiorului său, pe fiecare treaptă ierarhică, astfel încât se 
ajungea la o înşiruire de nonsensuri... Aplicarea ordinului de demolare putea 
avea loc instantaneu, iar oamenii se puteau trezi cu noaptea-n cap cu 
buldozerele peste casele lor, fără să aibă posibilitatea să-şi ducă bunurile, 
mutați în plină iarnă în locuinţe de bloc nefinisate, fără uşi şi geamuri... 

În timp ce 16 milioane de votanti au optat în totalitate pentru 
reducerea armamentului, fabricile continuau să producă arme pentru 
diferitele tari africane. În schimb, cenzura funcţiona perfect, iar libertatea 
cetățeanului era grav îngrădită; aflăm din jurnal că, după ani de aşteptare, 
toate cele 4000 de exemplare ale unui album de acuarele s-au dat la retopit, 
pentru că erau desenate prea multe clădiri vechi, niciuna nouă, cu care să se 
fălească puterea, iar la o aniversare de „n” ani de la terminarea facultăţii, 
grupul trebuia să înainteze o listă cu melodiile care vor fi ascultate... 

Tot din filele jurnalului se desprinde trista remarcă referitoare la anul 
1987, când cel în cauză spune că n-a găsit niciodată făină, carne, pui, 
smântână, cafea ness; în ceea ce priveşte orezul, a cumpărat o singură dată 
acest aliment, găsit la o „Alimentara” din Mangalia. 

Coletele din străinătate se desfăceau şi lipseau din ele mărfuri, 
alimentele mult dorite, câte o rudă de salam mai bun, carnatii afumati se 
täiau bucăţi si se îmbibau cu cloramină praf, chiar sub ochii destinatarului, 
cu convingerea că periclitează sănătatea individului; alteori pachetul se 


133 Gheorghe Leahu, Arhitect în „Epoca de Aur”, Editura Fundaţiei Academia Civică, 
Bucureşti, 2004, p. 94. 

reîntorcea la expeditor, fiindcă se considera că nu există niciun grad de 
rudenie între el şi destinatar. 

Dar erau şi profitorii... Unii oameni fără serviciu şi puşi pe 
căpătuială cumpărau anumite produse şi le revindeau la suprapret. „Venitul 
asigurat... trăiască prosperitatea... prin muncă «cinstită». În România 
bisnitarii se înmulţesc an de an... au conditii”.'”* Pe de altă parte, prin 
Decretul 10, fiecare cetăţean trebuia să muncească şase zile de duminică sau 
să renunţe la şase zile din concediul de odihnă pentru treburi edilitare. În 
cazul în care nu se recurgea la nicio variantă din cele enunțate, neefectuarea 
unei zile se echivala cu 120 de lei pe zi. 

Viaţa oamenilor se scurgea în resemnare, în aşteptare animalică, din 
coadă în coadă, fără nicio bucurie. Militieni, sute de civili stăteau de pază 
pretutindeni, patrule înarmate pe străzi şi în parcuri, controale, legitimări pe 
stradă, la ore mai târzii, de parcă ceva urma să se întâmple... Într-o zi 
oarecare îi trecuse prin minte cetățeanului să numere milițienii de pe traseu, 
chiar dacă din autobuz vedea numai pe o singură parte a drumului. Cu 
uimire, constatase: 45 de milițieni în 25 de minute, iar în Norvegia în 11 zile 
nu văzuse nici măcar unul... Şi, tot ca o ciudätenie, un väcar care obținea în 
urma laptelui vândut cam 4700 de lei lunar, egala câştigul unui arhitect 
aproape de pensie: „la muncă egală, salariu egal. Un văcar şi un mare 
arhitect au aceeaşi leafa’!*>. 

Țăranii primeau, dacă aveau peste 250 de zile de munca, 130 kg de 
grâu (300 g pe zi!) şi cam 300 kg de porumb pe an; din acestea creşteau 
animale, păsări, iată de ce ajungeau să cumpere pâine din oraş şi trenurile de 
navetişti erau pline de țărani cu plase cu pâine în mâini. Ca aceştia să 
contribuie la maxim la strângerea recoltelor, autobuzele IRTA s-au 
suspendat o perioadă, astfel că se făceau economii de carburant anormale, 
pe socoteala bietului țăran, restricționat la deplasări şi vizitarea rudelor. Un 
țăran avea în medie 80-130 de lei pensie pe lună, deci o pensie cât 1-2 kg de 
carne! 

„Toate hotărârile se iau dintr-un singur loc, acolo, noi, milioanele de 
muncitori, nu contăm, toți laolaltă reprezentând soclul uriaşei statui 
nevăzute pe care un singur om o construieşte pe seama, pe viaţa, pe anii 
noştri, pe bucuriile care ne lipsesc, pe mizeria, întunericul, lipsa de alimente, 


' Gheorghe Leahu, Arhitect în „Epoca de Aur”, Editura Fundaţiei Academia Civică, 
Bucureşti, 2004, p. 21. 
135 Gheorghe Leahu, Arhitect în „Epoca de Aur”, Editura Fundaţiei Academia Civică, 
Bucuresti, 2004, p. 81. 

umilința noastră ce o trăim în fiecare zi.”'”° La radio şi televiziune se 


vorbeşte de realizări, de cercetările membrilor familiei conducătoare, de 
parcă 23 de milioane de români n-au dat ţării niciun geniu. Într-un ziar din 
25 aprilie 1989, luat la întâmplare, numele ,,lui” apare de 232 de ori! Într-un 
singur ziar! 

Sentimentul predominant este acela al ruşinii, al jenei de a fi român, 
al uimirii că un român poate comite atâtea nedreptati împotriva neamului 
său şi, spre final, se simte încordarea, fiecare aşteaptă, speră la o schimbare; 
după 1987 gărzile din întreprinderi se triplaseră chiar, forţele de ordine 
mişunau peste tot... 


Simona MOCIOALCĂ 


136 Gheorghe Leahu, Arhitect în „Epoca de Aur”, Fundaţia Academia Civică, Bucuresti, 
2004, 46 

Emil Constantinescu, Păcatul originar, sacrificiul fondator. Revoluţia 
din ’89 aşa cum a fost, Editura Minerva, Bucureşti, 2009, 435 p. 


Lucrarea Păcatul originar, sacrificiul fondator. 
Revoluția din ’89 aşa cum a fost, al cărei autor este Emil 
_ i Constantinescu, fostul preşedinte al României din 
perioada 1996-2000, cercetător şi profesor universitar, 
reprezintă o încercare de elucidare a adevărului, adevăr 
râvnit de opinia publică. 

e | Cartea este scrisă dintr-o răspundere morală fata 
aie i de cei ucişi şi răniţi în perioada 16-22 decembrie 1989, 

ze dar şi faţă de victimele evenimentelor petrecute dupa 22 
decembrie 1989. Volumul a fost posibil, deoarece autorul, „printr-un joc al 
destinului”, aşa cum mărturiseşte chiar el, a avut acces la documente 
esențiale care contribuie la clarificarea unor aspecte privind Revoluţia 
Română din Decembrie 1989. 

Motivele redactării volumului au fost diverse, de exemplu, autorul 
afirmă că a avut ocazia să fie în contact direct cu mari actori ai jocului 
politic european şi mondial, că s-a aflat în miezul unor evenimente care au 
hotărât cursul istoriei ultimelor două decenii, dar „mai ales pentru că pot să 
spun fără ezitare lucrurile pe care le-am trăit şi pe care le-am aflat, să public 
informații corecte şi documente despre persoane în viata care ocupă poziții- 
cheie în politică, în administrația şi în economia României. Pot face acest 
lucru, pentru că nu pot fi şantajat cu nimic din trecutul meu. Şi nu pot fi 
cumpărat cu niciun fel de avantaje pentru prezent sau viitor. O pot face 
înfruntând pe cei care dirijează opinia publică, pentru că nu mă preocupă 
nici voturile, nici ratingurile la televiziune care dau notorietate şi apoi, prin 
confuzie, aduc popularitate şi încredere ”. Tin să-i amintesc domnului Emil 
Constantinescu că funcția importantă pe care a deținut-o, de preşedinte al 
României, i-a oferit posibilitatea să ajute la clarificarea adevărului privind 
evenimentele din 1989, să contribuie la aplicarea Punctului 8 al 
Proclamaţiei de la Timişoara, dar din păcate nu au fost vizibile rezultatele 
efortului depus! 

Din afimatiile făcute de autorul cărții în Cuvânt înainte, precum şi în 
Introducere reiese foarte clar intenţia de a găsi adevărul şi de a prezenta 
doar acele informaţii veridice, verificate pe baza documentelor, care pot să 
contribuie la elucidarea adevărului. 

Cu ocazia lansării cărții la Timişoara, fostul preşedinte Emil 
Constantinescu a afirmat, privitor la evenimentele din Decembrie 1989: 


(mil Constantinescu 

„Ceea ce se cunoaşte ca Revoluţia Română în direct nu este, de fapt, 
Revoluţia Română, care s-a desfăşurat între 16 şi 22 decembrie dimineaţa, ci 
este manipularea care a început atunci prin aşa numita operaţiune a 
teroriştilor. Şi această manipulare a continuat, într-un fel sau altul, timp de 
20 de ani”. 

Un alt motiv al redactării lucrării ni-l oferă autorul tot în Cuvântul 
înainte: „Nu am pretenţia că sunt deținătorul unui adevăr politic, juridic sau 
istoric incontestabil şi sunt gata să discut şi să accept orice documente, fapte 
sau mărturii care pot lumina mai bine sau chiar altfel realitatea. Educaţia 
mea ştiinţifică şi religioasă m-a ajutat să cercetez faptele în mod obiectiv, 
eliberat de ură sau intolerantä. Recunosc însă o anume încrâncenare în ceea 
ce am scris venită din durerea unui om care a trăit în miezul evenimentelor 
şi se simte lovit de acceptarea cinică a crimelor, abuzurilor, corupției şi 
minciunii sau de indiferența la fel de cinică cu care sunt încă privite de către 
o mare parte a societății româneşti... Am scris aceste cărți de pe poziția 
victimelor mintite sau speriate, care nu-şi cunosc sau nu-şi pot apăra 
drepturile. Le-am scris de pe poziţia milioanelor de români cinstiţi care cred 
în adevăr, în dreptate şi în demnitate”. 

Păcatul originar, sacrificiul fondator este doar primul volum din 
seria de şapte volume dedicate ultimelor decenii din istoria României. 
Volumul de față a fost dedicat martirilor şi luptătorilor din revoluția 
anticomunistă română. Autorul şi-a asumat scrierea acestor lucrări de mare 
însemnătate pentru istoria României, pornind de la cuvintele Mântuitorului: 
„Cunoasteti adevărul şi adevărul vă va face liberi”. 

Celelalte şase volume au următoarele titluri provizorii: Mineriadele: 
Fata violentă a postcomunismului 1990-1999; Democraţia: De la naştere la 
majorat 1990-2007; Tara ca o pradă: Calea românească spre capitalism 
1990-2007, Preţul schimbării: Administraţia Constantinescu 1996-2000; De 
la tara-problemä la model regional: Politica externă 1996-2000 şi Adevărul 
despre minciună: Manipularea opiniei publice 1989-2009. 

Cartea în discuţie a fost publicată cu sprijinul Institutului de 
Investigare a Crimelor Comunismului şi Memoria Exilului Românesc la 
Editura Minerva în anul 2009. 

Volumul Păcatul originar, sacrificiul fondator se doreşte deci a fi 
primul din seria intitulată „7 adevăruri despre România”. Există, totuşi, aici 
câteva informații eronate: de exemplu, la pagina 43, autorul enumeră mai 
multe persoane care ar fi fost prezente la evenimentele petrecute în 
Timişoara, în 16 decembrie 1989, la ora 17, în mulțimea adunată lângă casa 
preotului László Tokes, mentionändu-i şi pe Marius Mioc si pe istoricul 

Miodrag Milin, printre multi alții. Marius Mioc a precizat în cartea sa, 
Falsificatorii istoriei (1994), în care relatează despre evenimentele din 
Decembrie 1989, că a ajuns în fata casei lui parohiale a lui Laszlo Tokes 
abia după ora 20, deci la ora 17 nu se afla acolo. Istoricului Miodrag Milin i 
se atribuie, pe lângă prezenţa despre care vorbeam, şi acțiuni revoluţionare 
în 20 decembrie 1989, la ora 19:50: „Lorin Fortuna şi Miodrag Milin, 
împreună cu cca. 2000 de oameni care îi insotisera, se întorc în Piaţa 
Operei” (p. 111). Domnul Claudiu Iordache, domnul Traian Orban, 
participanţi la evenimentele din Decembrie 1989, precum şi multe alte 
persoane au afirmat că istoricul Miodrag Milin nu a fost prezent la 
evenimentele petrecute în Timişoara în zilele Revoluţiei. În Revoluția 
Românilor, volum publicat în 2010 la Editura IRINI (Bucureşti), Claudiu 
Iordache ia în discuţie afirmaţia lui Alex Mihai Stoenescu, care îl înfăţişează 
pe istoricul Miodrag Milin drept ,,cel mai serios şi mai echilibrat martor din 
Timişoara”, şi precizează foarte clar că Miodrag Milin nu a fost prezent la 
evenimentele din Decembrie 1989 din Timişoara (vezi p. 24). 

Istoricul Miodrag Milin nu a fost martor la evenimentele din 
Timişoara, ci este unul din cei care au scris despre Revoluţia Română, 
utilizând documente şi interviuri luate mai multor martori participanți la 
evenimentele în discuţie, ajungând, astfel, să cunoască în amănunt cele 
petrecute în Timişoara în Decembrie 1989. 

Referitor la Revoluţia Română, Emil Constantinescu subliniază în 
mai multe rânduri că poporul român a devenit învingător luptând în stradă, 
precizând că el însuşi a luptat împotriva comunismului. 

Autorul încearcă să demonstreze că la Timişoara s-a desfăşurat „o 
revoluţie completă”, formându-se un partid antitotalitar. În cadrul acestui 
volum evenimentele din Timişoara sunt asimilate termenului de „revolutie”, 
iar cele din Bucureşti şi din alte oraşe ale României celui de „revoltă 
populară”. Trebuie specificat că nu a existat o Revoluţie a Timişoarei, ci una 
a românilor. 

Cartea de fata este structurată din două părți: partea I cuprinde 
secţiunile Prezentarea faptelor, Instalarea puterii neocumuniste şi primele 
nuclee ale opoziției democratice, iar partea a Il-a este centrată pe „Dosarul 
Revoluției”. 

În Cuvântul înainte autorul afirmă că între anii 1989-1996 s-a aflat 
în stradă pentru a protesta împotriva comunismului şi neocomunismului, 
care îmbrăcase forma democraţiei. De asemenea, se referă şi la perioada 
1996-2000, când, în calitate de preşedinte al României, a căutat să fie 

„garantul” respectării legilor şi a altor principii democratice. Totuşi, nu a 
fost grăbită rezolvarea dosarelor Revoluţiei şi nu s-a aprobat legea lustraţiei. 

Cartea prezentată se axează pe câteva întrebări existente în mintea 
fiecărui om interesat de evenimentele petrecute în 1989 în România, de 
cunoaşterea adevărului. Este vorba, de asemenea, de o lucrare complexă, cu 
multe detalii şi cu o cronologie privind evenimentele petrecute în Decembrie 
1989 în România, care este împărțită în două volume: Revoluția din '89 aşa 
cum a fost şi Trepte spre adevăr. 

În volumul de faţă sunt descrise amănunţit evenimentele petrecute în 
zilele Revoluției din 1989, ceea ce face din volumul de fata o carte dedicată 
specialiştilor, istoricilor, celor care vor să se informeze riguros despre 
Revoluţia Română, precum şi celor care au trăit evenimentele. Cred şi susțin 
că această lucrare şi-a atins scopul, şi anume acela de a reda o cronologie a 
Revoluţiei Române. Filmul evenimentelor din Decembrie 1989 a fost 
realizat pe baza „jurnalului de luptă al unităților militare, a declaraţiilor 
celor interogati de organele de anchetă judiciară, a datelor deţinute de 
serviciile de informaţii, înregistrărilor video şi audio, memoriilor publicate 
sau manuscrise [...]” (vezi p. 21). Cronologia se deschide cu luna ianuarie a 
anului 1989, fiind prezentate cele mai însemnate mişcări anticomuniste şi 
anticeauşiste. Mitingurile şi protestele denotă foarte clar atitudinea critică a 
unor români fata de situația din tara. Aceste evenimente pot fi considerate 
paşii ce pregăteau Revoluția din Decembrie 1989. 

Revoluţiei de la Timişoara îi sunt consacrate în volumul lui Emil 
Constantinescu peste 80 de pagini. Sunt tratate pe date, ore şi zone 
evenimentele petrecute în Timişoara în Decembrie 1989 (vezi p. 73, unde se 
precizează că în 17 decembrie au fost ucise 63 de persoane, iar 326 au fost 
rănite prin împuşcare, şi p. 121, unde se face referire la cele trei persoane 
din rândul populației civile, care au fost rănite în 21 decembrie). Se folosesc 
surse bibliografice vaste, autori precum: Claudiu Iordache, Gino Rado, 
Miodrag Milin, Marius Mioc, precum şi multe documente şi declarații. 

Secţiunea Revolta si represiunea in alte oraşe din fară este 
consacrată oraşelor Sibiu, Cugir, Alba Iulia, Sebeş, Deva, Târgu-Mureş, 
Braşov, Cluj-Napoca, Turda, Caransebeş, Lugoj şi Cisnădie (la p. 160 sunt 
prezentate victimele rezultate în urma evenimentelor din Decembrie 1989 
petrecute în Banat şi Transilvania: 118 morţi, 583 de răniți şi peste 1200 de 
arestaţi). 

Sunt dezbătute pe larg evenimentele petrecute începând cu 21 
decembrie în Bucureşti şi este foarte bine subliniată represiunea asupra 
populaţiei ce a avut curajul să se ridice şi să lupte împotriva regimului 

comunist. Au murit şi au fost rănite persoane ce au dat dovadă de eroism, 
luptând pentru libertate. 

În partea a doua a lucrării autorul se referă la aşa-numitul Dosar al 
Revoluţiei, deschis în Decembrie 1989 şi încă nefinalizat. Se urmărea aflarea 
adevărului privind Revoluția Română, judecarea si condamnarea 
vinovaţilor. Se menționează numărul persoanelor trimise în judecată, 
condamnările la genocid, procesul membrilor CPEx, procesele de la 
Timişoara, chiar şi anularea condamnărilor pentru genocid (vezi p. 395- 
403). Lucrarea de fata tratează Revoluţia din Decembrie 1989 din întreaga 
țară şi încearcă să surprindă aspecte esențiale privind acest important 
eveniment din istoria românilor. Românii au luptat pentru libertate şi 
drepturi, ei trebuie să se bucure de adevăr, ei trebuie să-l cunoască. 

Volumul Păcatul originar, sacrificiul fondator. Revoluţia din ’89 
aşa cum a fost este scris pentru românii care manifestă interes pentru 
cunoaşterea adevărului privind anul 1989 în România şi doresc să pună 
capăt minciunilor vehiculate timp de mai bine de 20 de ani. 

Scopul lucrării va fi atins în momentul în care adevărul va fi public, 
se va face dreptate, iar persoanele vinovate pentru cele întâmplate vor fi 
pedepsite. 

Tin să afirm şi prin intermediul acestei recenzii că represiunea aspră 
asupra poporului roman din 1989 nu a fost făcută doar de cuplul Ceausescu, 
comunismul, teroarea comunistă nu înseamnă doar această familie. Este o 
greşeală ca, după aproape 22 de ani, să identifici regimul comunist din 
România cu dictatorii Elena şi Nicolae Ceauşescu. 

Există, pe buzele românilor, întrebări referitoare la Revoluția 
Română, întrebări fără răspuns, asupra cărora pluteşte minciuna şi misterul. 
Se doreşte aflarea adevărului... ce împiedică găsirea lui? Sunt procese 
nesolutionate... totuşi, au fost răniți, persoane lipsite de libertate, maltratate 
şi chiar ucise în Decembrie 1989. Unde sunt vinovatii? 

Volumului de fata îi va urma cel intitulat Trepte de adevăr, prin care 
autorul încearcă, după cum el însuşi afirmă, să găsească o explicaţie pentru 
evenimentele din Decembrie 1989. Sperăm ca în viitorul volum să găsim 
răspuns la cât mai multe din întrebările privind Revoluţia Română... iar 
vinovatii de represiune asupra poporului să fie pedepsiţi. 


Cristina TUDOR 

Alteța Sa Regală Principele Radu al României, Ana a României — Un 
război, un exil, o viaţă, Editura Humanitas, Colecţia CASA REGALA, 
Bucureşti, 2008, 207 p. 


Povestite de Majestatea Sa Regina Ana a României 
şi scrise de Alteța Sa Regală Principele Radu al României, 
întâmplările sunt o carte deschisă pentru cei care doresc să 
cunoască viata Principesei Ana de Bourbon-Parma, al 
cărei destin se împleteşte, la un moment dat, cu cel al 
Regelui Mihai I al României, printr-o binecuvântată şi 
fericită cununie. Sunt pagini de istorie recentă care nu 
poate fi ignorată, o istorie de familie/ii cu blazon regal, dar 
şi un jurnal cronologic al celui de Al II-lea Război 
Mondial şi modul dramatic in care le-a schimbat viata şi Majestatilor lor. 
Regele Mihai I este unul dintre nobilii care au suportat cu demnitate cele 
mai condamnabile şi abominabile fapte ale comuniştilor: înlăturarea; 
exilarea; deposedarea de bunuri şi proprietăţi; nerecunoaşterea cetăţeniei 
române, respectiv interzicerea intrării în tara. O prigonire care a continuat 
chiar şi după executarea lui Ceauşescu şi schimbarea regimului său. Regele 
este, astfel, simbolul unei naţiuni a cărei identitate s-a dorit a fi nimicită de 
nazism, apoi de cizma roşie şi, din fericire, recâştigată conform universalei 
legi istorice „corsi et ricorsi”. Altfel spus, o roată care se învârte pe o axă a 
timpului, precum pământul. Familia Principesei Ana de Bourbon-Parma, 
care locuia la Paris, a fost nevoită să fugă, pe timp de zi şi noapte, din calea 
trupelor lui Hitler. Dar s-a implicat voluntar în război, alături de trupele 
franceze. 

Pe parcursul a 12 capitole, sunt redate mai ales întâmplări de zi cu zi, 
din familie, care surprind cititorul îndeosebi cu istoria şi eticheta unei case 
regale. Surprind şi prin naturaletea şi simplitatea lor. Dar nu atât despre 
acestea se confesează Regina Ana a României, ci despre experienţele ei de 
viață. Acestea sunt cuprinse în capitole care, aşa cum sunt nominalizate, 
marchează cele mai importante evenimente din istoria modernă şi totodată 
cele mai semnificative perioade din destinul principesei. „Povestea acoperă 
o viata, trei sferturi de secol, un război, un exil şi un destin. Un destin care a 
gravitat, de fapt, în jurul unei tari: România”. 

Aflăm din paginile acestei cărți date biografice şi genealogii ale 
familiilor regale europene, dar şi alte informaţii istorice fundamentale. 

Se poate observa un uşor şi fin stil literar de proză (roman), care 
atrage şi tine cititorul cu ochii pe carte pentru o veritabilă memorialistică. 

„M-am născut la Paris, în al şaisprezecelea arondisment, la 18 
septembrie 1923. Familia noastră se compunea din tata, principele Rene de 
Bourbon-Parma, mama, principesa Margareta a Danemarcei şi fraţii mei, 
Jacques şi Michel. Copil fiind, îmi aduc aminte de mine mergând pe 
bicicletă” — astfel îşi începe depănarea amintirilor Regina Ana a României. 
„Când aveam cinci ani, in 1928, a venit pe lume fratele mai mic, André, şi 
nu o fetiţă, care m-ar fi făcut geloasă. Părinţii nostri erau drepţi cu toți patru. 
Este prima lecție pe care am primit-o în viata şi care m-a ajutat mereu după 
aceea... mai ales când greutățile au început să ne împresoare.” Copilul pe 
care toată lumea in familie il striga „Nane” a devenit o tânără principesă 
care, la 16 ani, a plecat în refugiu, iar la 19 ani s-a înrolat, sub culorile țării 
natale, Franța. Educaţia pe care a primit-o (călărie, scrimă, gimnastică, înot) 
a contribuit, fără doar şi poate, la această decizie. „Sportul mă făcea să mă 
simt mult mai bine decât moda.” 

Un capitol este dedicat mamei principesei: „Cea care a ţinut drumul 
drept în anii care au urmat, nu numai în timpul războiului, dar şi mult timp 
după aceea, a fost mama mea. A jucat un rol primordial în cea mai mare 
parte a vieții mele, ca şi în cea a fraţilor mei (...) fiind un model chiar şi 
atunci când nu voia să fie, când nu avea intenția de a împărtăşi ceva. 
Mama!” a fost longevivă, părăsindu-ne la vârsta de 97 de ani.” Majestatea 
sa vorbeşte cu nostalgie de vara anului 1938, ultima petrecută în compania 
bunicului, în castelul de la Bernstorff, Copenhaga, dar şi de hobby-ul mamei 
sale pentru pictură, transmis de la bunica, Maria de Orléans. „Când am luat 
cu chirie un mic apartament la New York, ea a decis că baia era prea urâtă, 
dar nu şi-a permis luxul să o reamenajeze. Atunci a pictat-o singură, în doar 
o zi, a pictat pereţii, imaginând ramuri de cireş...” „Nu aveam altceva mai 
bun de făcut.” Cu o pregătire superioară, mama Reginei Ana strălucea nu 
atât prin frumuseţe, cât prin farmec şi simplitate. Iubea societatea, era mereu 
bine dispusă, dar prefera plimbările prin pădure şi prin oraş, în locul marilor 
serate. Modestă, dar adaptabilă, era fericită să urmărească la televizor toate 
noutățile şi invențiile secolului trecut. „Irezistibil era felul în care o făcea să 
râdă pe soacra mea, Regina Elena.” Revenind la copilărie: „La vremea 
aceea, aveam o guvernantă, Miss McMillan. Când nu-i ajungeau banii, 
mama împrumuta de la guvernantă bani ca să cumpere mâncare. Miss 
McMillan făcea economii, fiindcă era scoțiană. Pe tata nu-l vedeam prea 


137 Principesa Margareta a Danemarcei (născută in 1895 şi decedată in 1992) a fost fiica 
Altetei Sale Regale Principesa Maria de Bourbon-Orléans şi a Altetei Sale Regale 
Principele Valdemar al Danemarcei. 

des. Era la lucru. De câteva ori m-a luat cu el la cinema, numai pe mine. 
Mama a trebuit să îndure situaţii foarte grele: războiul, patru copii de 
crescut, incertitudine, instabilitate. Dar copiii nu au simțit acest lucru. A 
avut mereu curajul să spună lucrurilor pe nume. Când lucra la New York, ca 
vânzătoare la magazinul unui pălărier danez pe nume Eric, venea la fiecare 
sfârşit de lună cu cincizeci de dolari, salariul ei, îi punea pe masă şi spunea: 
«Atâta e pentru electricitate, atâta pentru mâncare, atâta pentru nu mai ştiu 
ce, şi ne rămân doi dolari pentru cinema». Când se afla în faţa unei dovezi 
că a fost trădată, întorcea spatele sau spunea: «Nu-mi place felul în care s-au 
petrecut lucrurile. La revedere!». Detesta mai ales micile intrigi pe la 
spate!... A trecut prin două războaie mondiale, iar la primul a participat 
direct: a fost infirmieră, în Anglia. S-a dus la mătuşa ei, Regina Alexandra a 
Marii Britanii. Locuia la Londra, la Regină, şi ziua lucra în spitale. Acesta e 
unul dintre puţinele episoade pe care ni le-a povestit. Mai mult decât un 
fragment biografic, era un exemplu pe care voia să ni-l dea nouă, copiilor. 
Într-o dimineață, spăla scările de la intrarea în spital. Cineva, un domn, a 
venit şi i-a spus: «lertati-mä că vă inoportunez, aş vrea să vorbesc cu 
Principesa Margareta a Danemarcei». Mama i-a răspuns: «Vă rog să 
aşteptaţi un moment!». A plecat la etaj, şi-a dat jos sortul cu care era 
îmbrăcată, şi-a pus rochia, s-a spălat pe mâini şi a revenit. Domnul i-a spus: 
«Ei, ati gäsit-o?». Ea i-a replicat: «Sunt chiar eu!». Cu noi, copiii, a fost 
protectoare, dar nu şi maternă. Nici o imbratisare. Din acest punct de vedere 
era foarte nordică. 

Gătea foarte prost, ca şi mine, dar călărea foarte bine. Natatia, 
tenisul, schiul sunt alte sporturi în care evolua minunat. Cât priveşte 
automobilul, conducea ca un bărbat. Dacă nu ar fi fost războiul şi toate 
necazurile şi dacă ar fi fost excesiv de bogată, mama ar fi călătorit enorm. 
Când copiii ei au devenit adulți, mama a rămas singură. Vreme de peste 40 
de ani, după 1950, ea a redevenit liberă, fără obligaţii materne. A păstrat 
căsuţa ei. Se numea Brodrejoj (Dealul fraților, în limba daneză)... în orăşelul 
Gentofte, lângă Copenhaga. Mama cobora iernile în Franţa, în staţiunea de 
pe Coasta de Azur, Villefranche-sur-Mer. Casa de-acolo era mult mai mare 
şi se numea La Carriere; a cumpărat-o de la o familie de prieteni americani. 
Mama a murit de bătrâneţe, de fapt, s-a stins. Către finele vieţii, s-a întors în 
Danemarca, tot în căsuţa ei, alături de cea a fratelui ei, Axel. Mormântul 
mamei este la Catedrala Roskilde, alături de cel al tatălui ei, Principele 
Valdemar al Danemarcei.” 

Al treilea capitol al cărții, intitulat „Războiul”, surprinde crämpeie 
din viaţa Reginei Ana, pe-atunci prinţesă, în timpul conflictului armat sau în 

„războiul ciudat”, cum îl numeşte, care s-a declanşat in 1939. Al II-lea 
Război Mondial a surprins-o la 16 ani, „timidă, dar energică”, într-un 
univers format din frații şi verişorii ei, la Paris. Ultima vacanţă de vară, în 
timp de pace, a petrecut-o cu familia în Danemarca. La scurt timp după 
întoarcerea la Paris, în 1940, incertitudinea zilei de mâine şi derularea 
ostilităților i-a făcut pe părinții principesei să plece. Belgia căzuse deja, iar 
germanii avansau. Familia Principesei Ana a coborât în sudul Franţei, în 
zona neocupată, pentru că tatăl acesteia, Principele René de Bourbon- 
Parma’? era căutat pentru a fi arestat şi dus într-unul din lagărele de 
concentrare. Era vara anului 1940. Unchiul Xavier fusese deja prins şi dus 
acolo. Părinţii şi fraţii Principesei Ana au plecat la Benodet, în Bretagna, iar 
ea, împreună cu verişoara ei, Isabelle de Bourbon, la bunicul acesteia, 
Ducele de Doudeauville (Armand de la Rochefoucauld), la Bonnétable, 
aproape de Le Mans. A trebuit să plece şi de-acolo. Împreună cu unchiul 
Gaétan, Principesa Ana — eroina şi povestitoarea acestor întâmplări — a 
coborât pe la Lourdes, pentru a ajunge în Spania. Aflăm, astfel, cum 
Principesa Ana, azi regină a României, a parcurs şoselele Franței într-un 
camion vechi, alături de alti refugiaţi, înspăimântați să nu fie țintele 
avioanelor care se auzeau. „În timpul acesta, unchiul Gaétan cânta fara 
încetare O sole mio! — ceea ce devenise destul de greu de suportat.” După 
câteva zile deprimante au ajuns la graniţa cu Spania, apoi s-au îndreptat spre 
San Sebastiân, unde au închiriat dpuă camere la un mic hotel-pensiune. Aici 
urma să se întâlnească cu restul familiei. Unchiul său a dispărut subit şi s-a 
trezit singură şi flămândă. Norocul a făcut ca, la câteva zile, să se 
întâlnească, întâmplător, pe straduta din fata hotelului, cu o altă familie 
princiară: Marea Ducesă Charlotte de Luxemburg şi copiii săi, aflați şi ei în 
refugiu, în drum spre Portugalia. Cu ajutorul marii ducese, a fost găzduită la 
o familie spaniolă din San Sebastiân, timp de o lună şi jumătate, fără să ştie 
nimic de ceilalți din familia ei, până când tatăl său a dat un semn de viață. A 
sfătuit-o, la telefon, să meargă la frontieră, el şi cu fraţii ei, Michel şi Andre, 
aflându-se de cealaltă parte a frontierei, în Franţa, la Hendaye, aproape de 
San Sebastiân. Principesa Ana a plecat imediat cu o maşină, a trecut podul 
de la graniță, s-a reîntâlnit cu tata şi cu fraţii săi, care i-au spus să se întoarcă 
în Spania, la San Sebastiân, după bagaje şi să revină în Franţa. A traversat, 
din nou, frontiera, dus-întors. 


= Alteta Sa Regală Principele René Charles Maria Joseph, fiul Altetelor Lor Regale: 


Robert I, Duce de Parma si al Infantei Maria-Antonia a Portugaliei, näscut la Schwarzau, la 
17 octombrie 1894; s-a cäsätorit cu Alteta Sa Regalä Principesa Margareta a Danemarcei la 
Copenhaga, in ziua de 9 iunie 1921. 

Tatăl o aştepta, de data asta, cu câinele familiei, Spotty, un buldog 
englezesc. După şase săptămâni de singurătate şi de spaimă, era în mijlocul 
alor ei, în Saint Jean de Luz, un orăşel din apropiere, pe malul Oceanului 
Atlantic, la câţiva kilometri de Hendaye. Câteva săptămâni mai târziu se 
aflau la Saint Tropez, cu Principesa Eugenia a Greciei, apoi la Cannes. În 
acest timp, mama Principesei Ana şi unul dintre frați erau instalați în 
Portugalia. Pentru a se reîntâlni toţi, tatăl ei a procurat acte legale de 
călătorie, au traversat frontiera pe acelaşi traseu, dar au parcurs Spania pe 
timp de noapte. La acel moment, Madridul era într-o stare proastă după 
războiul civil. Au ajuns în Portugalia, la Lisabona, la un mic hotel, acolo 
unde se aflau mama şi fratele său. Dar în acea perioadă, un alt nume regal 
era în atenţia opiniei publice. Povestea lui Carol al II-lea al Romäniei'”, 
care scandalizase toată familia, figura pe prima pagină a ziarelor. Regina 
Ana a României îşi aminteşte că, la acel moment, a ignorat complet 
povestea. Asta pentru că ţinta finală a familiei sale regale era să ajungă în 
Statele Unite ale Americii. Aşa se face că mama sa, Principesa Margareta a 
Danemarcei, împreună cu Jacques, unul dintre fraţi, au găsit două locuri pe 
vaporul Excalibur, pe care s-au îmbarcat împreună cu câinele familiei, iar 
Principesa Ana şi ceilalți au plecat după zece zile, cu un alt vapor, 
Excambion. S-au reîntâlnit cu toţii la New York. Tot aici se afla şi Marea 
Ducesă Charlotte de Luxemburg cu familia ei. Mama Principesei Ana era 
apropiată de aceasta, iar tatăl ei era frate cu Principele Felix de Bourbon- 
Parma, soţul Marii Ducese de Luxemburg. Metropola americană a devenit o 
casă temporară pentru principesă şi familia ei. De altfel, toate familiile 
regale s-au întâlnit ori în S.U.A., ori în Canada, cu excepția celei greceşti, 
care a plecat la Capetown, în Africa de Sud. La sfârşitul toamnei anului 
1940, Principesa Ana a închiriat cu părinții şi frații camere la Hotelul 
Sutton, din New York, în Manhattan, alături de familia regală din 
Luxemburg, care a plecat apoi spre Canada, Quebec. Tot în Canada au 
plecat şi frații mai mari ai Anei, Jacques şi Michel, la o şcoală din Montreal, 
unde au întâlnit o parte din familia de Habsburg, cât şi familia regală a 
Norvegiei. În schimb, Principesa Ana s-a înscris, în vara lui 1941, la o 
şcoală din New York, unde urma un curs de artă. Inväta advertising la 
Parsons School of Art, iar vara lucra toată ziua la marele magazin 


13 Carol al II-lea al României, născut la Peleş, fiul Majestätilor Lor Regele Ferdinand I al 
României şi Regina Maria, principe moştenitor din 1914 până în 1926, Rege al României 
din 1930 până în 1940 şi tatăl Regelui Mihai I al României. 

Bloomingdale’s, pentru a-şi plăti studiile de trei ani, pe care le-a absolvit în 
doi ani. Părinţii munceau: mama sa, la un pălărier danez, tatăl se angajase la 
o companie de gaz. Mama Anei mergea, la fiecare început de an, la Ellis 
Island — o insulă pe râul Hudson, alături de Manhattan — la oficiul pentru 
străini ca să refacă permisele de şedere pentru întreaga familie. Timp de doi 
ani si jumătate, durata şederii în S.U.A., Principesa Ana lucra ziua ca 
vânzătoare, iar seara învăţa. La magazinul universal a învăţat o lecţie 
fundamentală si prima regulă a comerțului: „Clienţii au întotdeauna 
dreptate!”. Criza mondială a anilor '40 nu părea să-i împiedice pe americani 
să cumpere. „Nu se simţea nicio criză. Războiul nu se vedea. Fiecare ducea 
o viață normală. Chiar şi noi, refugiații. Nu am avut legături cu Europa în 
acest răstimp. Mai erau, totuşi, unii din familia noastră care rămăseseră 
prizonieri. Poate că cei din familia de Orléans nu plecaseră de-acasă. 
Familia daneză rămăsese în Danemarca în frunte cu Regele Christian, ca şi 
suedezii, a căror tara se mentinuse neutră. (...) Martha şi Olav (din familia 
regală a Norvegiei) mergeau adesea la Washington şi, în trecere prin New 
York, veneau să ne vadă. 

Tata închiriase un apartament minuscul. În acest decor, într-o zi, 
când veniseră la noi mătuşa Martha şi unchiul Olav, a sunat telefonul. Am 
răspuns eu şi am rămas fără voce o secundă fiindcă, la celălalt capăt al 
firului, era preşedintele Roosevelt al Statelor Unite ale Americii. Voia să 
stea de vorbă cu mama şi cu mătuşa mea. Preşedintele a fixat o întâlnire cu 
ele, probabil ca să le ajute. (...) Banii ne ajungeau acum. Lucram toți trei, 
mama, tata şi eu. Jacques şi Michel se întorseseră din Canada, sătui să fie 
departe de noi. După un scurt timp, au găsit şi ei slujbe: Jacques a devenit 
pilot de vânătoare la „Little Norway”!*9, iar Michel lucra ca vânzător de 
ziare. Cât despre André, el era prea mic, dar la un moment dat a găsit şi el 
ceva util de facut: confectiona cutii în care transporta ciocolată la diferiți 
furnizori. Tata, atunci când slujba lui de la compania de gaze nu a mai mers, 
s-a înscris la Forţele Franceze Libere'*'. Asta s-a întâmplat în vara lui 1943. 
După putin timp, Michel a plecat şi el, înrolându-se ca paraşutist la «Fort 
Benning»'*. Nu mi-am mai văzut tatăl pentru o lungă perioadă de timp. 


MOEN: o iniţiativă a norvegienilor refugiaţi în Canada pentru organizarea unei escadrile 
şi a unor trupe de uscat. 

141 EFL.: unul din tronsoanele armatei franceze, format în jurul generalului Charles de 
Gaulle, în vara anului 1940; ele au asigurat permanenta culorilor franceze în Al Doilea 
Război Mondial. 

2 EB.: o inițiativă a englezilor de a organiza tabere de antrenament pentru paraşutişti. 

Cum cei trei plecaseră la arme, am întrebat-o pe mama dacă n-aş putea şi eu 
să intru în armata franceză ca voluntară. Mama a spus «da».” 

Principesa Ana a fost voluntară pe ambulanţă, în mai multe tari. A 
fost acceptată, la cerere, împreună cu alte prietene, pentru o expediţie 
organizată de Contesa de Breteuil, pe care o cunoştea din Statele Unite, şi de 
prietena americană a acesteia, doamna Conrad. Era o expediţie de femei 
pentru a ajuta în război. Prima destinație: Maroc. Au traversat Atlanticul, 
din nou, în septembrie 1943, cu vaporul Pasteur şi au ajuns la Casablanca şi 
apoi la Rabat. Acolo, Principesa Ana a început studiile de infirmieră, ca şi 
pe cele de mecanic. După cum mărturiseşte, nu i-a fost dificil, pentru că 
învățase, la New Work, cum să demonteze şi să monteze la loc o maşină. A 
făcut şi cursurile de „Nurse's Aid” (ajutor de infirmieră de război). Era 
voluntară şi ducea o viaţă de cazarmă. În regiment nu erau decât fete. 
Invätau să facă marşuri, conduse de ofiţeri francezi femei. Dar nici în 
Maroc, nici în Algeria nu a primit misiuni. „În Algeria am ajuns fiindcă m- 
am îmbolnăvit de gălbinare.” După câteva săptămâni a mers la o şcoală 
înființată de francezi, aproape de Alger, unde a luat parte la formarea 
personalului de pe ambulante, „ajutoare de infirmiere şi soferite”. Elevele 
erau tinere refugiate, indeosebi franceze. „În Algeria l-am întâlnit, într-o 
seară, în amurg, pe fratele meu Michel, aproape de malul Mediteranei, unde 
fusese paraşutat. A apărut în fata mea, nu ştiu cum, şi nici nu am avut timp 
să-mi vin în fire, că mi-a spus: «Plec din nou, mâine, în Franţa, sper să te 
revăd acolo!». Cât despre tata şi Jacques, nici o veste.” După Algeria, 
Principesa Ana a plecat în Italia, care tocmai fusese eliberată, iar italienii se 
băteau aproape de Roma. A rămas, un timp, aproape de Siena, unde 
continua să dea ajutor în cadrul serviciului de ambulante, în special pentru 
transportarea răniților. Dar echipele serviciului de ambulanță nu se apropiau 
niciodată foarte mult de front. A părăsit Italia în momentul debarcării în 
Franţa, unde a fost transportată, alături de colege, aproape de Saint Maxime, 
un orăşel situat aproape de Saint Tropez; pe urmă a urcat pe Valea Ronului. 
Era o viata închisă şi austeră. 

„La drept vorbind, eram mai fericită să fiu şofer, nu am fost 
niciodată o infirmieră prea bună. Am fost trimisă să conduc Jeep-uri, la un 
moment dat, mai ales când am fost aleasă să fiu ofiţer de legătură pentru 
micul nostru batalion, fiindcă vorbeam franceza şi engleza şi eram, astfel, 
utilă aliaților, care nu se prea înțelegeau între ei. (...) Am primit prima soldă 
aproape de Crăciunul anului 1944. Am decis să merg acasă, la Paris, în 
apartamentul părinților, de pe strada Adolphe Yvon. Am călătorit într-o 
maşină militară, un Truck GMC. Primisem solda pentru toată perioada, 

banii erau în buzunarul meu. Odată ajunsă la Paris, după patru ani, am mers 
direct în apartament, să văd dacă găsesc pe cineva acolo. Portăreasa era 
aceeaşi. Mi-a dat cheile ca şi cum ne-am fi despărțit în urmă cu câteva zile. 
Am urcat la etajul al cincilea şi, după ce am deschis uşa de la apartament, 
prima imagine care mi s-a gravat în memorie a fost un bradut de Crăciun... 
era fratele meu Michel. Incredibil, aşa ne-am reîntâlnit! Mi-a spus că va 
pleca în Indochina şi mi-a cerut să-l însoțesc. L-am refuzat, aşa că s-a dus 
acolo cu aceiaşi colegi din Regimentul de Paraşutişti. Am rămas singură, 
încă două-trei zile, cu un căţel adorabil, pe care Michel mi l-a făcut cadou de 
Crăciun, un pechinez pe care l-am numit Whimpy... a făcut ultima parte a 
războiului cu mine, din ianuarie 1945 până la sfârşit, în vară. Whimpy 
mergea în ambulantele pe care le conduceam, mă însoțea peste tot, la 
transportul răniților, la aprovizionare etc. La un moment dat, i-am găsit o 
foarte bună utilitate, pe care au apreciat-o toate fetele: l-am învăţat să fure 
găini! Mâncarea de la cazan făcută de bucătăreasa grasă şi cam murdară era 
neatrăgătoare. Țăranii din satele pe unde treceam erau amatori de mâncare la 
cazan, încât le ofeream porțile noastre, iar ei ne dădeau în schimb ouă, 
brânză şi legume. Dar nu şi carne. Aşa că Whimpy ne completa uneori 
meniul cu găini pe care le fura şi pe care bucătăreasa cea grasă le pregătea 
delicios.” Iubitoare de animale, autoarea acestor memorii dedică un capitol 
câinilor familiei. 

La începutul anului 1945, Principesa Ana l-a regăsit pe tatăl său la 
Luxemburg, ca voluntar însoțitor al membrilor Statului Major al Armatei 
Întâi franceze. Era acolo cu Bethouart!*? şi alti generali francezi. „Îmi 
amintesc foarte bine că-mi era frig şi purtam un palton de care mă 
desparteam arareori. Noi eram cu doamna Catroux, ataşate cu ambulantele 
la un batalion, în munții Ardeni. Am aflat întâmplător că tata se află la 
Luxemburg. Mi s-a dat permisiunea să merg să-l văd. Principele Felix, soțul 
mătuşii, Marea Ducesă Charlotte, ca şi Marele Duce moştenitor Jean erau 
deja acasă. Am petrecut două zile la palatul ducal şi de acolo tata mi-a spus 
că va pleca la Sigmaringen, unde era sediul Statului Major al Armatei Întâi 
franceze, cu ofiţerii pe care-i însoțea, trecând prin Salem'**. Armatele aliate 


143 Marie-Emile Bethouart, comandant francez al armatelor care au luat portul Narvik din 
nord-vestul Norvegiei la 28 mai 1940, la finalul unui mare efort al aliaților de a ţine piept 
lui Hitler. Trupele de uscat ale aliaţilor, concentrate în jurul portului Narvik, între 20-30 
aprilie, au trebuit să plece în Franţa, unde începuse ofensiva germană. 

1# Localitate din sudul Germaniei, aproape de Sigmaringen, unde se găseşte castelul Salem, 
scaunul familiei ducale de Baden, şi renumitul liceu particular la care au învăţat mulţi dintre 
copiii familiilor regale europene. 

câştigaseră teren până foarte sus, în Germania. La Salem i-am regăsit pe 
unchiul Berthold de Baden, pe soția sa (Alteța Sa Regală Theodora a Greciei 
şi a Danemarcei), pe Max (Alteța Sa Regală Maximilian, margraf de 
Baden), fiul lor, chiar şi pe bunica lui Max. Noroc că s-a nimerit tata 
acolo!... I-a înduplecat pe aliaţi să crute castelul de o mare frumuseţe. 
Familia Baden a putut păstra totul, până şi puştile de vânătoare care, în mod 
normal, ar fi fost primele confiscate.” 

După episodul cu Salemul, Principesa Ana a ajuns la Sigmaringen. 
Mărturiseşte c-a fost impresionată de castelul enorm şi de împrejurimi. A 
aflat că este al familiei de Hohenzollern, care era în beci, în castel fiind 
instalat Statul Major francez. „lar eu, făcând parte din armata franceză, 
trebuie să mărturisesc că am fost destul de mândră că se găseau în beci. Nu 
ştiam pe atunci că familia de Hohenzollern fusese persecutată de Hitler, mai 
ales când Regele Mihai l-a arestat pe Antonescu. Nu aveam, spre regretul 
meu, nici o idee despre toate acestea. Ştiam doar că Hohenzollernii erau 
sechestrati în propria lor casă şi că armata franceză dispunea de castel. 
Adevărul este că familia princiară nu se afla în beci, ci în aripa castelului 
destinată personalului, în orice caz, undeva foarte «jos».” Principesa Ana 
nici nu îşi inchipuia că, după câţiva ani, avea să se căsătorească cu vărul 
suveranilor sechestrati, Mihai I al României. Se bucura de priveliştea 
Dunării, pe care o vedea pentru prima oară, exact acolo unde izvorăşte, în 
Munţii Pădurea Neagră, în apropierea castelului de la Sigmaringen. Din 
acest loc a pornit dinastia română fondată de Carol I, primul rege romän'*. 
Spre sfârşitul celui de Al Doilea Război Mondial, în timp ce aliaţii urcau 
către Franța, americanii i-au cerut Principesei Ana să traducă discuţiile 
dintre ei şi francezi, având, astfel, rolul de translator şi şofer pe jeep-uri. În 
acea perioadă, îl însoțea pe generalul Baumann'*° în căutarea unor locuri 


IR Majestatea Sa Regele Carol I al Romäniei, näscut la Sigmaringen, in 1839, fiul 


Altetelor Lor Serenisime Principele Carol-Anton de Hohenzollern-Sigmaringen si 
Principesa Josephine näscutä principesä de Baden. A devenit domnitor al Romäniei cu 
drepturi ereditare prin plebiscit: 8/20 aprilie-24 octombrie 1866. A primit calificativul de 
Altetä Regalä la 13/25 octombrie 1878. A fost proclamat Rege al Romäniei la 14 martie 
1881. S-a cäsätorit la 15 noiembrie 1869 cu Principesa Elisabeta de Wied, devenitä Regina 
Elisabeta a României. Regele Carol I a avut o domnie lungă, până in 1914, când a murit. A 
fost întemeietorul României moderne şi simbolul independenței naţionale. A avut o fiică, 
Principesa Maria, care a decedat la vârsta de patru ani. L-a adoptat pe nepotul său, 
Ferdinand de Hohenzollern, care i-a succedat la tron. A murit la Sinaia, fiind înmormântat 
în biserica mănăstirii Curtea de Argeş. 

ee Ofiterul superior francez care coordona ajutorul medical al voluntarilor din spatele 
frontului. 

pentru instalarea spitalelor de campanie. „În acele zile, am cunoscut o serie 
de persoane puţin bigote, care refuzau să ia medicamente şi care se tratau cu 
plante, numiţi quakeri'*’. Dar m-am înţeles destul de bine cu toţi.” În 
primăvara anului 1945, Principesa Ana a primit, în Germania, „Crucea de 
Război”, distincție franceză. „Am petrecut patru ani, din 1941 până în 1945, 
pe trei continente şi am făcut parte din acest fenomen mondial numit război, 
fără să fiu prea aproape de el. Am fost în mijlocul evenimentelor, rămânând 
izolată, totuşi, de lume, închisă în viata mea de cazarmă. Mă găseam la 
Stuttgart, unde mă ocupam cu legăturile între aliați si cu procurarea si 
transportarea de plasmă pentru răniți, atunci când ni s-a spus: «Războiul a 
luat sfârşit, puteţi să vă intoarceti acasă!». (...) Întoarsă la Paris, singură în 
căminul părintesc, Principesa Ana a trecut pe la toate birourile de evidență 
ale armatei franceze, de unde a fost retrasă — formal — şi retrimisă la viaţa 
civilă. Poşta funcționa mai bine, ceea ce a făcut posibilă corespondenţa cu 
mama sa, care se pregătea să revină din SUA în Europa, împreună cu fratele 
mai mic, André, şi să aterizeze la Londra. „Era mai-iunie 1945 când m-am 
dus la Londra. Mi-am plătit un bilet de avion pentru o cursă civilă efectuată 
cu un avion militar şi am aterizat la Londra, dornică să-mi revăd mama, 
după trei ani. Cel mai bun loc pentru a întreba de mama, la Londra, mi s-a 
părut Ambasada Danemarcei. Am mers direct şi... imediat ce am intrat, am 
simțit parfumul mamei pe culoare, Chanel No. 5. Am ştiut imediat că ea e 
acolo! Dar ambasadorul mi-a spus că tocmai plecase la Byfleet, un orăşel la 
nord de Londra, aproape de Northampton, cu Marea Ducesă Charlotte, care 
închiriase o casă, în aşteptarea momentului în care s-ar fi putut întoarce la 
Luxemburg, în tara a cărei suverană era. 

Am ajuns la Byfleet şi am văzut-o pe mama în grădina casei. Primele 
cuvinte pe care i le-am adresat au fost: «Mamă, acum suntem doi!», adică 
fratele meu André, care era acolo, şi cu mine. Londra a fost un pasaj destul 
de scurt. Mama a decis să meargă în Danemarca, la căsuţa ei ce se găsea 
alături de cea a unchiului Axel. Eram toţi trei împreună, dar nu aveam nici o 
veste de la ceilalți trei: tata, Jacques şi mai ales Michel. Pe Michel l-am 
crezut mort după primele opt luni de absenţă în Indochina. În cele din urmă, 
graţie generalului Catroux'**, unchiul Axel a aflat că Michel era în viata. 
Experienţa lui Michel, în cele opt luni în Indochina, s-a dovedit dramatică: a 
fost luat prizonier şi aruncat într-o puşcărie îngrozitoare. Nici el şi nici 


14 De la engl. to quake: „a tremura”; dintr-o sectă protestantă pacifistă şi austeră. 

1% Generalul Georges Catroux a fost guvernator al Indochinei franceze înaintea celui de Al 
Doilea Război Mondial, până la înlocuirea sa, pe 20 iunie 1937, de către amiralul Jean 
Decoux. 

ceilalți soldaţi prinşi nu credeau că vor mai ieşi cu viaţă. Printr-o minune, a 
evadat, alături de alti doi colegi francezi. A scăpat din ghearele morții în 
momentul în care mai cântărea 43 de kilograme. Când a ajuns în Franţa, cu 
trenul, mama a mers la Paris să-l întâmpine la gară. Dar a trecut pe lângă el, 
pe peron, fără să-l recunoască. Si reîntâlnirea cu fratele meu Jacques a fost 
originală, mai degrabă veselă: am luat avionul, prin 1946, să mergem de la 
Copenhaga la Oslo, să ne vedem verişorii norvegieni. Când ne-am urcat în 
avion, cine era copilotul? Fratele meu Jacques, care devenise aviator civil! 
Am râs cu lacrimi de această întâmplare.” Principesa Ana mărturiseşte că i-a 
fost greu să se adapteze la viata civilă. „Între mine şi ceilalţi se aşeza mereu 
războiul.” Această experiență îi atârna greu în bagajul amintirilor. În 1946 
se afla, din nou, la Paris, cu verii din Luxemburg, împreună cu care s-a 
înscris la Şcoala „Louvre”. „Am fost instalată într-o pensiune de familie şi 
nu ne-am mai întors niciodată în micul apartament din arondismentul al 
şaisprezecelea. Mama l-a vândut. André s-a înscris la „Irish Guards”!*. 
Urmam cursuri de pictură şi sculptură şi eram foarte pasionată de această 
nouă preocupare. Părinţii nu erau cu mine, hotărâseră să se ocupe de lărgirea 
cäsutei Brodrejoj. Copiii se aflau fiecare în altă parte, chiar şi André, cel mai 
mic dintre noi, era un tânăr de 19 ani. Ajunsesem deja în toamna lui 1947, 
aveam 24 de ani când mama şi tata au decis că era bine să mergem la 
căsătoria Principesei Elisabeta a Marii Britanii'* cu vărul nostru, Philip al 
Greciei şi al Danemarcei'”'.” 

Planul părinților pentru Principesa Ana era să-l întâlnească la Londra 
pe tânărul rege al României. Mama ei era verişoară cu mama lui, Regina 
Elena a României. Ea spera, în secret, să-l vadă singură, ascunsă în mulțime, 


14 Gărzile Irlandeze erau un regiment format în 1900 pentru a reprezenta Irlanda printre 
trupele de uscat ale Marii Britanii. 

150 Majestatea Sa Elisabeta a II-a Alexandra Mary, Regina Marii Britanii şi a Irlandei de 
Nord, născută la 21 aprilie 1926, la Londra, fiica Altetelor Lor Regale Ducele şi Ducesa de 
York, deveniți, la 10 decembrie 1936, Regele George al VI-lea şi Regina Elisabeta, în urma 
abdicării Regelui Eduard al VIII-lea; s-a căsătorit, la 20 noiembrie 1947, la catedrala 
Westminster; a fost încoronată, în aceeaşi catedrală, la 2 iunie 1953. Are patru copii, 
Altetele Lor Regale: Principele Charles de Wales, Principesa Anne, Principele Andrew, 
Duce de York şi principele Edward, Conte de Wessex. 

51 Alteța Sa Regală Principele Philip al Greciei şi al Danemarcei s-a născut la Corfu, in 10 
iunie 1921. Devine, prin căsătoria cu Principesa Elisabeta a Marii Britanii, Duce de 
Edinburgh, iar apoi, în 1957, Principe al Marii Britanii şi al Irlandei de Nord. Înainte de 
căsătorie, renunţă la titlul de Principe al Greciei şi al Danemarcei, precum şi la predicatul 
de Alteță Regală şi ia numele de locotenent Philip Mountbatten, convertindu-se la religia 
anglicană şi devenind subiect britanic. Este fiul Altetelor Lor Regale Principele Andrei şi 
Principesa Alice ai Greciei şi Danemarcei. 

la gara din Paris. Regina Ana a României îşi aminteşte de stângăcia şi 
timiditatea pe care a avut-o atunci când i-a fost prezentată Regelui Mihai I, 
care era îmbrăcat în uniforma aviaţiei române, ceea ce a făcut-o să-l salute 
milităreşte. 

Regele României este un capitol aparte în memoriile Reginei Ana a 
României. Principesa Ana a fost dragoste la prima vedere pentru Regele 
Mihai I. Abia la Crăciunul din 1998, petrecut la Vila Serena din Versoix, 
după 51 de ani petrecuţi împreună, le-a destäinuit copiilor şi soţiei că a 
plăcut-o fără să ştie prea bine cine e, atunci când a observat-o într-una din 
imaginile filmate de un operator într-un reportaj despre descoperirea 
mormântului unchiului Aage al Principesei Ana, fratele cel mare al mamei 
acesteia. „În timpul războiului, Regele Mihai primea uneori, la palat, filme 
documentare cu actualitatea de pe front — acele ştiri care erau proiectate la 
cinema înaintea filmului artistic — a văzut într-o seară reportajul. De fapt, eu 
sunt cea care a descoperit mormântul, într-un mausoleu din Rabat. 
Principele Aage al Danemarcei era comandant al Legiunii Străine, rang 
destul de rar pentru un principe. Mama mea, Valdemar — fiul unchiului 
Aage, unchiul Viggo — alt frate al mamei — şi eu însămi am mers să luăm 
sicriul de la Rabat şi să-l ducem la Sidi-bel-Abbes, unde a şi fost 
înmormântat. În reportajul pe care Regele Mihai l-a văzut, la Bucuresti, 
apăream şi eu în câteva imagini. Atunci, Regele a cerut operatorului de la 
palat să decupeze fotogramele unde apăream şi să le transforme în 
fotografii.” Întâlnirea acestora, ocazionată de ceremonia căsătoriei 
Principesei Elisabeta a Marii Britanii la Londra, a fost urmată de lungi 
plimbări singuri sau împreună cu familia. Într-una din acestea, Regele i-a 
cerut mâna. Fuseseră cazaţi la Claridge’s, după planul minuţios al părinților. 
Cum ea însăşi era bun şofer, Principesa Ana admira cum Regele Mihai 
conducea maşina personală si cum pilota, Regele învățând să zboare la 21 
de ani. Erau amândoi tineri, de sânge nobil şi cu aceleaşi pasiuni. La 10 
iunie 1948 a avut loc căsătoria acestora, după ce, în 30 decembrie 1947, 
Regele Mihai I a fost silit să abdice. „M-am întors la Paris, iar Regele la 
Bucureşti, promitandu-ne unul altuia că vieţile noastre vor fi unite pentru 
totdeauna, orice s-ar întâmpla. La gară, în faţa trenului care aştepta, Regele 
mi-a spus: «Te voi revedea curänd!»... După ce am petrecut câteva 
săptămâni în Danemarca, în preajma Crăciunului am trecut printr-o stare de 
spirit dezagreabilă. Am trimis Regelui o telegramă... nu am primit nici un 
răspuns, dar am impresia că el a citit această telegramă chiar în seara 
dinainte de 30 decembrie, când a fost forțat să semneze actul de abdicare. 
După o săptămână am aflat că trecuse frontiera cu Austria, iar după două 

vizite în Anglia şi Statele Unite, în martie 1948, ne-am reîntâlnit. Nu 
înainte, însă, ca Regele Mihai să se întâlnească cu presa, la Londra, 
denuntänd caracterul abuziv al «abdicării» forțate, apoi cu preşedintele 
Truman, la Washington, cu care a discutat 20 de minute... Am aşteptat, 
aşadar, la Paris, la mătuşa Mimi'””. Regele a revenit la Lausanne... prin 
aprilie 1948, la Hotel Beau Rivage. Căsătoria propriu-zisă prezenta încă o 
serie de complicaţii, consecinţe ale obstacolului religios... eu eram catolică. 
Mamele noastre au mers la Vatican pentru a cere acordul Papei Pius al XII- 
lea. Papa a refuzat să recunoască unirea noastră. Acordul depindea de 
angajamentul Regelui de a-şi boteza copiii în religia catolică, ceea ce Regele 
nu putea în nici un caz să accepte. Discuţia dintre cele două mame şi Papă a 
fost foarte tensionată. Mama mea a bătut chiar cu pumnul în masă de furie, 
iar răspunsul Papei la această ieşire a mamei a fost: «Eh?!»... In cele din 
urmă, Regele Paul al Greciei ne-a propus să facem nunta la Atena, ceea ce 
ne-a umplut sufletele de bucurie. Căsătoria a avut loc la Palatul Regal din 
Atena, într-una din sălile mai mari de la parter. 

Acolo au venit preoţii greci, dintre care unul era mitropolitul 
Damaskinos, capul bisericii greceşti din acea vreme, al cărui nepot este 
astăzi mitropolit al bisericii greceşti în Elveţia. Pe nepot îl cheamă tot 
Damaskinos şi a participat la multe oficieri religioase în familia noastră. 
Alături de noi şi de preoți mai era familia noastră, adică Regina Mamă, 
Regele Paul, Regina Frederica, unchiul Eric, copiii Regelui Paul — Sofia, 
Constantin, Irina — , câțiva unchi şi verisori din familiile Hesse şi Hanovra şi 
cam atât. Nu a fost o ceremonie prea lungă, iar apoi am avut o masă, aşa- 
numitul „Wedding Breakfast” oferit de Regele Paul la acelaşi palat.” 
Perechea regală proaspăt căsătorită a petrecut primele patru zile din luna de 
miere la Tatoi, aproape de capitala Greciei. Nu puteau ieşi din casa, pentru 
că, la acea vreme, în Grecia era război civil, iar Tatoi se afla aproape de 
locul confruntărilor, astfel că s-au întors la Atena, uimind toată familia, cu 
care au preferat să petreacă sejurul. Principesa Ana se bucura pentru prima 
oară în viață de frumuseţea Greciei. Aici aveau să revină cu copiii, până în 
1964. De altfel, viata in doi pentru Regele Mihai I al României şi Regina 
Ana a însemnat, până în 1989, dar nu numai, multe călătorii şi multe 
cămine: la Locarno, în partea italiană a Elveţiei; la Florenţa, la vila Reginei 
Mamă Elena, în Anglia, din nou în Elveţia, la Versoix. 


15 Alteța Sa Regală Principesa Maria a Greciei, născută Alteța Sa Imperială Principesa 
Maria Bonaparte Saint-Cloud, în ziua de 2 iulie 1882, şi decedată în acelaşi loc, la 21 
septembrie 1962. Fiică a Principelui Roland Bonaparte şi a Mariei Blanc. 

Călătoriile în diverse locuri de pe glob, în răstimp de 20 de ani, 
constituie capitolul 9 în povestirea Reginei Ana a României (vezi p. 130- 
146): Africa; Corsica; America; Bahamas; Iordania s.a.m.d. „Toate aceste 
locuri ne sunt dragi, fiindcă au tot ceea ne ne atrage pe noi: căldură, mare, 
soare, oameni simpli şi primitori, flori, animale sălbatice, decoruri 
minunate... Whimpy m-a urmat peste tot pe unde am mers, până când a 
murit la Versoix. I-am revăzut după un timp si pe tatăl meu şi pe restul 
familiei din Danemarca. (...) Vila Sparta'”” a devenit căminul nostru pentru 
o perioadă de aproape un an, timp în care am aşteptat-o pe Margareta. (...) 
Pe alti membri ai familiei soţului meu i-am văzut foarte putin. Pe Principesa 
Elisabeta!" o singură dată, în 1948, într-un hotel din Zürich; pe Principele 
Nicolae'”° în acelaşi an, la Lausanne, iar pe regina Marioara şi pe Carol al 
II-lea niciodată. (...) Naşterea primului nostru copil, Margareta, a avut loc la 
Lausanne, la fel ca şi cea a Elenei şi a Irinei. Am hotărât acest lucru, fiindcă 
acolo se găsea profesorul Rochat, un foarte bun specialist în obstretică, în 
care aveam cu toții încredere. 

Margareta a primit numele mamei mele, ceea ce a bucurat-o enorm 
pe aceasta din urmă; Elena l-a primit pe cel al mamei Regelui; Irina pe cel al 
Irinei a Greciei (sora Reginei Elena); Sofia pe cel al Reginei Sofia a Spaniei, 
care a botezat-o; iar Maria pe cel al Reginei Maria!“ şi al Mariei de 
Orleans, bunica mea maternă.” Al patrulea copil al Majestatilor Lor Regele 
Mihai I şi Regina Ana, născută Alteța Sa Regală Principesa Sofia, la Atena, 
la 28 octombrie 1957, a pierdut titlul şi predicatul de Alteță Regală prin 
căsătoria cu Alain-Michel Biarneix, la Paris, în ziua de 29 august 1998, 


'5 Vila Sparta, în Florenţa, construită de Regina Mamă Elena, unde Majestätile lor Mihai si 
Ana au revenit să locuiască cu fiicele în anii: '50, '60, ’70. 

15 Alteța Sa Regală Principesa Elisabeta a României, născută la Sinaia, la 29 septembrie 
1894, fiica Majestatilor Lor Ferdinand I şi Regina Maria; s-a căsătorit la 27 februarie 1921, 
la Bucuresti, cu Alteța Sa Regală Principele George al Greciei şi Danemarcei, devenit rege 
al elenilor, în 1922, de care a divorțat în 1935; a murit la Cannes, în Franţa, în 1956. 

155 Alteța Sa Regală Principele Nicolae al României, născut la Sinaia la 5 august 1903, fiul 
Majestätilor Lor Ferdinand I şi Regina Maria. A fost unul din membrii Consiliului de 
Regentä al României, între 1927-1930; s-a căsătorit, in 1931, cu Ioana Doletti, dar căsătoria 
nu a fost recunoscută de Regele Carol al II-lea. In 1937 pierde titlul de principe al 
României, ca şi drepturile dinastice. S-a căsătorit a doua oară cu Theresa Figueira de Mello. 
A murit la Lausanne în 1978. 

15% Majestatea Sa Regina Maria a Iugoslaviei, născută Principesă a României, la 27 
decembrie 1899, la Gotha, în Germania; fiica Majestätilor Lor Ferdinand I şi Regina Maria. 
S-a căsătorit la Belgrad, la 8 iunie 1922, cu Regele Alexandru I al Iugoslaviei. A murit la 
22 iunie 1961, la Londra. Regina Maria a Iugoslaviei a avut trei băieţi: Majestatea Sa 
Regele Petru al II-lea şi Altetele Lor Regale Principii Tomislav şi Andrei. 

împotriva voinţei Regelui Mihai I, şeful familiei regale a României. Alteța 
Sa Regală, Principesa Maria a României, fiica cea mică născută la 
Copenhaga, la 13 iulie 1964, locuieşte în Statele Unite ale Americii şi 
lucrează pentru o societate de relaţii publice. „Fiicele mele au primit toate 
un singur nume pentru că, fiind botezate în religia ortodoxă, am vrut sa 
respectăm tradiția de a purta un prenume, şi nu două... Botezul primei fiice, 
Margareta, născută la 26 martie 1949, a avut loc în casa noastră modestă din 
Lausanne (aveam noi o odaie şi Margareta alta, plus o cameră de zi). Cei 
care ne însoțeau au trebuit să stea în altă parte: aghiotantul regelui, împreună 
cu care a plecat din România în exil, la 3 ianuarie 1948 — generalul Lazăr — 
într-o cämärutä de hotel; Jacques M. Vergotti (instructor de schi întâlnit de 
Rege la Predeal, în 1941-1942) la fel; cu excepția lui Gheorghe, valetul 
personal al Regelui, care locuia cu noi într-o altă cämärutä a casei. Pe 
ceilalți doi români veniți cu Regele în exil, Anuta si Conrad, îi läsasem 
pentru moment la Florenţa, în casa Reginei Mame, dar au venit apoi cu noi 
în Anglia... Am născut-o, apoi, pe Elena, la 15 noiembrie 1950, tot la 
Lausanne. Deşi nu mai locuiam acolo, aveam mare încredere în profesorul 
Rochat, cel care m-a asistat la naşterea Margaretei. Cu el am născut şi pe 
Irina, în 1953. Botezul Elenei a avut loc tot la biserica greacă din Lausanne, 
în prezența noastră şi a celor două bunici ale ei.” 

Familia regală română şi-a petrecut primii ani din exil între 
Copenhaga şi Florenţa, iar uneori în sudul Franței, la Villefranche-sur-Mer, 
acolo unde mama Reginei Ana avea o casă. „Rana rupturii de tara era grea şi 
adâncă, mai ales pentru Rege. De aceea, am schimbat oraşele şi țările, casele 
şi locurile. Nu am reuşit de la bun început să ne stabilim undeva, fiindcă ne 
căutam mereu o identitate. Oamenii în mijlocul cărora trebuia să ne aflăm 
erau departe, într-o lume separată de a noastră printr-o barieră pe care 
Regina Elisabeta a belgienilor a numit-o, se pare, pentru prima oară, 
«Cortina de fier». E un detaliu pe care îl ştie foarte puţină lume. Regelui i-au 
trebuit aproape zece ani să se regăsească pe sine. Nici până în ziua de azi n-a 
reuşit să se împace cu ideea exilului. De aceea, primele noastre trei fete au 
crescut alături de un tată blând, iubitor, dar foarte tăcut şi trist.” După trei 
ani de la căsătorie, o perioadă de confuzie şi sfâşiere, Regele Mihai I si 
Regina Ana se mută într-o casă din Anglia, aproape de Londra, la Bramshill, 
apoi in altă casă închiriată la tara. Aici au petrecut cinci ani, într-o ambianta 
liniştită, până în 1956. „Posesorul domeniului era lordul Brockett. Reşedinţa 
avea un paznic plătit de lord. Pământurile domeniului erau foarte vaste. În 
apropierea locuinţei se găseau căprioare, fazani, multi iepuri şi un mic râu, 
unde puteam pescui; eram cu adevărat la ţară, la o oră şi jumătate de Londra. 

Copiii aveau o guvernantă englezoaică, Kate... Această casă cu o aparenţă 
liniştită şi confortabilă avea să ne facă surprize destul de mari, mai ales 
seara şi noaptea. Margareta ne-a mărturisit că este fericită că «Doamna 
Albă» şi-a regăsit copiii. Răsfoind o carte din bibliotecă despre domeniul de 
la Bramshill, mi-a atras atenția povestea unei doamne în alb care locuise în 
această casă cu multi ani în urmă şi care-şi pierduse copiii. Am rămas 
înmărmurită: Margareta nu ştia să citească! Mai mult, Regele şi mama au 
simțit de câteva ori parfumul de lăcrămioare pe care Margareta îl descria 
mereu în poveştile ei. Şi se temea să parcurgă cei şapte paşi de la balustradă 
şi scări până la uşă. Fantomele se mişcau probabil la nivelul vechii 
duşumele. Simteam şi în dormitorul nostru o prezență masculină foarte rea. 
Era Sir John Coope, care posedase casa înaintea lordului Brocket — am aflat 
istoricul casei... Elena ciripea, fiindcă era fericită să o vadă pe «Doamna 
Alba», atât de drăguță cu copiii... motivul pentru care fetiţa nu putea închide 
ochii noaptea...” Şi Regina Elena a văzut pe culoar o femeie de serviciu, 
îmbrăcată ca o cameristă de pe vremuri şi o privea din capul scărilor. Regina 
a spus pe loc fiului ei: „Aveţi o nouă femeie de serviciu?”... Casa din 
Bramshill trebuie să fi fost extraordinar de veche, fiindcă aici obişnuia să 
vină la vânătoare Regele Carol al II-lea (suveranul Marii Britanii şi al 
Irlandei), care a trăit din 1630 până în 1685. Am sfințit casa, dar cei din 
personalul pentru îngrijire au început să se plângă că aud noaptea ciocănituri 
în ferestrele lor de la etajul trei şi paşi grei pe duşumele. Ne-am mutat de la 
Bramshill, în 1952, când lordul Brockett a hotărât să vândă casa. (După 20 
de ani, în 1972, am făcut o vizită pentru a ne reaminti locul. Am avut 
surpriza să găsim acolo o şcoală de poliţie, care cred că mai funcționează şi 
astăzi. Toţi cei de aici ne-au mărturisit că au simţit şi ei de-a lungul anilor 
aceeaşi prezență dezagreabilă a lui Sir John Coope. De asemenea, toţi 
simtisera parfumul de lăcrămioare al fantomei «Doamnei Albe»). Lordul 
Brockett ne-a propus o altă locuinţă a lui, în satul Ayot Saint Lawrence, în 
comitatul Hertfordshire, o aşezare unde oamenii erau foarte mândri că acolo 
se găsea casa în care locuise Bernard Show... La 28 februarie 1953, a venit 
pe lume Irina, tot la Lausanne, iar botezul s-a petrecut la Hotelul Beau 
Rivage, fetiţa l-a avut ca nas pe Regele Paul, care a venit de la Atena. Elena 
avea trei ani. La un moment dat, ne aflam cu toţii în restaurantul hotelului si 
la una din mese era şi Chaplin. Elena s-a dus direct la el şi l-a întrebat, 
privindu-l drept prin ochelarii rotunzi de vedere: «Sunteţi cu adevărat 
Charlie Caplin?» El a răspuns: «Da!», în hohotele mulțimii. Unul din 
momentele mai speciale ale vieţii noastre destul de retrasă, din Anglia, a fost 
o croazieră pe care Regele Paul al Greciei a organizat-o pe Marea 

Mediterană, în mai-iunie 1954. Ne-a invitat şi pe noi la Neapole, împreună 
cu 100 de membri ai familiilor regale europene. Am petrecut 15 zile foarte 
plăcute alături de verii nostri şi am avut rara ocazie să-i întâlnim pe toți la 
un loc. În afară de Paşte si de Crăciun, când mergeam la Florenţa, la 
Copenhaga sau la Atena, Regele ieşea puţin. Singura lui deconectare era să 
meargă în jeep şi la vânătoare. Eu aveam de supravegheat o casă mare şi 
eram mama a trei copii. Obişnuiam să ne ducem săptămânal la Londra, la 
cinema, dar nu am frecventat nici un fel de societate în acei ani. Regele 
vedea pe generalul Lazăr şi primea, prin intermediul acestuia, ştiri şi scrisori 
din ţară. Generalul a rămas la Londra atunci când noi ne-am întors în 
Elveţia. Între 1950 şi 1960 a continuat să vină la Geneva, cam de două ori 
pe an. A murit, cred, în anii ’70. (...) Optsprezece ani mai târziu (după 
ceremonia de la biserica din Atena), am făcut şi ceremonia catolică, ceea ce 
m-a împăcat cu mine însămi şi cu biserica în sânul căreia mă născusem. 
Acest lucru s-a întâmplat la Monaco (Monte-Carlo). Evenimentul s-a 
petrecut mulțumită Principesei Grace de Monaco. 

Monaco şi întâlnirile de aici, cu suveranii şi cu prietenii lor, printre 
care numeroase vedete de la Hollywood, dar nu numai, constituie un alt 
capitol în viata Reginei Maria. 

Elveţia a fost căminul Majestăţilor Lor pentru o perioadă 
îndelungată. „Satul Versoix, aşezat pe malul lacului Leman, la 10 kilometri 
de Geneva spre Lausanne, avea, în 1956, foarte puţini locuitori. Am ales 
acest loc pentru a ne duce viaţa într-un mod prozaic: aici găsisem singura 
casă cu trei săli de baie. Casa se numea Vila Fantasia — casa neagră — şi 
fusese construită chiar pe malul lacului, lucru nu prea plăcut iarna, când 
bătea vântul năpraznic şi era umezeală. Cum proprietarii ne-au cerut o chirie 
rezonabilă, atmosfera sătească ne-a convenit. Deşi aşezată pe malul lacului, 
timp de 21 de ani nu ne-am plimbat niciodată cu barca. În 1956, din mai 
până în iunie, Regele a plecat la Santa Monica, în California, pentru un curs 
de zbor fără vizibilitate. Timp de cinci luni a efectuat zboruri, cursuri 
teoretice de navigaţie, de condiţii meteorologice, de legislaţie, perioadă în 
care a stat în casa lui William Lear, proprietarul companiei Lear, care îl 
angajase. La Vila Fantasia au crescut fiicele noastre cele mici, Sofia şi 
Maria, dar naşterea lor propriu-zisă s-a petrecut in Grecia si, respectiv, în 
Danemarca. Am adus-o pe lume pe Sofia, la Tatoi, în ziua de 29 octombrie 


157 Celebra actriță Grace Kelly — născută în 1929, in SUA, fiica lui John Brendan Kelly şi a 
Margaretei Maier; s-a căsătorit cu Alteța Sa Serenisimă Rainier al III-lea, Principele 
suveran al Monaco-ului, la 19 aprilie 1956. A murit într-un accident de automobil la 14 
septembrie 1982. 

1957. Doctorul Luros, care m-a asistat la naştere, era fiul doctorului ce l-a 
moşit pe Rege, în 1921, la Sinaia. Botezul Sofiei a avut loc la palatul de la 
Atena, în prezența Regelui Paul şi a Reginei Frederica şi a celor două bunici 
ale Sofiei. Botezul ei a fost făcut de mitropolitul Damaskinos — unchiul care 
ne cununase cu nouă ani înainte. În 1958, Regele a încetat colaborarea cu 
Lear, iar în 1959 a înfiinţat o companie de electronică şi de mecanisme 
automate numită METRAVEL. Aceasta a funcționat până în 1964, 
producând elemente pentru calea ferată, alarme şi chiar vânzând avioane de 
ocazie. După cinci ani, presiunea concurenţei devenise prea mare, aşa că 
regele şi cei doi asociaţi au decis să vândă compania... Între anii 1956-1961 
am mers de fiecare dată la Atena, de Paşte şi de Crăciun. La Vila Fantasia 
urmăream serile televizorul, dar cum programele nu erau complexe ca cele 
de azi, preferam muzica clasică. N-am avut niciodată pian şi-atunci, cum 
Regele iubea aşa de mult muzica, am început să colectionäm discuri şi să le 
ascultăm la pick-up. Am adunat o enormă colecţie. Regele, în spiritul lui de 
ordine absolută, a înregistrat fiecare disc pe bandă magnetică, pentru ca 
muzica noastră să reziste mai bine scurgerii timpului. Trebuie să mentionez 
aici că toate mesajele Regelui de la Radio Europa Liberă, de-a lungul anilor, 
erau imprimate de mine pe bandă magnetică, într-o cameră în care copiii nu 
aveau voie să intre pe parcursul operaţiunii. La început foloseam un 
microfon mare şi un magnetofon solid, am apelat apoi la un casetofon. După 
1990, mesajele pe care Regele Mihai I le-a trimis sau adus în fiecare an în 
tara au avut şi varianta lor radio, înregistrată tot de mine. Cu anii, după ce 
ne-am mutat în Vila Serena, cum televiziunea a ocupat primul loc în 
domeniul informaţiei, Regele avea orele lui în care privea televizorul, cu 
regularitate, lucru respectat de toată familia. De fiecare dată când ne mutam 
într-o casă nouă, prima piesă pe care o ascultam era Poema lui Enescu. Un 
alt hobby comun au fost fotografiile, diapozitivele şi filmele pe 16 
milimetri. Fiecare călătorie, fiecare eveniment a fost imortalizat... La 30 
iulie 1962, tata a murit la spitalul din Hellerup, în Danemarca, aproape de 
casa mamei. Eu eram acasă şi mă refăceam după o operație de apendicită. 
Tata lăsase cu limbă de moarte să fie înmormântat în Austria, alături de 
mama lui — ducesa de Parma. (...) Pe Maria am născut-o la Hellerup, în ziua 
de 13 iulie 1964.” Botezul a fost oficiat de nepotul mitropolitului 
Damaskinos, în lipsa Regelui Mihai I, care era in America, unde studia 
profesia de broker. A lucrat la Bursa din New Work, pe Wall Street. 

„La 5 noiembrie 1964, s-a întâmplat o nenorocire în familia noastră: 
fratele meu mai mare, Jacques, a murit într-un accident de maşină. A fost 

înmormântat la Ledreborg, în grădina casei familiei soției lui, Birgitte. 
Mama a venit de la Monte-Carlo, iar noi de la Versoix.” 

În afară de mezina Maria, fiicele Majestatilor Lor au absolvit Liceul 
Maria Tereza din Geneva (Elveţia). „În 1976 ne-am mutat în Vila Serena, 
locuinţa noastră de astăzi. A fost construită de o familie olandeză cu 10 ani 
înainte să venim noi. Totul era curat şi bine făcut, cu o arhitectură modernă 
şi o grădină frumoasă. Margareta şi Elena plecaseră la Edinburgh şi Londra, 
unde lucrau după terminarea studiilor; Irina lucra şi ea, dar stătea cu noi; la 
fel, Sofia şi Maria erau acasă, având numai 19, respectiv 20 de ani. În 1980 
mama s-a mutat cu noi. A rămas aproape 11 ani, apoi, cu un an înainte de a 
muri, a plecat în Danemarca, la căsuţa ei numită Brodrejoj. Tot în anul 
1980, Regina Elena a trebuit să vândă reşedinţa ei, Vila Sparta, şi să se mute 
într-un apartament la Lausanne. Era un personaj minunat! Familia ei fusese 
destul de înstărită, dar moral a fost foarte încercată. A suportat necazurile în 
tara în care s-a născut, Grecia, şi să-şi vadă tatăl şi mama în grea suferință, 
de mai multe ori în timpul domniei lor (...) a trebuit să părăsească România, 
după o căsătorie nefericită cu Regele Carol al II-lea; a fost departe de 
copilul ei, dar a păstrat pentru România un ataşament extraordinar, de aceea, 
la întoarcerea ei, în 1940, s-a bucurat de o enormă popularitate. Era o 
prezență prestigioasă, elegantă, avea o conversaţie splendidă despre muzică 
şi literatură. La Florenţa era o obişnuită a muzeelor. Talentul ei de a decora 
casele era aproape legendar. Bibelourile din casa noastră sunt o amintire de 
la Regina Mamă... Ruperea, la vârsta de 84 de ani, de casa ei de-o viata, i-a 
grăbit sfârşitul. În anul 1982, ea a închis ochii, înainte ca vreuna din fetele 
noastre să se fi căsătorit şi să-i fi oferit primul nepot. A fost înmormântată la 
cimitirul din Lausanne, iar mitropolitul Damaskinos — nepotul — a facut 
slujba.” În 16 septembrie 1983, Principesa Elena s-a căsătorit cu doctorul 
Robin Medforth Mills, înalt funcționar de la Naţiunile Unite. Prânzul de 
nuntă a avut loc la Vila Serena, după cununia religioasă desfăşurată la 
biserica ortodoxă grecească Sfântul Gherasimos din Lausanne. În februarie 
1984, Principesa Irina s-a căsătorit cu John Kreuger, fiul unei cunoscute 
familii suedeze. Nunta a avut loc în Arizona, acolo unde cuplul a hotărât să 
trăiască. „Ne-a bucurat şi sosirea principesei Ileana, care se călugărise deja 
şi se numea Maica Staretä Alexandra'*5... Regele Mihai era foarte ataşat de 


15 Alteța Sa Regală Arhiducesa Ileana a Austriei, Principesă a României, născută la 
Bucureşti, la 23 decembrie 1908, fiica Majestatilor Lor Regele Ferdinand I şi Regina Maria 
a României. S-a căsătorit la Sinaia, la 26 iulie 1931, cu Alteta Sa Imperială şi Regală 
Arhiducele Anton al Austriei. A avut şase copii, Altetele Lor Imperiale şi Regale: Stefan; 
Maria Ileana (Minola); Alexandra; Dominic, Maria Magdalena şi Elisabeta. A locuit în 

Vila Serena. Una dintre cauze e că, în acest loc, a putut să-şi construiască un 
atelier şi un depozit de jeep-uri şi piese de schimb. (Ultimul a fost lucrat în 
1999-2000. A făcut nouă, cu mâna lui, iar două mi le-a dăruit mie.) (...) 
Atunci când au izbucnit evenimentele din România, în decembrie 
1989, ne aflam la Vila Serena. Regele şi cu mine nu mai eram singuri acasă, 
cum fusesem din 1979 până în 1989, când fetele noastre plecaseră în toate 
colțurile lumii. Pe lângă mama mea, care stătea cu noi, se mai afla şi 
Margareta, care se înapoiase de la Roma, decisă să abandoneze cariera sa de 
la Naţiunile Unite şi să fie alături de tatăl său în munca de sprijinire a țării 
pe drumul democraţiei, al demnităţii şi al libertatii. Cu noi era şi Sofia.” 
Principesele Margareta şi Sofia au organizat secretariatul Regelui, cu 
sprijinul câtorva persoane care sunt nominalizate în carte. „Graţie 
televizorului, ne-am simțit mai aproape de români şi de tragedia sângeroasă 
care a făcut atâtea victime, dar care a antrenat prăbuşirea dictaturii în 
decembrie 1989. Întrebat de ce nu s-a dus imediat la Bucureşti, în mijlocul 
evenimentelor, Regele a spus: «Deşi am aşteptat clipa aceasta 42 de ani, nu 
pot merge acolo, fiindcă tinerii nu şi-au dat viaţa în acele zile pentru mine». 
Aş vrea să comentez putin vorbele care sunt astăzi destul de bine cunoscute. 
În primul rând, oameni cu mare experiență politică l-au sfătuit să meargă în 
tara, în acele zile. Pe de altă parte, ţinând cont de presiunea psihologică a 
acelor minute, ore, zile, mulți ar fi cedat unei astfel de porniri (să nu uităm 
că, în 1948, echipa de comunişti români i-a luat Regelui şi naționalitatea, 
ceea ce este împotriva firii). Eu însămi aş fi fost gata să fac acest lucru, din 
primul minut. Nu şi Regele. El a avut măreţia de a aştepta. Fiindcă el e 
legitim, fie şi numai prin simplul fapt că trăieşte. Dacă politicienii (care pe 
mine m-au lăsat tot timpul să vin in România) l-ar fi primit cum trebuie pe 
Regele care este şi al lor, ar fi dovedit că se gândesc la tara mai mult decât la 
scaunele lor. Ar fi trebuit să-l trateze cu respect pe Rege, fiindcă aşa ar fi 
fost în interesul ţării care-şi căuta identitatea şi locul pe harta Europei... În 
anii '90, am avut câţiva oameni care ne-au stat în preajmă cu devotament şi 
o înaltă calitate a sfaturilor.” George Antoniade a fost şeful onorific al Casei 
Regelui, până în 1999; ambasadorul Georges Berthoin, analist politic, a fost 
consilierul personal al Regelui şi s-a retras în 1998; profesorul Constantin 
Brâncoveanu, secretarul particular al Regelui; doctorul Jonathan Eyal, un alt 
consilier personal, dar şi prieten; Simona Mezincescu este numită de Rege 


România şi Austria până în 1947. A plecat cu familia în exil, în S.U.A. S-a călugărit sub 
numele de Maica Alexandra şi a murit în 1991, la Ellwood City, Pennsylvania. Este 
autoarea volumului autobiografic Trăiesc din nou. 

şef al protocolului Casei Regale. Câţiva avocaţi din Elveţia, New York şi 
Bucureşti l-au ajutat, de asemenea, în 1990, chiar şi după 1996, când 
autorităţile i-au deschis procese Regelui. Din 1996, Viorica Bucureşteanu 
sprijină acțiunile Casei Regale, iar Aristida Anitei a colaborat pentru 
ajutorarea românilor cu medicamente, cărți şi îmbrăcăminte. 

După 1990, Vila Serena a devenit şi sediul Fundaţiei „Principesa 
Margareta a României”. Regele a primit aici, timp de zece ani, multi 
scriitori sau jurnalişti (vezi: Le regne inacheve de Philippe Viguie- 
Desplaces; cărțile lui Mircea Ciobanu şi biografia scrisă de Ivor Porter şi 
Jonathan Eyal). 

Ultimele trei capitole ale cărții se referă la familie, România şi 
călătoriile prin tara şi străinătate pentru susținerea acesteia. 

„În ultimul deceniu am călătorit foarte mult cu toţii. Cum Regele nu 
a putut intra în ţară, din 1992 până în 1997, fiica cea mare şi cu mine am 
mers frecvent, atât la Bucureşti, cât şi în celelalte oraşe româneşti, la sate, la 
mânăstiri. Regele a călătorit mai ales în America şi în Europa. Din 1990 
încoace, toate fetele noastre au fost în tara, de două sau mai multe ori. 
„Prima oară când am atins pământul României a fost în 1992, la Suceava, de 
Paşte. Invitatia venea de la arhiepiscopul Pimen, care a spus că pentru a se 
putea îndeplini canonizarea lui Ştefan cel Mare este nevoie ca Unsul 
Domnului, Regele Mihai, să meargă şi să îngenuncheze la mormânt. Apoi 
am fost la Putna. (...) În 1996, am avut bucuria de a primi în familia noastră 
primul român, Radu, soţul Margaretei, devenit la sfârşitul lui 1998 Principe 
de Hohenzollern-Veringen. Titlul a fost conferit de către şeful casei 
princiare de Hohenzollern, Principele Friedrich-Wilhelm. El a considerat 
potrivit să-i acorde lui Radu acest titlu, în calitate de sot al principesei 
moştenitoare. Căsătoria lor din 21 septembrie, de la Lausanne, celebrată tot 
de mitropolitul Damaskinos, alături de preotul Adrian Diaconu, a reunit 
multi veri ai noştri. Margareta şi Radu lucrează tot timpul împreună. Ei 
călătoresc des în tara şi în lume pentru fundație ori trimişi de Rege să-l 
reprezinte. Au fost cu noi în mai multe vizite şi au participat la organizarea 
tuturor şederilor importante din România, precum şi a turneului oficial al 
Regelui în şapte tari europene, pentru integrarea României in N.A.T.O.” 
Pentru evitarea confuziei, trebuie precizat că, la 26 ianuarie 1994, România 
a fost primul stat european care a semnat Parteneriatul pentru Pace al 
N.A.T.O. şi a luat parte la exerciții multinaționale, iar demersurile începute 
cu mult înainte de martie 1997 — dată la care se face referire — s-au 
concretizat abia la 1 Mai 2004, când România a fost primită în N.A.T.O. (ca 
urmare a invitatiei de participare, alături de alte şapte state europene, la 

summit-ul celor 19 membre N.A.T.O. de la Praga, din 21-22 noiembrie 
2002, pentru negocieri de aderare la această Alianţă). „Am făcut totul cu 
mare bucurie. Toţi verişorii noştri ne întrebau de România. Când a fost 
vorba ca Regele să continue să reprezinte ţara şi pentru integrarea 
europeană, brusc nu a mai existat nici un dialog cu autorităţile române. 
Când, la Madrid, am aflat că România nu a fost admisă în primul val, am 
primit o lovitură teribilă... Regele a plătit scump aşteptarea lui. În ceea ce 
mă priveşte, nu am crezut niciodată că România va fi liberă. Sunt totuşi 50 
de ani de aşteptare! (...) La 30 decembrie 1997, Regele a desemnat pe fiica 
noastră cea mare, Margareta, să-i succeadă în drepturile dinastice. Asta 
înseamnă că Margareta va fi, după tatăl ei, şeful familiei regale române. 
Sunt mândră de fiica noastră şi cred că va avea puterea de a duce mai 
departe ceea ce tatăl ei va lăsa ca legämänt.(...) În noiembrie 1997, am fost 
invitați la Londra, Regele şi cu mine, Margareta şi cu Radu, la celebrarea 
nunții de aur a Reginei Elisabeta a II-a şi a Ducelui de Edinburgh, la Palatul 
Buckingham... 50 de ani de la întâlnirea noastră de la Claridge’s!... Ne 
gândeam cu emoție că şi noi urma să implinim 50 de ani de la nuntă, pe 10 
iunie 1998... Am acceptat cu plăcere invitația unui grup de francezi de la 
Nantes, iar seara de 10 iunie 1998 am petrecut-o la Yves de Franciosi, în 
casa lui din satul Carquefou. El este un francez inimos, care a trimis 
convoaie umanitare în România. Am fost însoțiți de Margareta cu Radu, 
Elena şi Sofia.” 

După 2001, familia regală română şi-a recuperat conacul de la 
Săvârşin (cumpărat de Regele Mihai, în 1943, pentru a avea o casă în 
Transilvania), precum şi proprietăţile din Bucuresti. ,,...dar ce amărăciune că 
a trebuit dat în judecată statul român condus de democrați, pentru a obține 
înapoi casele furate!... Regele şi cu mine am oferit dineul mileniului la 
Bucureşti, tuturor profesiilor, vârstelor, regiunilor şi minorităților din ţară. 
Am fost fericită să mă aflu alături de Rege şi de copiii noştri in tara, de 
Crăciun în 1999. A fost minunat la Timişoara, Bucureşti şi laşi, într-o şedere 
care rămâne un simbol pentru noi şi cred că şi pentru întreaga naţiune.” 
Clujul a fost, de asemenea, în itinerariul Majestatilor Lor. De altfel, toată 
tara a fost parcursă de Majestatile Lor, locuri care „au ajutat” familia regală 
să se bucure de frumuseţile de-acasă. Este de remarcat că Regina Ana pune 
mare pret pe întâlnirile cu oameni simpli, dar exemplari, de la sat, precum 
Elisabeta Rizea (o luptătoare anticomunistă), cu mäicute, dar si cu 
intelectuali. „În 1990 am mers la Paris pentru a ne vedea cu Eugen Ionescu. 
Regele şi cu mine, însoțiți de Margareta, ne-am întâlnit cu celebrul 
dramaturg şi cu familia lui, adică soţia şi fiica. Întrevederea a fost una 

istorică... La două luni după, la televiziunea franceză se transmitea o 
alocutiune a lui Eugen Ionescu dedicată soțului meu, care se termina cu: 
„Vive le Roi!”. În anul următor am revenit toţi la Paris şi ne-am întâlnit, la 
Hotelul Georges V, unde stăteam, cu Emil Cioran, care era foarte timid. Nu 
ieşea aproape deloc.” 

Timişoara, primul oraş liber al României postdecembriste, este, însă, 
un loc unic pentru familia regală, „un oraş deschis şi vesel, mai puţin greoi 
ca Bucureştiul”. Primele care au vizitat Timişoara au fost Principesele 
Margareta şi Sofia, în ianuarie-februarie 1990. Apoi, în 1993, Regina Ana a 
văzut pentru prima oară acest oraş din care a pornit schimbarea. Să nu uităm 
că Regele Mihai I este ctitorul Catedralei Mitropolitane Ortodoxe Române 
din Timişoara, lucru nementionat în carte. „Din acel prim an al meu la 
Timişoara, am revăzut pe mitropolitul Nicolae aproape în fiecare an. De 
fiecare dată a organizat pentru noi un dejun ecumenic la care au venit 
reprezentanţii tuturor bisericilor. Este primul care a dat înapoi bisericile 
greco-catolicilor. (...) De Sfintele Sărbători de Paşte, din 1997, la Timişoara, 
cu zecile de mii de oameni în jurul bisericii şi cu miile de lumânări, era 
prima oară când Regele revenea la Timişoara. Apoi, în decembrie 1998, 
când a dezvelit bustul bunicului său, Regele Ferdinand, a fost la fel, 
extraordinar. Regele a ţinut un discurs emotionant. Apoi, spectacolul de la 
operă cu orchestra care a cântat Poema lui Enescu, cu cele câteva măsuri din 
imnul regal la sfârşit! La Timişoara am mers şi în 16 decembrie 1999. Era a 
zecea comemorare a victimelor. În cele trei zile, am participat la multe 
evenimente, dar ce e important e că Regele a fost împreună cu timişorenii în 
pragul noului mileniu. Această călătorie simbolică nu a început cu 
Timişoara întâmplător. În iulie 1996, le-am spus timişorenilor că data 
viitoare voi veni cu Regele. Şi am făcut-o de Paşte, în 1997. Le-am spus 
atunci timişorenilor: «Aţi văzut? Mi-am ţinut promisiunea»... Ce bucurie să 
fiu primită la prefectură, să fiu în mijlocul oamenilor şi să semnez în cartea 
lor de aur!” 

Deşi nu se aminteşte în carte, în periplul lor prin Timişoara, 
Majestatile Lor au vizitat şi Memorialul Revoluţiei şi s-au numărat printre 
primele personalităţi care au semnat în Cartea de Onoare. 

Cu ocazia acestei recenzii, trebuie să mentionez o coincidenţă (care 
mă surprinde şi pe mine când scriu aceste rânduri): de fiecare dată când 
Regele Mihai I şi Regina Ana ori Principesa Margareta şi Principele Radu 
de Hohenzollern au fost la Timişoara, cu diverse ocazii, eram acolo, în 
calitate de reporter-corespondent fie pentru o televiziune, fie pentru un ziar. 
Mai cu seamă în 1997, când am moderat o emisiune şi transmisiune în direct 

de la Catedrală, de Paşte; apoi intervenţia în direct de la dezvelirea bustului 
Regelui Ferdinand, în Piaţa Victoriei; interviuri luate familiei regale la 
Aeroportul din Timişoara, la Memorialul Revoluţiei, la vernisajul unei 
expoziţii de pictură şi la prezentarea unei cărți în proaspăt inauguratul (la 
acea dată) Palat Baroc (Muzeul de Artă) şi, nu în cele din urmă, la 
spectacolul de la Opera Română, dedicat poetei Carmen Sylva”. 

Fotografiile de familie şi, mai cu seamă, prefața semnată de Regele 
Mihai I al României dau un plus de informatie şi de autenticitate (vezi 
paginile 160-165). 

Lecturând aceste memorii, cititorul o cunoaşte pe Ana a României, o 
Regina la datorie. A fost „Alegerea”, după cum se numeşte şi titlul piesei 
scrise de Majestatile Lor în exil, cuprinsă în acest volum la pagina 189. O 
mărturie de-o viata, care se suprapune pe istoria unei națiuni, într-o carte de 
preţ care a completat, de curând, Biblioteca Memorialului Revoluţiei. 


Liza KRATOCHWILL 


15 Pseudonimul literar al Reginei Elisabeta a României (Paula Ottilia Elisa, 1843-1916, 
născută la Neuwied, principesă germană, căsătorită în 1869 cu domnitorul Carol I. 
Încoronată, împreună cu soțul său, ca Regină a României, 1881-1914. A fost primită ca 
membru de onoare în Academie, din 1881. Romane, nuvele, versuri, traduceri. Operă de 
binefacere şi patronaj umanitar. 

VA DOCUMENTAR 


Decembrie 1989 in Caransebes 


Începutul revoltei timşorenilor împotriva dictaturii comuniste va 
avea ecou şi în rândul locuitorilor din Caransebeş. Lipsa produselor de 
primă necesitate din magazine, frigul, cenuşiul cotidian şi întunericul din 
locuinţe provoacă mari nemulțumiri şi în rândul caransebeşenilor. Ca şi 
ceilalți români, şi ei şi-au pus speranțe într-o posibilă schimbare la 
Congresul al XIV-lea al P.C.R. Încă din zilele premergătoare Congresului, 
văzând propaganda desäntatä pentru realegerea conducătorului iubit, 
promovată prin toate mijloacele, multi români îşi dau seama că nu se va 
schimba nimic şi că trebuie găsite forme de protest, aşa cum s-a procedat în 
majoritatea țărilor comuniste din Europa. 

În termeni asemănători gândea şi un grup de tineri muncitori de la 
Întreprinderea de Construcţii Metalice (I.C.M.) din Caransebeş, ce locuiau 
într-un cămin de nefamilişti: Viorel Lunita, Vasile Sanda, Emil Radu şi 
Octavian Szeri. Dorinţa de a protesta într-o anumită formă, care să atragă 
atenţia şi altor colegi, îi animă pe tinerii din acest grup şi nu numai. De 
aceea, fără să le mărturisească celorlalți colegi, Vasile Sanda, în zilele 
congresului din noiembrie 1989, scrie mai multe bilete cu textul: „Lumină — 
Pâine — Libertate!” şi le introduce în pungile cu macaroane aflate pe rafturile 
magazinului alimentar din cartierul Pipirig. Atitudinea circumspecta a 
vânzătoarei îl determină să renunţe la această formă de protest şi să se 
gândească la altele mai eficiente!“ 

În primele zile ale lunii decembrie, Viorel Lunita isi învinge frica si, 
sub supravegherea lui Emil Radu, scrie cu vopsea brună mai multe lozinci 
cu caracter antidictatorial şi anticeauşist pe gardurile I.C.M Caransebeş. 
Peste câteva zile, toți muncitorii de la această întreprindere au fost puşi să 
dea un test de protecția muncii în prezența ofițerului de Securitate ce 
răspundea de întreprindere. Vasile Sanda sesizează că testul se dorea a fi o 


1% Declaraţia lui Vasile Sanda. 

probă grafologica şi, la ieşirea din sală, le şopteşte celor implicaţi să-şi 
schimbe scrisul, dar este auzit şi de către un maistru din întreprindere '®". 

Între timp, apar inscripţii anticeauşiste şi pe gardul de beton al 
Antreprizei de Construcţii Hidraulice (A.C.H.), scrise în noaptea de 16/17 
decembrie de către Aurel Păsat şi Pompiliu Mateescu. La primele ore ale 
dimineţii ele vor fi şterse prin vopsirea acestui gard. În noaptea de 18 
decembrie, apar primii fluturaşi cu înscrisuri potrivnice regimului dictatorial 
şi de solidaritate cu Timişoara: „Români, uniti-vä!”, „Jos dictatura!”, „Jos 
Ceausescu!” şi „Vrem libertate!”'®. Fluturaşii au fost confectionati cu 
ajutorul unei matrite de cauciuc de catre cei doi muncitori de la A.C.H. 
Caransebeş — Aurel Păsat şi Pompiliu Mateescu — şi imprastiati in gara 
Caransebeş, în unele vagoane ale trenurilor ce treceau spre Reşiţa, Lugoj, 
Timişoara, precum şi pe unele străzi ale oraşului %. 

În noaptea zilei de 16 decembrie, cei patru tineri vor fi luaţi pe rând 
de către un echipaj format din milițieni şi securisti şi duşi în sediul Miliției 
din Caransebeş. Bătut şi pus în fata unor probe, Lunita va recunoaşte totul 
ŞI, după el, şi ceilalți tineri din grup. 

În dimineaţa zilei de 17 decembrie, fiecare tânăr a fost urcat în câte o 
maşină a miliției şi dus la Inspectoratul Judetean de Miliție Caraş Severin 
din Reşiţa şi supus la interminabile anchete. Bätuti şi amenințați cu ani grei 
de închisoare, li se cerea să recunoască faptul că au legături cu agenturi 
străine pentru a organiza acțiuni de masă împotriva regimului comunist. A 
doua zi, au fost legați cu cătuşe doi câte doi şi aduşi la Judecătoria din 
Caransebeş, unde în mai putin de o oră au fost judecați şi condamnaţi, 
conform Decretului 153/1970, la 4 luni de închisoare contraventionala, 
pentru că „au aderat şi sprijinit un grup de persoane care prin 
comportamentul lor exprimă o concepție de viață anarhică, incitând la 
încălcarea normelor de ordine şi linişte publică”!S%. La finalizarea 
cercetărilor, cei patru urmau să mai fie judecați şi pentru alte fapte. După 
pronunţarea sentinţei ei vor fi readuşi la Militia Judeţeană din Reşiţa, unde 
vor afla despre evenimentele de la Timişoara. 


'9 Într-un articol publicat la 19 ani de la aceste evenimente, ziarista Sonia Berger susţine că 
aceste lozinci au fost scrise în noaptea de 17 spre 18 decembrie 1989. Sonia Berger, 1989. 
Decembrie. Caransebeş în „Caraş-Severinul în 7 zile”, Caransebeş, anul I, nr. 7, 18-24 
decembrie 2008, p. 10. 
162 Mihail Rădulescu, Bun venit, libertate!, Caransebeş, Ed. Dalami, 2009, p. 60. 
163 yp; 

Ibidem, p. 90. 
'% Arhiva Memorialului Revoluţiei Timişoara, Fond Caransebeş. 

Pentru că toţi cei reținuți de Securitate lucrau la I.C.M. Caransebeş şi 
nimeni nu ştia ce s-a întâmplat cu ei, în zilele următoare starea de spirit a 
muncitorilor de la această întreprindere devenise tensionată. 

Intenția autorităților locale de a organiza şi la Caransebeş, la 
recomandarea conducerii centrale a P.C.R., un miting de înfierare a 
Timişoarei în 21 decembrie va fi cunoscută şi de muncitorii de la cea mai 
mare întreprindere din oraş. Pentru a zădărnici această acțiune, în seara zilei 
de 20 decembrie, în „Hala nr. 6” a I.C.M. Caransebeş, Zaharia Dräghitä, 
împreună cu Szasz Kalman, Aurel Drăghici, Alexandru Manea, Dumitru 
Marcea, Crişan Coltan, Gheorghe Covaci, Dumitru Palincaş, Ion Harasim 
etc., îşi exprimă fără echivoc admirația şi sprijinul față de curajul 
timişorenilor şi se pronunță împotriva intenției conducerii întreprinderii de a 
organiza un miting de condamnare a Timisoarei’®. 

Atitudinea declarată a acestui grup nu rămâne fără efect în rândul 
celorlalți muncitori şi nici nu poate fi ignorată de către conducerea 
întreprinderii, care se vede obligată să renunţe la organizarea mitingului 
proiectat, de teama unei reacții potrivnice şi de solidaritate cu timişorenii. 

Prima tentativă a lui Zaharia Draghita de a convinge şi alti muncitori 
de la „Hala 5”, „Rectificare”, „Danturare” şi „Montaj” să constituie un grup 
compact eşuează prin intervenţia şefilor acestora. Şi, totuşi, starea de spirit a 
muncitorilor se radicalizează spre orele prânzului, când aceştia încetează 
lucrul şi hotărăsc să aştepte venirea schimbului II, pentru a fi mai multi şi a 
ieşi în oraş. Între timp se încearcă a se afla ce se întâmplă cu adevărat la 
Timişoara şi care este starea de spirit a muncitorilor de la celelalte 
întreprinderi din Caransebeş. Deoarece schimbul II întârzie să vină, în jurul 
orei 14,00, cei prezenţi în întreprindere decid să se încoloneze pe secţii, iau 
legătura şi cu cei de la A.C.H. Caransebeş şi ies în stradă într-un marş cu 
destinația Primăria oraşului. Era un mars de protest față de dictatura 
comunistă şi de solidaritate cu cei patru colegi arestați, dar şi cu Timişoara, 
pentru că între timp aflaseră că aceasta s-a declarat, în ziua precedentă, oraş 
liber de comunism. 

Când coloana protestatarilor a ajuns în dreptul A.C.H.-ului, mai 
multi muncitori din această întreprindere au sărit gardul şi au intrat şi ei în 
coloană. Pe traseu, coloana se întâlneşte cu autobuzele care duceau schimbul 
II la I.C.M., moment în care muncitorii coboară din autobuze şi se alătură 


' Sonia Berger, 1989. Decembrie. Caransebeş în „Caraş-Severinul în 7 zile”, anul I, nr. 7, 
18-24 decembrie 2008, p. 10. 

colegilor de muncă şi suferință, astfel că numărul demonstrantilor se ridică 
la peste 1500. 

La intrarea în cartierul Pipirig, se alătură sute de caransebeşeni care 
locuiau în blocurile construite în acest cartier. În fata Fabricii de cărămidă se 
îngenunchiază şi se scandează lozinci împotriva regimului, iar în zona 
actualei catedrale, Zaharia Draghita le vorbeşte manifestantilor, alături de el 
aflându-se Sorin Savescu şi un coleg, poreclit Pruna’®. 

De aici, demonstrantii s-au îndreptat spre Consiliul Popular 
Orăşenesc şi Primăria Caransebeş. Coloana protestatarilor a sporit prin 
alăturarea unui grup de muncitori de la Combinatul de Prelucrare a 
Lemnului Caransebeş, mobilizat de Ion Căprioru, şi a unor muncitori de la 
I.J.P.I.P.S. Caransebeş. 

Coloana a fost urmărită cu mare atenție şi supravegheată de o grupă 
de 15 milițieni cu autovehiculele din dotare, pentru „a le asigura deplasarea 
în siguranță”. Mai mult: „Înţelegând justetea revendicărilor muncitoreşti, 
inclusiv scandările îndreptate împotriva sistemului dictatorial, cadrele de 
miliție au adoptat o atitudine pasivă, realizând, în fapt, o fraternizare 
evidentă cu demonstrantii”'° (sic!), preciza cu evident cinism un raport al 
şefului Poliţiei Caransebes'®, din 7 ianuarie 1997. Că realitatea era alta, 
milițienii fiind pregătiți pentru altă misiune, o dovedeşte Planul unic de 
acțiune pentru asigurarea ordinii şi liniştii publice în judeţul Caraş-Severin, 
nr. 0560 din 30 septembrie 1988. Potrivit acestui plan, în cazul în care „se 
produc unele manifestări negative”, Militia oraşului Caransebeş trebuia să 
constituie un pluton de intervenţie, format din 20 de ofiţeri şi subofiteri, să 
folosească şi celelalte efective din subordine, în cooperare cu cadrele de 
securitate şi cu subunitățile de gărzi patriotice, şi să intervină pentru 
lichidarea acestor manifestări încă din faza incipientă, „raportând imediat 
eşaloanelor superioare până la şeful inspectoratului şi procedând la izolarea, 
reținerea şi tragerea la răspundere a persoanelor vinovate”. În acelaşi 
timp, efectivele de ofițeri şi subofiteri de miliție şi securitate care nu erau 
cuprinse în plutonul de intervenție urmau să fie pregătite pentru a îndeplini 
misiuni de restabilire a ordinii şi liniştii publice. 

În jurul orei 16,00, coloana de demonstranți ajunge în fata 
Consiliului Popular Orăşenesc, cerând demisia lui Ceauşescu, libertate şi 


1% Thidem. 

167 Arhiva Asociaţiei Luptătorilor în Revoluţia din Decembrie 1989 Caransebeş. 

168 Lt. maj. Vasile Plostinaru a fost arestat in 1990 şi achitat după un an si trei luni de arest 
preventiv. În 1994 avea gradul de căpitan şi era şeful Poliţiei oraşului Caransebeş. 

'% Arhiva Memorialului Revoluţiei Timişoara, Fond Caransebeş. 

condiții mai bune de viata. Autorităţile locale, aflând de începerea revoltei, 
au părăsit sediul Consiliului Popular şi al Primăriei Caransebeş. Un grup de 
demonstranți, în frunte cu Zaharia Dräghitä, Ion Gherga şi Ion Badet, au 
pătruns în sediu şi au aruncat pe geam tablourile lui Ceauşescu, steagurile 
P.C.R., televizoare şi alte materiale de propagandă găsite în local, cărora li 
s-a dat foc. Rusu Nicolae a luat un jambon de la bufetul din incintă şi l-a 
agăţat în locul steagurilor partidului, iar alti demonstranți au aruncat pe 
geam produse alimentare, pachete de țigări şi cafea. 

Între timp, s-a luat legătura cu conducerea judeţului, care a dat 
asigurări că nu se va interveni pentru reprimarea demonstraţiei, iar cei patru 
muncitori arestaţi pentru înscrisuri antidictatoriale vor fi eliberați în cel mai 
scurt timp. Mai mult, chiar primul-secretar Radu Constantin s-a oferit să 
vină la Caransebeş pentru a rezolva problemele protestatarilor. Într-adevăr, 
la 17,30 a ajuns în mijlocul demonstrantilor Radu Constantin împreună cu 
Dănilă Pârvu, prim-vicepreşedinte al Consiliului Popular Judeţean Caraş- 
Severin, în speranța că vor reuşi să dezamorseze situația creată. Radu 
Constantin, care ocupase şi funcția de prim-secretar la Caransebeş, era 
cunoscut în oraş, dar atunci nu a fost deloc inspirat, pentru că şi-a început 
discursul cu o frază — „Nu mi-e frică de caransebeşeni” — ce a atras mânia 
demonstrantilor. Aceştia, crezând că fostul prim-secretar se comportă 
arogant şi îi sfidează, l-au admonestat verbal şi fizic şi l-au obligat să 
meargă în fata coloanei de demonstranți şi să strige lozinci anticeauşiste! 0. 

Aflând prin mijloacele specifice muncii că un grup de manifestanți 
se îndreaptă spre sediul miliției pentru a solicita punerea în libertate a celor 
4 arestaţi, cpt. Roseti Gheorghe, în loc să intre în dialog şi să le comunice că 
arestatii nu sunt în Caransebeş, le ordonă ofițerilor şi subofiterilor din 
subordinea sa să intre în dispozitiv de luptă. Astfel, It. major Bratu Sorin 
urma să ocupe dispozitivul din biroul comandantului, It. maj. Plostinaru 
Vasile în secretariatul şi holul de intrare în biroul comandantului, iar cpt. 
Stan Mircea în biroul evidenţei populației. La etajul clădirii, în birourile 
securității, urmau să ocupe poziţie de tragere It. maj. Horga Liviu şi It. 
Marcu Mihai. 

În perimetrul de la poartă, trebuiau să ocupe poziţii de tragere 
inculpatii plt. maj. Margine Ion, serg. maj. Miron Ion, It. maj. Ferent Ion, 
plt. Negri Dumitru, It. Pădeanu Paul si serg. maj. Ihnatiuc Vasile. În acelaşi 
dispozitiv urma să stea si cpt. Roseti Gheorghe. În incinta sediului, în zona 


' Sonia Berger, 1989. Decembrie. Caransebeş (II) in „Caraş-Severinul în 7 zile”, anul I, 
nr. 8, 25-31 decembrie 2008, p. 4. 

magaziei pentru lemne, se afla plt. adj. Partenie Niculai, iar în zona 
adăposturilor pentru câini, It. maj. Dumitru Ion'”’, 

Armamentul destinat plutonului de interventie, aflat in camera 
special amenajată, s-a ridicat la întâmplare, fără a se evidenția în registrul de 
armament seriile armelor şi fără a se specifica persoanele care s-au înarmat. 
În ceea ce priveşte munitia, şi aceasta s-a distribuit la întâmplare, în cantitate 
mare, tot fără a se evidenția, pentru fiecare om în parte, câtă muniție a 
primit. 

Când manifestanți au ajuns în apropierea miliției, în jurul orelor 
17,45, mai multi ofițeri şi subofiteri s-au postat in fata sediului în linie de 
trăgători, având asupra lor, la vedere, puşti şi pistoale mitralieră. În faţa lor 
se afla Roseti Gheorghe, îmbrăcat în ținută civilă, având şi el asupra sa un 
pistol mitralieră. Poziţia de forţă etalatä de lucrătorii de miliție a iritat 
mulțimea, care a început să arunce cu diferite obiecte în direcția cordonului 
de milițieni. Aceştia se retrag în clădire, dar, în acelaşi timp, trag focuri de 
armă înspre manifestanți”. 

După intrarea milițienilor în sediu şi închiderea porții metalice, un 
grup de aproximativ 50 de indivizi agresivi şi dornici de a plăti polite 
milițienilor, ce nu aveau nicio legătură cu revolta muncitorilor, atacă sediul 
miliției”. Din spatele porţii metalice, milițienii au tras din nou, în rafale 
scurte, gloantele penetrand prin poartă. Concomitent, s-a tras şi de la 
ferestrele de la parterul şi etajul sediului miliției, astfel că, în jurul orelor 
18,00, apar şi primele victime, în ciuda intervenției telefonice a primului- 
secretar Radu Constantin, înregistrându-se primul mort, Viorel Cimpoieş 
(24 de ani), si 5 răniți: Lascu Covaci (26 de ani), Sever Roşu (24 de ani), 
Ioan Pascu (17 ani), Samfir Puraci (52 de ani) şi Vasile Onisie (18 ani)". 
Ca urmare a traumatismului toracic provocat de împușcare, peste câțiva ani, 
Samfir Puraci va deceda. Aceştia au fost duşi imediat la spital de Petru 
Ambruş, cu maşina personală. În urma deschiderii focului, se creează panică 
în rândul demonstrantilor, unii retrăgându-se către parc, alții plecând să 
ceară sprijinul Armatei. La scurt timp, se vor regrupa în fata Miliției şi, cu o 
automacara, vor forța poarta de intrare în sediu. Din interior se redeschide 
focul, alti 18 demonstranți fiind răniți: eleva Cristina Stangu (15 ani), Ion 
Cârpaci (23 de ani), în timp ce manevra automacaraua, Valeriu Sălceanu (30 
de ani), Andrei Ciuteanu (43 de ani), lonică Carp (20 de ani), Liviu Sucala 


'7! Mihail Radulescu, op. cit., p. 122. 

17? Ibidem, p. 124. 

' Ibidem. 

174 Arhiva Asociaţiei Luptătorilor în Revoluţia din Decembrie 1989 Caransebeş. 

(33 de ani), Constantin Hertila (23 de ani), loan Mitric (49 de ani), Martin 
Irimescu (29 de ani), Marian Brănişteanu (32 de ani), Cristian Gheorghe- 
Gavrilă, Gheorghe Stănescu, Mihai Dăescu, Vichente Galescu, Nicolae 
Stängu, Constantin Cimpoes Popa, Constantin Gavrilă etc.'”” Văzând că le 
este tot mai greu să facă fata asaltului manifestantilor, în jurul orei 19,00, 
securiştii din clădire au fugit prin spate, sărind gardul, cu actele ce trebuiau 
salvate, în sediu rămânând doar milițienii. După câteva ore vor fugi şi 
milițienii la U.M. 01172, unde li s-a asigurat protecţie, nu înainte de a-i 
elibera pe toţi cei 21 de arestaţi de drept comun şi de a da foc unor 
documente compromițătoare. Între timp, vor fi eliberaţi din arestul Miliției 
Reşiţa şi cei 4 arestaţi care realizaseră înscrisurile antidictatoriale şi aduşi la 
Caransebeş, spre satisfacția colegilor de serviciu, ce reprezentau majoritatea 
demonstrantilor. După fuga milițienilor, au fost sustrase 7 arme aparținând 
gărzilor patriotice (carabine tip ZB), sediul fiind devastat şi ocupat de către 
demonstranți, între care se infiltraserä şi cetăţeni din Caransebeş şi din alte 
localități, ce nu aveau nicio legătură cu revolta împotriva regimului 
dictatorial'”°. Aceştia vor provoca incendierea locuintei cäpitanului 
Gheorghe Roseti, conducätorul Militiei Caransebes, si a autoturismelor 
ofiterilor de militie Sorin Bratu si Liviu Horga, al procurorului Gheorghe 
Brad şi al fostului şef al Miliției, Gheorghe Simescu. De asemenea, au mai 
fost incendiate sediile Procuraturii, Judecătoriei, Notariatului de Stat, Biroul 
de avocaţi, locuința fostului secretar al primăriei, Sever Mandres, şi peste 15 
magazine de diverse profile, de unde au fost sustrase bunuri”. 

Bilanțul primei confruntări a caransebesenilor cu reprezentanții 
locali ai regimului ceauşist a fost tragic: un mort şi peste 20 de răniți. De 
aceea, după 1990 Procuratura Militară Timişoara a dispus arestarea 
preventivă sub acuzarea de genocid şi mai apoi de tentativă la infracţiunea 
de genocid a mai multor ofițeri si subofiteri de miliţie: cpt. Gheorghe 
Roseti, It. maj. Vasile Ploştinaru, It. maj. Liviu Horga, It. maj. Sorin Bratu, 
It. maj. Ion Ferent, It. Mihai Marcu, It. Paul Pădeanu, plut. adj. lon Margine, 
serg. maj. Dumitru Negrii, serg. maj. Ion Miron şi serg. maj. Vasile 


' Mihail Radulescu, op. cit., pp. 32-33. 

176 Într-un raport al Poliţiei Judeţului Caraş-Severin din 5 mai 1995 se vorbeşte de 13 arme 
sustrase în acea noapte: 8 carabine model 1984, calibru 7,62 mm, aparţinând gărzilor 
patriotice, 2 puşti „Mauser” model 1988, calibru 7,92 mm, un pistol model 1974, calibru 
7,65 mm, un pistol mitralieră model 1963, calibru 7,62 mm şi o puşcă de vânătoare. Din 
cele 13 arme sustrase au fost recuperate doar 7. (Arhiva Asociaţiei Luptătorilor în Revoluţia 
din Decembrie 1989 Caransebeş) 

'7 Ibidem. 

Ihnatiuc. După un an şi trei luni de arest preventiv, majoritatea au fost 
eliberați, fiind condamnați doar Liviu Horga la un an şi Mihai Marcu, Ion 
Miron şi Vasile Ihnatiuc, la 3 ani'%$. 

În noaptea de 21/22 decembrie, centrul orașului rămâne sub 
stăpânirea unui grup ce se manifesta cu violență. La ora 2,50, de la Poşta 
Centrală s-a solicitat ajutor U.M. 01172, deoarece indivizi necunoscuți au 
început să spargă geamurile'”. În absența unei aprobări din partea 
eşaloanelor superioare, comandantul garnizoanei, locotenent-colonelul 
Nicolae Nicolicea, nu dă curs cererii organelor locale de partid de a trimite 
forte militare pentru protecția instituțiilor publice. Abia pe la ora 3,15, la 
U.M. 01172 se primeşte aprobarea ca 3 TAB-uri să fie trimise în patrulare în 
oraş pentru a descuraja acțiunea elementelor turbulente. Cele 3 TAB-uri, cu 
22 de militari, execută sub comanda maiorului Dumitru Barbu, o 
recunoaştere în zona centrală pentru a descuraja acţiunile elementelor 
violente, care sunt somate, prin porta-voce, să părăsească zona. La ora 5,55 
liniştea se restabileşte în zona centrală a oraşului, iar TAB-urile şi militarii 
se retrag în cazarmă 180, 

În dimineaţa zilei de 22 decembrie zona centrală a oraşului arăta ca 
după război. Autoritățile locale sunt inexistente, majoritatea instituţiilor 
publice fiind închise. Reprezentanţii regimului comunist abandonaseră 
puterea, fugind şi ascunzându-se pentru a-şi salva viata, Caransebesul 
devenind al treilea oraş liber de orice influență comunistă. Starea de spirit a 
populaţiei, informată de cele petrecute în ziua precedentă şi în alte localităţi 
din tara, inclusiv in Bucureşti, oscila între revoltă şi speranță. Văzând cum 
arăta zona centrală, tot mai mulți caransebeşeni se vor elibera de frica 
inoculată de reprezentanţii unei puteri ce se credea veşnică. De aceea, în 
jurul orei 9,00, coloane de demonstranți, organizate pe întreprinderi, s-au 
îndreptat spre centrul oraşului, scandând lozinci anticeausiste şi 
anticomuniste. Manifestantii trec prin fata unităților militare strigând 
aceleaşi lozinci, dar şi „Armata e cu noi!”, şi ajung în centrul oraşului, unde 
ocupă sediul Consiliului Popular şi al Primăriei Caransebeş!*!. Inginerul 
Mircea Stănescu a adus o staţie, un microfon şi două boxe şi le-a montat în 
sediu, pentru a da posibilitatea revoluționarilor să vorbească, de la una 


'8 Ibidem. 

1 Constantin Sava, Constantin Monac, op. cit., p. 65; vezi şi Sergiu Nicolaescu, op. cit., 
p. 415. 

dintre ferestrele clădirii, mulțimii prezente 2. In faţa sediului, cei aproape 


15 mii de caransebeşeni află că Ceauşescu a fugit şi libertatea mult dorită 
devine o realitate pentru români. 

Seara, se alege o nouă structură de conducere a oraşului, în frunte cu 
Zaharia Dräghitä. Din noua conducere făceau parte Ion Căprioru, Nicolae 
Avram, loan Petrişor, dar şi reprezentanți ai armatei: colonelul Ioan Lucian 
Serban, maiorul Stefan Împăratu şi It-col. Ion Fenediu, comandantul 
aerodromului Caransebes'**. Noua conducere se va confrunta cu numeroase 
probleme privind asigurarea ordinii şi liniştii publice, paza unor obiective 
importante din oraş, asigurarea aprovizionării populației cu produse de 
strictă necesitate, dar şi cu contracararea unor aşa-zise acțiuni teroriste şi 
diversioniste. Pentru a veni în sprijinul noii conduceri, din inițiativa lui 
Constantin Brătescu, directorul Arhivelor Judeţene Caraş Severin, în 22 
decembrie se tipăreşte şi se afişează, în diferite locuri din oraş, un manifest- 
apel al Comitetului Salvării Naţionale din oraşul Caransebeş, prin care li se 
cerea locuitorilor să menţină ordinea şi liniştea în oraş, să apere bunurile 
publice şi ale locuitorilor, să nu creeze panică şi să asigure funcționarea 
normală a serviciilor din oraş şi să menţină în stare de funcţionare curentul 
electric, liniile telefonice şi reţeaua de aprovizionare cu apa'**. Personalul 
Securităţii şi Miliției, precum şi armamentul acestora a fost luat sub 
protecţia Armatei. În acelaşi timp, potrivit Notelor telefonice nr. 38 şi 39, 
emise de M.Ap.N, s-a trecut la paza unor obiective de importanță deosebită 
din oraş: Comitetul F.S.N. Caransebeş, Poşta Centrală, Gara, Autogara, 
Spitalul Orăşenesc, Staţia PECO, depozite, magazine etc. În vederea 
asigurării ordinii publice, se constituie un sistem de patrulare, stabilindu-se 
itinerariile şi modalităţile de realizare a legăturii cu subunitățile de pază a 
diferitelor obiective din oraş. Pentru a se asigura protecția sediului 
Consiliului Judetean al F.S.N., se trimite la Reşiţa un detaşament de la U.M. 
01172, sub comanda maiorului Iosif Andronescu$5. 

În seara zilei de 22 decembrie, se reintorc la U.M. 01875 trei 
elicoptere din cele dislocate temporar la Timişoara. Ca urmare a zvonurilor 
potrivit cărora persoane neidentificate urmăreau readucerea la conducerea 
statului a lui Ceauşescu, s-a trecut la reînarmarea efectivelor militare, 
distribuindu-se muniţie pe subunități. Dată fiind semnalarea prezenţei unor 
elicoptere străine în zonă şi a informaţiilor despre deplasarea unor elemente 


'5 Mihail Rădulescu, op. cit., p. 69 

15 Arhiva personală Constantin Brătescu 

teroriste, două elicoptere de la U.M. 01875 au executat cercetarea aeriană pe 
traiectul Caransebeş — Lugoj — Caransebeş, fără a constata elemente 
deosebite. Semnalarea în zona Anina a unor ţinte aeriene l-a determinat pe 
comandantul unității de aviaţie, maiorul Eugen Radu, să treacă la aplicarea, 
începând cu ora 24,00, a Planului unic de pază, apărare şi intervenţie la 
Aerodromul Caransebeş. In acest sens, este trimis la aerodrom un 
detaşament cu tancuri şi TAB-uri de la U.M. 01172, la care se adaugă 
militari din unităţi de construcţii şi luptători din gărzile patriotice, precum şi 
un detaşament de paraşutişti de la U.M. 01847 Buzău, sub comanda 
maiorului Mircea Moraru. Diversiunea cu terorişti este prezentă şi la 
Caransebeş, noua conducere a oraşului primind numeroase sesizări şi 
informaţii despre atacuri iminente venite dinspre Otelu Roşu şi Haţeg sau 
proiectate a se întâmpla la Uzina de Apă a oraşului şi la Gara C.F.R.'*°. 

În seara zilei de 23 decembrie, subunitatea de artilerie antiaeriană de 
pe Aerodromul Caransebeş deschide focul asupra a două ţinte aeriene 
luminate, dar fără a le dobori. Aceeaşi situaţie se repetă şi în seara zilei 
următoare, când se va trage fără succes cu un proiector de la sol asupra unor 
ținte aeriene luminate. În aceeaşi zi, au fost trimise două detașamente cu 
tancuri şi TAB-uri în sprijinul U.M. 01929 Reşiţa, unde se semnalează mai 
multe atacuri teroriste, şi trei TAB-uri la Haţeg, unde se raportase că 
„teroristii au interceptat soseaua”'””. Acţiunile diversionist-teroriste vor 
continua până în 31 decembrie, dar cu o intensitate tot mai scăzută. 

Pentru a face apel la reinstaurarea ordinii şi la revenirea la 
normalitate, noua structură de conducere a oraşului editează ziarul 
„Caransebeşul liber”. Primul număr a apărut la 25 decembrie 1989, din 
inițiativa unui grup de intelectuali — profesori, muzeografi, arhivişti, şi s-a 
subintitulat „ziar al Comitetului Salvării Nationale din oraşul 
Caransebes”!**. Sub aceeaşi denumire a apărut şi numărul al doilea, din 27 
decembrie, iar începând din 6 ianuarie 1990, ziarul îşi schimbă titlul în 
„Lumina”. S-a preluat, astfel, denumirea publicaţiei apărute la sfârşitul 
anului 1918, din inițiativa lui Cornel Corneanu, într-o perioadă la fel de 
frământată, când caransebeşenii erau angrenati, alături de ceilalți bănăţeni, 
în bătălia finală pentru realizarea Marii Uniri. „Lumina” a apărut în fiecare 


186 Thidem. 
'87 Thidem. 
ne „Caransebesul Liber”, anul I, nr. 1 din 25 decembrie 1989. 

săptămână, până în luna aprilie 1990, fiind o oglindă a evenimentelor 
petrecute în această agitată perioadä'”. 

În 28 decembrie 1989, Comitetul Frontului Salvării Naţionale a 
organizat la Casa de Cultură Orăşenească o adunare a tinerilor din localitate 
pentru constituirea Comitetului Organizaţiei Tineretului Democrat din 
Caransebeş. Această organizaţie trebuia să-i atragă pe tineri la activitățile şi 
preocupările specifice vârstei lor. 

În 8 ianuarie 1990 s-a constituit Consiliul Orăşenesc Provizoriu al 
Frontului Salvării Naţionale, format din 21 de membri. Preşedinte a fost ales 
Petru Bona, vicepreşedinţi: Zaharia Draghita şi Vasile Bic, iar secretari: 
Nicolae Avram şi Constantin Grecu. În aceeaşi zi, Consiliul a desemnat 
conducerea administrativă a oraşului Caransebeş, formată din primarul 
Matei Gaşpar, secretarul Dumitru Nicolcioiu, Traian Hanga: responsabil cu 
probleme de comerţ şi aprovizionare, Bujor Jumanca: responsabil cu 
probleme sociale, de cultură, ştiinţă şi învăţământ şi Gheorghe Balan: 
responsabil cu probleme de agricultură”. Noua conducere politică si 
administrativă va gestiona problema oraşului până la primele alegeri locale. 


Dumitru TOMONI 


18 Constantin Brătescu, Presa caransebeşană post-decembristă în „Semenicul”, serie nouă, 
nr. 1/2002, Reşiţa, pp. 74-75. 
s9 „Lumina”, Caransebeş, anul I, nr. 4, 13 ianuarie 1990. 

Departamentul Securităţii Statului în perioada 1988-1989. 
Structura şi planul de măsuri 


Este cunoscut faptul că Securitatea din România a fost organizată, în 
primul rând, pentru a susține regimul comunist, fiind, practic, o instituţie de 
poliție politică. Securitatea era subordonată Partidului Comunist Român, 
care selecta cu atenţie prin Consiliul Politic persoanele recrutate în cadrul ei, 
criteriul principal fiind fidelitatea fata de regimul comunist. 


Structura Departamentului Securității Statului în 1989: 

Departamentul Securităţii Statului era condus de general-colonel 
Tulian Vlad, care avea şi rang de ministru secretar de stat în cadrul 
Ministerului de Interne, fiind secondat de general-locotenent Aristotel 
Stamatoiu, ministru adjunct în Ministerul de Interne, general-maior Gianu 
Bucurescu, cu grad de subsecretar de stat MI, şi general-maior Ştefan 
Alexie, de asemenea, cu rang de subsecretar de stat MI. Departamentul 
Securităţii Statului era împărțit în şase Directorate. 

Direcţia I de Informaţii Interne, condusă de colonel Gheorghe Raţiu. 
Adjuncti: colonel Ilie Merce, locotenent-colonel Gabriel Anastasiu si 
locotenent-colonel Elena Moca. 

Direcția II de Contraspionaj Economic, condusă de general-maior 
Emil Macri. Adjuncti: colonel Vergiliu lonescu, locotenent-colonel 
Constantin Stan şi locotenent-colonel Claudiu Bucur. 

Direcția HI de Contraspionaj, condusă de general Aurelian Mortoiu. 
Adjuncti: colonel Filip Teodorescu, locotenent-colonel Emil Rădulescu şi 
locotenent-colonel Gheorghe Diaconescu. 

Direcţia IV de Contraspionaj Militar, condusă de general-maior 
Vasile A. Gheorghe. Adjuncti: colonel Radu Bălăşoiu, locotenent-colonel 
Mihai Uta si locotenent-colonel Dumitru Petanca. 

Directia V de Protectie a Conducerii PCR, condusa de general-maior 
Marin Neagoe. 

Directia VI de Cercetări Penale, condusă de colonel Gheorghe 
Vasile, adjunct fiind Pătru Murariu. 


Urmau cinci unităţi foarte importante: 

UM 0544 — Centrul de Informaţii Externe (CIE), condusă de 
general-locotenent Ştefan Alexie; 

UM 0195 — Unitatea de Contraspionaj a CIE, condusă de general- 
maior loan Mot; 

UM 0110 — Contraspionaj Intern şi Extern, condusă de general- 
maior Victor Neculicioiu; 

UM 0525 - Cifru, condusă de general-maior Gheorghe Radu; 

UM 0107 — Întreprinderea de Comerţ Exterior „Dunărea”, condusă 
de colonel Constantin Gavril. 


Totodată, Departamentul Securităţii Statului avea în componență 15 
unități speciale: Unitatea Specială de Luptă Antiteroristă (USLA); Serviciul 
Special pentru Protejarea Secretelor de Stat; Serviciul Independent pentru 
Comerţ Exterior; Centrul pentru Informatică şi Documentare; Serviciul 
Independent  Secretariat-Juridic; Serviciul ,,D” —  Dezinformare; 
Comandamentul pentru Tehnică Operativa şi Transmisiuni; Unitatea 
Specială „R” (Telecomunicatii); Unitatea Specială „S” (Supraveghere 
corespondenţă, scrisori anonime); Unitatea Specială ,,T” (Instalaţii Tehnice); 
Unitatea Specială de Filaj „F”; Serviciul „C” (Transportul documentelor 
secrete); Unitatea Specială „P” (Producţie specială şi cercetare); Unitatea 
Specială de Aviaţie şi Serviciul Independent de Cadre, Învăţământ şi 
Organizare-Mobilizare. 

În cadrul Securităţii funcţiona si Comandamentul Trupelor de 
Securitate, condus de general-maior Grigore Ghiţă. Acest comandament 
avea în componență peste 21.000 de soldaţi şi 2.000 de ofiţeri şi subofiteri. 


Planul de măsuri al Departamentului Securităţii Statului pentru anul 1989 

În urma evenimentelor petrecute la Braşov în noiembrie 1987, la 
data de 17.01.1989 a fost înaintat spre aprobarea de către Consiliul de 
Conducere al Departamentului Securităţii Statului programul de măsuri al 
Departamentului pe anul 1989. 

Pentru a avea o mai mare eficacitate, au fost stabilite 17 obiective 
principale, acestea având, la rândul lor, un total de 120 de puncte. 

Pe plan extern se acționa pentru dezvoltarea continuă a activităţilor 
de culegere a informaţiilor din grupurile clandestine ale asa-ziselor 
„elemente dusmänoase”, urmărindu-se cunoaşterea, previzionarea si 
contracararea intentiilor ostile şi a planurilor serviciilor de spionaj, ale 
organizațiilor reacționare, national iredentiste, fasciste, teroriste si 
extremiste, precum şi ale altor persoane care, prin activitatea lor, aduceau o 
atingere intereselor statului. O prioritate se acorda acțiunilor nationalist- 
iredentiste maghiare din exterior. Se urmărea pătrunderea în grupările 
reacționare maghiare şi în cercurile nationalist-iredentiste din exterior. Se 
aveau in vedere şi acțiunile cu caracter nationalist-sovin din partea 

„elementelor naţionaliste” germane. De aceste probleme răspundeau în 
special cei din Direcţia I şi din unitățile speciale din cadrul Departamentului 
Securităţii Statului. De asemenea, se urmărea luarea unor măsuri ofensive 
împotriva legionarilor şi a descendenților acestora, a foştilor lideri politici 
condamnaţi, care au făcut parte din „partidele burghezo-moşiereşti”, precum 
şi împotriva mostenitorilor acestora, urmărindu-se neutralizarea activității 
organizațiilor şi grupărilor de acest fel, constituite în exterior. Totodată, se 
acorda o atenție deosebită acțiunilor realizate sub acoperire religioasă, 
urmărindu-se în special sectele neoprotestante şi ale cultului greco-catolic. 
Se urmărea cunoaşterea şi neutralizarea emisarilor centrelor cultice din 
exterior. Răspundea Direcţia I, Direcţia III, UM 0544 şi Serviciul „D”. 

În domeniile artă, cultură, presă, poligrafie şi radioteleviziune se 
acționa pentru prevenirea, combaterea şi neutralizarea încercărilor din 
străinătate de a se racola şi instiga la activități contestatare şi disidente. 

În domeniile ştiinţă, învățământ, sănătate, justiţie, tineret si sport se 
acționa pentru prevenirea şi contracararea în fază incipientă a influențelor 
exercitate de propaganda ostilă din exterior şi se punea accent pe 
„protejarea? persoanelor care efectuează deplasări în străinătate. 
Răspunzătoare de aceste probleme erau Direcția I, II, IV, UM 0544, UM 
0195 şi Serviciul „D”. 

O importanță majoră se acorda problemei „Eterul”. Se dorea 
penetrarea informativă în centrele şi organismele de propagandă străine. Se 
efectua un control informativ asupra personalului şi colaboratorilor 
oficinelor de propagandă, precum şi asupra rudelor şi legăturilor din ţară, 
asigurându-se măsuri ofensive de prevenire şi contracarare a acestora. 
Răspundeau Direcţia I, II, III, IV, USLA şi UM 0544. 

O altă problemă urmărită cu deosebită atenție era a străinilor aflați la 
studii în România. Se urmărea cu perseverență întărirea dispozitivului 
informativ în rândul tuturor grupurilor naționale, cu accent pe anihilarea 
elementelor extremist-teroriste şi a agenţilor serviciilor de spionaj străine. 
Sigur, existau şi activități de combatere şi prevenire a trecerilor ilegale a 
frontierei şi a rămânerii ilegale în străinătate prin identificarea persoanelor 
pretabile la asemenea acţiuni. Erau urmărite toate legăturile, contactele 
cetățenilor români cu străinii, acordându-se o atenție deosebită urmăririi şi 
cenzurării corespondenţei. Răspunzătoare erau Direcţia I, II, III, IV, USLA, 
UM 0544 şi UM 0195. 

Pe plan intern unul din obiectivele principale era acela de 
perfecţionare a activităților de cunoaştere, prevenire şi contracarare a 
faptelor şi fenomenelor de natură să aducă atingere securității statului în 

domeniul economic. Aparatul de contrainformaţii în sectoarele economice 
urmărea ridicarea nivelului calitativ şi de eficiență a întregii activități 
informativ-operative, căreia i se imprima un pronunțat caracter de sesizare şi 
anticipare, pe baza dezvoltării şi folosirii calificate a potenţialului 
informativ. Aceste activităţi informativ-operative erau realizate în 11 
sectoare care acopereau toate ramurile industriale, ajungând în toate 
sectoarele economice. Se avea în vedere sectorul extractiv, minier şi 
petrolier; sistemul energetic național; obiectivele din industria metalurgică, 
constructoare de maşini, electronică şi electrotehnică; sectoarele cu 
producție destinată apărării pentru înzestrarea armatei; industria chimică si 
petrochimică; sectorul din transporturi şi telecomunicaţii; se urmărea 
realizarea programelor de dezvoltare în agricultură şi în industria alimentară, 
a achiziţiilor şi contractărilor. O atenție deosebită se acorda sectoarelor de 
cercetări ştiinţifice şi ingineriei tehnologice, obiectivelor de planificare si 
financiar-bancare, precum si domeniului cooperării economice 
internaționale şi în special Întreprinderii de Comert Exterior „Dunărea”. 

Pe plan intern mai existau următoarele obiective de maximă 
importanță: 


1. Comerţul exterior — aici se acorda o atenție specială calității şi 
loialității rețelei informative de profil, dezvoltării acesteia inclusiv la nivelul 
unităților teritoriale. Întregii activităţi de profil i se imprima un pronunţat 
caracter de contraspionaj economic, asigurându-se cunoaşterea si 
contracararea acţiunilor îndreptate împotriva politicii comerciale, a 
acțiunilor de boicotare sau compromitere a mărfurilor româneşti pe diverse 
pieţe, precum şi a încercărilor de dezavantajare a României în relațiile 
economice internaționale. Se urmărea permanent obținerea de date şi 
informații cu privire la tehnologiile de vârf, documentatii tehnico-stiintifice, 
influențarea unor firme şi comercianți străini să adopte atitudini favorabile 
dezvoltării relaţiilor cu parteneri români. Se realiza controlul şi verificarea 
complexă şi sistematică a întregului personal din sistemul comerțului 
exterior, al celui din sectoarele producţiei pentru export, care participa la 
tratative cu partenerii străini. De acest sector răspundeau UM 0650, UM 
0544, UM 0195, Serviciul ,,D” şi Direcţiile IL, HI şi IV. 

2. Asigurarea securității comandantului suprem şi executarea 
ireproşabilă a tuturor misiunilor. De acest obiectiv răspundea Direcţia V. 

3. Cunoaşterea, prevenirea şi neutralizarea acțiunilor de spionaj- 
trădare şi a activităţilor ostile desfăşurate de servicii de informare străine, 

organizații $i cercuri reacționare. Această direcție cuprindea zece linii de 
lucru. Liniile de lucru în cadrul acestei direcţii erau: 

Dezvoltarea susținută a rețelei informative şi ridicarea nivelului 
profesional al întregii activităţi de contraspionaj; 

Perfecționarea controlului informativ operațional asupra cadrelor şi 
agenților de spionaj cu acoperire diplomatică; 

Depistarea cadrelor şi agenților de spionaj trimişi în România sub 
acoperirea de lectori, doctoranzi, studenți, reprezentanţi ai cultelor, delegații 
parlamentare; 

Controlul de securitate în rândul turiştilor străini şi al vizitatorilor la 
rude şi asigurarea contrainformativă a contractelor turistice încheiate cu 
partenerii străini; 

Depistarea, controlarea şi neutralizarea persoanelor suspecte de 
trădare în rândul persoanelor care călătoresc în străinătate; 

Lărgirea frontului de lucru şi a câmpului de căutare a informaţiilor în 
problema francmasoneriei; 

Controlul asupra acţiunilor protocolare organizate de străini; 

Controlul şi neutralizarea oricăror activități ostile desfăşurate de 
ziariştii străini veniţi în tara în această calitate sau sub diverse acoperiri. 

De această direcție răspundea in special Direcţia a III-a din cadrul 
Securităţii şi UM 0650, 0544, 0195. Se colabora cu unităţile speciale „F”, 
9 sok SIP 

4. Perfecționarea activităţii preventive de securitate pentru asigurarea 
respectării prevederilor actelor normative referitoare la apărarea secretului 
de stat şi la stabilirea relațiilor cu străinii şi a regulilor de protocol. Această 
direcție cuprindea şapte linii de lucru, dintre care amintim: 

Creşterea continuă a aportului şefilor de protocol din ministere la 
culegerea şi valorificarea informațiilor pentru prevenirea încălcării normelor 
privind apărarea secretului de stat; 

Pregătirea contrainformativă a persoanelor care îndeplinesc atribuţii 
pe linia apărării secretelor de stat ori stabilesc relaţii de serviciu cu străinii; 

Perfecționarea şi îmbunătățirea acțiunilor de control, sprijin şi 
îndrumare de profil în unitățile socialiste; 

Controlul informativ eficient în scopul prevenirii divulgării de date 
şi informații cu caracter secret de stat; 

Perfecționarea măsurilor specifice pentru asigurarea respectării 
prevederilor legale referitoare la participarea personalului român la acţiunile 
protocolare organizate de misiunile diplomatice, oficiile consulare şi de 
celelalte reprezentanţe străine aflate în România. 

Răspunzătoare de aceste probleme erau Direcţia IV şi în special UM 
0500. 

5. Activitatea contrainformatiilor militare, sporirea fermitätii in 
apărarea forțelor armate şi prevenirea oricăror fapte de natură să afecteze 
capacitatea de luptă şi participarea la înfăptuirea programelor de dezvoltare 
economico-socială. Această direcție cuprindea 11 linii de activitate. 
Răspunzătoare de acestea erau Direcţia II, III şi IV din cadrul 
Departamentului Securităţii Statului. 

6. Dezvoltarea, diversificarea şi creşterea eficienţei activităţii de 
dezinformare, influență şi contrapropagandă. Această direcție cuprindea 
patru linii de lucru, de care răspundeau serviciul „D’” din cadrul Directiilor I, 
II şi III şi UM 0544, 0195 şi 0650. 

7. Activitățile pe profil antiterorist urmăreau îmbunătăţirea 
capacității de acțiune şi intervenție, creşterea volumului şi calității 
informațiilor şi îmbunătăţirea procesului de exploatare a acestora. Această 
direcție cuprindea nouă linii de lucru, răspunzătoare fiind U.S.L.A., UM 
0544, UM 0195 şi Unitatea Specială „F”. 

8. Activitatea de cercetare penală urmărea sporirea aportului acesteia 
la rezolvarea sarcinilor operative de securitate. Această direcție avea şase 
direcții de activitate, răspunzătoare fiind Direcţia a VI-a împreună cu 
Unitatea Specială ,,S”, Direcţia a II-a şi UM 0650 şi 0544. 

9. Activitatea Comandamentului Trupelor de Securitate — acestea 
cooperau cu unităţile centrale şi teritoriale în vederea executării în cele mai 
bune condiții a misiunilor încredințate. Se aveau în vedere nouă linii de 
activitate. Direcţia a IV-a se ocupa de selectionarea tinerilor în trupele de 
securitate, Serviciul Independent de Cadre, Învăţământ, Organizare- 
Mobilizare realiza programul pregătirii de luptă şi politică a trupelor, iar 
Consiliul Politic şi organele de partid contribuiau la îmbunătăţirea stilului şi 
metodelor de muncă ale cadrelor de conducere şi la perfecționarea activităţii 
organizatorice şi politico-educative. 

10. Activitatea informativ-operativă pentru prevenirea, descoperirea 
şi combaterea infracțiunilor sau a altor fapte de natură să afecteze 
securitatea statului. Aici existau cinci linii de activitate, unde acționau toate 
unitățile centrale şi teritoriale, împreună cu unităţile speciale „T”, ,,S”, „R”, 
„F” şi Direcţia de Informare şi Documentare. 

11. Activitatea de cercetare ştiinţifică şi asigurare a mijloacelor 
tehnocratice şi de transmisiuni necesare muncii de securitate. Existau două 
linii de activitate, unde acţiona în special unitatea specială „P”. 

12. Direcţia de îmbunătăţire a activităților altor unităţi. Se avea în 
vedere Serviciul Independent Secretariat Juridic, Serviciul „C” şi Unitatea 
Specială de Aviaţie. 

13. Un alt obiectiv important era cel de îmbunătățire a activităţii de 
selectionare, încadrare, cunoaştere, pregătire şi promovare a cadrelor. 
Această direcție avea opt linii de lucru. Răspunzător era în principal 
Serviciul Independent de Cadre şi Învăţământ. 

14. Ultima direcție de lucru se referea la creşterea rolului muncii de 
partid, al activităţii politico-ideologice şi al educării efectivelor din cadrul 
Departamentului Securităţii Statului. Această direcție avea şase linii de 
lucru, principalul răspunzător fiind Consiliul Politic şi Serviciul Independent 
de Cadre şi Învăţământ. 


Pentru a avea o imagine concretă asupra activității Departamentului 
Securităţii Statului am să exemplific cu măsurile de prevenire aplicate în 
luna octombrie 1989 la nivelul ţării: 

Au fost luate 2079 de măsuri, majoritatea fiind aplicate cetăţenilor 
români. Motivele principale care au stat la baza acestor măsuri au fost 
comentariile denigratoare la adresa regimului şi relațiile neoficiale cu 
străinii. Dintre cetăţenii români care au făcut obiectul acestor măsuri 53,5% 
au fost muncitori, pensionari ori fără ocupaţie, 15,3% au fost cu studii 
superioare; 84,7% au fost bărbaţi, iar 55,8% au fost în vârstă de peste 51 de 
ani. 

Astfel, Departamentul Securității Statului, prin cei peste 10.000 de 
ofiţeri, peste 3.000 de subofiteri şi peste 1.000 de angajaţi civili, la care se 
adăugau aproximativ 400.000 de colaboratori, a reuşit să devină una din cele 
mai de temut instituţii de poliție politică din lume. 


Gino RADO 

v INSTANTANEE - MEMORIAL 
O privire retrospectivă asupra sfârşitului de an 2010 


În data de 8 octombrie 2010, preşedintele Memorialului Revolutiei, 
Traian Orban, a participat la aniversarea a 10 ani de la înființarea Institutului 
Memoriei Naționale din Varşovia, la 
invitația preşedintelui Franciszek 
Gryciuk, care ne-a vizitat în martie 
2010 (pe atunci era încă 
vicepreşedintele respectivului institut, 
condus de regretatul istoric Janusz 
Kurtyka, care şi-a pierdut viața în 
teribilul accident aviatic de la 
Smolensk). 

Un emotionant proiect finalizat 
anul trecut îl reprezintă filmul Destin 
89, semnat de Gabriel Burza, o 
peliculă care, în versiunea lungă, 
durează 100 de minute, fiind în 
pregătire şi o variantă mai scurtă, mai 
accesibilă vizitatorilor care nu au mult 
timp la dispoziție pentru a vizita 
muzeul Memorialului Revoluției. 
Pelicula, bazată pe un caz real, destinul cutremurător al unei fetiţe pe nume 
Laura-Andreea Negrutiu, unul dintre zecile de copii care şi-au pierdut viata 
în timpul Revoluţiei din 1989, a fost prezentată la Sala „Capitol” în 20 
octombrie. 

Cu prilejul activităţilor aniversare, o delegaţie din Bucureşti, în 
frunte cu George Costin, secretar de stat la SSPR, a vizitat sediul Asociaţiei 
Memorialul Revoluţiei, luând la cunoştinţă de problemele cu care ne 
confruntăm. 

Chiar de la începutul lunii decembrie ne-am lansat ultimele apariții 
editoriale, respectiv Mass-media, represiune şi libertate şi Atentat împotriva 
Revoluţiei Române, coordonate de jurnalistul Lucian-Vasile Szabo, Procesul 

lui Nicu Ceauşescu, Vol. I, precum şi nr. 7 al buletinului nostru, Memorial 
1989. Volumele în discuţie au fost prezentate de trei ori în ultima lună a 
anului 2010, prima dată în 3 decembrie, la Universitatea de Vest din 
Timişoara, unde s-a organizat o prezentare-dezbatere cu studenţii. Tinerii 
prezenţi au avut ocazia să afle de la membrii asociaţiei noastre şi de la 
scriitorii timişoreni, realizatori de articole, fapte şi detalii despre Revoluţia 
Română din Decembrie 1989, comunism şi post-comunism. Aceleaşi cărți 
au fost lansate şi în 10 decembrie la Uniunea Scriitorilor, Filiala Timiş, în 
sala de cenaclu a revistei Orizont, într-o atmosferă mai festivă, iar ulterior, 
în 16 decembrie, la sediul nostru, în cadrul activităților comemorative pe 
care le organizăm în fiecare an. 

Asociaţia Memorialul Revoluţiei şi Primăria Municipiului Timişoara 
au organizat în perioada 11-14 decembrie 2010 Cupa „Memorialul 
Revoluției” la mini-fotbal, Ediţia a III-a, competiţie la care au participat 11 
echipe: Fundaţia Umanitarä „Beraca” Lugoj, Metanoia Timişoara, Fundaţia 
Mana  Cerească, Libertatea ’89 (deținătoarea titlului), Memorialul 
Revoluției, Colegiul Tehnic „Regele Ferdinand I”, Metanoia Arad, Fundaţia 
Rudolf Walter, Şcoala Generală Nr. 16 
„Take Ionescu”, Fundaţia Umanitara 
Centrul Vieţii şi TVR&TVT ’89. Pe 
primul loc s-a clasat Colegiul Tehnic 
„Regele Ferdinand I” din Timişoara, 
urmat de Metanoia Timişoara şi de 
Fundaţia Rudolf Walter, tot din 
Timisoara. 

În ziua de 17 decembrie, 
porțile Memorialului Revoluţiei au 
fost deschise până seara târziu, când s- 
a pregătit o veghe cu lumânări şi 
audiții muzicale şi au fost întâmpinați 
membrii Asociației  Suporterilor 
Timişoreni Druckeria, care au inclus 
locaţia noastră în cadrul Marşului 
comemorativ (Catedralä-Memorialul 
Revoluţiei şi Cimitirul Eroilor). 

În aceeaşi lună au avut loc activități comemorative, respectiv 
pelerinajul de la Bucureşti: Pe urmele cenușii Eroilor Martiri timişoreni 
dispăruţi în Revoluţie, cel de la Slatina: Pe urmele Martirilor timişoreni 
dispăruţi în Revoluţie, precum şi pelerinajul organizat, ca în fiecare an, în 

data de 18 decembrie, la cele 12 monumente timişorene, situate în zonele în 
care au avut loc ciocniri sângeroase între demonstranți şi autorități. 

| Pelerinajul de la 
Bucureşti a fost unul mai 
deosebit, deoarece, pe lângă 
depunerile de coroane de la Piaţa 
Universităţii, Piaţa Revoluţiei, 
Cimitirul Eroilor şi Crematoriul 
„Cenuşa”, a avut loc la Popeşti- 
Leordeni sfințirea locului de 
temelie a bisericii suspendate, 
urmată de depuneri de coroane, 
slujbă şi parastas de pomenire. 
În 20 decembrie 2010 s-a sfinţit, 
de fapt, infrastructura acestei biserici, respectiv stâlpii, urmând ca de Ziua 
Eroilor, în 2 iunie 2011, să se sfinteascä acest lăcaş important pentru istoria 
noastră şi pentru familiile celor incinerati. Remarcăm prezența, la 
emotionantul eveniment, a unor demnitari: ministrul Apărării Nationale, 
Gabriel Oprea, secretarul de stat la Ministerul Apărării Naţionale, Viorel 
Oancea, secretarul de stat la Ministerul Administraţiei şi Internelor, 
Gheorghe Emacu, secretarul de stat la SSPR, George Costin, precum şi a 
unor oficialități de la Prefectura judeţului Ilfov, de la Consiliul Local şi 
Primăria Popeşti-Leordeni, localitatea în care a fost aruncată, într-o gură de 
canal, cenuşa Eroilor. 

S-a împlinit astfel un proiect pe care l-am gândit şi pregătit de ani de 
zile, însă inițiativa adunării de fonduri din donaţii private aparține 
ministrului Gabriel Oprea, singurul demnitar care a dat curs cererii noastre 
de a sprijini acest proiect. S-au asociat apoi proiectului diferite personalităţi 
din viata publică, astfel că o firma de construcţii a început lucrările la 
fundaţie, stâlpi de beton, grinzi şi centura pentru susţinerea viitoarei biserici, 
urmând ca biserica propriu-zisă, realizată din lemn, să fie terminată cât mai 
curând. 

Pelerinajul pe urmele Eroilor Martiri timişoreni dispăruţi în 
Revoluția din Decembrie 1989 din municipiul Slatina Olt a avut loc la 
Troiţa Eroilor, Poarta Nr. 2, şi la Unitatea Militară, unde s-au depus coroane 
de flori, s-au aprins lumânări şi s-a organizat un parastas de pomenire. 

Expoziţia Decembrie 1989 — Momentul Timişoara a fost prezentată 
la Lugoj în 13 decembrie, iar cealaltă expoziție itinerantă, Revoluția 

Română in imagini, a fost vernisată in Germania, la Leipzig, în 11 
noiembrie 2010. 

Numărul de vizitatori înregistraţi la Memorialul Revoluției în 2010 a 
fost de peste 3500, mult mai mare decât în ultimii ani, când media era de 
2500 de vizitatori pe an, fapt care relevă creşterea interesului publicului din 
țară si din străinătate pentru instituția noastră, dar şi efortul nostru de a 
promova Asociația Memorialul Revoluţiei prin activitatea de informare 
publică desfăşurată de noi. 

Deşi muzeul nostru este deschis între orele 8,00-16,00, la cererea 
grupurilor se pot face programări în permanență pentru vizitarea 
expozițiilor, a sălilor muzeului, cât şi pentru vizionarea unor filme pe 
tematica Revoluţiei Române din Decembrie 1989 şi a comunismului. 
Trebuie să precizăm că ghidajul în muzeu se face în limba română, dar şi în 
limbile de circulaţie europeană, pentru vizitatorii străini care ne trec pragul. 
Pentru a-şi clarifica nelămuririle legate de evenimentele din 1989, 
comunism, „Epoca de Aur” şi neocomunism, grupurile de vizitatori solicită, 
de multe ori, răspunsuri, pe care le dăm în cadrul unor dialoguri şi 
dezbateri. 


Simona MOCIOALCĂ 

Proiectele noastre pe 2011 


Pregătim pentru acest an, pe lângă cele 2 numere ale buletinului 
Memorial 1989, volumul 2 al Procesului lui Nicu Ceauşescu, două volume 
de sinteze şi colaje din presa post-revolutionarä locală şi centrală, 
coordonate de jurnalistul Lucian-Vasile Szabo, precum şi unul despre 
Revoluţia din Lugoj, Lugoj — Decembrie 1989, în colaborare cu profesorul 
Dumitru Tomoni, care s-a documentat împreună cu Gino Rado pentru acest 
volum. 

Tot în cursul anului 2011 ne propunem să edităm o carte despre 
victimele Revoluţiei, realizată de fostul prim-procuror militar Romeo Bălan, 
precum şi volumul intitulat Revoluția în halat alb, referitor la participarea 
cadrelor medicale la salvarea răniților prin împuşcare, coordonat tot de 
Lucian-Vasile Szabo. 

Gino Rado va face o Incursiune in instituțiile româneşti de 
represiune din 1989, dezvăluind modul în care acestea au acţionat în timpul 
Revoluției Române din Decembrie 1989. 

Pentru că Revoluția a început, o spunem cu mândrie, în oraşul 
nostru, vom lansa şi o carte intitulată Revoluția din 1989 din Timişoara. 
Documente, coordonată de prof. Radu Păiuşan. 

Nu în ultimul rând, ne documentăm, împreună cu un colectiv format 
din arhitectul Mihai Botescu, istoricul Ioan Hategan, scriitorul Robert 
Şerban şi designerul Pavel Vereş, în vederea publicării unui album de 
fotografii din Timişoara cu clădiri istorice şi cu monumentele Revoluţiei, 
devenite patrimoniu local şi incluse în peisajul istoric al oraşului nostru. 

În anul 2010 la Studioul Teritorial din Timişoara realizatorul de 
emisiuni TV Vasile Bogdan şi scriitorul Titus Suciu au luat, cu sprijinul 
Memorialului Revoluţiei, al urmaşilor Eroilor-Martiri şi al răniților şi 
luptătorilor din Revoluţie, interviuri şi mărturii pentru serialul în 8 episoade 
intitulat Candelă împotriva timpului, urmând ca în acest an să transpună în 
text respectivele episoade, într-un volum de evocări legate de Decembrie 
1989. 

Si pentru acest an agenda vernisajelor expozițiilor este stabilită, 
astfel că cea intitulată Revoluția Română din 1989 în imagini va poposi la 
Berlin, iar cea realizată în colaborare cu Muzeul Banatului din Timişoara, 
Decembrie 1989 — Momentul Timişoara, a fost prezentată deja în tara, 
respectiv la Făget, în 24 ianuarie, chiar de Ziua Unirii Principatelor Române, 
şi la Caransebeş în 17 martie, urmând să fie vernisată la Buziaş şi la Reşiţa. 

În cadrul programului de comemorare 20/1 — 22 de ani de la 
Revoluţie, vom organiza pelerinajul la Bucureşti şi Popeşti-Leordeni: Pe 
urmele cenuşii Eroilor-Martiri timişoreni dispăruţi în Revoluţie, în semn de 
respect pentru cei maltratati şi ucişi în ziua de 17 Decembrie 1989, ale căror 
trupuri au fost furate de la morga Spitalului Judeţean Timiş, transportate la 
Bucureşti şi arse în cuptoarele Crematoriului „Cenusa”, rămăşiţele lor fiind 
aruncate, în data de 20 decembrie 1989, într-o gură de canal la marginea 
Bucureştilor, în mijlocul unor gunoaie depozitate acolo... În cinstea 
Martirilor timişoreni, cu voia lui Dumnezeu, care este unic, la Popeşti- 
Leordeni, departe de Timişoara, locul unde ei şi-au dat viața pentru 
Libertatea României, se ridică o biserică. Să intrăm cu toții în această 
biserică ecumenică, să ne rugăm împreună pentru binecuvântarea României 
şi a poporului român! Să fim uniți în cuget şi simtire, întru iubire şi 
recunoştinţă față de Eroii Neamului Românesc! Sufletele martirilor 
timişoreni cei fără de mormânt ne aşteaptă în această biserică a neamului... 
Atât mai putem face în amintirea jertfei lor... 

După terminarea programului de comemorare din capitală, mai exact 
în 21 Decembrie, se va merge la Slatina, Pe urmele Martirilor timişoreni 
dispăruţi în Revoluţie. Despre aceste pelerinaje, unul dintre organizatori, 
Ioan Bânciu (vicepreşedinte al asociaţiei noastre) afirmă: „22 de ani de la 
Revoluţie ar trebui să însemne un moment de Comemorare-Aniversare 
aparte, într-o Românie prosperă, în care să ne cinstim Eroii, dar să ne şi 
bucurăm de idealurile exprimate de aceştia în stradă prin sutele de lozinci pe 
care le strigau în timp ce îşi dădeau viaţa, idealuri neîmplinite încă! 

E foarte bine că sunt mulți români care simt nevoia aniversării, dar 
noi ştim că urmaşii celor ucişi în Decembrie 1989 au răni adânci în inimile 
şi sufletele lor, care nu s-au cicatrizat încă. 

Pelerinajul este o bună ocazie de întâlnire a acestora cu sufletele 
celor dragi, care în 17 Decembrie 1989 au plecat de acasă şi nu s-au mai 
întors niciodată. 

Mai mult decât atât, noi, cei fără de mormânt, am vrea să sădim o 
floare, să vărsăm o lacrimă, să spunem o rugăciune la mormântul lor, dar nu 
avem unde! Lăsaţi-ne, o dată pe an, să-i căutăm!”. 

Tot în luna decembrie intentionäm să organizăm a patra ediție a 
Cupei Memorialul Revoluției la mini-fotbal: Libertatea 1989. Proiectul 
contribuie la încurajarea sportului de masă în România şi se doreşte a fi un 
exemplu şi pentru alte asociații, instituții şi cluburi sportive din tara. 
Acţiunea antrenează tineri din instituţii de stat sau ONG-uri care se ocupă de 
copiii defavorizati din punct de vedere social (orfani din Revoluţie, tineri 

proveniţi din orfelinate şi centre de reeducare a minorilor, copii ai străzii 
etc.). Unii dintre aceşti tineri care au împlinit vârsta de 18 ani şi sunt 
încadraţi în muncă, neavând familie, ar fi tentaţi să hoinărească pe străzi sau 
prin localuri. Fiind antrenați în acest proiect, ar putea să îşi petreacă timpul 
liber într-un mod util, pe terenul de sport. 

Trebuie menţionat faptul că, în anii trecuți, Asociația Memorialul 
Revoluţiei a mai organizat cu succes, împreună cu Alianţa Civică Timişoara, 
concursuri sportive de mini-fotbal, şah, tenis de masă şi cros (băieţi şi fete), 
pe categorii de vârstă, pentru copiii din orfelinatele timişorene. 

Ca o noutate, ne propunem un nou proiect sportiv: Cupa Eroilor 
Neamului la mini-fotbal, Ediţia I, ca omagiu pentru cei care, de-a lungul 
istoriei patriei, s-au jertfit pentru ca România de azi să fie o tara liberă. 
Acţiunea antrenează tineri din instituţii şcolare reprezentative pentru 
activitatea sportivă şi dorim să extindem, în perspectivă, competiţia pe plan 
național şi internațional, sub genericul Azi în Timişoara, mâine în toată 
țara! Proiectul urmăreşte mai ales orientarea tinerei generaţii de elevi spre 
activități sportive (Jocuri de echipă) şi cultivarea spiritului de întrecere şi de 
cunoaştere a trecutului istoric prin sport, o alternativă oferită tinerilor care 
îşi petrec tot timpul în fata calculatorului. Echipele înscrise la prima ediţie a 
întrecerii sunt în număr de 16: 8 echipe de la ciclul gimnazial şi 8 echipe de 
la ciclul liceal din județ. Din echipa proiectului fac parte: Ioan Bânciu — 
antrenor de fotbal în perioada 1980-1989 la echipa ,,Ambalajul Metalic” din 
Timişoara, vicepreşedinte la AMR, Costel Balint (arestat în Revoluţie), 
profesor de educaţie fizică şi sport la Şcoala Generală Nr. 16 „Take 
Ionescu” din Timisoara, Harald Pinzhoffer (urmaş de Erou-Martir), profesor 
de educatie fizica si sport la Liceul ,,Nikolaus Lenau” din Timisoara si 
antrenor de fotbal la echipa Auto Timisoara juniori, si Cornel Seracin — 
istoric, colaborator la Memorialul Revoluţiei şi redactor sportiv la portalul 
banatsport.ro. 

Comemorarea Zilei Eroilor este un eveniment important in cadrul 
evenimentelor nationale, care meritä a fi cunoscut si cinstit ca atare si prin 
activitäti sportive, de aceea dorim sä organizäm si un tur pe biciclete la 
monumentele ridicate în memoria Eroilor-Martiri, proiect propus de Traian 
Orban, preşedintele asociației noastre, un promotor al folosirii vehiculului 
pe două roți. 


Simona MOCIOALCĂ 

Vernisajul expoziţiei Decembrie 1989 — Momentul Timişoara 
la Lugoj 


Vernisajul expoziției Decembrie 1989 — Momentul Timisoara, 
organizat în data de 13 decembrie 2010 de Memorialul Revoluţiei în 
municipiul Lugoj, a deschis seria de manifestări comemorative dedicate 
împlinirii a 21 de ani de la izbucnirea Revoluţiei din Decembrie 1989 şi a 
încheiat, totodată, seria vernisajelor anului 2010, expoziția amintită fiind 
prezentată anterior şi la Jimbolia, 
în martie, apoi la Sânnicolau 
Mare, în iunie. 

Municipiul Lugoj este al 
doilea oraş ca mărime si 
importanță din județul Timiş, 
cunoscut în istoria României prin 
rolul important în dezvoltarea 
învățământului, în mişcarea de 
eliberare socială şi națională şi în 
consolidarea unităţii naţionale a 
românilor. Lugojul a fost şi centrul 
de întrunire a românilor bănăţeni în timpul Revoluţiei de la 1848. Astfel, în 
iunie 1848, Eftimie Murgu a prezidat a doua Adunare Naţională a 
Românilor din Banat, desfăşurată pe Câmpia Libertăţii din Lugoj, aici 
exprimându-şi românii bănăţeni revendicări de ordin national. 

Data de 13 decembrie este deosebit de însemnată în lupta de 
eliberare a popoarelor din Centrul şi Sud-Estul Europei de sub controlul 
sovietic bolşevic instaurat după încheierea celei de-a doua conflagrații 
mondiale. În Polonia anului 1981, pe fondul creşterii popularității 
sindicatului Solidaritatea şi al intetirii grevelor muncitorilor polonezi pentru 
drepturi şi libertăţi democratice, primul-ministru al Poloniei, generalul 
Wojciech Jaruzelski, la presiunile Moscovei, impune la 13 decembrie Legea 
Martiala. 

Vernisajul expoziţiei de la Lugoj s-a dorit a fi o reamintire a ceea ce 
s-a întâmplat în România anului 1989, prezența Memorialului Revoluţiei 
aici, la 21 de ani de la izbucnirea Revoluţiei, fiind pentru Timişoara 
Revoluționară şi un prilej de a evoca faptul că in 1989 Lugojul a fost cel de- 
al doilea oraş din Banat care s-a solidarizat cu locuitorii Timişoarei, în 
dorinţa de a înlătura regimul comunist. 

„Noi, Memorialul Revoluţiei, 
încercăm să readucem în amintirea 
dumneavoastră ceea ce s-a 
întâmplat atunci, iar celor tineri, 
care poate abia s-au născut atunci 
sau nu au fost născuţi, dorim să le 
reamintim despre istoria recentă a 
țării, pentru că ceea ce s-a 
întâmplat în 1989, cu bune, cu rele, 
v-a dat posibilitatea vouă, tinerilor, 
(...) să puteţi să aveţi speranţe mai 
bune şi din punct de vedere profesional, să puteţi învăţa şi la noi şi afară”, a 
subliniat, în cuvântul de deschidere al vernisajului, vicepreşedintele 
Memorialului Revoluţiei, Gino Rado. „Timişoara nu uită că Lugojul a fost 
al doilea oraş care s-a ridicat împotriva dictaturii comuniste, pentru că şi aici 
au murit oameni (...); Lugojul a meritat acest titlu de Oraş Martir, ca şi 
Timişoara, poate mai mult ca alte oraşe care au obţinut acest titlu. Ştiu că 
Lugojul a trebuit să lupte pentru acest titlu care era, de fapt, binemeritat şi 
pe care era îndreptățit să-l primească”, a punctat Gino Rado. 

Cele 16 panouri cu fotografii-document surprinse în timpul 
Revoluţiei din Decembrie 1989 au fost expuse la Galeria „Pro Arte” din 
municipiul Lugoj. La vernisaj au fost prezenţi mulți lugojeni: revoluționari, 
elevi şi profesori, jurnalişti. În deschidere, corul elevilor de la Liceul „Iulia 
Haşdeu”, condus de profesorul Vasile Goldoni, a interpretat un program de 
colinde care i-au introdus, pe toți cei prezenţi la acest moment aniversar, în 
atmosfera de sărbătoare a Crăciunului. 

Participanții la vernisaj au vizionat, după prezentarea expoziţiei, 
filmul documentar Noi nu murim!, realizat de Memorialul Revoluţiei din 
Timişoara, în regia lui Gabriel Burza, laureat la Festivalul de Film de la 
Heidelberg cu premiul de popularitate pentru filmul intitulat Blestemul de a 
fi, realizat în 1997. 

Memorialul Revoluţiei a decernat Primăriei municipiului Lugoj 
medalia comemorativă bătută cu ocazia împlinirii a două decenii de la 
Revoluția din Decembrie 1989. Medalia a fost preluată de Nicolae Toma, 
redactor la ziarul „Actualitatea” din Lugoj şi participant la Revoluția din 
1989 din Lugoj, pentru a-i fi înmânată primarului oraşului, Francisc Boldea. 


Cornel-Florin SERACIN 

„Tät Banatu’i fruncea”: Vernisajul expoziţiei 
Decembrie 1989 — Momentul Timişoara la Făget 


Luni, 24 ianuarie 
a.c., a avut loc în oraşul 
Făget vernisajul expoziției 
Decembrie 1989 — 


Momentul Timişoara, 
organizat de Asociația 
Memorialul Revoluţiei 


Timişoara în colaborare cu 
Liceul Teoretic „Traian 
Vuia? din Făget si 
Primăria oraşului Făget. 
Oraşul Făget a deschis, 
astfel, seria vernisajelor 


acestei expoziții itinerante în anul 2011. 

Prima atestare documentară a Făgetului, oraş situat în zona de 
contact a Câmpiei Lugojului cu Dealul Lugojului, pe cursul superior al 
râului Bega, se leagă de anul 1548. În timpul Paşalâcului de la Timişoara, 
otomanii ridică aici o cetate care va fi implicată în mai multe confruntări 
militare, iar în 1699 demolată de turci. 

Din secolul al XVIII-lea Făgetul se face remarcat ca centru 
economic şi cultural, fiind, până în anul 1780, reşedinţă de cerc 
administrativ, apoi de plasă în cadrul comitatului Caraş-Severin, funcție 
păstrată şi în perioada interbelică. Localitatea ocupă un loc important în 
lupta românească până în anul 1918, cunoscând evenimente majore în 
timpul Revoluţiei de la 1848-1849. 

Dintre oamenii de cultură care au activat în Făget de-a lungul 
timpului, îl amintesc aici pe Gheorghe Gârda. Poetul bănăţean Gheorghe 
Gârda a trăit între anii 1879-1948 şi a activat în Făget ca avocat, participând, 
de asemenea, la mai multe manifestări culturale şi naționale din Banat. 
Primul volum de versuri al poetului Gheorghe Gârda, intitulat „Tät Banatu’i 
fruncea”, a apărut în anul 1908 la Budapesta şi cuprindea 28 de poezii în 
grai bănăţean. Ediţia a doua a aceluiaşi volum a văzut lumina tiparului la 
Bucureşti, în 1921. Poeziile lui Gheorghe Gârda redau vorbirea vie a 
țăranilor din jurul Făgetului şi mentalitatea „paorilor” fata de modernizarea 
vieții, fiind foarte populare în Banat. 

Inaugurarea expoziţiei Memorialului Revoluţiei a avut loc în clădirea 
Liceului Teoretic „Traian Vuia” şi a stârnit interesul elevilor, profesorilor şi 
al părinţilor, cu atât mai mult cu cât vernisajul se înscrie în seria de activități 
cultural-artistice organizate în oraşul timişean, cu ocazia aniversării a 152 de 
ani de la fondarea statului naţional român modern. 

La vernisaj au luat cuvântul primarul oraşului Făget, Marcel Avram, 
vicepreşedintele Memorialului Revoluţiei, Gino Rado, şi Dumitru Tomoni, 
profesor la catedra de istorie a Liceului Teoretic „Traian Vuia”. 

Gino Rado s-a referit, în luarea sa de cuvânt, la rostul vernisării 
expoziției itinerante a Memorialului Revoluţiei la Faget: „Încercăm să le 
reamintim celor care au trăit acele evenimente ceea ce s-a întâmplat atunci, 
iar tinerilor care nu au fost născuţi în acele vremuri dorim să le aducem în 
față ceea ce s-a întâmplat in 1989, să înveţe despre acel an eroic şi să ducă 
mai departe, prin ceea ce văd, acele momente.” 

În cadrul vernisajului au mai fost prezentate şi numeroase publicaţii 
ale Memorialului Revoluţiei, a căror tematică o reprezintă evenimentele din 
Decembrie 1989. Toate aceste lucrări au fost donate bibliotecii Liceului 
Teoretic „Traian Vuia” din Făget. 

Din partea Memorialului Revoluţiei s-a decernat Primăriei oraşului 
Făget o medalie comemorativă bătută în bronz, cu ocazia aniversării a 20 de 
ani de la izbucnirea Revoluţiei 
Române din Decembrie 1989. 
Medalia i-a fost inmänatä 
primarului localității Făget, 
Marcel Avram, de către 
vicepreşedintele Memorialului 
Revoluţiei, Gino Rado. 

După expoziție s-a 
vizionat filmul Noi nu murim! 
La finalul filmului au vorbit 
despre Decembrie 1989 
Dumitru Tomoni (istoric), 
Gino Rado (istoric si 
participant la Revoluţia din 
Decembrie 1989 din Timişoara) şi Costel Balint (profesor de educație fizică 
şi sport, jurnalist şi participant la Revoluţia din Timişoara). Dumitru 
Tomoni s-a adresat direct celor prezenţi la vizionarea documentarului: „Vă 
mulțumesc pentru că ati participat la aceasta, chiar mai târzie, comemorare a 
Momentului Decembrie 1989 şi ne bucurăm că această acţiune s-a nimerit 

să se desfăşoare într-o zi cu semnificaţii majore pentru istoria noastră 
națională, ziua când s-au pus bazele României, ziua când s-a realizat 
România liberă, România cea mică, sub conducerea lui Alexandru Ioan 
Cuza.” 

Profesorul Costel Balint, absolvent al Liceului Teoretic „Traian 
Vuia” din Făget, a subliniat faptul că Alexandru loan Cuza, domnitorul 
Principatelor Unite, a inițiat mai multe reforme pentru modernizarea noului 
stat, una dintre acestea fiind şi reforma sistemului educaţional, deziderat 
revendicat şi în timpul Revoluției din Decembrie 1989. 


Cornel-Florin SERACIN 

Decembrie 1989 — Momentul Timişoara la Caransebeş 


După ce în 24 ianuarie Făgetul a găzduit, pentru prima dată în anul 
2011, vernisajul expoziţiei de fotografii dedicate Revoluţiei din Decembrie 
1989, in data de 17 martie un alt oraş din Banat a fost gazdă a expoziţiei 
Decembrie 1989 — Momentul Timişoara. Asociaţia Memorialul Revoluţiei a 
vernisat expoziția mai sus amintită pentru prima dată într-un oraş al 
Banatului de munte, Caransebeş. 

Oraşul Caransebeş, situat 
în sud-vestul României, este a 
doua localitate, ca mărime, din 
judeţul Caraş-Severin şi una dintre 
cele mai vechi aşezări din Banat, 
care devine, în secolul al XVI-lea, 
un important centru comercial al 
regiunii, favorizată fiind de 
aşezarea sa geografică la 
intersecția drumurilor comerciale 
ale Europei de Sud-Est şi ale 
Europei Centrale. Istoricul 
maghiar Pesty Frigyes menționa că 
la 1449 Caransebeşul era cunoscut deja ca un oraş comercial de prim rang. 

Data vernisării expoziției noastre a coincis cu două evenimente 
deosebit de importante pentru istoria universală, dar şi pentru cea naţională. 
În data de 17 martie 1948 avea să se semneze la Bruxelles între Franţa, 
Regatul Unit al Marii Britanii şi Benelux un tratat de asistență mutuală ce a 
stat la baza fondării, în 4 aprilie 1949 la Washington, a Alianţei Atlanticului 
de Nord (NATO). Tot în data de 17 martie, dar cu opt ani mai devreme, în 
localitatea franceză Cannes, avea să se stingă Nicolae Titulescu, 
personalitate politică marcantă, care s-a impus prin activitatea depusă în anii 
interbelici în slujba diplomaţiei europene şi universale. 

Expoziţia itinerantă a Memorialului Revoluţiei a poposit la Casa de 
Cultură „Gheorghe Suru” din municipiul Caransebeş, cele 16 panouri cu 
fotografii-document fiind amplasate în Galeria de Artă „Corneliu Baba”. 
Momentul expoziției a fost dedicat Caransebeşului, cel de-al treilea oraş ce a 
aderat la Revoluția Romana izbucnitä în Decembrie 1989 în capitala 
Banatului, Timişoara. 

La expoziție au fost prezente oficialități ale municipiului 
Caransebeş: primarul oraşului cărăşean, Ion Marcel Vela, viceprimarul Ilie 

lova şi city-manager-ul Nicolae Borcean. Nu au lipsit participanţii la 
Revoluția din Caransebeş, care au avut un rol foarte important în 
declanşarea evenimentelor din acel fierbinte Decembrie 1989, reuşind prin 
diferite acțiuni, pe fondul izbucnirii Revoluţiei de la Timişoara, Lugoj şi 
Arad, să-i determine pe cetăţenii oraşului la solidaritate cu populaţia 
revoltată din oraşele bänätene mai sus amintite. 

Dintre cei ce au fost în primele rânduri ale Revoluției de la 
Caransebeş ne-au onorat cu prezența la vernisaj Pompiliu Mateescu, 
revolutionarul care a reuşit să confectioneze împreună cu Aurel Păsat şi 
Vasile Mateaş matrita cu ajutorul căreia au fost tipărite manifestele prin care 
populația Caransebeşului era îndemnată să respingă tirania comunistă; 
Zaharia Draghita (Zoli), un alt revoluţionar de frunte al oraşului, şi Mihail 
Rădulescu, judecător de profesie şi cronicar al acelor vremuri trăite cu atâta 
patimă. Mihail Rădulescu a scris mai multe lucrări-document despre 
Revoluţia din Decembrie 1989 de la Caransebeş, printre care amintesc 
Libertate, bine ai venit!, dar şi alte cărți despre personalități ce au marcat 
istoria patriei. 

Din partea organizatorilor expoziţiei au fost prezenţi preşedintele şi 
vicepreşedintele Memorialului Revoluției, respectiv domnul Traian Orban şi 
domnul Gino Rado, precum şi domnul Costel Balint, participant la 
Revoluția Română din Timişoara, actualmente profesor de educaţie fizică şi 
sport, jurnalist şi cronicar al Revoluţiei Române, autor al mai multor cărți 
despre evenimentele din 
Decembrie 1989, o nouă carte 
urmând să vadă în scurt timp 
lumina tiparului. 

Cuvântul de deschidere 
l-a avut directorul Casei de 
Cultură „Gheorghe Suru”, 
domnul loan Cojocariu: 
„Stimaţi oaspeți de la 
Timişoara, domnule primar, 
stimati oaspeți din Caransebeş, 
bine ați venit la Galeria de 
Artă «Corneliu Baba»! Astăzi 
avem o expoziție memorabilă, vine de la Memorial, organizată de către 
Asociația Memorialul Revoluției de la Timişoara”. 

La vernisajul de la Caransebeş a participat şi domnul Florentin 
Cârpanu, primul prefect al județului Timiş după victoria Revoluției din 

Decembrie 1989. În anii în care a fost reprezentantul Guvernului de la 
Bucureşti, 1990-1991, domnul Florentin Cârpanu a avut un rol foarte 
important în păstrarea memoriei martirilor care s-au jertfit pentru libertate în 
acel eroic Decembrie 1989. Sub mandatul de prefect al lui Florentin 
Cârpanu s-a aprobat ridicarea Complexului Memorial din Cimitirul Eroilor, 
situat în Calea Lipovei din Timişoara. Drept recunoştinţă pentru demersul 
său, domnul Traian Orban 1-a înmânat, în timpul desfăşurării vernisajului, 
medalia din bronz ce comemorează împlinirea a 20 de ani de la izbucnirea 
Revoluţiei Române din Decembrie 1989. Aceeaşi medalie comemorativă i-a 
fost acordată şi primarului municipiului Caransebeş, Marcel Vela. 
„Regretăm pierderile de vieţi omeneşti din Caransebeş, regretăm că in multe 
situaţii despre Caransebeş nu se vorbeşte, deşi a fost unul dintre primii paşi 
ai Revoluţiei de amploare din România”, a remarcat Traian Orban după 
înmânarea medaliei. 

Traian Orban le-a mulțumit, totodată, gazdelor din oraşul cărăşean 
pentru buna organizare şi a subliniat că expoziţia le este dedicată 
caransebeşenilor: „În primul rând, doresc să-i mulţumesc domnului primar 
(...), vă mulţumesc pentru această sală deosebită. Am venit cu această 
expoziție itinerantă, pe care o dedicăm, de data aceasta, Caransebeşului, al 
treilea oraş care s-a asociat şi s-a solidarizat cu mişcarea revoluționară de la 
Timişoara din Decembrie 1989. (...) Doresc să dedic această expoziţie şi 
acest moment caransebeşenilor”. 

Primarul Marcel Vela i-a mulţumit oaspetelui pentru medalia 
acordată şi i-a asigurat pe participanţii la vernisaj că această distincție 
deosebită va sta la Primăria oraşului, la loc de cinste, transmitändu-se din 
generație în generaţie: „Vă mulţumesc, domnule doctor, pentru această 
medalie a Asociaţiei Memorialul Revoluţiei 16-22 Decembrie 1989 
Timişoara. Aceasta va sta la loc de cinste în biroul primarului municipiului 
Caransebeş, indiferent cum se va numi acela în următorii zeci şi sute de ani. 
Va fi o aducere aminte a faptului că la Timişoara a pornit o scânteie care a 
schimbat in bine istoria României. Va fi o aducere aminte faţă de 
caransebeşenii studenţi sau tineri care au venit la Timişoara şi au luptat 
alături de timişoreni, fata de caransebeşenii care, încă din 16 Decembrie, au 
scris lozinci anticomuniste, antidictatoriale şi au fost condamnați în 
Caransebeş înainte de 21 Decembrie. Cred că Banatul, în întregul său, fie că 
este de la munte sau de la şes, este un exemplu pentru întreaga Românie. 
Gestul dumneavoastră de a veni la Caransebeş şi de a onora cu această 
medalie cetatea Caransebeşului, cetate spirituală, cetate istorică, de a fi un 
omagiu al celor care au murit în Caransebeş în 1989, de a stabili această 

punte spirituală între Timişoara şi Caransebeş, gestul acesta ne face cinste 
ŞI, sincer să fiu, dacă vreţi, ne aruncă o provocare ca revoluționarii din 
Caransebeş să fie, poate, mai activi, mai implicați, mai organizaţi în a fi 
alături de dumneavoastră şi de celelalte organizaţii şi asociaţii, pentru ca 
asemenea gesturi, expoziţii, prezentări, aduceri aminte, evocări să fie cât 
mai multe şi în alte oraşe din judeţul Caraş-Severin şi in alte oraşe din tara, 
şi această punte dintre Timişoara şi Caransebeş să fie o punte permanentă, 
pentru că eu sunt convins că, nu peste multă vreme, regiunea Banat şi 
Timişoara, ca centru istoric, centru spiritual, centru administrativ al 
Banatului, va fi una dintre cele mai importante regiuni din România. Va fi, 
dacă vreţi, în viitorul nu prea îndepărtat, aidoma stindardului Revoluţiei din 
1989, stindardul economic al României într-o Europă unită.” 

Ca participant la Revoluţia din Decembrie 1989 din Caransebeş, 
primarul Marcel Vela a evidențiat faptul că această expoziţie este o piedică 
în calea uitării pentru toţi cei ce vor trece pragul galeriei în care sunt expuse 
panourile: „Stimaţi oaspeţi din Timişoara, dragi prieteni, este un moment 
emotionant, sensibil dar şi important pentru tot ceea ce a însemnat pentru 
Banatul de munte Revoluţia din Decembrie 1989. Îi mulţumesc domnului 
doctor Orban şi camarazilor din Timişoara care sunt astăzi aici alături de 
domnia sa pentru ideea generoasă de a prezenta, iată, Caransebeşului, 
momente importante din tot ce s-a întâmplat în Decembrie 1989, pentru a 
încerca, împreună cu noi, 
să punem o piedică în calea 
uitării. Pentru că în aceste 
vremuri în care oamenii au 
devenit trişti, au uitat să 
zâmbească, nu mai sunt 
optimişti, au probleme 
materiale, au probleme 
profesionale, au probleme 
sociale, cred că un moment 
în care prietenii si 
camarazii noştri din 
Timişoara aduc în prim- 
plan un eveniment de o 
asemenea generozitate, istoric, dacă vreţi, cultural, prin ceea ce se prezintă, 
(...) poate transmite românilor, caransebeşenilor, tuturor celor care vor trece 
pragul acestei galerii, un mesaj, un semn din care românii sä-nteleagä ca pot 
fi uniți, împreună pot face lucruri importante, care să schimbe în bine istoria 

României. (...) Cred că aducerea aminte a momentelor din Decembrie 1989 
este cel mai nimerit lucru pentru un mesaj de solidaritate între români (...).” 

La vernisaj Memorialul Revoluției din Timişoara a expus şi o serie 
de publicaţii despre Revoluţie şi comunism, care au fost donate Bibliotecii 
Municipale „Mihail Halici” din Caransebeş, prin intermediul directorului 
instituţiei, domnul Mircea Moscovici. 

În încheierea vernisajului, participanţii au fost invitaţi să vizioneze 
filmul documentar Noi nu murim!, la finele căruia Traian Orban şi-a 
exprimat regretul că cei vinovați de crimele din Decembrie 1989, comise 
împotriva cetăţenilor care îşi manifestau dorința de libertate şi doreau 
înlăturarea regimului comunist existent atunci în România, nu au fost 
pedepsiți după instalarea noii puteri. Dimpotrivă, cei ce au ajuns la putere au 
avansat cadrele militare care au contribuit la executarea ordinelor criminale 
venite de la conducătorii RSR. 


Cornel-Florin SERACIN 

Destin '89 şi alte destine... 


Interviu cu Gabriel Burza, 
regizorul ultimului film realizat de Memorialul Revoluţiei 


Eşti de formaţie filolog, respectiv absolvent de română-franceză, 
dar traiectoria ta profesională a urmat o cu totul altă direcție. Ce anume 
te-a „deturnat” din drumul initial, ca să spun aşa? 

Cred că totul a început din copilărie, un mare aport avându-l tatăl 
meu, care îmi oferea drept cadou, când se întorcea de la serviciu, şi asta 
aproape zilnic, reviste cu benzi desenate, cu diferite personaje, şi poveşti în 
limba franceză şi engleză. Fireşte, eram prea mic pentru a înţelege textul, 
dar începusem să am o pasiune pentru imagine, pentru vizual. Povestea 
părându-mi interesantă, încercam să desluşesc ceva din înțelesul textului. 
Mai târziu, eram în fata a zeci de cărți frantuzesti, totodată descifrand, cu 
mare drag, scenariul din revistele ilustrate cu care, efectiv, umpleam 
dulapurile de prin casă. 

Deci a fost mai întâi interesul pentru imagine, până la cel mai mic 
detaliu, urmat de cel pentru lectura în limbile străine, ca după aceea să se 
transforme într-o adevărată pasiune pentru filme. 

Câţiva ani ai fost coleg cu noi, perioadă în care tu deja te rodai în 
domeniul pentru care optaseşi, cu pasiune şi dăruire. Povesteşte-ne putin 
despre acele vremuri şi despre amprenta pe care şi-au pus-o asupra ta ca 
realizator de filme şi ca om! 

Am învăţat multe în perioada „Memorialul Revoluţiei”. Initiativele 
domnului Traian Orban au fost totdeauna inovatoare, ideea de a face filme 
documentare despre evenimentele din "89 a însemnat pentru mine o 
oportunitate de a cunoaşte istoria noastră recentă, iar lucrul în echipă (marea 

| familie a Memorialului) mi-a trasat un culoar 

i bine conturat: de a mă autodepăşi din punct de 

~ A w vedere artistic. Aşa s-a născut Noi nu murim! 

DE STIN 4 | „Destin 89” este al treilea film al tau 

ă ui 3] pe tematica Revoluţiei. In timp ce primul, „Noi 

| nu murim!”, prezintă o cronologie a 
evenimentelor derulate in cele cäteva zile si 
nopți fierbinți ale lui Decembrie ’89, iar 
următorul, „In Memoriam”, este o 
decodificare a simbolurilor ce compun fiecare 
monument timişorean al Revoluţiei în parte, 

„Destin ’89” plasează în centru una dintre multele întâmplări tragice ale 
Revoluției, survenite brutal si absurd, exträgänd-o din anonimat si 
conferindu-i o unicitate de necontestat. Cum ai ajuns la ideea prezentării, 
de această dată, a unui „destin” şi de ce tocmai fetița Laura Andreea 
Negrutiu? 

S-au facut multe filme despre Revoluţie, s-au spus multe lucruri... s- 
au şi uitat multe lucruri. Am încercat o nouă abordare. De ce? Pentru ca 
aceste filme ce au drept subiect Revoluţia Română ar trebui adresate, în 
primul rând, tinerilor, ei ştiu prea puţine despre ce s-a întâmplat atunci. 
Multi dintre ei îl privesc ca pe un subiect încheiat, expirat, lipsit de interes... 
Tocmai de aceea am schimbat „„macazul” şi am făcut un altfel de film, 
pentru a capta noua generaţie... Cred că scopul meu a fost atins... 

Destin, pentru că orice destin înseamnă şi o mare poveste. lar mie, 
aşa cum am mai spus, îmi plac foarte mult poveştile. În spatele lor se ascund 
o sumedenie de întâmplări. De ce Laura Andreea Negrutiu? Până de curând 
era singurul elev timişorean care nu avea pläcutä comemorativă, fiindcă 
autorităţile nu descoperiseră şcoala la care micuța învățase, nicio rudă (se 
ştia atunci) nemaifiind în viaţă. Dacă e să ne imaginăm, acest copil era pe 
punctul de a i se şterge identitatea. Au fost jertfiți multi copii în zilele 
fierbinți ale lui Decembrie 1989, de altfel, filmul e şi un omagiu adus jertfei 
lor... Mi s-a părut mai sensibil şi mai dramatic cazul Laurei, fiindcă a 
implicat evenimente derulate şi după dispariția ei. Evenimente la fel de 
triste, care au „construit” întregul ei destin. 

Personajele filmului tău nu Sunt interpretate de actori, ci de 
oameni obişnuiţi, de diferite profesii. Cum i-ai ales pe fiecare şi cum ai 
colaborat cu ei? 

Cu bunul meu prieten Olivian Dulea am colaborat şi la celelalte 
filme. De data aceasta interpreta un rol destul de complicat, stările prin care 
trebuia să treacă erau diferite. Pe Mădălina am cooptat-o într-un videoclip 
cu trei ani în urmă, nu era, practic, la prima apariție in fata aparatului de 
filmat. Ceilalţi, aleşi în urma unei mini-selectii, sunt prieteni şi cunoştinţe... 
Camelia Valuch, interpreta unuia dintre personajele principale, m-a ajutat 
foarte mult, inclusiv în promovarea filmului... Fără sprijinul şi implicarea 
lor, evident, nu aş fi putut face nimic. 

Cum ai reuşit să comunici cu fetița care i-a dat viaţă eroinei 
principale a filmului tău, ce indicaţii regizorale i-ai dat pentru a se 
transpune cu maximum de veridicitate în „pielea” personajului şi care 
consideri că a fost impactul rolului asupra acestui copil care nu a fost 

contemporan cu evenimentele, ci s-a născut într-o lume ce începuse sa se 
sprijine pe alte valori? 

Mădălina a fost o revelaţie pentru mine! Rolul ei a fost extrem de 
dificil, desfăşurat în condiţii vitrege: filmări la ore la care limita de somn a 
unui copil era de mult depăşită, prin ploaie şi vânt sau călduri extreme; un 
rol care-i impunea simularea mai multor trăiri sufleteşti: tristețe, 
amărăciune, bucurie, uimire, resemnare. Imposibilitatea de a avea un platou 
de filmare în care să adun toate personajele la un loc a făcut ca acest rol să 
fie şi mai greu. De cele mai multe ori, fetița era filmată separat, performand 
un monolog care, apoi, la montaj, era transformat în dialoguri cu ceilalți 
protagonişti... Starea ei de spirit însă, precocitatea şi expresivitatea ei îmi 
dau convingerea că merită, mai târziu, o carieră în lumina reflectoarelor. Să 
nu uităm momentul de după încheierea filmului, când Mădălina împărțea 
autografe improvizate în sală, un moment tare haios... 


ae 


Madalina Alexandru Olivian Marina Camelia Andra Mugurel 


ORBAN =SONGEAN DUGA SPARA VALS — SRASTRE NANGA 


Din ultimele două întrebări se iscă încă una: e mai greu să lucrezi 
cu adulții Sau cu copiii? 

Sigur că e mai greu să lucrezi cu copiii, ei nu pot să înțeleagă un 
scenariu, il pot învăţa, cel mult, pe de rost... Dar cu Mădălina a fost o 
adevărată plăcere. Ea are nişte aptitudini aproape incredibile, un adevărat 
„copil minune”! Avea doar cinci ani şi jumătate când am început proiectul! 

Care sunt simbolurile vehiculate în film, cum ai ajuns la ele şi cum 
le-ai integrat în acțiune şi în imagine? 

Sunt foarte multe simboluri, redate cât se poate de subtil. 
Evenimentele acestui film se derulează pe parcursul a 7 zile (vezi procesul 
creației divine), văzute ca printr-o anamorfoză, din două perspective: 1) un 

întreg, un ansamblu, un cadru general, o revoluţie... 2) Aceleaşi 7 zile, 
derulate invers, de la ultima la prima, ca într-un „final countdown”, privind 
un nucleu, un detaliu mic dintr-un univers mare, un copil pur... o creaţie. 
Cea de-a 8-a zi e deznodământul, sfârşitul unui destin sau, de ce nu, 
începutul unui nou ciclu. Cifra 8, apărută întoarsă la un moment dat, poate fi 
asemuită cu semnul infinitului... 

Ar mai fi şi caracterul contrastant al filmului, care poate fi el însuşi 
un simbol: de la istorisirea clară, coerentă şi realistă a Revoluţiei timisorene 
în prima parte, la rupturile de context ambigue şi parcă ireale din cea de-a 
doua, contrast care vrea să reflecte lumea privită prin ochii unui copil şi o 
realitate înfricoşătoare. 

Cuvintele-cheie atribuite fiecărei zile din viata fetiţei sunt tot 
simbolistice, iar numele „Maria”, titlul zilei a treia, o reprezintă pe Sfânta 
Fecioară şi se corelează cu numele mamei Laurei Andreea şi al păpuşii 
acesteia, care, nu întâmplător, e în poziţie de cruce. 

În Decembrie 1989 erai foarte tânăr, dar nu de ajuns ca să nu 
înţelegi ce se întâmplă şi de ce. Träirile tale de atunci au avut vreo 
influență în facerea filmului? 

Eram atunci aproape de terminarea liceului, într-un oraş unde nu au 
avut loc evenimente sângeroase. Tin minte că ascultam cu toții la radio ce se 
întâmpla prin ţară, impactul psihologic neavând o putere prea mare. Abia 
peste ani am realizat gravitatea acelor momente şi, fireşte, însemnătatea lor. 
Am dorit să fac acest film în mod special pentru tineri, să le mai luminez 
ignoranta fata de un lucru ce este obligatoriu de învăţat. 

„Destin ’89” a fost prezentat în premieră anul trecut, în octombrie, 
în sala Cinematografului „Capitol”, o sală arhiplină, cum rar se mai 
întâmplă. Cum ai reuşit „să aduci” atâta lume? 

Sincer, aveam previziuni pesimiste. Într-o eră în care tineretul este 
cât se poate de selectiv, în care sălile de cinematograf sunt tot timpul goale 
din cauza filmelor piratate de pe internet, nu mă aşteptam ca cinematograful 
să fie nevoit să deschidă şi spațiul de la balcoane, care s-a umplut în câteva 
minute. Condiţiile meteorologice nefavorabile nu i-a împiedicat pe tineri să 
se adune în număr de aproape 1000 la „Capitol”. Cred că i-a atras 
publicitatea care a fost concepută în spirit tineresc: flyere, calendare, afişe 
promoţionale doar în Complexul Studenţesc şi Universitate, reclamă pe site- 
uri şi blog-uri şi, nu în ultimul rând, graffiti-ul, azi deja celebru, al artistului 
Flavius Rouă, care a reprodus posterul filmului (vezi foto). 

Cum ai perceput trăirile publicului în timpul filmului şi care a fost 
reacția lui după acel „the End” fără „happy End”? 

După ce am văzut sala plină, mai mult decât atât, şi câteva zeci de 
oameni în picioare, mai aveam o singură emoție: reacția spectatorilor după 
cele 110 minute. Satisfactia mea a fost cu atât mai mare cu cât acel 
pretentios public tânăr, neclintit până la ultimul cadru, s-a ridicat în picioare 
la final şi a aplaudat 3 minute şi jumătate... 

Poate nu au înţeles toți simbolistica, poate nu au gustat toți 
caracterul uşor artistic al filmului, dar consider că au fost toţi captati de 
ceva: mesaj, poveste, sunet sau realizare. De fapt, cred că au salutat acest 
efort de a lansa un altfel de film despre ’89, un film cu buget 0 şi cu actori 
amatori. De altfel, feed-back-ul pozitiv a venit mai târziu şi pe Internet. 

Ce consideri că aduce nou filmul tău comparativ cu alte filme 
despre Revoluţia din Decembrie 1989? 

Destin ’89 este o 
combinaţie de film documentar 
şi artistic, un element destul de 
rar folosit in realizările 
cinematografice. Are la bază un 
caz real, dar cuprinde şi multă 
ficțiune. Povestea, concepută 
astfel încât să pară alambicată, 
cu dialoguri dinadins forțate şi 
poate chiar nefireşti, dar în esență profunde, îi conferă filmului unicitate. 

Dacă vizionezi filmul a doua oară, realizezi că personajele, în 
aparență nu prea bine conturate, ascund un caracter complex, cum se 
întâmplă cu soldatul care, pe parcursul a câtorva „flash-uri, dă dovadă de o 
latură perfect umană (în genericul de început şi spre final, la secvenţa de pe 
pod). 


Mama fetiţei, care îi apare acesteia de mai multe ori în viziuni sub 
chip de înger, nu o poate salva în final, chiar dacă opreşte pentru putin 
timpul în loc: e un moment de reflecţie a unui copil asupra vieţii, supus la 
discernământ la o vârstă prea fragedă. Şi, totuşi, nimic nu poate schimba un 
destin... 

Cele două tinere care-şi relatează întâmplările ciudate unui regizor 
sceptic au o legătură strânsă cu trecutul, povestea lor trecând din lumea 
imaginației în sfera palpabilă prin intermediul fotografiilor de pe masă 
(finalul filmului). Aceste fotografii se scurg, apoi, simbolistic, printr-o 
clepsidră, amestecate prin regatul timpului şi, asemeni momentelor istoriei, 
aşteaptă parcă alegerea aleatorie a aducerii aminte. Avem nevoie, uneori, de 

o pornire interioară, imaginară (vezi spiritul din film) pentru a ne trezi 
nevoia de neuitare. 

Scheletul acestui film a fost conceput pe fondul efectului de 
clepsidră, cu zilele care se scurg asemeni cristalelor de nisip, dintr-un vas în 
altul... 

Te-ai gândit să participi cu el la vreun festival, să îl popularizezi 
cumva şi dincolo de hotare? 

Categoric! Filmul mai trebuie puţin şlefuit, finisat, editat. Are 
momente lungite şi chiar monotone. Odată finalizat, îl voi pregăti pentru un 
festival şi, de ce nu, lansat şi mai departe... 

Ce proiecte de viitor mai ai, când şi mai ales cum crezi că le vei 
concretiza? 

Proiecte sunt multe, nu i-am oferit prioritate niciunuia încă, cert este 
că nu vreau să mă opresc, sunt convins că pot mai mult... Prefer însă să cred 
că următorul film va fi unul cu buget! 


Adina HORNEA ABRUDA 


178 


De vorbă cu Olivian Dulea despre Revoluţie şi paternitate... 


Si parcursul tău profesional s-a modificat în timp, chiar daca a 
fost mai putin „spectaculos ” ca al lui Gabriel Burza. Ne-ai fost coleg la 
Memorialul Revoluţiei, unde ai activat ca cercetător al istoriei recente, te- 
ai împrietenit cu Gabriel Burza şi de aici s-a născut o frumoasă 
colaborare. Cum s-au derulat aceste etape din viata ta? 

Perioada la Memorial a fost una extrem de interesantă şi importantă 
pentru devenirea mea ulterioară. Am amintiri plăcute legate de proiectele pe 
care le-am realizat împreună cu colegii. De asemenea, colaborarea cu 
conducerea Memorialului a fost fructuoasă şi s-a bazat pe respect şi sprijin 
reciproc. 

Într-adevăr, la Memorial l-am cunoscut pe Gabriel Burza, cu care am 
colaborat la realizarea filmelor documentare Noi nu murim! şi Miracol ’89. 
Din această colaborare a apărut şi prietenia noastră, care s-a adâncit ulterior. 
Proiectele comune au continuat şi în alte direcţii, încât pot spune, în prezent, 
că Gabi mi-a devenit cel mai bun prieten şi cel mai apropiat colaborator. 

În filmul „In Memoriam” Gabriel Burza a recurs la proprii colegi 
pentru a turna câteva scene cu personaje, unele concrete, altele simbolice. 
După ce ţi-ai făcut acolo „rodajul”, în „Destin ’89” ai avut de abordat un 
rol greu, de proporții. Cum l-ai perceput şi cum ai reuşit să te integrezi? 

Iniţial, în viziunea mea, filmul trebuia să fie mult diferit. Eu am scris 
textul şi scenariul părților evenimentiale legate de Revoluţie. Urma să fie un 
simplu film documentar axat pe evenimentele din Timişoara. Gabriel Burza 
este cel care, aşa cum face întotdeauna, l-a meditat, l-a gândit, l-a simțit, aş 
putea spune, şi l-a transformat în ceea ce s-a concretizat în final: un film 
simbolic, un film cu mesaje profunde, care aşteaptă să fie descoperite. 

Rolul meu din film nu mi s-a părut extrem de dificil. A fost, într- 
adevăr, ceva ce nu am mai făcut, dar cunoscându-l pe regizor foarte bine, de 
cele mai multe ori am simţit ce anume doreşte, fără să fie nevoie de multe 
explicaţii. Prin urmare, aportul meu a fost să înțeleg emoţional rolul şi să 
urmez instrucţiunile. 

Rolul tău se construieşte mai putin din replici, ci mai mult din 
imagini, în care privirea şi mimica ta devin, ele însele, personaje. Cum ti l- 
ai clădit, cât a fost indicație regizorală şi cât contribuţie proprie? 

Multă lume s-a arătat entuziasmată de gesturile şi mişcările mele. 
Aşa cum am spus, nu am depus un efort deosebit. Am încercat să fiu eu, să 
mă transpun în caracterul jucat, să înțeleg felul său de a gândi. M-a ajutat 
foarte mult faptul că sunt tatăl a două fetițe de vârste apropiate de cea a 

fetiţei din film. Am încercat să-mi imaginez cum m-aş simți dacă totul ar fi 
realitate, dacă ar fi vorba de viata mea şi a familiei mele. 

Ținând cont de faptul că ai două fetițe, cum ţi-ai transferat în film 
experiența de tată din viaţa reală? 

Eu am o relaţie apropiată cu fetele mele, din 
păcate nu atât de apropiată pe cât mi-aş dori, 
datorită timpului scurt în care sunt alături de ele. 
Filmul a fost un motiv în plus de a mă apropia mai 
mult de ele, deoarece am conştientizat ce am şi cât 
DESTIN ‘$9 de uşor se poate pierde bogăția pe care o am. 

a Judecând invers, experienţa de părinte mi-a fost 
utilă atât în relaţia cu fetița din film, cât şi în rolul 
prestat. 

Cum ai reuşit sa rezonezi cu interpreta 
fetiţei impuscate? 

Cunoscänd personal fetita cu care am jucat 
în film, mi-a fost mai uşor să mă apropii de ea. Au fost şi anumite dificultăți 
datorate vârstei sale şi oboselii (filmam uneori şi 4-5 ore), dar mi-a facut 
plăcere să lucrăm împreună. Este o fetiță extrem de talentată şi inteligentă. 

Cum ai colaborat cu ceilalți interpreţi, care vin dinspre profesii 
complet diferite de a ta? 

Majoritatea sunt tineri, de vârste apropiate de a mea, prin urmare 
modul nostru de a gândi este similar. Nu a fost deloc greu să ne înțelegem. 
În anumite scene, fiecare venea cu câte o idee si o alegeam pe cea mai bună. 

În timpul Revoluţiei asupra oamenilor au fost îndreptate armele. 
Tu cum te-ai simțit cu camera — un alt fel de „armă ” — îndreptată asupra 
ta? 


Me «u! Revo 
UN FILM DE GABRIEL BURZA 


Am o oarecare experiență de cameraman. Filmez de 8 ani, aşa că 
sunt obişnuit să stau în spatele obiectivului. A fost o experienţă deosebită, 
dar am încercat să fac abstracţie de cameră. Cum am spus, lucrez în acest 
domeniu, camera de filmat este deseori prezentă în viata mea. 

Câţi ani ai avut în Decembrie 1989, ce iti mai aminteşti de atunci şi 
cât din ce iti mai aminteşti transpare în jocul tau? 

M-a marcat profund ceea ce am trăit în Decembrie 1989. Deşi aveam 
doar 11 ani, îmi amintesc foarte multe din istoria evenimentiala a acelor zile. 
Îmi amintesc cum părinţii mei ascultau Radio Europa Liberă în serile de 
dinainte de 21 decembrie, îmi amintesc de apariţia lui Ceauşescu la TV, îmi 
amintesc cum am participat împreună cu tatăl meu la demonstrațiile din 
Jimbolia, din dimineaţa de 22 decembrie, apoi cum Mircea Dinescu a 

anunţat fuga lui Ceauşescu, evenimentele care au urmat, ascensiunea lui lon 
Iliescu şi Petre Roman, teama de terorişti şi multe altele. Poate că această 
afinitate pentru acele zile m-a condus, peste ani, spre domeniul cercetării 
istoriei recente. 

Este clar că jocul meu datorează şi amintirilor din acele zile. Mă 
gândeam ce s-ar fi întâmplat dacă s-ar fi deschis focul asupra 
demonstrantilor în ziua în care am ieşit şi noi în stradă, cu atât mai mult cu 
cât am trecut prin faţa unității militare din Jimbolia, iar soldaţii şi ofițerii ne 
priveau de pe ziduri. 

Actualmente eşti profesor la Grupul Şcolar „Romulus 
Paraschivoiu” din Lovrin. Cum este prezentată Revoluţia astăzi în 
manualele de istorie şi cum contribui tu la iniţierea elevilor în sinuoasa si 
controversata noastră istorie recentă? 

De câţiva ani nu mai predau istorie, însă în fiecare an am organizat 
diverse activități cu elevii în perioada 16-22 decembrie. Consider că e de 
datoria noastră, a profesorilor, să păstrăm amintirea acelor zile în memoria 
elevilor. Celor care s-au sacrificat în Decembrie 1989 le datorăm multe. 
Deşi există nemulțumiri şi greutăţi, este incomparabilă o viata liberă cu una 
trăită sub teroare şi opresiune. Această idee o repet deseori elevilor mei. 


Adina HORNEA ABRUDA 

De la proiecte UE la un monument dedicat tinerilor 
care şi-au pierdut viaţa pe treptele Catedralei 


Unul din obiectivele noastre a fost şi este informarea şcolilor din 
judeţ privind posibilitatea acestora de a veni la sediul nostru, de a participa 
la lecții de istorie, dirigentie, cultură civică, de a petrece cel putin o oră într- 
un muzeu, unde, pe lângă vizitarea exponatelor şi a expozițiilor noastre, se 
pot viziona la cerere filme despre Revoluţie, comunism şi dictatură. 

În iunie 2010 au dat pentru prima dată curs invitatiei noastre câţiva 
profesori din Gelu şi Variaş (localitate timişeană atestată documentar încă 
din 1333-1337, într-un registru papal, sub numele de Worias), care au venit 
cu un grup de elevi şi copii de grădiniță. 

Două proiecte de tip Comenius Regio şi unul Comenius Multilateral 
sunt în derulare la Şcoala cu clasele I-VIII din Variaş, toate coordonate de 
doamna profesoară Corina Munteanu, absolventă a Universității de Limbi si 
Literaturi Străine din Bucureşti, care predă limba germană (ca limbă străină) 
şi limba română de 21 de ani în localitate. 

Primul proiect este legat de 
„Dezvoltarea comunicării dintre 
şcoală şi toate autoritățile 
implicate în educație — factor 
important în afirmarea dimensiunii 
europene în educație”. 

Coordonat de Consiliul 
Local Varias în parteneriat cu 
Scoala cu clasele I-VIII din 
Variaş, Scoala cu clasele I-VIII 
din Gelu, asociaţia non-profit 
„Proscoala Variaş” (o asociaţie a 
părinților), Inspectoratul Scolar 
Judeţean Timiş si regiunea 
Cappadocia din Turcia, reprezentată de Directoratul Provincial de 
Învățământ Nevsehir, de două şcoli generale din Turcia, una din mediul 
rural, cealaltă din mediul urban, şi de Facultatea de Economie şi Comerţ din 
Nevsehir, proiectul a început în septembrie 2009 şi se va finaliza în iulie 
2011. 


În cadrul acestui proiect s-a ţinut la Timişoara un simpozion 
internațional pe tema: „Rolul proiectelor în dezvoltarea comunicării dintre 
şcoală şi celelalte instituţii implicate în educaţie”, la care au participat 

profesori de la zece unităţi şcolare din judeţul Timiş (Şcoala Generală cu 
clasele I-IV- Făget; Scoala cu clasele I-VIII — Satchinez; Colegiul National 
„Coriolan Brediceanu” — Lugoj; Liceul Teoretic „Dositei Obradovici” — 
Timişoara; Liceul Pedagogic „Carmen Sylva” — Timisoara; Colegiul 
Bänätean — Timişoara; Colegiul Tehnic „Ion Mincu” — Timişoara; Grupul 
Scolar Industrial de Transporturi Auto — Timişoara; Colegiul Tehnic 
„Emanoil Ungureanu” — Timişoara şi Şcoala Generală Nr. 2 — Timişoara), 
reprezentanţi din Turcia şi de la Oradea, de la Şcoala „Oltea Doamna” (cu 
care şcoala din Variaş a încheiat un parteneriat de colaborare). 

Cel de-al doilea proiect, tot unul de tip Comenius Regio, a fost 
realizat cu o altă regiune din Turcia, Burdur, aflată la 100 de km de Antalia 
(două şcoli generale, Clubul Copiilor), partenerii din România fiind: Şcoala 
cu clasele I-VIII din Variaş; Liceul Teoretic din Periam; Grupul Scolar 
Silvic din Timişoara; Clubul Copiilor din Jimbolia şi Fundaţia „Salvaţi 
Copiii” din Timişoara. „O viata fără violenţă este dreptul meu!” este numele 
proiectului care se va finaliza cu un monument închinat tinerilor ucişi pe 
treptele Catedralei în acel Decembrie sângeros, un omagiu adus copiilor 
chiar de către copii... Elevii vor executa desene, schiţe, se va alege un 
monument, care se va realiza din lemn şi va fi amplasat în Parcul Copiilor 
din Timişoara. Demersurile şi aprobările aferente au început deja şi se speră 
ca, prin sprijinul acordat de Consiliul Judeţean Timiş şi de Inspectoratul 
Şcolar, să se finalizeze până în iulie 2012 această creaţie omagială, un pios 
elogiu adus memoriei si 
inocentei acestor copii. 

În ultimul proiect, unul 
de tip Comenius Multilateral, 
sunt implicate şase şcoli din şase 
tari: Bulgaria, Polonia, Turcia, 
Lituania, Italia si România. 
„Educaţie europeană prin cultură 
religioasă” nu părea un proiect 
cu prea multe şanse şi, totuşi, a 
fost proiectul care a primit 
punctajul maxim:100 de puncte 
din 100 posibile. Despre acest 
proiect, doamna profesoară 
Corina Munteanu ne-a declarat: „Vrem să arătăm lumii că credința în ceva 
face omul mai bun, mai tolerant, mai deschis fata de problemele altora şi poate să 
înnobileze sufletul”. 

Ideea acestui proiect s-a născut chiar pe parcursul derulării primului 
proiect, în timpul vizitării unei grote din Cappadocia, acolo unde oaspeții au 
văzut singura pictură din lume care-l reprezintă pe lisus copil, aflând, totodată, 
că regiunea este considerată „leagănul creştinismului”. 

Proiectul a început în toamna anului 2010 şi va dura tot 2 ani. La prima 
vedere, suma primită pare mare (24.000 de Euro), dar ea a fost aprobată pentru 
„24 de mobilități”: 24 de persoane din tara şi din celelalte tari partenere vor 
realiza schimburi de experienţă, iar elevii vor derula activități specifice 
proiectului. 

În toamna anului 2010, când grupul de profesori din Turcia, Bulgaria, 
Italia, Lituania şi Polonia a ajuns şi în România, am avut 28 de oaspeţi interesați 
de istoria recentă a ţării noastre. Între timp, cadre didactice de la scoala din Variaş 
au vizitat Bulgaria, urmând ca aceste schimburi de experiență la nivel 
internațional să continue şi în Turcia la Izmir, în Lituania, Italia şi Polonia. De 
regulă, se stă 6 zile şi 5 nopți în fiecare tara şi, deşi cheltuielile sunt, în mare 
parte, acoperite, este necesară şi o contribuţie proprie, care este suportată de 
fiecare participant la proiectul de mobilitate. 

Proiectele au fost aplicate prin ANPCDEFP (Agenţia Naţională pentru 
Programe Comunitare în Domeniul Educaţiei şi Formării Profesionale 
Bucureşti), analizate şi aprobate de UE şi nu se referă la investiţii, ci vizează 
dezvoltarea personalității umane. Pe baza lor se pot achiziționa aparate foto, de 
filmat, birotică şi se pot executa tipărituri; în acest sens, este deja în pregătire o 
carte de 200 de pagini. 

Dar şirul proiectelor nu se opreşte aici: în perspectivă, exemplarul 
colectiv de dascăli de la Variaş pregăteşte un alt proiect, referitor la un program 
şcolar after-school, pentru a veni în sprijinul emoțional şi educațional al copiilor 
care au părinții la lucru în străinătate. 

Trebuie să-i menționăm şi pe alti colegi din echipa proiectelor, care au 
contribuit la finalizarea şi implementarea acestora: Dragomir Daniela (prof. de 
fizică), directorul şcolii, Mutulescu Mircea (prof. de matematică), prof. dr. 
Zamfir Florin (istorie), Căpuşan Adina (prof. de muzica), Mutulescu Doina (prof. 
de matematică), Puşcaşu Ana Maria (prof. de română), Plennert Larisa (prof. de 
engleză), Rabota Nuţu (prof. de religie), Călugăru Victor (prof. de geografie), 
precum şi profesorii pentru învățământ primar: Zappl Sonia, Zamfir Mihaela, 
Subota Diana, Luchin Delia, Petrov Gordana, Lepoiev ladranca şi Călugăru Zora. 


Simona MOCIOALCĂ 


184 


Cupa „Memorialul Revoluţiei”, Ediţia a III-a, Decembrie 2010 


În 16 Decembrie 2010 s-a încheiat la Timişoara cea de-a III-a ediţie 
a Cupei „Memorialul Revoluţiei” la mini-fotbal. Cele 11 echipe participante 
au oferit partide dinamice şi interesante, tensiunea jocurilor finale aducând 
şi mici incidente între jucătorii participanţi. Trofeul suprem a fost câştigat de 
echipa Colegiului Tehnic „Regele Ferdinand I”. 

Competiția a început sâmbătă, 11 decembrie 2010, la baza sportivă 
Altmayer din Timişoara. La această a III-a ediţie s-au prezentat 11 echipe, 
una dintre ele fiind descalificată prin neprezentare. Sâmbătă şi duminică au 
avut loc partide preliminarii, din cele două grupe. Sâmbătă s-au jucat 
meciurile Grupei A, iar duminică faza preliminară s-a încheiat cu partidele 
Grupei B. În urma disputării jocurilor din cele două grupe, ierarhiile finale 
au arătat astfel: 

Grupa A 
1. Metanoia Timişoara — 15 pct. 
BR 2. Fundaţia Mana Cerească Timişoara — 10 pct. 
ta bint Fetbed (od. Mia) N 3. Memorialul Revoluţiei Timişoara —9 pct. 
> 4. Libertatea '89 Timişoara — 6 pct. 
5. Fundaţia Umanitară Beraca Lugoj — 4 pct. 
6. Presa (nu s-a prezentat) — 0 pct. 


pp pane 
SER o 
eenn i 1. Colegiul Tehnic „Regele Ferdinand I” 
“are 11-14 Decembri Timişoara — 15 pct. 
| fs „engl 2. Fundatia Rudolf Walter Timisoara — 12 pet. 
ee ‘Comments ate” TEER 3. TVR&TVT ’89 — 7 pct. 


4. Metanoia Arad — 6 pct. 
5. Fundatia Umanitara Centrul Vietii Timisoara — 4 pct. 
6. Şcoala Generală Nr. 16 „Take Ionescu” Timisoara — 0 pct. 


Primele două clasate din cele două grupe au acces în semifinale. 
Acestea au jucat în 16 Decembrie la Sala Sporturilor „Constantin Jude”, 
după cum urmează: Metanoia Timisoara-Fundatia Rudolf Walter Timişoara, 
partidă a cărei câştigătoare a fost stabilită la loviturile de la 7 metri. 
Metanoia Timişoara a rezistat acestor lovituri de departajare şi s-a calificat 
în finala mare a competiţiei; a doua semifinală s-a jucat între Colegiul 
Tehnic „Regele Ferdinand I” Timişoara şi Fundaţia Mana Cerească 

Timişoara. Echipa Colegiului Tehnic s-a impus cu 2-1 şi a acces în finala 
mare a competiţiei. 

Finala mică s-a disputat între Fundaţia Rudolf Walter Timişoara şi 
Fundaţia Mană Cerească Timişoara. Echipa Fundaţiei Rudolf Walter s-a 
impus cu 5-0 şi a ocupat locul 3 în această competiţie. 

Finala mare s-a jucat între Colegiul Tehnic „Regele Ferdinand I” 
Timişoara şi Metanoia Timişoara. După cele două reprize de 10 minute, cele 
două combatante erau la egalitate: 2-2. A fost nevoie de două reprize de 5 
minute fiecare pentru a se desemna câştigătoarea acestei ediţii a III-a. În 
cele din urmă, victoria a revenit Colegiului Tehnic „Regele Ferdinand T” 
Timişoara, acesta impunându-se cu 4-2 în prelungiri. Echipele de pe locurile 
fruntaşe au primit cupe şi diplome, precum şi pungi cu cadouri oferite de 
Inspectoratul Şcolar Timiş. 

Au fost desemnaţi şi cei mai buni jucători ai turneului. Cel mai 
tehnic jucător a fost desemnat Carmin Lungu de la echipa Metanoia 
Timişoara, cel mai bun portar a fost Constantin Ulmet de la Metanoia 
Timişoara, iar golgheterul turneului a ieşit Dorel Iernateanu de la echipa 
Colegiului Tehnic „Regele Ferdinand I” Timişoara. 


Cornel-Florin SERACIN 

Elevii martiri ai Revoluției rămân în amintirea noastră 


Printre milioanele de manifestanți care au protestat cu curaj şi 
demnitate pe străzile României, multi copii şi-au găsit sfârşitul, având 
singura „vină” că s-au aflat în momentul respectiv într-un loc nepotrivit, 
iar tinerețea n-a fost suficientă pentru a fi feriti de furia şi pedeapsa 
regimului totalitar. Au încasat, deopotrivă cu ceilalți, gloantele ucigase, 
şi-au dat viața pentru libertatea noastră, fără să fie întrebaţi dacă sunt 
pregătiți să părăsească această lume, pentru ca noi astăzi să trăim într-o 
tara eliberată de dictatură şi comunism. 

După deosebite eforturi depuse pentru a identifica şcolile 
timişorene în care învățau tinerii Eroi-Martiri din Timişoara şi cu 
sprijinul prof. dr. Dumitru Tomoni, în perioada în care era la conducerea 
Inspectoratului Scolar Judetean Timiş, au fost dezvelite, la intrarea în 
şcolile din Timişoara, mai multe plăci comemorative la 20 de ani de la 
Revoluţie, dar şi anul trecut, odată cu clarificarea situaţiei şcolare a 
elevilor în cauză. 

În 7 zile de istorie zbuciumată s-a schimbat destinul României şi 
tot 7 este numărul elevilor care şi-au pierdut viata între 17 şi 23 
decembrie 1989. Glasurile lor inocente au strigat „Jos Ceauşescu!”, 
„Libertate!” şi „Fără violentä!”. 

Cu implicarea Inspectoratului 
Şcolar Timiş, a asociației de 
revoluționari ALTAR, a Memorialului 
Revoluţiei, precum şi a Mitropoliei 
fa ete ani E Banatului, prima dezvelire de placa a 
VA la cca geo” og avut loc la Colegiul Tehnic de Vest, 

er care-l are ca Erou-Martir pe elevul 
Constantin losub (18 ani, ucis la 
Catedrală si ars la Crematoriul 
„Cenusa”). In urma lui a mai rämas doar buletinul de identitate, atât a 
mai găsit Anica Obreja, mama victimei, atunci când i s-a permis să intre 
în incinta Spitalului Judeţean. În schimb, a mai putut afla dintr-un raport 
medico-legal că moartea fiului ei a fost violentă şi s-a datorat plăgilor 
împuşcate de la nivelul gâtului şi toracelui, cu hemoragie internă şi 
externă consecutivă, iar împuşcarea s-a efectuat de la distanță, cu armă 
cu glonţ, din partea postero-laterală dreaptă. 

Pe peretele din dreapta porții de acces in Şcoala Generală Nr. 7, 
denumită acum „Sf. Maria”, sunt vizibile plăcile comemorative a doi 

Eroi-Martiri. Una îi aparține Luminitei 
Florina Botoc, născută in 16 aprilie 1976, 
impuscata in torace in 17 decembrie 1989, 
în Calea Lipovei, şi descoperită in 
ianuarie 1990 în groapa comună a 
Cimitirului Săracilor. Luminiţa a fost 
împuşcată în inimă, prin spate, iar in fata, 
chiar în dreptul inimii, era lipit un 
leucoplast cu un număr... „Pe la şapte şi 
jumătate a trecut un grup de manifestanți prin faţa blocului. Fetele s-au 
rugat de mine să le las să meargă să vadă ce era acolo, în Calea Lipovei. 
«Nu mergeţi, mami!», am zis, dar soţul a decis să le lăsăm, spunând că se 
duc până în faţa blocului şi se întorc înapoi acasă. Luminiţa a coborât 
imediat. Când a ajuns Cristina, sora ei geamănă, jos, ea deja nu mai era. 
Plecase cu mulțimea”, îşi aminteşte 
mama fetiţei. 

Cealaltă placă este un omagiu 
adus Gabrielei Monica Tako, născută 
în 13 iunie 1979, împuşcată în coapsă în 
17 decembrie 1989. Eleva s-a stins două 
zile mai târziu, la Spitalul de Copii, 
chiar in fata surorii sale, Danka 
Dobosan, care era şi ea rănită in 
omoplatul drept. Gloantele nu au ales, 
astfel că şi cea de-a treia membră a familiei, mama fetitelor, Titina Tako, 
a fost rănită în coapsa piciorului drept. 

Luminiţa şi Gabriela erau eleve ale aceleiaşi şcoli şi poate că nici 
măcar nu se cunoşteau însă, din nefericire, au avut parte de acelaşi 
sfârşit... 

Eugen Francisc Nagy (17 ani) şi Claudiu Ioan Värcus (15 ani) 
învățau şi ei la aceeaşi şcoală, ambii 
fiind, în 1989, elevi la fostul Liceu 
UMT, actualul Grup Şcolar „Tudor 
Tănăsescu”. Fratele lui Claudiu îşi 
aminteşte că acesta a plecat de acasă în 
oraş cu bicicleta în data de 17 decembrie 
pe la ora 14,00, împreună cu câţiva 
prieteni, vecini cu vârste cuprinse între 
15-17 ani, iar pe la ora 17,00, când a 

auzit rafale de împuşcături, a vrut să iasă din casă, dar mama nu l-a lăsat. 
„Au trecut ore şi ore, îşi aminteşte Adrian Vărcuş, şi fratele meu nu s-a 
mai întors. A doua zi dimineaţa, am aflat de la unul dintre prietenii lui cu 
care a ieşit în oraş că fratele meu a fost împuşcat în spate şi că e foarte 
rău.” După îndelungi căutări, mama şi bunica lui l-au găsit la morga 
Spitalului Judeţean, în data de 22 decembrie. 

Ioan Gheorghe Nagy, domiciliat în Bistriţa, în iunie 1991 inca îşi 
căuta, disperat, fratele. După căderea comunismului, în ianuarie 1990, 
când a venit la Timişoara, a aflat din declaraţia lui Alexandru Kalincs, cu 
care a manifestat fratele său, că acesta „a fost împuşcat în Calea 
Girocului în data de 17.12.1989, în jurul orei 22,30, şi transportat de o 
Salvare probabil la Spitalul Judeţean. Atunci am aflat doar că era pe lista 
disparutilor din Revoluţie, apărută într-un ziar local”. 

Până nu demult, în Timişoara a 
existat o singură placă comemorativă, 
la Colegiul „C. D. Loga”, în memoria 
elevului Silviu Sebastian Iordan (18 
ani). Cu toate că a fost împuşcat pe 23 
decembrie 1989, Sebastian a ieşit în 
stradă încă din 16 decembrie, în jurul 
orei 17,45, la Poşta Mare, unde a prins 
coloana care se deplasa spre Consiliul 
Judeţean, participând la evenimente. Din declaraţia mamei sale rezultă că 
a aflat despre băiatul ei că a spart firma albastră pe care scria Consiliul 
Judeţean, de pe frontispiciul instituţiei respective; a ieşit în stradă şi în 
17, şi în 18, de fapt, în fiecare zi, până în seara zilei de 22, când nu s-a 
mai întors acasă... 

Un caz cutremurător îl constituie 
cel al Eroului-Martir Laura Andreea 
Negrutiu (9 ani), împuşcată în 23 
decembrie 1989 in apartament, prin zid, 
în casa bunicilor, care locuiau în blocul 
aflat vizavi de Restaurantul ,,Cina”. Fata 
se uita la televizor când s-a deschis 
focul din blocul vecin, iar un glonț 
rătăcit a străpuns fie zidul, fie ruloul şi 2 
rânduri de geam, omorând-o pe micuță. După moartea Laurei, părinții s- 
au stins, mäcinati de durere... A mai rămas în urma ei o bunică la Cluj, o 
mătuşă şi... o pläcutä comemorativă la Scoala „Nikolaus Lenau”, unde 


189 


învăţa. Eva Paul, mătuşa fetiţei, îşi aminteşte despre consecinţele celor 
întâmplate: „A trebuit să umblăm să facem rost de loc de veci. Nici nu 
am făcut o înmormântare aşa cum trebuie. Era nebunie în oraş. Când au 
venit să ridice corpul neînsuflețit al copilului, tot blocul a fost înconjurat 
de armată. Nici măcar o coroană nu am putut să-i facem”, iar la 
înmormântare lumea a trebuit să stea pup din cauza gloantelor. 

Din păcate, a rămas în urma acestor copii multă durere, amintirile 
părinților, ale apropiaților, câteva gânduri, evocări şi poze mai stau 
mărturie despre scurta lor trecere pe acest pământ. 


Simona MOCIOALCĂ 

» Vom muri şi vom fi liberi!” — proiect realizat la 
Liceul Teoretic „Vlad Tepes” din Timisoara 


După 21 de ani, unii uită şi minimalizează evenimentele trăite, alții 
se străduiesc din răsputeri nu numai să păstreze vie flacăra Revoluţiei, ci şi 
să educe, prin munca şi efortul lor, tinerele generaţii de elevi, pentru ca 
aceştia să fie informaţi corect şi obiectiv. Nu întâmplător, proiectul „Nu 
trebuie să uităm niciodată!” a fost elaborat la o şcoală care, prin specificul 
ei, acordă respect Eroilor Neamului: pe de o parte, unitatea de învățământ 
poartă numele „Vlad Tepes”, pe de altă parte, locaţia acesteia se află chiar 
pe Str. Surorile Martir Caceu. 

Sub coordonarea 
directoarei Lia Istin si a 
profesoarei Viorica  Velcotă 
(consilier educativ), s-a evocat 
Momentul Decembrie 1989 prin: 
recitare de poezii patriotice, 
lecturarea şi proiecția unor 
povestiri istorice legate de 
principalele evenimente din 
Decembrie 1989, prezentarea unor 
imagini reprezentative ale 
Revoluției de la Timişoara (Power Point), vizionarea unui film cu titlul 
„Decembrie 1989”, realizarea unei expoziții de desene intitulate 
„Memorialul Revoluției”. Pentru a realiza aceste desene, elevi de vârste 
diferite, însoțiți de cadre didactice, au venit de multe ori la Memorial, s-au 
documentat, au vizionat câteva filme. 

Revoluția chiar a avut 
loc, iar Martirii şi-au dat viața 
pentru libertate, pentru 
demnitatea acestui popor. 
„Au fost zile de spaimă 
cumplită, de strigăte 
disperate, de nebunie, de 
durere, de credință, de 
speranță. Au fost clipe de 
renaştere prin jertfă a unui 
popor ţinut atâta amar de 
vreme în întunericul unei dictaturi inumane, degradante. Au fost zile în care 

oamenii din această tara au redescoperit eroismul, curajul de a înfrunta, cu 
mâinile goale, un regim represiv, străin de sufletul acestui neam. Au ieşit în 
stradă, cu mic cu mare, şi au strigat din tot sufletul: «Vom muri şi vom fi 
liberi!». Şi au readus libertatea unui popor întreg! Au adus-o cu preţul vieții 
multora dintre ei. La fel ca martirii creştini de acum aproape 2000 de ani. 
(...) Cei ce s-au născut după 1989 nu ştiu exact ce-a fost atunci. Dar trebuie 
să ştie! Trebuie să li se spună! Trebuie să afle! Pentru că sângele acelor 
Martiri este şi acum în pământul pe care ei au căzut şi strigă, cerându-ne să 
nu-i uităm. Să-i pomenim în rugăciunile noastre. Să-i păstrăm vii în inimile 
noastre. Cu veşnică recunoştinţă pentru sacrificiul lor.” Acestea au fost 
argumentele ce au susținut realizarea proiectului care a avut ca scop 
informarea corectă a elevilor din învățământul primar, gimnazial şi liceal 
din cadrul Liceului Teoretic „Vlad Ţepeş” din Timişoara cu privire la 
evenimentele de la Timişoara din Decembrie 1989, dar şi cinstirea Eroilor 
Revoluției alături de toți Eroii neamului. 


Pentru a evalua rezultatele acestui proiect, s-a organizat şi un 
concurs între clase, pe trei tematici: 


1. Ce este revoluţia? 
Revoluția înseamnă ridicarea poporului la luptă pentru libertate. 


2. Care au fost cauzele revoluţiei? 
Cauzele Revoluţiei din 1989 au fost: 
- accentul pe industria grea 
- mutarea forțată a țăranilor la oraş 
- închiderea graniţelor şi interzicerea contactelor cu străinii 
- dărâmarea bisericilor 
- rationalizarea alimentelor 
- interzicerea libertăţii de gândire. 


3. Ce s-a întâmplat în Decembrie 1989? 
În Decembrie 1989 au avut loc următoarele evenimente: 
- la Timişoara şi Bucureşti oamenii au manifestat împotriva regimului lui 
Ceauşescu; 
- Armata, Militia şi Securitatea au tras în demonstranți; 
- oamenii au fost omorâţi, arestaţi şi torturați; 
- Nicolae Ceauşescu a fost arestat, judecat, condamnat la moarte şi executat. 

Deoarece în cadrul fiecărui proiect se au în vedere anumite finalitati, 
în proiectul de fata, acestea au fost: cunoaşterea cauzelor evenimentelor din 
Decembrie 1989 din România; descrierea desfăşurării Revoluției din 
Decembrie 1989 din ţara noastră; cunoaşterea efectelor evenimentelor din 
Timişoara şi din Bucureşti asupra populaţiei. 

În ultima secţiune a proiectului, în sala festivă a şcolii, elevii şi 
profesorii s-au întâlnit cu revoluționari care au participat la evenimentele din 
Decembrie 1989. 


Simona MOCIOALCĂ 

